m 


|| coin 


PREDSTAVLJAMO VAM 


»VOLIM LIKU« NA KAZETI 
BISTRICA '84 — 
MARANATHA 


»Ove kazete pripremljene su u godini Nacional- 
* nog euharistijskog kongresa Crkve u Hrvata u Mariji 
Bistrici. Pjesme koje slušate i koje sami u srcu pje- 
vate uvode nas u najveću tajnu vjere, u otajstvo Eu- 
haristije. One vam dočaravaju ugođaj svetišta Maj- 
ke Božje Bistričke. Žele vas provesti širom lijepe 
naše domovine. . .« 
(Iz uvodne riječi kardinala Kuharića) 

Piše: s. Cecilija Pleša 

Završna slavlja Nacionalnog Euharistijskog Kon- 
gresa na Mariji Bistrici obavezaše nas i povezaše u 
jedno jedinstveno kolo širom drage nam Domaje, 
da molitvom, žrtvom, radom i pjesmom prenosimo 
svakom Božjem stvoru životvornu hranu sa tog pre- 
punog — blagoslovljenog stola. 

Neka je hvaljen i slavljen Gospodin po svakom 
čistom daru i prinosu svih znanih i neznanih zalaga- 
telja koji unesoše dio sebe i talente svoje staviše u 
službu Njemu-Darivatelju svega dobroga. 

U pripremi za NEK ujediniše se mnoge inspiraci- 
je i rascvjetaše mnogi Božji darovi obogativši zajed- 
nički stol sa kojega sada svi uzeti mogu. Tako bo- 
godani glazbeni umjetnici načiniše svoje: skladaju, 
pišu, pjevaju, snimaju i prinose na taj stol plod svo- 
ga rada. Zahvalni smo im za to zalaganje u kojem 
ne zaboraviše ni naše kršne Like, koju je u svojim 
toplim stihovima domaći sin Like Mate Šimić upra- 
vo obrglio a glazbena umjetnica Marija Radić isplela 
takovu glazbenu potku da se gotovo osjeća kao da 
i kamen i bukva i jela svojom ponositošću razdraga- 
no i umilno pjevaju. 

No, pitat ćete možda —i pitaju nas: kako je došlo 
do uglazbljenja baš ovih stihova tj. ove pjesme 
»VOLIM LIKU«? 

Jednoga jutra, nazove me telefonom M. Radić 
(s kojom na glazbenom polju surađujem) upitavši 
imam li, znam li koju dobru ličku pjesmu koju bi ona 
glazbeno preuredila i obukla joj ruho jedne nazovi- 
mo »Hit šansone«. Obradovana i počašćena i iza- 
zvana ovim upitom pojurila sam da za svoju dragu 
i voljenu Liku nađem nešto najbolje ne prežući pred 
poteškoćama angažmana ovakove vrste. 

Budući da u svojoj privatnoj knjižnici pa ni u sje- 
ćanju ne nađoh ništa adekvatno, latih se telefonske 
žice Zagreb-Gospić, zovem župnika M. Pavlića mo- 
leći za savjet i pomoć. Dobro je krenulo: »svojima 
dođoh i moji me primiše.« Ne zna ni župnik odmah 
sve, ne snalazi se, ali zazubice mu rastu i jednako 
izazvan osjeća se obavezan sve učiniti. Pokušava 
kod glazbenih stručnjaka u Gospiću koji upućuju na 
Sveučilišnu knjižnicu u Zagrebu. Ulaz u knjižnicu te 
pabirčenje po materijalima pomogoše opet neznani 
i dragi dobrotvori. Hvala im! U knjižnici nađoh ve- 
liko blago sačuvano iz prošlosti o Lici što u pjesmi 
što u prozi i premalo mi vremena bi' koliko je toga. 
Rekoh upravo sestri kod kuće pri povratku: »toliko 
je toga da bi mi trebalo godinu dana da sve u miru 
sagledam, a ja dobila samo 2 sata.« Pronađoh broj- 
ne i lijepe pjesme, ali kako se odlučiti, koju predlo- 
žiti za uglazbljenje — to je sada najteže. Nižući tako 
redoslijed po kojem bi mogla krenuti, zapne mi oko 

Maranatha 


Sis osno oooeso ot * 
na »Ličke Župe« 1984, koji sadrži isto tako lijepe 
pjesme sada živih, domaćih sinova i kćeri. Pjesma 
Lici od Mate Šimića zaigra mi u srcu, pomislih — 
Ovo je ono pravo — tu ću predložiti kao prvu među 
brojnima, jer ona obuhvaća gotovo sva naša lička 
sela i ljubav pjesnika u njoj teče kao Lika i Gacka 
obgrljujući cijelu našu Liku. Pojurih sa rukoveti pje- 
sama glazbenoj umjetnici Mariji Radić i podastrijeh 
nađeno blago. Nije dugo dvoumila, brzo smo se na- 
šle u jednoj misli. Pjesma Lici bit će uglazbljena. 
Moj je zadatak bio da upitam župnika za autorsko 
pravo, našto mi župnik reče da garantira za njegov 
pristanak i da će mu biti drago. Pjesma je za dva 
dana bila uglazbljena, i dobila novo ime jer ju je 
glazbenica prekrstila davši joj pravi naslov koji dik- 
tira gotovo svaki stih pjesme »VOLIM LIKU« (nada- 
jući se da nikoga nismo povrijedili). 

I, opet za mene nova radost; ponuđena mi je 
ova uglazbljena pjesma da ju kao domaća kći Like 
pjevam na predviđenoj novoj kazeti. Radosna srca 
te otvorene i raspjevane duše, svim svojim bićem 
prihvatih ovu ponudu želeći pjesmom dati slavu 
Stvoritelju Bogu i rodu svomu. 

Završit ću stihovima učitelja Josipa Golca iz Lič- 
kog Ribnika: 

»TREBA VOLJE, SRCA, 
SNAGA SAMA VRCA.« 


LIČKE ŽUPE 


lički katolički godišnjak 1985. 


GOSPIĆ, 1985. 


Na prvoj stranici ovitka: 
Župna crkva sv. Jurja u Podlapcu na Krbavi 


Na četvrtoj stranici ovitka: 
Ruševine župne crkve Male Gospe u Buniću 
na Krbavskom polju 


UVODNA RIJEČ 


Predstavljamo vam u »Ličkim župama« 1985. 
desetak temeljnih naslova od kojih ipak ističemo 
tri; dra Antona Benvina »Osam stotina ljeta bis- 
kupije Krbavske«; o. Nikole Pavičića »Život i po- 
ruka popa Nikole Mašića« (uz 20. obljetnicu smr- 
ti) i Velebite »Dr Fran Binički« (uz 40. obljetnicu 
smrti). 


U ovom godištu je također desetak drugih na- 
slova, korisnih priloga, a prvenstvo bi dali »Ja- 
kovni« i »Antoni« (prvi za »vanjske«, a drugi za 
»unutarnje« poslove ličkih župa). 


U sredini su prilozi za »ljetopis ličkih župa« 
koji posebno ovaj godišnjak čine našim, ličkim. 

Za ovo godište »Ličkih župa« poslalo je svoje 
priloge, veće ili manje, 29 suradnika i to: 13 cr- 
kvenih osoba (11 svećenika i 2 redovnice) i 16 
svjetovnih (civila). 


Vjerovali ili ne: na pripremanju tekstova ličkog 
katoličkog godišnjaka 1985. radilo se gotovo da- 
nonoćno 60 (šezdeset) dana. Uz glavnog uredni- 
ka tu je svakako pomoćni urednik i tajnica godiš- 
njaka, a svaki naš suradnik uložio je više ili manje 
napora i vremena i ljubavi u ovaj rad. Sve je to 
pak potpomognuto djelotvornom ljubavlju čitate- 
lja naše edicije. Svi smo mišljenja da ovim angaž- 
manom činimo jedno veliko dobro u našoj krajev- 
noj Crkvi. 

I ovo se godište »Ličkih župa« tiska u tri tisuće 
primjeraka. Napominjemo da su rasprodani bro- 
jevi »Zupe« (od 1979, 1980. i 1981) i »Ličke 
župe« 1983. Molimo naše čitatelje da nam, ako 
nisu odlučili čuvati brojeve odnosno godišta naše 
edicije, pošalju ove rasprodane brojeve odnosno 
godišta uz mogućnost otkupa, jer se stari brojevi 
odnosno godišta uvijek traže. U upravi »Ličkih 
župa« (vidi adresu u impresumu) može se još do- 
biti godišnjak za 1984. 


Crkvu u Lici inače opterećuje što nikako u Lo- 
vinac ne dolazi stalni župnik (niti nakon osam go- 
dina čekanja). Muku i tjeskobu Crkve ovdje čine 
porušene i još neobnovljene crkve u bivšem ud- 
binskom dekanatu (Bunić, Boričevac, Rudopolje) 
i drugdje (Prijeboj, Siroka Kula). Mnogi se ovdje 
pitaju hoće li 800. obljetnica slavne biskupije Kr- 
bavske, koja će se valjda i u Lici proslavljati kroz 
1985. godinu (1185-1985), a o čemu u ovom 
godišnjaku poprilično pišemo, hoće li dakle okol- 
nost ovoga slavlja odlediti u nekim mjestima za- 
mrznute odnose Crkve s našim Društvom. U Cr- 
kvi ovdje se kao pozitivan primjer ističe Općina 
Gračac u.kojoj je stvorena takva klima da je u za- 
dnje vrjeme na tom području obnovljeno više 
pravoslavnih i katoličkih crkava a da pritom nije 
bilo nekih većih teškoća oko dobivanja dozvola ili 
suglasnosti od nadležnih organa. 


»Poklon mudraca s istoka« u otočkoj crkvi, 1984. 


I na kraju moramo vam reći da smo u ovom 
poskupljenju tiskarskih usluga financijski dotuče- 
ni i da će, vjerovali (opet) ili ne, ovaj pokušaj Cr- 
kve u Lici propasti ako ne bude onih koji će moći 
i htjeti žrtvovati nešto od svoga novca (ako je ika- 
ko moguće!) za izlaženje ove katoličke knjige u 
Lici. : 


SRETAN VAM BOZIC! 
SRETNA VAM NOVA GODINA 1985! 


Uredništvo 


Papa Ivan Pavao II i biskup istarski dr. Dragutin Nežić (sada umirovljen) 


UMIROVLJENI BISKUP 
ISTARSKI 
DR DRAGUTIN NEZIC 


(povodom njegove ostavke) 


Vrlo mi je drago što u »ličkom katoličkom godiš- 
njaku 1985.« vidimo sa Svetim Ocem istarskog 
biskupa, sada umirovljenog, dra Dragutina Nežića. 
Evo što povodom ostavke dugogodišnjeg pastira is- 
tarske Crkve piše »Ladonja«, list istarskih župa (br. 
4/1984.): 

»Zivot nemilosrdno ide dalje i pokazuje kako 
stvari nisu tako velike ili male, važne ili nevažne, li- 
jepe ili ružne kako nam izgledaju u trenutku kad ih 
proživljavamo. Bilo bi preuzetno umišljati si da mo- 
žemo na laku ruku donositi sudove o događajima i 
ljudima. Stoga, ovih par riječi oproštaja s dosadaš- 
njim porečko-pulskim biskupom drom Dragutinom 
Nežićem nisu pokušaji donošenja suda i davanja oc- 
jene njegovoj osobi i službi, nego kratko podsjeća- 
nje kroz riječi i sliku na život istarske Crkve kroz ovo 
dugo razdoblje. 


Dr Dragutin Nežić rođen je 28. siječnja 1908. u 
Plješivičkoj Donjoj Rijeci kod Jastrebarskog. Za sve- 
ćenika je zaređen 1930, zatim je kapelan u Slavon- 
skoj Požegi (1930-1932), studira teologiju na 
Gregorijani u Rimu gdje doktorira (1935). U Za- 
grebu je ceremonijar i profesor ascetike i mistike 
(1935-1939), a zatim je duhovnik u hrvatskom Za- 
vodu sv. Jeronima u Rimu (1939-1941) i u Zagre- 
bu (1941-1947). Krajem 1947. dolazi u Pazin za 
administratora jugoslavenskog dijela tršćansko-ko- 
parske biskupije (1948) i porečko-pulske biskupije 
(1949). Godine 1950. posvećen je za naslovnog 
biskupa Pomarije, a deset godina kasnije (1960) 
postaje porečko-pulski rezidencijalni biskup. Godine 
1978. postaje biskup cijele, crkveno ujedinjene, hr- 
vatske Istre. 28. travnja ove godine predao je upra- 
vu biskupije svom nasljedniku mons. Antunu Boge- 
tiću. 

Biskup Nežić je došao u Istru u poratnim godi- 
nama koje su tražile hrabrost, razboritost i izdržlji- 
vost, ali našao je u Istri i velike pogodnosti: puno 
sjemenište i vrijedno svećenstvo predvođeno gru- 
pom istaknutih sposobnih ljudi (Milanović, Pavlišić, 
Jurca...). Od tih početaka pa do ove godine, 36- 
godišnje službovanje nosilo je sa sobom mnoge do- 
gađaje, doživljaje, susrete, ugodne i neugodne tre- 
nutke. Dio toga zabilježili su dokumenti, a nešto je 
ostalo samo u ljudskim sjećanjima.« 


Dobri Pastir Isus Krist ne prestaje se brinuti za 
svoju Crkvu. Htio je da apostoli i njihovi nasljednici, 
biskupi budu pastiri u njegovoj Crkvi sve dok on ne 
dođe. Tko zna njihove žrtve, prinesene za dobrobit 
svog naroda, osim samog Gospodina? Pastiri su 
Božji dar Crkvi. Lijepo je i dobro da Crkva moli za 
svoje pastire, da im zna biti zahvalna te da znade 
praštati njihove slabosti, imajući pred očima onu 
narodnu: tko radi, taj i griješi. Bog se služi ljudima, 
koji su u slobodi prihvatili njegov poziv na suradnju, 
da po njima, tj. njihovoj službi djeluje i daje svoju 
milost. 


Dr Dragutin Nežić dar je Zagrebačke nadbiskupi- 
je istarskoj Crkvi. On istarsku Crkvu, u kojoj ostaje 
i nakon dugogodišnje aktivne službe, i nadalje prati 
svojim molitvama. On je biskup našeg djetinjstva, 
svih koji smo poslije rata rođeni. Rado smo ga do- 
čekivali prigodom krizme i njegovih pastirskih poho- 
da našim istarskim župama. Polaganjem njegovih 
ruku i pomazanjem naših čela uljem krizme mi smo 
primali Duha Svetoga. Mnoge je mladiće zaredio za 
svećenike. 36 svojih godina darovao je Crkvi u Istri. 
Hvala biskupu Nežiću! 


Nasljednik biskupa dra Dragutina Nežića je 
mons. Antun Bogetić, njegov dugogodišnji najbliži 
suradnik. Evo što (prema »Ladonji«, br. 3/1984) 
čitamo u buli pape Ivana Pavla II o imenovanju 
mons. Bogetića porečko-pulskim biskupom: 

»Stoga, budući da su biskupije porečka i pulska 
nakon ostavke časnog brata Dragutina Nežića već 
upražnjene, te se trebalo za njih pobrinuti, smatrali 
smo da je dobro ako postavimo njima na čelo Tebe, 
koji se ističeš ne samo darovitošću, pobožnošću, 
razborom, nego i iskustvom, pošto si mnogo toga 
doživio. 

Kad je dakle tomu tako, nakon dobra promišlja- 
nja, ljubljeni sine, svojom Te apostolskom vlašću 
odrješujemo službe župnika kojom si vezan, te ime- 
nujemo i proglašujemo biskupom Crkava Porečke i 
Pulske, dajući Ti u upravu i potpuno rukovodstvo 
prema propisima Crkvenog prava, kako duhovno 
područje tako i dobra što ih-one posjeduju«. 


U Eufrazijevoj bazilici u Poreču 28. travnja 
1984. posvećen je za biskupa i ustoličen za rezi- 
dencijalnog ordinarija porečko-pulske biskupije 
mons. Antun Bogetić. Već citirana »Ladonja« piše 
da je za istarsku Crkvu to »povijesni događaj« jer na 
njezino čelo dolazi novi čovjek koji je po svojoj funk- 
ciji u mogućnosti svojom osobnošću i stilom rada 
dati pečat životu Crkve u Istri. 


Vratimo se na početak ovog napisa, biskupu Ne- 
žiću. Umirovljeni biskup istarski nije se svojim po- 
vlačenjem iz službe odrekao Crkve u Istri, ona mu 
je dapače i dalje na srcu, niti se Crkva u Istri odrekla 
svog dugogodišnjeg pastira, ona mu je zahvalna. 
Dobro je da »Ličke župe« u ovom trenutku daju na 
svojim stranicama mjesta našim istarskim biskupi- 
ma. To čine, pretpostavljam, iz svijesti pripadnosti 
istoj metropoliji! 


ROZALIJA TEŽAK 


SIJEČANJ ' VELJAČA "OŽUJAK 


1 NOVA GOD., M. Bogor. 1 Brigita, Miroslav 1 Albin, Jadranko (kv) 

2 Bazilije, Grgur Naz. 2 Svijećnica, Marija 2 Lucije, Čedo (kv) 

3 Anastazija, Cvjeta 3 4. U GOD., Blaž, Vlaho N 32. KORIZM., Kunigunda 

4 Anđelika, Borislava 4 Andrija Kor., Veronika 4 Kazimir, Eugen, Miro 

5 Emilijan, Miljenko Agata, Jagoda, Goran & 5 Euzebije, Vedran 

6 BOGOJAV., Tri kralja Pavao Miki, Doroteja 6 Marcijan, Viktor 

7 Rajmund, Rajko o Rikard, Držislav 7 Perpetua i Felicita 

8 Severin, Teofil Jeronim Emil., Mladen 8 Ivan od Boga, Boško 

9 Julijan, Živko Apolonije, Sunčana 9 Franciska Rimska 

Agaton, Dobroslav 5. U GOD., Skolastika 10 3. KORIZM., Kruno 

Honorat, Neven Gospa Lurd., Mirjana 11 Tvrtko, Kandid 

Ernest, Tatjana Zvonimir, Eulalija € 12 Teofan, Bernard 

KRŠTENJE ISUSOVO Katarina R., Božidarka 13 Rozalija, Kristina 

Feliks, Srećko € Valentin, Zdravko 14 Matilda, Miljana 

Pavao pust., Mavro Klaudija, Vitomir 15 Longin, Zarko 

Marcel, Oton, Mislav Julijana, Miljenko 16 Smiljan, Hrvoje 

Antun opat, Lavoslav 6. U GOD., 7 osnivača 17 4. KORIZM., Patrik 

Priska, Vjera Bernardica, Simeon 18 Ćiril Jeruzalemski 

Mario, Ljiljana Konrad, Ratko e 19 JOSIP, zaručnik BDM 

2. U GOD., Fab. i Seb. PEPELNICA (post), Lav 20 Dionizije, Vladislav 

Agneza, Janja, Neža e Petar Dam. , Eleonora 21 Serapion, Vesna 

Vinko, Anastaz. , Irena Katedra sv. Petra 22 Oktavijan, Jaroslav 

Ema, Vjera, Milko Polikarp, Grozdan 23 Oton, Dražen 
2 
2 
2 
2 
2 
2 
3 
3 

ZA VOVOC OZA VOOC UZ TU 


OVCE UZA VODE Zove 


Franjo Saleški 1. KORIZMENA, Goran 4 5.KORIZM., Simon 
Obraćenje sv. Pavla Viktorin, Hrvoje 5 Blagovijest, Maja 
Timotej i Tit Aleksandar, Sandra 6 Emanuel, Montan i M. 
3. U GOD., Anđela Mer. Gabrijel od Ž. Gospe (kv) 7 Lidija, Rupert, Lada 
Toma Akvinski, Tomo Roman, Teofil 8 Priska, Sonja, Nada 
Valerije, Konstancija 3 9 Bertold, Jona 

S 30 Martina, Gordana O Kvirin, Viktor, Vlatko 

C 31 Ivan Bosco, Vanja 1 CVJETNICA, Benjamin 


1 Hugo, Teodora 

2 Franjo Paul., Dragoljub 

3 Rikard, Cvijeta, Rajko 

4 VELIKI ČETVRTAK 

5 VEL. PETAK (post) Đ 
6 VELIKA SUBOTA 

7 USKRS (VAZAM) 

8 Uskrsni ponedjeljak 

9 Marija Kleofina 

10 Ezekijel, Apolonija 

11 Stanislav, Radmila 

12 Julije, Zenon, Viktor € 
13 Martin papa, Ida 

14 2. USKRSNA (Bijela) 

15 Anastazija, Bosiljka 

16 Josip B. Labre 
1 
1 
1 
2 
2 


7 Rudolf, Inocent 

8 Apolonije, Slobodan 

9 Konrad, Ema, Rastisl. 

O Marcijan, Bogoljub e 
1 3. USKRSNA, Anzelmo 
22 Soter i Kajo, Teodor 
23 Juraj, Đuro 

24 Fidelis, Vjeran 
25 Marko Ev., Maroje 

26 Kleto i Marcelin 

27 Ozana Kotorska 

28 4. USKRSNA, Petar Ch. 
29 Katarina Sijenska 

30 Pio V. Josip Cottolen. 


CvZVOVOOC VZO VOVCUZOVOVOC ZO VOD C TU 


BILJEŠKE: 


1 Josip Radnik, Jeremija 
2 Atanazije, Eugen 

3 Filip i Jakov ap. 

4 Florijan, Cvijeta 

5 5. USKRSNA, Anđelko 
6 Dominik Savio 

7 Dujam, Duje, Duško 

8 Marija Posrednica 

9 Pahomije, Mirna 
10 Gospa Trsatska 
11 Franjo Hieronimo 


13 Marija Mazzarelio 

14 Matija ap., Justa 

15 Sofija, Sonja 

Č 16 SPASOVO, Ivan Nep. 
P 17 Paskal, Paško, Bruno 

S 18 Ivan I. p., Venancije 

N 19 7. USKRSNA, Celestin 
P 20 Bernardin Sijenski 

U 21 Andrija B., Dubravka 

S 22 Helena, Jagoda 

Č 23 Deziderije, Željko 

P 24 Marija Pomoćnica 

S 25 Beda Č., Grgur VII. 

N 26 DUHOVI, Filip Neri 

P 27 Marija Majka Crkve 

U 28 Velimir, German 

S 29 Maksim, Većeslav (kv) 
Č 30 Ivana Arška, Ferdo 

P 31 Pohod BDM, Kruno (kv) 


NcCuZn vo UZA aw 


TRAVANJ SVIBANJ LIPANJ 


e 


€ 


12 6. USKRSNA, Leopold M. 


3 


ZAVOVOC UZOVOVWC VZO VOOC VZO VOCE UZA 


1 Justin, Mladen (kv) 
2 PRESV. TROJSTVO 
3 Karlo Lwanga i dr. 2 
4 Kvirin S., Predrag 
5 Bonifacije, Darinka 
6 TIJELOVO, Neda 
7 Robert, Radoslav 
8 Medard, Vilim, Žarko 
9 10.GOD., Efrem 
10 Margareta, Greta € 
11 Barnaba ap., Borna 
12 Ivan F., Bosiljko 
13 Antun Padovanski 
14 SRCE ISUS. , Rufin 
15 SRCE MARIJINO, Vid 
16 11. U GOD, Franjo Reg. 
17 Adolf, Bratoljub 
18 Marko i Marcelijan e 
19 Romuald, Bogdan 
20 Silverije, Naum Ohrid. 
21 Alojzije, Vjekoslav 
22 Paulin Nol., Toma M. 
23 12. U GOD., Josip Caf. 
24 Rođ. Ivana Krstitelja 
25 Vilim, Adalbert 3 
26 Ivan i Pavao, Zoran 
27 Ćiril Aleksandrijski 
28 Irenej, Mirko, Smiljan 
29 PETAR i PAVAO, Kreš. 
30 13. U GOD., Rim. prvom. 


SRPANJ KOLOVOZ 


OC VZO VOOC ZO VOOC TU 


Aron, Šimun, Teobald 
Oton, Ostoja, Višnja 
Toma apostol 

Elizabeta P., Jelica 
Ćiril i Metod, Slaven 
Marija Goretti 

14. U GOD., Klaudije 
Akvila i Priscila 

Leticija i Nikola Pik 
Amalija, Ljubica 
Benedikt opat, Benko 
Mohor, Ivan Gualberti 
Henrik, Hinko, Vlad. 
15. U GOD., Kamilo 
Bonaventura, Dobriša 
Gospa Karmelska 
Letanc., Branko, Dunja 
Fridrik, Natko 
Makrina, Zora, Zlata 
Ilija prorok, Iljko 


16. U GOD., Lovro B. 


Marija Magd. , Lenka 
Brigita, Apolinar 
Kristina, Mirjana 
Jakov ap., Kristofor 
Joakim i Ana 

Natalija, Klement Ohr. 
17. U GOD., Inocent 
Marta, Blaženka, Mira 
Petar Krizolog 

Ignacije L., Vatroslav 


1 Alfonz Liguori 
2 Gospa od Anđela 
3 Augustin Kaž., Lidija 
418. U GOD., 
5 Gospa Snježna, Nives 
6 Preobraženje Gospod. 
Siksto papa, Kajetan 
Dominik, Dinko 
Roman, Tvrtko 
Lovro đ., Zvjezdana 


19. UG., Klara, Jasna 


Anicet, Hilarija 
Poncijan i Hipolit 
Euzebije, Alfred 
VELIKA GOSPA 
Stjepan Kralj, Rok 
Hijacint, Miron 


20. U GOD., Jelena K. 


Ljudevit, Tekla 
Bernard, Samuel 

Pio X, Hermagora 
Marija Kraljica 

Ruža Limska, Zdenko 
Bartol ap. , Bariša 

21. U GOD., Ljudevit 
Rufin, Zefirin 

Monika, Honorat 
Augustin, Tin, Gustav 
Glavosjek Ivana Krst. 
Feliks, Radoslava 
Rajmund, Željko 


Ivan Vianney 


OC UZ VOVC ZO VOOC UZ 


OVDI AON a 


22. U GOD., = 
Kalista, Didna, Veljka 
Grgur Veliki, Grga 

Ruža Viterbska, Dunja 
Lovro Justiniani 

Zaharija, Boris, Davor 
Marko Križevčanin 

23. U GOD., MALA G. 
Petar Klaver, Strahimir 
Pulherija, Nikola Tol. 
Proto i Hijacint, Cvjetko 
Ime Marijino, Dubravko 
Ivan Zlatousti, Zlatko 
Uzvišenje sv. Križa 


24. U GOD., Gospa Žal. 


Kornelije i Ciprijan 
Robert Belarmin 

Josip Kupertinski (kv) 
Januarije, Suzana 
Kandida, Svjetl. (kv) 
Matej ap. i ev. (kv) 
25. U GOD., Mavro 
Lino, Tekla 

Gospa od Otkupljenja 
Aurelija, Zlata, Kleofa 
Kuzma, Damjan, Damir 


P 27 Vinko Paulski 

S 28 Vjenceslav, Većeslav 
N 29 26. U GOD., Mihael 
P 30 Jeronim, Jerko 


€ 


Đ 


LISTOPAD 


1 Terezija od Dj. Isusa 
2 Anđeli čuvari, Anđela 
3 Kandid, Maksimilijan 
4 Franjo Asiški 

5 Flavijan, Miodrag 

6 27. U GOD., Kruno 
7 BDM od krun., Ruža 
8 Benedikta, Šimun 

9 Dionizije, Ivan L. 

10 Franjo Borg., Danko 
11 Emilijan, Prob, Milan 
12 Serafin, Maksimilijan 
13 28. U GOD., Eduard 
14 Kalist papa, Krasna 
1 
1 
1 
1 


5 Terezija Avilska 
6 Hedviga, Marija Al. 
7 Ignacije Antiohijski 
8 Luka ev., Lukša 
19 Pavao od Križa 
20 29. U G., MISIJSKA 
21 Uršula, Zvjezdan 
22 Marija Sal., Dražen 
23 Ivan Kapistranski 
24 Antun M. Klaret 
25 Krizant i Darija 
26 Dimitrije, Zvonko 
27 30. U GOD., Sabina 
P 28 -Šimun i Juda Tadej 
U 29 Mihovil Rua, Darko 
S 30 Alfonz Rodriguez 
Č 31 Voltgang, Vuk 


BILJEŠKE: 


AC VZAVOVOC ZO VOVC ZO VOOC UZ TU 


Č 
P 
S 


1 SVI SVETI, Sveto 

2 Dušni dan, Duško 

31. U GOD., Martin P. 
Karlo Boromejski 

Emerik, Mirko & 
Leonard, Vedran 

Engelbert, Anđelko 

Gotfrid, Bogdan 

Gracija Kotorski 

32. U GOD., Leon Vel. 
11 Martin b., Davorin 

12 .Jozafat, Emilijan e 
13 Stanislav Kostka i 
14 NIKOLA TAVELIĆ 

15 Albert Veliki, Berta 

16 Margareta, Gertruda 

17 33. U GOD., Elizabeta 
18 Posveta baz. sv. Petra 

19 Poncijan, Krispin 3 
20 Feliks Valois, Srećko 

21 Prikaz. BDM, G. od zdr. 
22 Cecilija, Cilika 

23 Klement, Milivoj 

24 KRIST KRALJ, Krizog. 
25 Katarina Aleks. , Kaja 

26 Konrad, Dubravko 

27 Maksim, Severin € 
28 Sosten, Jakov 

29 Saturnin, Svjetlana 

30 Andrija apostol 


> 
OVDI 


VOVWC UZV VOCE VZO VOOC 0 z 


N= =a 

STUDENI PROSINAC 


1 1. DOŠAŠĆA, Božena 

2 Bibijana, Blanka 

Franjo Ksaverski 

Ivan Dam., Barbara 

Saba, Kristina € 
Nikola biskup, Nikša 
Ambrozije, Agaton 

2. DOŠAŠĆA ,BEZG._.ZAČ. 
Valerija, Zdravka 

Gospa Loretska 

Damaz, Damir (kv) 

Ivana F. Chantal e 
Lucija, Jasna (kv) 

Ivan od Križa (kv) 

3. DOŠAŠĆA, Irenej 
Adela, Albina, Zorka 

Lazar, Olimpija 

Gracijan, Bosiljko 

Thea, Vladimir D 
Eugen i Makarije 

Petar Kanizije 


OVVWVWLDHAOVN—>OVOJMMAUW 


N 22 4. DOŠAŠĆA, Časlav 


Ivan Kent., Viktorija 


U 24 Badnjak, Adam i Eva 
S 25 BOZIC, Božo : 
Č 26 Stjepan, Krunoslav 


Ivan ap., Janko € 


S 28 Nevina dječ., Mladen 


N 29 SV. OBITELJ, Toma 
P 30 Sabina, Trpimir 
U 31 Silvestar papa, Goran 


IZ KALENDARA 
SRPSKE PRAVOSLAVNE CRKVE 


7. 1. Rođenje Hristovo (Božić) 
8. 1. Sabor Presvete Bogorodice 
9. 1. Sv. arhiđakon Stefan 
14. 1. Obr. G.; Sv. Vas. V.; Nova god. 
19. 1. Bogojavljenje 
20. 1. Sabor sv. Jovana Krstitelja 
27. 1. Sv. Sava, prvi arhiep. srpski 
12. 2. Sv. Tri jerarha 
15. 2. Sretenje Gospodnje 
7. 4. Blagovesti; Cveti 
12. 4. Veliki petak 
14. 4. Vask. Gosp. Isusa Hrista 
15. 4. Vaskrsni ponedeljak 
16. 4. Vaskrsni utorak 
6. 5. Sv. velmuč. Georg. (Đurđevdan) 
23. 5. Vaznesenje Gospod. (Spasovdan) 
24. 5. Sv. Cirilo i Metod. 
2. 6. Silazak Sv. Duha (Duhovi) 
3. 6. Duh. pon.; Sv. c. Kons. i c. Jel. 
4. 6. Duh. utorak 
28. 6. Sv. knez Lazar (Vidovdan) 
7. 7. Ivanjdan 
12. 7. Sv. ap. Petar i Pavle (Petrovdan) 
2. 8. Sv. pr. llija 
19. 8. Preobraženje Gospodnje 
28. 8. Uspen. Bogorod. (Vel. Gospojina) 
11. 9. Usek. gl. sv. Jov. Krstitelja 
21. 9. Rožd. Presv. Bogor. (Mala Gospojina) 
27. 9. Vozd. časn. krsta (Krstovdan) 
27. 10. Prep. Paraskeva (Sv. Petka) 
8. 11. Sv. vel. Dimitrije (Mitrovdan) 
21. 11. Sab. arh. Mih. (Aranđelovdan) 
4. 12. Vavedenje Presv. Bogorodice 
19. 12. Sv. Nikola (Nikoljdan) 


MUSLIMANSKI KALENDAR 


(God. 1405. po Hidžri) 
RAMAZAN, mjesec posta 


1. dan 20. svibnja "e 
RAMAZANSKI BAJRAM j 

1. dan 20. lipnja 
KURBAN BAJRAM 

1. dan 1. rujna 
NOVA GODINA 27. rujna 


MEVLUD, rođendan Muhameda a.s. 25. prosinca 


DRŽAVNI PRAZNICI U SFRJ 


1. i 2. siječnja Nova godina 

1. i 2. svibnja Praznik rada 
4. srpnja — Dan borca 

29. i 30. studenoga — Dan Republike 


REPUBLIČKI PRAZNICI 


7. srpnja 


Dan narodnog ustanka u Srbiji 

13. srpnja Dan narodnog ustanka u Crnoj Gori 

22. srpnja Dan narodnog ustanka u Sloveniji 

27. srpnja — Dan narodnog ustanka u Hrvatskoj 
i Bosni i Hercegovini 

11. listopada — Dan narodnog ustanka u Makedo- 

niji 


ASTRONOMSKI | VREMENSKI 
PODACI ZA 1985. G. 


PROLJEĆE počinje u srijedu 20. ožujka u 17h 
14m. 

LJETO počinje u petak 21. lipnja u 11h 44m. 
JESEN počinje u ponedjeljak 23. rujna u 03h O8m. 
ZIMA počinje u subotu 21. prosinca u 23h O8m. 

Zemlja će biti najbliže Suncu (Zemlja u perihelu) 
3. siječnja u 21h O4m, a najdalje (Zemlja u afelu) 
5. srpnja u 11h 28m. 

NAPOMENA: Za početak godišnjih doba, za po- 

mrčine, za izlazak i zalazak Sunca 
i za Mjesečeve mijene sati su na- 
vedeni prema srednjoevropskom 
vremenu (SEV), a ne prema dek- 
retnom, koje je sada i kod nas 
uvedeno. To znači da u razdoblju 
kad važi novouvedeno vrijeme 
treba mavedenim satima dodati 
jedan sat. 


POMRČINE SUNCA I MJESECA 


4. svibnja 1985. Potpuna pomrčina 
Mjeseca. Vidjet će se iz naših krajeva. Početak 
djelomične pomrčine u 19h 17m, početak potpune 
pomrčine u 20h 22m, trenutak najveće faze u 20h 
56m, kraj potpune pomrčine u 21h 31m, kraj dje- 
lomične pomrčine u 22h 37m. 


19. svibnja 1985. Djelomična po- 
mrčina Sunca. Neće se vidjeti iz naših kraje- 
va, nego sa Sjevernog pola, iz sjevernog dijela Sje- 
verne Amerike i istočnog dijela sjeverne Azije. 


28. listopada 1985. Potpuna po- 
mrčina Mjeseca. Vidjet će se iz naših kraje- 
va. Početak djelomične pomrčine u 16h 55m, po- 
četak potpune pomrčine u 18h 20m, trenutak naj- 
veće faze u 18h 43m, kraj potpune pomrčine u 19h 
O5m, kraj djelomične pomrčine u 20h 31m. 


12. studenog 1985. Potpuna pomr- 
čina Sunca. Iz naših se krajeva neće vidjeti. 
Vidjet će se samo s Južnog pola (Antarktika). 


Plitvička jezera 


KAKVO ĆE VRIJEME BITI U 1985. GODINI? 


Prema »Stoljetnom kalendaru« vladajući planet 
u 1985. godini bit će Mjesec. On je dobar i sretan 
samo u posljednjoj četvrti. Po naravi je ženstven i 
uvijek nestalan, u traženju nečeg novog. Osjećajan 
je i razdražljiv, oprezan i praktičan, idealist, ali nikad 
shvaćen. Simbol je vječne promjene. Njegova je 
boja bijela, od kovina mu pripada srebro, od dragog 
kamenja biser, a od brojeva 2 i 7. Od dana pripada 
mu ponedjeljak, od noći četvrtak. 

Kakvo će biti vrijeme u 1985. godini? Godina će 
biti više vlažna nego suha, više topla nego hladna. 
Za pojedina godišnja doba »Stoljetni “kalendar« 
predviđa: 

Proljeće: vlažno i toplo, s povremenim va- 
lom hladnoće. 

Ljeto: pretežno toplo, ali često i hladno. 

Jesen: vlažna i hladna. 

Zima: studena i mokra (s dosta oborina). 


VRIJEME PO MJESECIMA 


Siječanj: do 11. trajno hladno, od 12. do 
18. oblačno i blago, 19. studeno, od 20. do 23. 
vedro i hladno, od 24. do 26. kiša, 27. pljusak, od 
28. do 31. oblačno i suho. 


Veljača: 1. vjetrovito, 2. i 3. kiša, 4. pro- 
mjenjljivo, od 5. do 10. oblačno i vjetrovito, 11. 
nestalno, 12. i 13. jaka bura i nevrijeme, 14. sni- 
jeg, 15. i 16. kiša s vjetrom, od 17. do 19. hladno, 
od 20. pa do kraja mjeseca vrijeme se proljepšava 
i bit će lijepo i vedro. 

Ožujak: od 1. do 5. oštro i hladno, od 6. do 
10. toplo, 11. kiša, od 14. do 16. lijepo i vedro, od 
17. do 19. jutra su hladna i oštra a dani topli, 20. 
i 21. nestalno, 22. nastaje zahlađenje koje traje do 
29, 30. promjenijljivo, 31. kiša. 

Travanj: od 1. do 9. oblačno i vjetrovito s ki- 
šom, od 10. do 13. kiša, od 14. do 18. veće za- 
hlađenje, od 19. do 21. promjenjljivo, od 22. do 
26. lijepo, nakon toga vrijeme se mijenja i pretvara 
u oblačno i kišovito što traje do konca mjeseca. 


Svibanj: od 1. do 7. toplo, 8. i 9. vedro i 
sunčano, od 10. do 19. topli val i vrućine, od 20. 
do 23. zahlađenje s kišom, 24. hladno i mraz, od 
25. do 27. oblačno i neugodno, 28. i 29. hladno, 
30. i 31. toplo. 


Lipanj: od 1. do 3. lijepo i toplo, 4. i 5. ob- 
lačno i maglovito, 6. nestalno, 7. kiša, od 8. do 
26. toplo i suho, do 29. kišovito, 30. veoma hlad- 
na noć a topao dan. 

Srpanj: 1. jaka magla, 2. promjenjljivo, 3. i 
4. vrijeme se ustaljuje i bit će lijepo do 6. kad će ki- 

šiti, od 7. do 13. vjetrovito, 14. kiša, od 15. do 
kraja mjeseca lijepo, toplo i sunčano. 

Kolovoz: do 3. lijepo i toplo, od 4. do 9. 
nestalno, od 10. do 13. zahlađenje s noćnim mra- 
zom, 14. kiša, 15. i 16. lijepo i toplo, od 17. do 
19. sve toplije, 20. velika vrućina, od 22. do 26. 
promjenjljivo s kišom, 27. nestalno, od 28. do 31. 
lijepo i stalno. 

Rujan: od 1. do 6. lijepo i toplo, 8. mraz, 9. 
oblačno i hladno, od -10. do 12. promjenjljivo, od 
13. do 16. lijepo, od 17. vrijeme se pogoršava te 
je do kraja mjeseca promjenjljivo, oblačno i kišovi- 
to. 

Listopad: sve do 14. promjenijljivo, oblačno 
i vjetrovito, 15. nastupa zahlađenje i do 23. neuo- 
bičajeno je hladno, 24. i 25. promjenjljivo, 26. neš- 
ma kiše, 27. i 28. nestalno, 29. i 30. hladno, 31. 

iša. 

Studeni:od 1. dog. kišovito, od 10. do 14. 
ugodno i lijepo, 15. i 16. ponovno kiša, do 22. 
nestalno, 23. vedro i hladno, 24. blago, od 25. do 
28. postepeno zahlađenje, 29. i 30. uzimit će se. 

Prosinac: 1. hladno, 2. i 3. tmurno i hladno, 
4. snijeg, od 5. do 10. jake i obilne kiše koje stva- 
raju poplavu, od 11. do 14. kišovito, od 15. do 20. 
promjenjljivo oblačno, 21. snijeg, od 22. počinje 
sve veće zahlađenje koje će potrajati do kraja mje- 
seca. 

Tako »Stoljetni kalendar« o vremenu u 1985. 
godini. Koliko su predviđanja točna, moći ćete se i 
sami uvjeriti. Zivi bili pa vidjeli! 

Naše stare jeronimske Danice obično bi takva 
vremenska predviđanja popratile riječima: »Ovako 
Stoljetni kalendar. A kako će dobri Bog, to je u nje- 
govoj svemožnoj ruci«. 


—.m e) 


Pastirska 


Be, ovčice, bijela žuno, 
koja nosiš snježno runo; 
koja nosiš život, sreću, 
nama toplu tu odjeću. 
Ponosiš se ti sa time, 
spasavaš nas cijele zime. 
Kroz to teško zimsko stanje 
donosiš nam mlado janje. 
Donosiš ga u proljeće 
kano bašča šaro cvijeće. 
Od vune ti svilenice 

djeve pletu čarapice, šarenice, 
za vojake rukavice. 

Pod imenom živiš bleka, 

ti nam daješ slatka mlijeka. 
Slatka mlijeka, masna sira, 
jake hrane za pastira. 
Pastir frulu svira rado 

te on čuva svoje stado, 

da ne pojde naše žito, 

a da bude stado sito. 


Did Jerko Rukavina 

»VI STE SNAGA ZNATNA« 


(iz pobudnice Nadbiskupa Pavlišića svećeni- 
. cima gospićkog dekanata, Rijeka 1984) 


»Jugoistočni dio naše nadbiskupije veoma je 
teško stradao tokom i nakon drugog svjetskog 
rata... Kroz cijelo to vrijeme samo je velečasni Pe- 
tar Butković ostao trajno u udbinskom dekanatu 
(sada pripojen gospićkom, op. ur.), gdje djeluje još 
uvijek uz sve što mu je već prošlo 73 godine. 

Lovinac, Sveti Rok i Ričice bile su među prvim 
župama koje sam posjetio 1953. godine. Ostao 
sam tada ugodno iznenađen sudjelovanjem brojnih 
ljudi, stotinama potvrđenika, zauzimanjem velečas- 
nog Petra Butkovića. On me je na biciklu otpratio i 
u Podlapac u noći 17. kolovoza 1956. 

Zahvalan sam Bogu što mi je dopustio da i 
osobno podijelim skrb i ljubav za taj narod kroz tri 
godine, od 16. lipnja 1966. do 1. kolovoza 1969. 
Velika je zasluga strpljivosti i zalaganja velečasnog 
Josipa Tomca, pok. Josipa Mandića, pok. fra Mila- 
na Zavratnika, kapucina iz Karlobaga, Josipa Frko- 
vića, Jure Petrovića, Ivana Glavinića, Josipa Sepi- 
ća, Josipa Bogovića, Lea Volfa, Vlade Pezelja, 
Zdenka Skendera. . ., osobito današnjih pregaoca; 
već spomenutog Petra Butkovića, Josipa Kapša, 
Bogdana Zovića, Josipa Mustaća, Marka Cvitkovi- 
ća, Alojza Kukeca, Mate Pavlića i drugih koji su dje- 
lovali kraće vrijeme na tom području. Jedino anđeli 
čuvari mogu bilježiti napore, patnje, ali i radosti što 
ih udijeli predobri Bog po zagovoru Bogorodice svi- 
ma koji su izravno ili neizravno: kao redovnici, pro- 
povjednici i ispovjednici radili poslije rata. Dakako 
da ne omalovažavamo predratne napore, nama 
osobno manje poznate. 


Vaše mnogostruke brige vas ponekad uznemiru- 
ju... Vi pak, predraga moja braćo, »... Bdijtel 
Protivnik vaš; đavao, kao ričući lav obilazi, tražeći 
koga da proždre. Oprite mu se čvrsti u vjeri« (1 Pt 
5, 8—9). Vjerujemo da sve koristi za dobro onima 
koji ljube Gospodina... Iz gore navedenih imena 
vidjet ćete da je uprava nadbiskupije i u ovim teš- 
kim vremenima nastojala proviđati Liku kao i druge 
krajeve, razmjerno s brojem katolika na pojedinim 
mjestima. Matematički nije nigdje moguće ostvariti 
komutativno pravo. 


Vi ste snaga znatna i pogodna da ostvarujete 
kraljevstvo Božje... š 

Pišem vam zato da vaša radost bude potpuna, 
da bude zajednička, da nosite breme jedan drugo- 
ga. Tako ćete ispuniti Kristov zakon. . .« 


-____— mm 


»Godišnjak je veoma koristan za povezivanje svećenika 
i vjernika Like« 


»Zahvaljujem i ove godine za primljeni lički kato- 
lički godišnjak 1984. »Ličke župe«. Uvjeren sam da 
je godišnjak veoma koristan za povezivanje svećeni- 
ka i vjernika Like dajući informacije o prošlosti i sa- 
dašnjosti. 

Međutim, spoznaja o životu u prošlosti i o našim 
danima nisu samo obavještenja o onome što se zbi- 
lo i što se događa nego su i poticaj da se sve dobro 
sačuva, učvrsti i produži u budućnosti. Tako godiš- 
njak povezuje, potiče i unapređuje život katoličkih 
vjernika u tom dijelu naše lijepe domovine. 

Godišnjak je ujedno izraz zahvalnosti svima oni- 
ma koji su uložili i koji ulažu svoju vjernost, trud i 
ljubav u život Crkve u Lici. Ja Vam za sve to zahva- 
ljujem. 

Svim svećenicima, redovnicama i svim vjernici- 
ma Like želim Božju zaštitu u Novoj godini 1984. 
Gospodin vam dao »postojanu vjeru, nepokolebljivu 
nadu, strpljivost i ustrajnu ljubav« (Rimski misal). 

Vas, Vaše suradnike i sve vjernike iskreno po- 
zdravljam želeći svima Božji blagoslov.« 


Zagreb, 5.1.1984. 
T Franjo Kardinal Kuharić, 
nadbiskup zagrebački 


RX. 
-— LZ... 


»Ličke župe« su uspjeli doprinos za uzajamno bolje po- 
znavanje i etapa na osvješćivanju kršćanske kulture u 
tom kraju« 


»Ličke župe« — lički katolički godišnjak je uspjeli 
doprinos za uzajamno bolje poznavanje. To jače 
omogućavaju slike osoba i crkvenih zdanja na pod- 
ručju Like, a ruševine crkava nas podsjećaju na još 
neispunjene obaveze u tom kraju, za koji su, ratom 
osiromašeni vjernici dali i još uvijek davaju zamjerne 
priloge obzirom na njihove skromne mogućnosti, 
što je hvalevrijedno. 

Uređivanje i tiskanje takova godišnjaka iziskuje 
truda i umijeća a da ne spominjemo troškove, koji 
su time povezani. Ovo izdanje, kao i izdanja prijaš- 
njih godina, su etapa na osvješćivanju kršćanske 
kulture u tom kraju. Svaki ovakav doprinos budi 
nade, potiče malodušne, hrabri poduzetne, prema 
onoj uzrečici sv. Augustina: ako su drugi uspjeli na 
sličnim pothvatima, zašto ne bih i ja? 

Na dekanatskim sastancima možete razmotriti 
sve bolje mogućnosti suradnje i usklađivanja napo- 
ra pojedinaca. Svako nema jednake darove, svako 
jednako ne koristi talente kojima je obdaren, ali svi 
smo pozvani na izgradnju kraljevstva nebeskoga, 
prema onoj svetopisamskoj: ne nama, Gospodine, 
ne nama, već svome imenu slavu daj. To ne priječi 
da se radujemo i da pozdravljamo uspjehe pojedina- 
[-:: pj . 
Pozdrav i blagoslov šalje t Josip Pavlišić, nad- 
biskup.« 


Rijeka, 7. 1. 1984. 

OSAM STOTINA LJETA 
BISKUPIJE KRBAVSKE 


Početkom svibnja 1985. navršava se osamstota 
obljetnica osnutka Krbavske biskupije. Odluku je 
donio pokrajinski crkveni sabor u Splitu pod pred- 
sjedanjem _nadbiskupa-metropolite Petra Ugrina 
(1185-1187). Evo kako to opisuje Toma Arhiđa- 
kori u svojoj »Povijesti biskupa solinskih i splitskih« 
(»Historia salonitana«): 


»Pošto je bio posvećen za službu, u prvoj go- 
dini svog biskupovanja, Petar Ugrin sazove 
sve svoje područne biskupe a tako i opate sa 
svim svećenstvom te održa pokrajinski sa- 
bor u bazilici svetog Andrije, zvanoj oslika- 
na. Na tom saboru mnogo bi dobrih stvari 
odlučeno. Tad bi omeđeno područje svake 
biskupije. Budući da Krbava bijaše župa cr- 
kve splitske, htjede nadbiskup da se izuzme 
i u njoj ustanovi biskupija, podređena split- 
skoj metropoliji 1 bi tako. Po volji svećen- 
stva one pokrajine koje dođe na sabor za pr- 
vog biskupa krbavskog zaređen je Matej 
Mavruta, kanonik crkve svetoga Dujma, do- 
duše još mlad, ali čestita vladanja i trijezna 
života. A 

Najzad poslije saborskog rada, što je 
god ondje određeno, saopćeno je Apostol- 
skoj stolici. A gospodin Papa to odobri i po- 
tvrdi pridavši svemu težinu crkvene oblasti. « 
(Hist salon. XXII) : 


Sama ustanovna povelja (u izvatku) glasi ovako: 


»U ime svete i nerazdjeljene Trojice. Godine 
od. utjelovljenja Gospodnjeg tisuću sto 
osamdeset i pete, naroka (indikacije) Ill, dok 
je na čelu apostolske stolice bio gospodin 
papa Lucije Ill, na vodstvu kraljevstva ugar- 
skoga gospodin Bela Ill i za njegova života 
okrunjeni sin mu gospodin Henrik, dok je 
Sjedište splitsko vodio časni nadbiskup gos- 
podin Petar Ugrin, ovo se zbilo (...) 

Ja Petar, uz pomoć milosti božanske, 
nadbiskup splitskog sjedišta... u našem 
gradu Splitu sa svim područnim biskupima i 
opatima kao i brojnim svećenstvom. .. po- 
božno smo 1. svibnja održali opći sabor. (...) 

Budući da su župe naših područnih bis- 
kupa međusobno isprepletene (confuse] te 
nisu nikakvim jasnim granicama razlučene 
niti povlasticama utvrđene, tako da sami 
biskupi bivaju često uvedeni u bludnju i raz- 
miricu, svidjelo se u prvom redu nama, a 
onda i svim našim biskupima, spomenute 
župe posvema razlučiti i povlasticama utvr- 
diti, tako da od sada svaki biskup ima sebi 
dodijeljene župe i uživa njihove povlastice te 
se ne usudi nikad pokretati zbog toga pitanje 
na račun kojeg od svoje braće. 

Odredismo stoga jednoglasno i zajednič- 
kom voljom istih područnih biskupa da split- 
ski nadbiskup ima ove župe: Klis, Skale. 
Zmiljalnje, Cetinu, čitavo Hlivno (Livno) či- 
tav Mosor i sav Dol sve do Vrulje... 

Ninski biskup nek ima ove župe: Nin, či- 
tavu Luku i polovinu Like. 

Senjski biskup nek ima sjedište svoje u 
Senju i ove župe: Senj, Vinodol, Gacku i Bu- 
žan. 

Krbavski biskup nek ima sjedište svoje u 
Krbavi i ove župe: Krbavu, polovinu Like, No- 
vigrad. Drežnik i Modrušu.« 


Na istom saboru određene su međe također 
ovih biskupija: kninske, trogirske, skradinske i hvar- 
ske, Među potpisnicima su imenovani slijedeći bis- 
kupi i svećenici: 


»Flaskon, kninski biskup, 
Mihael, trogirski biskup, 
Mihael, skradinski biskup, 
Matej, ninski biskup, 

Mirej, senjski biskup, 

Matej, krbavski izabrani biskup, 
Miha, hvarski izabrani biskup 


Desimir, natpop lički sa klericima svoje cr- 
kve, 

Radonja, natpop bužanski sa klericima svoje 
crkve, 

Tihomir, natpop ninski i Petar primicerij s 
drugim klericima iste crkve... .« 


Kako vidimo, Krbavska se župa do tog vremena 
nalazila u sastavu Splitske nadbiskupije. No, ranije 
— kao jedna od kraljevskih župa — spadala je zacijelo 
u nadleštvo tzv. »hrvatskog biskupa« (episcopus 
croatensis), koji je stanujući uz dvor narodnih vlada- 
ra upravljao otprilike svim područjem Hrvatske dr- 
žave osim onih dijelova koji su već imali organizira- 
ne biskupije. Njegova se oblast smanjivala kako su 
npr. dobivali biskupa gradovi gdje se nalazio kraljev- 
ski dvor (Biograd i Nin), a pogotovu poslije 1094. 
kad je osnovana Zagrebačka biskupija. S propašću 
hrvatske samostalnosti nestalo je tog biskupa pa su 
veća prostranstva naše domovine prepuštena du- 
hovnoj skrbi drugih biskupa, u prvom redu nadbis- 
kupa splitskog, kao »prvostolnika Dalmacije i Hr- 
vatske« (primas Dalmatiae et Croatiae). 

Tako znamo da je 1163. ugarsko-hrvatski kralj 
Stjepan III (1163—1 173) splitskom nadbiskupu po- 
tvrdio ranije pravo ovim riječima: 


Krbavsko polje (slikano iznad sela Krbave), 1984. 

»Ja, Stjepan gospodina kralja Gejze sin, a 
milošću Božjom kralj ugarski, dalmatinski, 
hrvatski i ramski... potvrđujem blaženom 
Dujmu i tebi Petru, vjernom našem nadbis- 
kupu, nadleštvo i podložnost svih biskupa po 
Dalmaciji. kako je odredio moj slavni otac, i 
sve župe koje su držali tvoji predčasnici, u 
prvom redu: Krbavsku, Bušku, Plašku, Vino- 
dolsku, Modrušku i Novigradsku... koje je 
naš otac kralj Gejza, dodijelio istoj crkvi sve- 
toga Dujma« (Diplomatički zbornik. izd. T. 
Smičiklas, sv. Il. Zagreb 1904, str. 96) 


Prema pisanju Tome Arhiđakona metropolitan- 
ska je crkva Splitska tad obuhvaćala, osim »Cetine, 
Livna, Klisa, Mosora i Omiša, također Krbavu i kraj 
preko Gvozda (Kapele) sve do granica zagrebač- 
kih.« Nekim područjima su stanovito vrijeme uprav- 
ljali također biskupi rapski (Podgora od Stinice do 
Zrmanje, Bužane i Bočaće u Lici) i krčki (Senj, Vi- 
nodol, Gacka, a možda još koje područje). 


PATRIJARHAT 
(metropolitanska 
nadbiskupija) 


< AKVILEJSKI 


LEGENDA 


BE gran. metropolije 
gran. biskupije 

Povod osnutku novih biskupija 


Sredinom XII stoljeća, jačanjem Venecije na 
moru, dolazi do promjena na istočnojadranskoj 
obali: osvojivši Zadar i kvarnerske otoke, Venecija 
uspostavlja novu metropoliju u Zadru (1154), pod 
koju dolaze biskupije Krčka, Rapska i Osorska. 
Malo zatim čitava je ta crkvena pokrajina podvrgnu- 
ta oblasti patrijarhe u Gradežu (Grado u sjevernoj 
Italiji). U tim okolnostima osjetila se potreba novsg 
sređenja crkvene uprave u unutrašnjosti od Hrvat- 
skog primorja do granica današnje Bosne. Dakako 
da su hrvatsko-ugarski kraljevi, nasuprot učvršćenju 
Venecije uz obalu, željeli zajamčiti svoj utjecaj na 
hrvatskom kopnu. Osim unutar katoličkih reformnih 
napora, to bijaše jedan od razloga sazivanja spome- 
nutog sabora/1 185. u Splitu. Nije beznačajno da je 
sazivač sinode bio čovjek iz Ugarske, dakle osoba 
povjerenja ondašnjih vladara. 

Iz zaključaka proizlazi da je osobita pozornost 
posvećena potanjem određenju biskupijskih grani- 


BISKUPIJE DANAŠNJE RIJEČKE 
METROPOLIJE OKO 1200. GODINE 

ca, jer je ranije baš nejasno razgraničenje bivalo po- 
vodom raznih sporova. 

Pitanje crkveno-upravne podjele naših krajeva 
po doseljenju Hrvata nije povijesno raščišćeno. 
Tako, prvi spomen Krbave nadolazi sredinom X sto- 
ljeća u povijesnom djelu bizantskog cara Konstanti- 
na Porfirogeneta (911-959) »O upravljanju car- 
stvom« (De administrando imperio): u to doba za- 
jedno s Likom i Gackom Krbava je bila pod vlašću 
hrvatskoga bana. U vrijeme narodnih vladara kr- 
bavski se župan na glasovitoj baščanskoj ploči spo- 
minje kao svjedok zajedno sa županom ličkim i (kra- 
ljevskim) izaslanikom u Vinodolu. Prema čitanju B. 
Fučića gornji, stariji, dio ploče i natpisa glasi: 


»V ime Oca i Sina i Svetago Duha. Az opat 
Držiha pisah se o ledine juže da Zvonimir, 
kralj hrvatskij, v dni svoje v Svetuju Luciju i 
svedomi: župan Desimira Krbave, Martin v 
Lice, Pribineža posl Vinodole, Jakov v Oto- 
Cce...« 

(B. Fučić, Glagoljski natpisi, Zagreb 1982, 
str. 44) 

Isto ime »Desimir« dolazi za krbavskog župana 
također u jednoj latinskoj ispravi, pripisanoj kralju 
Zvonimiru i navodno izdanoj 16. travnja 1078, ali 
povjesničari dvoje o njenoj vjerodostojnosti. Kako 
bilo da bilo, ime se krbavskog župana javlja u davno 
doba u društvu ovih uglednih svjedoka: »Grgura, 
časnoga biskupa hrvatskoga; Ivana, opata samos- 
tana sv. Bartola; Adama, župana ninskoga i Stresi- 
nje bribirskog« (Diplomatički zbornik, izd. M. Kost- 
renčić, sv. |, Zagreb 1967, str. 160-161). 

Nitko ne sumnja da je Krbava jedna od prastarih 
hrvatskih, u doba vladara i kraljevskih, župa. No, 
mnoga pitanja vezana uz njen položaj i značenje u 
društvenim, upravno-političkim i crkvenim tokovi- 
ma prvih stoljeća narodne povijesti ostaju i dalje 
obavijena mrakom. 


: : : Inicijal B s minijaturom Bartola pisca (Bartolov 
Pečat Petra i Jurja knezova Krbavskih ' kodeks — Berlinski m.f.166 c) 


16 


si Aid SAN O IR DE OŠ. 


Nezavidna povijesna kob 


Koje su bile prvotne granice Krbavske biskupije ? 
Po gore ispisanoj saborskoj odluci: pored župe Kr- 
bavske, sačinjavale su je još župe Novigradska, 
Drežnička, Modruška i polovina Like. Drugu polovi- 


nu Like zajedno s Ninom i svom Lukom dobio je bis-' 


kup ninski, dok je senjski dobio Senj, Vinodol, Gac- 
ku i Bužane. Međutim, postoji neslaganje, jer prije- 
pis povelje što ga u poznatom djelu »lllyricum sa- 
crum« donosi D. Farlati kazuje da su međe tekle 
drugačije: senjski je biskup dobio Senj, Gacku i 
pola Like, dok je krbavski dobio Vinodol, Bužane, 
Novigrad, Drežnik, Plase i Modruš. Puštajući razrje- 
šenje tih nejasnoća za drugu zgodu, red je da se 
reče riječ-dvije o sjedištu kao i o najstarijim krbav- 
skim biskupima. ' 

"Ne zna se pouzdano gdje je prvi krbavski biskup 
stolovao. Saborska odluka veli da mu sjedište bude 
U Krbavi, ali ostaje pitanje: misli li se na krajinu ili 
na grad tog naziva. Neki kao Vj. Klaić smatraju da 
je to drugo ime za Udbinu (Utvinu), drugi drže da je 
biskup isprva stanovao u Mrsinj-gradu na sjeveru 
Krbavskog polja, nedaleko Korenice. Valja znati da 
je njegovo prostrano područje imalo više gospoda- 
ra: U Krbavi od XIII stoljeća Gusiće a kasnije moćne 
Kurjakoviće, koji su potkraj XIV stoljeća držali pored 
Krbave još Liku, Bužane i Bag, da bi početkom XVI 


(AČA Mda A font Ki agta A 
pje jesan odan si Pondiuduu d 

stoljeća veoma nazadovali, jer posljednji muški po- 
tomak njihov, ban Ivan Karlović, u Krbavi ima sve- 
ga tri grada: Udbinu, Komić i Podlapčec. No, to je 
vrijeme poslije pogibije na Krbavskom polju. U sje- 
vernim stranama biskupije, u Vinodolu i Modrušu, 
vladali su Frankopani, koji će u času slabljenja moći 
krbavske vlastele, biskupsko sjedište iz Udbine pre- 
nijeti na Modruš (1460), uvjetujući da se biskupija 
odsele zove modruška. Znamo da su to dani 
kad s istoka nadire prijeteća turska sila te neće pro- 
ći dugo da će biskup iz Modruša morati dalje tražeći 
sklonište u Novom Vinodolskom. 


Propast hrvatske vojske na Krbavskom polju, 9. 
rujna 1463, uzrokovat će opće povlačenje i bijeg 
katoličkog pučanstva. Krbava će poslije pada pod 
Turke 1527. ostati tako reći pusta. Nešto će življa 
iz Bosne doseliti Turci pošto osnuju Lički sandžak 
(1580). Što od građevina nije stradalo od turskog 
haranja stradalo je kasnije u borbama za oslobođe- 
nje Like i Krbave. Godine 1683. glasoviti junak, lič- 
ki pop Marko Mesić pokreće boj za oslobođenje 
Like, okupljajući uskoke i krajišnike, Ličane i Dalma- 
tince. Krbava je oslobođena godine 1689. za voj- 
nog pohoda karlovačkog generala J. J. Herberstei- 
na, u toku tzv. Bečkog rata. Njeno područje potpalo 
je 1694. pod upravu gradačke komore, da bi 
1712. zajedno s Likom iz komorske prešla pod up- 
ravu Vojne krajine. Nakon razvojačenja Krajine i nje- 

Rođenje Kristovo (Bartolov kodeks — Berlinski 
misal f. 6 d) 
2 — Ličke župe 


KRBAVSKO UPRAVNO 1 CRKVENO PODRUČJE U XIV: XV VIJEKU. 

zina sjedinjenja s građanskom Hrvatskom (1881), 
Krbava je povezana s Likom, sačinjavala“ Ličko-kr- 
bavsku županiju. Bit će ovdje zanimljivo donijeti pri- 
jevod opisa krbavskih krajeva iz pera Sebastijana 
Glavinića, biskupa senjskog i modruškog, iz 1696, 
dakle malo godina nakon oslobođenja od Turaka. 
Pošto je obašao preko Bilaja, Ribnika, Metka, Ra- 
duča, Lovinca do Gračaca i natrag na Ostrovicu i 
Barlete, svoj daljnji put opisuje ovako: 


»Ostrovica s Barletom (sing.) dvorci su još 
ranije porušeni a udaljeni jedan od drugog 
dvije njemačke milje: na istok su im brda i 
planine; gorske šume dijele Liku od Krbave. 
U ovom kraju stanuje 30 domaćinstava Vla- 
ha ili Rašana, a dva u Barleti. Podno istog 
brda na povišem mjestu leži utvrda Babac a 
kroz polje teče potok Novačica, zemlje ima 
tu dana hoda, vlaških je domova 40: malo 
dalje. na ubavom brežuljku putnik naiđe na 
dvorac Pavlovac: još mu i sad strše zidine, 
bez krova stalno su izložene udaru vremena; 
ima mjesta za 100 žitelja. 

Prošavši to ugleda se utvrda Mogorić, 
Skelbar, Vranić i Kumić (Komić): smještene 
usred šuma i pustara nisu naseljene. Druga 
strana brda početak je Krbavskoj županiji) 
(comitatus): s istoka i zapada ona je prirodno 
zaštićena brdima, na istok prema Bosni diže. 
se gora što je stanovnici zovu Plješevica ili 
gologlava. Dužinom je Krbava manja od Like 
/ nema stanovnika osim straža naših krajiš- 
nika koji naizmjence čuvaju tri utvrde ili gra- 
da, to jest: Utbinu, za obranu od divljih napa- 
dača, koliko toliko utvrđenu, kamo se i Turci 
kao na sigurnije pri raseljenju Like povuko- 
še; druga je Pišać a treća Bunić. Iza njih je ut- 
vrdica Visuć, zatim na povišem i za obranu 
pogodnom brežuljku Kurjak. nato utvrda 
Podkapuč, pa Prozor, dvorac Farkašić, Koz- 
jari. Turjanski. Omoljac (Homoljac) i Brezo- 
vac, kojima su posve blizu utvrde turske 
samo što ih jedne od drugih dijeli gora Plje- 
Ševica, a to su: Bihać, Izačić, Oriševac, Go- 
lubić, Vakup, Ostrovica sve do Bilajskog po- 
lja, koje se pruža na daleko u pravcu Dalma- 
cije prema gradu Šibeniku. « 


BISKUPIJE DANAŠNJE RIJEČKE 
METROPOLIJE U XV st. 


Metropolitanska pripadnost 
kao na karti 2. 

(M. Sladović, Povesti biskupijah senjske i 
modruške ili krbavske Trst 1856, str. 
35-36) 


Biskupi krbavski (1185-1459) 


Kako proizlazi iz zapisa splitskog sabora, prvi je 
krbavski biskup bio Splićanin Matej Maruta (ili Ma- 
rutin), raniji kanonik stolne crkve svetog Dujma, 
tada još mlad. Bio je izabran na samoj sinodi, i to 
— kako veli Toma Arhiđakon — voljom krbavskog 
svećenstva, kojeg nazočnost nije u saborskim akti- 
ma posvjedočena. M. Bogović Slunjski navodi mo- 
gućnost da je Matej možda bio namjesnik nadbisku- 
pa splitskog u župama koje su pripale Krbavskoj 
biskupiji. Inače je teško shvatiti da je izabran voljom 
krbavskog klera (Mirej senjski i Matej krbavski, u: 
Zvona 1984, br. 4, str. 5). Povjesnici računaju da 
je Matej vladao do 1220. Za njim se u kronotaksa- 
ma biskupa krbavskih spominju: 


Martin (1220-1236) 

Saracen (posvećen 1240, po drugima 1272) 
Petar | (oko 1300. — umro u Engleskoj) 

Ilija (spomenut 1308) 

Bonifacije, franjevac (1332 — ?) 

Radoslav (Ladislav), franjevac (1344 — 1361) 
(U međuvremenu spominju se još dva biskupa: 


Vuk (Lupus) (1349), Mavro, natpop iz Gacke (u 
biskupiji Senjskoj) (1351), Petar II, dominikanac 
(1361 - 1373) 


Toma Nicolai 
(1375 — 1382) 

Nikola I (1385 — 1398), kasnije prešao za bis- 
kupa u Vacz (Ugarska) 

Stjepan |, iz Ferma (Italija), augustijanac (1401) 

Stjepan II Dujmov — Blagajski (1406) 

Geminijan iz San Geminiana (Italija) (1408), 

Petar III od Seča u Zagrebačkoj biskupiji (1418 
- 1427/28), 

Vid Ostoić Marinić iz Hvara, kanonik korčulanski 
(1431 — 1456), 

Franjo, franjevac (1456 — 1459), posljednji sto- 
lujući u Krbavi, jer je odlukom pape Pija II sjedište 
biskupije, na zalaganje Stjepana Frankopana, pre- 
neseno u Modruš. 


Taj popis je daleko od toga da bi bio potpun: 
mnogim se biskupima ne zna drugo no ime. Povi- 
jesnih vrela o njihovu životu i djelovanju ima vrlo 
malo. Nemile prilike kojima je biskupija bila izlože- 
na, ratna haranja i pustošenja učinila su svoje. Mož- 
da se u hrpama ruševina drevnih krbavskih gradova 
krije kakav kameni spomenik koji bi bacio tračak 
svjetla na ono što ljubitelja domaće povijesti s pra- 
vom zanima. 


(Nikolić), ostrogonski kanonik 


Novi Vinodolski (sa sjevera) - gradom dominira 
katedrala modruških biskupa 

RIJEČKA METROPOLIJA PREMA BULI 


»COETU INSTANTE“ OD 27 SRPNJA 1969... 

Biskupi modruški ili krbavski (1460-1564) 


Prema M. Sladoviću, u knjizi Apostolske kance- 
larije glede prijenosa biskupskog stola sa Krbave na 
Modruš piše slijedeće: 


»Crkva krbavska sa svom nadležnosti 
prenesena je u župnu crkvu svetoga Mar- 
ka grada Modruša, biskupije Krbavske, 
koja će se odsele zvati modruškom, po 
papi Piju II, 4. lipnja godine 1460. , dru- 
ge njegova pontifikata« (usp. M. Slado- 
vić, n. dj., 139). 


Evo slijeda biskupa na stolici modruškoj: 

Nikola II (Machinensis) (1461-1466 ?) 

Antun (1481-?) 

Kristofor, Dubrovčanin (1480-1499), posljednji 
u Modrušu, jer je poslije Krbavske bitke 1493. pre- 
šao u Novi Vinodolski, gdje je umro i pokopan, 

Jakov Dragatius (Dragač, Dragutin ?) (1499), 
imenovan umro prije posvećenja, 

Ferdinand Frankopan (oko 1508) 


ZADAR ca 
nemetropolitanska ** “3 e 
o O 


ZAGREBAČKI io 
SKU, 
“4 
a\ 
Kupof — m ded SISAK 


cE se, 
R2) < 


6, 


x 
čke. O, UDBINA 


 (kRsava) 


Simun Kožičić Benja, Zadranin (1509-1536), 
. Petar Pavao Vergerije (1536), premješten za 

biskupa u Kopar, 

Hermolaj de 
-1537), 

Ivan | Evanđelist de Brachis (Brusić), augustija- 
nac (1537), 

Didak de Loyasa, augustijanac (1538), odrekao 
se, 

Albert Dujmić, Kotoranin (1548-1549), pre- 
mješten za biskupa u Krk, 

Lovro de Gherardis iz Bergama (Italija), domini- 
kanac (1550-?), 

Dionizije Pioppo 
(1560-1561), 

Ivan II Kožičić (1564). 


six:a 


Poslije Ivana Kožičića Modruška je biskupija da- 
vana na upravu senjskim biskupima, dok je nije 
papa Urban VIII (oko 1630) jednakopravno sjedinio 
sa Senjskom. Otada biskup Senja nosi dvostruk na- 
slov: biskup senjski i modruški ili krbavski. Prvi bis- 
kup tako povezanih biskupija bio je Ivan Agatić 
(1617-1640), Riječanin, augustijanac. Međutim, 


Hermolais, franjevac (1536- 


(Pioppius), — dominikanac 

biskupija Modruška ili Krbavska nije time dokinuta: 
zadržala je svoj stolni kaptol sa sjedištem u Novom 
Vinodolskom, u Bakru i u Bribiru, tako da je za vri- 
jeme dok je senjska biskupska stolica bila ispražnje- 
na kaptol birao privremenog upravitelja biskupije 
Modruške ili Krbavske, kao što je to za senjsku či- 
nio Stolni kaptol senjski. Modruška ili Krbavska bis- 
kupija prestala je postojati 27. srpnja 1969, kad je 
ustanovljena Riječko-senjska nadbiskupija u koju je 
uneseno cjelokupno njezino područje. 


Krbavska je biskupija od pamtivijeka bila glago- 
ljaška. U kasnom srednjem vijeku iskazala se pra- 
vim rasadnikom glagoljske pismenosti. U zbirci Đ. 

urmina »Hrvatski spomenici« (Zagreb 1898), gdje 
je prikupljena 281 hrvatsko-glagoljska listina iz raz- 
doblja od 1100. do 1499, na Krbavu ih otpada više 
od četvrtine — čak 74 (dok ih za Liku ima 12, za Bu- 
žane 8. za Vinodol 37). Sire krbavsko područje 
može se dičiti da je našoj kulturi — pored bogzna ko- 
liko nestalih — namrlo do 17 rukopisnih kodeksa, 
među kojima ima misala (njih 7), brevijara (5) i 
zbornika (5). U novije vrijeme osvijetljen je npr. vr- 
sni rad Bartola Krbavca, kojemu dugujemo tri saču- 
vana glagoljska misala: Ročki (danas u Beču), Be- 
ramski (danas u Ljubljani) i Berlinski. Zna se još za 
rukopisni brevijar koji je Bartol 1414. ispisao za cr- 
kvu sv. Andrije u Bakru, ali se nažalost izgubio. O 
tom do nedavma jedva znanom krasnopiscu i mini- 
jatoru piše Marija A. Pantelić, koja je najzaslužnija 
za njegovo »otkriće« da je on »svoju pisarsku vješ- 
tinu i svoj stil ukrašavanja kodeksa prenio iz južne 
Krbave u Hrvatsko primorje (Bakar), gdje je možda 
organizirao skriptorij i iluminiranje sakralnih kodek- 
sa te, izgleda, stvorio umjetničku atmosferu u kojoj 
se rodio i možda stekao svoje početno slikarsko 
znanje i veliki prvak minijature Julije Klović iz Griža- 
na (1498-1578) koji je poslije otišao u Italiju, te se 
ondje kao izvanredni talenat razvio do savršenstva, 
zadobivši nadimak “Rafaela minijature'«. (M. Pante- 
lić, Glagoljski kodeksi Bartola Krbavca, u: Radovi 
oo instituta, knj. 5, Zagreb 1964, 

). 

Iz Krbave napokon potječe rijedak spomenik: 
glagoljski pečat krbavskih knezova Petra i Jurja; ide 
među raritete jer se čini da je domaći rad (usp. B. 
Fučić, n. dj., 222). Ostaje čudno zašto se iz krbav- 
skih gradova nije sačuvalo više glagoljskih natpisa: 
u suočenju s tolikom književnom i pravnom produk- 
cijom, jedina moguća pretpostavka bit će da su 
stradali od jezivih rušenja. Smijemo li gajiti nadu da 
bi sustavna iskapanja iznijela na vidjelo što crna 
zemlja krije u njedrima? 


ANTON BENVIN 

ZLATNI KRIŽ KRBAVSKIH 
BISKUPA 


U Bribiru se Vinodolskom čuva križ u obliku pa- 
cifikala. Križ je zajedno sa stalkom visok 33 cm. 
Sam je križ znatno stariji od stalka. 

Jezgra je križa drvena. Okovana je željezom i 
presvučena zlatnim pločicama. Križ je visok 215, a 
širok 176 mm. Sastoji se od dvije duže i dvije kraće 
stranice. Vertikalne su stranice duže, a horizontalne 
su kraće. Obje su vertikalne stranice jednako duge, 
tako, da je to crux immissa, ali se ne može smatrati 
»latinskim« križem, koji imade donju vertikalnu stra- 
nicu dužu od gornje. Vertikalne su stranice na vanj- 
skom rubu široke 51, a horizontalne 46 mm, te se 
prema sredini laganim zavojem sužuju. 

S prave je strane u sredini križa kvadratna ploči- 
ca s velikim okruglim kamenom (pastom), sličnim 
tamnom karneolu (u promjeru 45 mm). Na uglovi- 
ma su četvorine smještena 4 probušna koralna 
zrna. Na vršku je svake stranice po jedan ovalni pro- 
zirni u sredini crveni kristal. Po visinskoj osi imade 
kao neku cjevčicu, koja se i na slici jasno vidi. Sre- 
dina je svake strane na oba ruba izbočena prema 
vani i optočena s dva kristala, odnosno korala. Po 
vanjskom je rubu čitav križ optočen finim žičanim fi- 
ligranom. U svakom je bijelo-crvenom kristalu već 
spomenuta vertikalna cjevčica, vjerojatno shranište 
za relikvije. 

Naleđe se križa sastoji, kao i prava strana, od 
pet pločica. Četiri od njih sačinjavaju stranice križa, 
a peta je kvadratna i čini sredinu križa. Srednja je 
pločica 50 x 50 mm velika. Vanjski joj je rub valo- 
vito izrezuckan u lukovima. Iznutra je drugi okvir, 
koji se sastoji od graviranih točkica, koje sačinjavaju 
lagano zaobljene crte, a u kutovima, koji su proši- 
reni, sačinjavaju kružnice. U sredini je Janje s nim- 
busom i križem kao vexillum. Ostale su pločice po- 
sve jednake, barem su bile jednake izrađene, ali su 
onda vertikalne ostavljene onakve, kakve su bile iz- 
rađene, dok su horizontalne skraćene. Na vrhu sva- 
ke pločice vidimo osmerodjelnu rozetu, koja imade 
u sredini osmerokutnu zvijezdu. Rozeta ima promjer 
od 30 mm. Na svim se stranicama nalazi natpis u 
zrcalnom pismu: 


+1ISTE CRUC 
IS FECIT M 
ILONIGI A 

D HOREM SC 
E MARIE RE 
LIQ E S VIIT 
SCE IIARIE 


Tako sam prepisao ovaj natpis pred tri godine. Tako . 


ga je čitao i dr. Barada, kad smo zajedno, u društvu 
s drom Gušićem i prof. M. Gušić, njegovom supru- 
gom, o Uskrsu 1934. proučavali taj križ. 

Dr. Barada spaja ova slova ovako: Iste crucis fe- 
cit Milonigi ad honorem scte Marie reliqie s Viti sce 
Iarie. Križ je dakle sačinio domaći majstor, Milonić 


Križ krbavskih biskupa (danas u Senju) 


ili Milunić, možda Milonek), na čast bl. Djevice 
Marije. Urešen je bio križ moćima svetoga Vida i 
svete Ilarije. Po konstataciji dra Barade slova su ka- 
pitalna s primjesom uniciale, a zapažaju se i tragovi 
gotice, tako na pr. u slovu A. Prema tomu natpis 
odaje početak formiranja gotice, to će reći svršetak 
XII. ili početak XIII. v. 

Do istog datiranja dolazimo promatrajući sam 
križ, njegov oblik i ukras. Do u XIII. v. su se uvijek 
mnogo izrađivali zlatni križevi. Bili su to ponajčešće 
relikviariji i križevi za ophode. Ali u kasnom se sred- 
njem vijeku zlatni križevi veoma rijetko spominju u 
inventarima. Naročita je posebnost križeva predro- 
maničkog doba, da se njihove stranice prema kraju 
obično proširuju na onaj način, kako to vidimo up- 
ravo kod ovog bribirskog križa. Do u XI. se vijek re- 
dovito ukrašivalo križeve dragim kamenjem i biser- 
jem. I kasnije se još nalazi drago kamenje i perle na 
križevima, ali to nije više značajni ukras križeva, 
kako je to bilo do u XI. vijek. U kasnom srednjem 
vijeku sve više nestaje dragog kamenja s križeva, pa 
i bogatije urešeni križevi nemaju dragog kamenja. 
Filigranom su se najprije ispunjali rubovi faseta, ko- 
jima je bilo vezano drago kamenje, ali kasnije, pod 
kraj X. i u XI. vijeku nastupa filigran i kao samostal- 
ni ukras. Pod utjecajem gotike sve se više gubi fi- 
ligran kao ukras križeva. U romaničkom se dobu 
graviranjem i cizeliranjem ukrašivalo osobito naličje 
križa. Izbijanje se u većoj mjeri upotrebljavalo tek 
kasnije. Janje se obično izradilo na naličju, u sredi- 
ni, gdje se sastaju sve stranice križa. Upravo, kao i 


na ovom križu. Sudeći dakle, ne samo po materija- 
lu, iz kojega je izrađen križ, nego i naročito po nje- 
govu obliku i ukrasu, valja ovaj križ datirati najkas- 
nije u prve početke gotike kod nas. U slovima, a 
možda i u izradbi Janjeta, opaža se već pomalo ut- 
jecaj gotike. Ali oblik je križa predromanički, dok je 
način ukrašivanja sigurno predgotički. Nećemo po- 
griješiti ako ovo miješanje raznolikih utjecaja datira- 
mo s prijelazom iz XII. u XIII. v. Kako se to obično 
dešava u sličnim slučajevima, osnovni je oblik os- 
tao povezan s tradicionalnom, starijom formom, a 
noviji se utjecaji ispoljuju na sporednim stvarima, 
na ukrasu, obliku slova i slično. Tko isporedi ovaj 
bribirski križ s našim današnjim križevima, vidjet će 
odmah osnovnu razliku. Ta se sastoji u tomu, da se 
sve stranice križa proširuju prema vani laganim za- 
vojem. To je onaj isti oblik križa, koji se očituje na 
pr. na križu cara Justina I. (VI. v.) u Vatikanu. Prava 
je strana bogato optočena draguljima, a u sredini se 
naleđa nalazi i tu Janje s križem, upravo kao i na 
bribirskom križu. Bit će, da je ovaj Justinov križ slu- 
žio kao križ za blagoslov, poput onoga, što ga u 
desnoj ruci drži Maximianus na mozaiku u Ravenni. 
Sličan križ vidimo i na tkanini iz Akhmina, koja po- 
tječe iz V. ili VI. vijeka. Nije to križ s toliko produ- 
ljenom donjom vertikalnom stranicom, da ona iz- 
gleda kao koplje, već imade samo mali dugoljasti ili 
šiljati držak, kako ga opažamo kod Justinova križa 
i kod križa na mletačkom ciboriju, također iz VI. v. 
Kako je ovaj križ kasnije postavljen na današnji svoj 
stalak, ne možemo znati, da li je i on na donjem 

kraju imao kakav držak. No sudeći upravo po okol- 
nosti, da je bio postavljen na svoj današnji stalak, 
koji služi i kao držak, vrlo je vjerojatno, da je i on na 
svom donjem kraju imao neki držak. 

Po svemu dakle sudeći ovaj je križ prethodnik 
današnjeg biskupskog pektorala, koji je već pod kraj 
XIII. v. uobičajen, ali još nije bio propisan. Ovaj je 
križ bio očito križ, što ga je biskup nosio u desnoj 
ruci u svrhu blagosiljanja ili znaka svoje časti, upra- 
vo, kako to vidimo kod onih dvaju biskupa na rab- 
skom relikvijariju sv. Kristofora. | oblik je križa veo- 
ma sličan. Ovaj zlatni križne može biti stariji od po- 
četka XIII. vijeka. On spada vjerojatno među one 
crkvene dragocjenosti, koje je modruški biskup 
Krištofor bježeći pred Turcima ponio sa sobom i po- 
razdijelio kaptolima, što ih je osnovao u Bribiru, No- 
vomu, Belgradu i Bakru. 

Do nas je taj križ došao u obliku, kako ga donosi 
naša slika. On počiva na gotičkom stalku, koji veo- 
ma sliči stalku gotičkih kaleža. Tko zna, da li je taj 
stalak bio izrađen upravo za taj križ, ili je možda pri- 
padao jednom kaležu, pa je od tog kaleža bila odi- 
jeljena čaša a na preostali je stalak pričvršćen sam 
križ? 

Stalak je izrazito gotički, na podnožju šestero- 
list, s višestrukom profilacijom; onda se u šeste- 
rostranom visokom čunju uzdiže prema gore. Na 
vrhu je čunja gotički pritisnuti čvor, koji imade i 
gore i dolje široki šesterostrani prstenak. Donjim se 
prstenkom prilagođuje vrhu čunja, a gornjim se 
veže uz dno križa, koje je pričvršćeno na nj. 

Na ploči podnožja čitamo natpis, porazdijeljen u 
šest lukova, koji sačinjavaju podnožnu ploču. Nat- 
pis je pisan glagoljicom, te glasi: 

C.U.P.A. 

BESE VA 

TO VREME 

JURKO ANDRII 

ČIĆ KAŠ 

TALD 

(1491. Beše va to vreme Jurko And- 
rijčić kaštald). 

Uzmemo li, da je stalak rađen upravo za ovaj 
križ, tada ovaj natpis sigurno označuje doba, kad je 
križ postavljen na ovaj stalak i kad je izrađen i sam 
stalak. Postoji ipak i ta mogućnost, da je stalak po- 
stojao već od prije, kao stalak kaleža, pa bi se u tom 
slučaju ovaj natpis mogao odnositi i na vrijeme, kad 
je bio izrađen kalež, kao i na vrijeme, kad je bio križ 
postavljen na ovaj stalak. Vjerojatnijim mi se čini, 
da nam ovaj natpis označuje vrijeme, kad je križ po- 
stavljen na stalak. Bilo je to, prema natpisu, 1491. 
A 1493. dolazi biskup modruški Kristofor u Novi, 
bježeći pred Turcima. Sa sobom je ponio i crkveno 
blago, koje je porazdijelio po kaptolima u Vinodolu, 
gdje se skloniše bivši kanonici s Modruša. 

Slova su na naleđu reljefna, isto tako i izradba 
Janjeta i rozeta. Ali i natpis se i Janje pravilno vide 
samo tako, da se pred njih stavi zrcalo, pa se onda 
u zrcalu čita. Sve su 4 pločice s natpisom posve 
jednake, samo su one dvije, koje su sa strane, skra- 
ćene ispod natpisa, kako je već rečeno gore. Očito 
je, da je majstor radio sve četiri stranice po jednom 

kalupu, svakako drvenom, na kome je izrezao nat- 
pis i čitav ukras, pa i Janje za srednju pločicu. Tada 
je položio na taj kalup pločicu i lagano po njoj uda- 
rao drvenim batićem, te je pločica tako poprimila 
sve ono, što je bilo na kalupu. Kako se sada desilo, 
da je izbačena, dakle prava strana, okrenuta naopa- 
ko, te se natpis može čitati samo u zrcalu, nije si- 
gurno. Da li je zlatar, koji je izbijao te pločice, po- 
grešno urezao u drvo, ili je htio da tako ispadne? 
Teško je to danas sa svom sigurnošću reći. Jedno 
je sigurno: kad bi se pločice naleđa skinule i okre- 
nule, ostavljajući ih uostalom na istom mjestu, mo- 
gao bi se natpis čitati kao i svaki drugi natpis, ali ne 
bi bio izbočen, nego udubljen, a udubljeni bi bili i svi 
uresi, koji su sada izbočeni. Isto bi se tako mogla 
okrenuti i srednja pločica s Janjetom, tako, da bi 
glava bila na lijevoj strani (sada je na desnoj), ali bi 
Janje bilo udubljeno, a ne u reljefu, kao sada. Izgle- 
dalo bi kao kalup za lijevanje reljefa. Meni se čini 
vjerojatnim, da je po srijedi pogrešna kalkulacija 
majstorova, koji je pogrešno izdjelao drveni kalup. 
Pogreška bi bila u tomu, što je izrezivao slova na- 
opako, s desna na lijevo, mjesto jednostavno s lije- 
va na desno. Pogrešku u poslu odaje i riječ: VIIT, 
koju je Kukuljević čitao: SVNT spajajući s pređaš- 
njim S. Međutim N dolazi već u riječi MILONIGI pa 
se | | nikako ne može čitati kao N, nego VIIT. Spa- 
jajući tu riječ s pređašnjim dobivamo RELIQIES- 
VITI, pa valja da pretpostavimo, da je majstor po- 
griješio i mjesto VITI urezao u drvo: VIIT. To se 
češće znade desiti. 

Treba još napomenuti i legendu, koja i danas još 
živi u tamošnjem narodu. Pričaju, da su Talijani, 
valjda Mlečići, jednom provalili skroz do Bribira i 
tamo opljačkali crkvu i ponijeli sa sobom ovaj križ. 
Ne znam iz kojeg razloga, da li možda zbog potjere 
s naše strane, bacili su Talijani križ iz lađe, u koju 
su se na povratku ukrcali. Križ je ostao plivati. Crik- 
venički su ga Pavlini podigli iz mora, prepoznali i 
vratili Bribiru. U spomen toga događaja ide iz Bribi- 
ra i danas još procesija u Crikvenicu uoči Velike 
Gospe, a u procesiji svećenik, koji vodi procesiju, 
nosi cijelim putem ovaj križ. 

Po svemu sudeći jedva se još može razložno 
dvoumiti o provenienciji ovoga križa. To je bio križ 
krbavskog biskupa. Prema našem datiranju bit 
će, da je ovaj križ pripadao prvom biskupu krbav- 
skom Mateju. Krbavski su biskupi stolovali u Udbini 
do 1460., kad je Papa Pio II. odredio da se zbog 
pogibli od Turaka imadu preseliti u Modruš. Poslije 
velike turske pobjede kod Udbine 1493. porušiše 
Turci i Modruš. Biskup je modruški Kristofor prije 
toga pobjegao sa svojim klerom i crkvenim drago- 
cjenostima u Vinodol, te je umro u Novomu, gdje je 
i sahranjen u crkvi sv. Filipa i Jakoba (isp. Manojlo 
Sladović, Povesti biskupijah senjske i modruške ili 
krbavske, Trst 1856, 133-144). Među crkvenim 
se dragocjenostima nalazio i ovaj križ, što je nekada 
pripadao biskupu krbavskom. 

Kako su biskupi međutim nosili pectorale, 


* prestao je ovaj križ bitibiskupskim križem, pa 


je ostao u Bribiru, gdje se i danas čuva. 
Dr. Dragutin Kniewald 


Opaska uredništva 


Članak »Zlatni križ krbavskih biskupa« prenosi- 
mo iz »Bogoslovske smotre« 1934. izostavivši ma- 
nji dio teksta, a zbog čega nije umanjena vrijednost 
ovoga napisa, koji zaslužuje da poslije 50 godina 


bude opet priopćen javnosti. Smatramo da nije po- . 


trebno opterećivati »Ličke župe« (većinom nedo- 
stupnim) navodima djela (fusnotama) na dnu stra- 
nice (autor navodi Kukuljevića, Josepha Brauna, 
Leclerq, Manojla Sladovića i Obzor). 

Glagoljsko čitanje slova na stalku ovoga križa u 
članku preuzeto je od Branka Fučića (Glagoljski nat- 
pisi, Zagreb 1982, str. 105). 

Ovaj križ krbavskih biskupa čuva se danas u Se- 
nju (Ante Sironić, Dva križna puta, Rijeka 1982, 
str. 2). 

Prijepis novljanskog župnika-plovana o biskupu 
Kristoforu, o kojemu u ovom članku piše Kniewald, 
a prof. dr. Anton Benvin (koji nam je pripremio do- 
nji prijepis i protumačio strane riječi u Kniewaldo- 
vom članku) u ovom godišnjaku, (»Osam stotina 
leta biskupije Krbavske«) bit će zanimljiv dodatak 
ovom napisu. 


Dodatak 


.ču.p.v. (=1493) bi rasap grada Modruše koga 
Turci porobiše i popališe, is koga pobiže častni 
glospo)din Kristofor biskup modruški ali karbavski i 
s nikoliko kanonici starešimi, ki došavš simo v Novi 
grad va Vinodol i ustani se tu i učini sebi prebivanie 
i štolicu v crkvi svetih Filipa i Jakova apoštoli i tih 
kanonici učini delnike od vsih prihodak te plovanie 
skupa s plovanom ostavivši za se samo pol desetini 
a plovanu odluči od same desetini da daju kanonici 
dva dela za njegov trud, ki je dužan činiti svojim 
podložnim dušam. 
Sie pisah ja pop Petar Vidaković plovan 


(Zapis na listu 25 glagoljskog misala iz XV sto- ' 


ljeća u Novom Vinodolskom: usp. J. VAJS, Najsta- 
riji hrvatskoglagolski misal, Zagreb 1948, str. 22) 


Strane riječi u članku »Zlatni križ krbav- 
skih biskupa« 


Pacifikal — obično znači priručni križ kojim cr- 
kveni službenik dijeli blagoslov ili 'mir'; znači i 
bogoslužni predmet koji se nekad upotrebljavao 
u misi (prije pričesti) za razmjenu mira: misnik bi 
ga na oltaru poljubio a onda su to činili i ostali 
sudionici slavlja. Pored križa nekad je imao oblik 
relikvijara ili lika nekog sveca. 

Crux immissa — poseban oblik križa (još zvan: 
grčki ili kvadratni križ) na kojem su sva 4 kraka 
jednake dužine, a uspravni padaju okomito na 
poprečne. 

Crux quadrata -—isto što i 'crux immissa“. 


Crux oblonga -— izduljeni križ, na kojem je do- * 


nji okomiti dio duži od gornjeg i pobočnih krako- 
Va. 


Filigran —fini mrežasti rad od skupocjene (sre- 
brne ili zlatne) žice, sličan čipki. 

Relikvija — doslovno: ostatak, ostatak tijela 
(odijela ili predmeta) nekog sveca; svete moći (u 
pravoslavnih: mošti). 

Relikvijar — moćnik, spremnica, dio crkvenog 
inventara za pohranu svetačkih moći (relikvija) (u 
pravoslavnih: ćivot) 

nimbus — obično okrugao znak, svijetlokrug, svi- 
jetao oblak oko glave svetaca ili drugih svetih 
znakova (npr. Janjeta kao simbola Isusa Krista, 
koji je ubijen, ali je živ uskrsnuo) 

vexillum — zastava, barjak, borbeni i pobjedni 
znak 

TISTE CRUC 

IS FECIT M 

ILONIGI A 

D HOREM SC 

E MARIE RE 

LIO E S VIIT — 

SCE IIARIE 

t ISTE CRUCIS FECIT MILONIGI AD HO(NO)REM 
S(AN)C(TJE MARIE _RELIO(UIJE_ S. VIIT 
S(AN)CITJE ILARIE 

= .Znak ovog križa načini Milonić (Milunić, Milonek) 
u čast Svete Marije / Moći sv. Vida (i) sv. Ilarije. 

kapitala — ili kapitalna slova: izvorna i skladna 
velika latinička slova 

uncijala — vrsta latiničkog zaokruženog pisma 
(izvorno veličine jedne uncije, tj. jednog palca) 

Faseta — brušena, obrađena stranica dragog ka- 
mena 

Graviranje — urezivanje slike u obrađenu tvar 
(kovinu, drvo, kamen) 

Cizeliranje - pažljivo dotjerivanje nekog djela; 
urezivanje likova i ukrasa u kovanu ploču 

Ciborij — kameni ili mramorni natkrov glavnog 
oltara nekih crkava, što ga nose četiri stupa 

Pektoral — latinski: crux pectoralis, tj. naprsni 
križ, viseći na lancu ili vrpci oko vrata, što ga na 
prsima nose razni crkveni dostojanstvenici 
(papa, biskupi, predstojnici monaških samosta- 
na, opati, kanonici . . .) 

Kaptol — Zbor ili skup crkvenih službenika (sve- 
ćenika), kanonika, oko uglednijih crkava, osobi- 
to stolnica ili katedrala 

Profilacija —sklop završnih crta i rubova obra- 
đene drvene ili kovne tvari 

Kanonik — svećenik ili crkveni službenik član 
kaptola 

Provenijencija -— podrijetlo, izvorište; mjesto 
ili kraj odakle nešto potječe ' 

ŽIVOT | PORUKA. 
POPA NIKOLE MAŠICA 
(1882-1965) 


(uz 20. obljetnicu smrti) 


Naš lički katolički tisak (»Zupa« 1980, »Ličke 
župe 1984) već je pisao o svećeniku Nikoli Maši- 
ću, dugogodišnjem gospićkom kateheti i profesoru. 
Ovo što slijedi je opširniji i zaokruženiji prikaz njego- 
va života i rada. Služio sam se svojim osobnim po- 
znavanjem Mašića, njegovim dosjeom, pohranje- 
nim u gospićkom župnom uredu, kao i kontaktima 
s onim osobama koje su toga markantnog svećeni- 
ka poznavale još bolje nego ja sam. Neka se neke 
stvari ne zaborave, mrvice ne propadnu. Za popa 
Mašića možemo ponoviti ono što se već reklo za 
Milana Pavelića: da je bio nepatvoreni Ličanin 
(»Župa« 1980). Pisati o Mašiću u povodu njegove 
20. obljetnice smrti, u perspektivi vrlo male udalje- 
nosti između njega i nas, važno je u prvom redu 
zato, jer se iz njegova života i rada može izljuštiti 
jedna dragocjena poruka koja je itekako aktualna za 
ličku Crkvu danas. Mašić se uspio probiti kroz bure 
i oluje prvog i drugog svjetskog rata sačuvavši čist 
i neokaljan svoj svećenički identitet. Sličan je Gos- 
podinovu Preteči. S jednim licem okrenut je prema 
onoj ličkoj Crkvi koje više nema, ali na kojoj mora- 
mo zidati (hoćemo li poslušati pjesnika da se na 
prošlosti budućnost snuje), a s drugim prema novoj 
koja se stvara na ruševinama stare. U mislima s 
Mašićem po gospićkim ulicama i ličkim župama ne 
smijemo pjevati jeremijade nad onim što je izgublje- 
no, nego imati oko za klice i bujanje novog. 


Ličko Cerje 


Mislim da se seoce Ličko Cerje u župi sv. Roka 
kraj Lovinca smjestilo u kraju koji se može ubrojiti 
među najljepše u Lici. Tu se rodio pop Nikola Mašić 
3. studenoga 1882, da već drugi dan bude kršten 
u župnoj crkvi sv. Roka. Cerje se ni danas ne odli- 
kuje nekim posebnim blagostanjem, a nekada je u 
materijalnom pogledu bilo još skromnije. Na pod- 
ručju župa: Lovinac, Sv. Rok i Ričice i općenito u 
Lici ne vidi se onaj materijalni napredak kao u nekim 
drugim našim krajevima gdje cvate industrija i na- 
predno gospodarstvo. No ovaj kraj ima svoju po- 
sebnu prirodnu i duhovnu ljepotu i potencijal. Pun 
je svježeg zraka, zelenila, bistre vode i kremen-zna- 
čajeva. Krunu njegove prirodne ljepote resi Velebit 
koji je posvuda lijep, da ne kažem divan, ali je do- 
segao vrhunac svoje ljepote i uzvišenosti u kraju 
koji se proteže od Svetog brda nad Cerjem pa preko 
Malovana, Babina vrha, Visočice do Satorine. Vele- 
bit je ne samo najveća nego i najopjevanija hrvatska 
planina. Njome se diči i pjesme joj pjeva ne samo 
seljak, nego i mnogi renomirani pjesnici, književni- 
ci, slikari, planinari: Petar Zoranić, Juraj Baraković, 
Danilo Medić, K. Gucić, I. Trnski, R. K. Jeretov, V. 
Nazor, Đuro Arnold, Oton Iveković, S. Golac, A. 
Rukavina, Ž. Poljak i brojni drugi. 

Danilo Medić (1873. g.): 
»Velebite, vilovito stijenje, 
Ljubim tvoje mirisavo smilje, 
Tvojih draga raznocvjetno bilje, 
I vrleti oholo kamenje, 
Vite jele, nakićene grane, 
Tijesna ždrijela, nepristupne gore, 
I mrkoga u uzvisini vuka, 
I druga mu hrvatskog hajduka.« 


Ivan Trnski (1912. g.): 
»Ti si silno pod nebesa digo 
Kršne grudi da legu oblake 
Vjerno pazeć da dušmansko igo 
Ne ujarmi galije nam lahke. 
Kršna goro, goro vilovita, 
Vjerna kućo roba i junaka! 
U njedra nas kupi ponosita, 
Hrvatska je desnica još jaka.« 


Vladimir Nazor: 
»Velebit se zovem, ja sam junak pravi, 
kamen-krunu nosim na ponosnoj glavi. 
Obraze mi grde kiša, snijeg i krupa, 
Jadransko me more po tabanu lupa. 
Nek me munje biju i dave oblaci, 
Na muci se pravi poznaju junaci! 
Još Ličanin vrli po meni se skita, 
Još u gori pjeva vila Velebita.« 


Pop Nikola Mašić nije bio po profesiji ni pjesnik, ni 
pjevač, ni slikar, ali dušom je bio sve to, pravi sin 
Velebita o kojemu za vrijeme tuđinskih vladavina ci- 
tirani napisaše besmrtne stihove. Imao je, istina, si- 
guran, jak i rezak glas, ali sluha nikakva. Pjevala mu 
je svećenička duša. U njegovu značaju, u najdub- 
ljim crtama njegova bića zrcalila se ponosna planina 
koju je kao dječak gledao svaki dan u njezinoj jutar- 
njoj, podnevnoj i večernjoj ljepoti. Bio je poput Ve- 
lebita čvrst, neukroćen (iako discipliniran), opor, 
bistar, zdrav, žilav i vjeran samomu sebi. »Sve što 
je bilo Božje, crkveno, katoličko, narodno i pleme- 
nito, bilo mu je na srcu, za to se oduševljavao« (dr 
J. Sojat). Nije mijenjao ni ćud ni predmet svoje lju- 
bavi. 

Njegovi su roditelji bili Mijat Mašić i Kata r. Pr- 
pić, imućniji seljaci. Stanovali su u kući br. 62. 
Rodna kuća postoji dijelom i danas. Jedan dio pri- 
zemnice je srušen, a drugi pretvoren u garažu. Kr- 
stio ga je župnik Vale Klemenčić, a kumovali su 
Ivan Šulentić i Marija Verban. Otac Mijat je bio po- 
nosan na svoju djecu: pet sinova i šest kćeri (više 
nego danas cijela cerjanska škola). U obitelji Mašića 
uvijek je vladala sloga, tvrdi njegov sinovac Petar, 
zvan Garan. 

Mjesto Sveti Rok (koje je i danas sačuvalo atri- 
but »sveti« na javnim natpisima za razliku od mno- 
gih drugih u Hrvatskoj koja su ga izgubila) kao i sus- 
jedni Lovinac poznato je na daleko po nekim svojim 
osebujnostima. Broji možda nešto više od 500 


“duša, porijeklom Bunjevaca ikavaca, i na važnosti je 


dobilo prilikom izgradnje halanske ceste (dr Ž. Po- 
ljak). Oba sela (Sv. Rok i Lovinac) tvrde za sebe da 


su središte svijeta pa to i dokazuju: »Lika odavde 
teče prema jednoj strani svijeta, a naša draga Op- 
senica (svetoročka) prema drugoj. Mi smo u sredi- 
ni. A i nebo je najviše iznad naših glava.« Svetoro- 
čani se ponose svojim zaštitnikom Sv. Rokom. 
Smatraju ga svojim, premda je podrijetlom Fran- 


cuz. Drugi dan iza Velike Gospe tu se nađe mnogo * 


naroda. | naši »gastarbajteri« planiraju svoj dolazak 
u domovinu tako da budu na Rokovo u Sv. Roku. 
Ovamo je toga dana obavezno svake godine dolazio 
i pop Nikola Mašić. Prije podne još se i nešto radi, 
ali poslije podne se ostavlja svaki posao. Jedni oba- 
vezno svrate u crkvu da se pomole i da daruju na 
čast sv. Roku, da obiđu zavjet, da slave misu, neki 
dođu samo da zaigraju kod crkve ličko kolo. Tako je 
to u Sv. Roku sve do danas. Pop Petar Butković- 
Peđo, kao živi nasljednik ličkih glagoljaša, kao da se 
svojom osebujnošću srastao sa svojim župljanima. 
Poštuju ga i katolici i pravoslavni, premda bi danas 
Svetoročani željeli uz njega još jednog mlađeg i či- 
lijeg. »Mladež je dobra«, kaže Peđo, ali »stariji vide 
sve u novcu«, sa žalošću konstatira svetoročki plo- 
van. 


Svetoročani kažu da imaju turističku prednost 
ispred Lovinčana, jer da posjeduju »vrilo mudrosti«. 
Ništa zato što im se prigovara da su ga ukrali. Tko 
se iz tog vrela jednom napio, svaka mu je druga 


voda bljutava. Domaćica koja kuha kavu na toj 
vodi, zna da je ta kava najukusnija. Jer i kava se od 
kave razlikuje. Ljeti je ta voda svježa i hladna, a zimi 
topla i blaga. To dobro znaju žene koje u blizini vrela 
s druge strane ceste na kamenim klupicama bijele 
rublje. Nekada nije bilo deterdženata i strojeva za 
pranje rublja pa su žene rublje najprije dobro naluk- 
šijale a onda na vrelu prakljačama istukle (tako se 
radilo s rubljem od domaćeg platna) te bi rublje 
tako bilo mirisavo i bijelo kao biljac koji je.evo sad 
izašao iz. stupe. 


Dječak Nikola Mašić pohađao je pučku školu pet 
godina. Skola se nalazi u samom. selu i još je uvijek 
na istom mjestu uz glavnu cestu. Zdanje je podosta 
veliko, jer je u Cerju nekada bilo puno djece. Ove se 
godine ova škola temeljito obnavlja. 


15. srpnja 1893, kad je Nikola imao 11 godina, 
puče odluka u obitelji Mašić da se Nikola ispiše iz 
seoske škole i pođe dalje učiti u Gospić, u gimna- 
ziju. »Odpustnicu« mu je izdao ravnajući učitelj Ivan 
Smolčić, a uz njega se potpisao i V. Klemenčić kao 
vjeroučitelj. Za ponašanje je dobio »veoma pohval- 
no«, a u drugim predmetima sve je bilo »vrlo do- 
bro«, a ponegdje i »dobro« (računstvo). Imajući 
»odpustnicu« u ruci dječak Nikola je započeo novi 
period na svom životnom putu. 


Ličko Cerje: Ostatak rodne kuće popa Nikole Mašića, 1984. (vlasništvo njegovog sinovca 
Petra Mašića - Garana) 

Kuća Petra Mašića Garana, u Ličkom Cerju, 1984. (ovamo je Mašić svake godine za Rokovo dolazio) 


Gimnazijalac 


Neće ići daleko, premda se Gospić u ono vrije- 
me činio mnogo udaljeniji nego danas. Putovat će 
u ćaćinim kolima tvrdom i prašnom cestom, ali u 
»sicu« neće biti tvrdo. Velebit će ga uporno pratiti 
cijelo vrijeme s lijeve strane: lijep i gord, uvijek isti. 
Nizat će se jedni za drugim najviši vrhovi južnog Ve- 
lebita. Gospić se već tada formirao u lijep gradić sa 
sjedištem ličko-krbavske županije. Postao je vojnič- 
ko, kulturno, zdravstveno i gospodarsko sjedište. 
Posjedovao je bolnicu koja će baš te godine dobiti 
sestre Svetoga Križa, pa će njihov dolazak značiti za 
tu ustanovu velik korak naprijed (u gospićkoj bolnici 
će sestre Svetoga Križa ostati do 1949. g., neke su 
i završile svoj ovozemaljski život u radu u toj bolnici 
i pokopane na gospićkom groblju sv. M. Magdale- 
ne, a čini se da su mnogi Gospićani zaboravili na 
samaritansku ljubav svojih nekadašnjih sestara, jer 
o Svima svetima nije vidjeti puno svijeća na njihovu 
grobu. .., Op. ur.). Gradska je župa dobila u to vri- 
jeme novog župnika, opata i arhiđakona Franju Ca- 
njugu koji će obnoviti fasadu i toranj župne crkve 
Marijina Navještenja (1893-1910). Osim župnika 
zanimat će mladog gimnazijalca Mašića i kateheta 
Nikola Legac, ali samo za kratko vrijeme, jer će ga 
zamijeniti dr Josip Marušić koji Mašića neće ostaviti 
sve do mature. Nikolinu najveću pozornost zaokupit 
će velika dvokatnica iz tesanog kamena, odmah na 
ulazu u sami centar. To je gimnazija. 

Ostat će vjerojatno tajnom u čiju je kuću otac 
Mijat smjestio svog voljenog sina, mladog gimnazi- 
jalca. Stoji da Mašići nisu imali u Gospiću rodbine 
ni po očevoj ni po majčinoj lozi. Pop Josip Fajdetić, 
također i on kasnije gospićki kateheta, rado je pri- 
čao da su on i Nikola došli u Gospić u opancima i 
obučeni po seljački. Takvih je gimnazijalaca u Gos- 
piću bilo više i oni su se razlikovali od gradske dje- 
ce. U Gospiću se već osjetljivo u ono vrijeme formi- 
rao malograđanski tip ljudi s drugačijim načinom ži- 
vota i mentalitetom od okolnih seljaka. Ipak je u 
Gospiću bilo više obitelji ili samostalnih udovica 
koje su rado primale seljačku djecu na »stan i koš- 
tu« preuzimajući za njih svu brigu i odgovornost 
pred roditeljima i školom. 

Prvo pitanje koje sebi postavih, a bitno je i mno- 
go važnije od svega što do sada rekoh o Mašiću, 
glasi: je li Nikola već odmah u početku čim se op- 
redijelio za daljnje školovanje ili čak još prije toga, 
nosio u srcu želju da postane svećenik, ili mu se ta 
misao rodila kasnije u toku njegova boravka u Gos- 
piću, recimo u kontaktu s katehetom Marušićem? 

Spomenuti Mašićev sinovac Garan kaže da je 
njegov stric Nikola gajio u sebi tu želju oduvijek. 
Otac Mijat i Nikolina braća htjeli su pod svaku cije- 
nu poduprijeti plemenitu dječakovu težnju. Dva bra- 
ta odoše u Ameriku, Nikola ide u svećenike, a ostali 


“ će lakše disati na »gruntu«. 


Petar Mašić Garan tvrdi da su Mašićevi to u ma- 
terijalnom smislu i mogli. Bili su bolje stojeća obitelj 


u selu. »Hranila nas naša zemlja, naše blago i naša 
sloga«, odrješito reče Garan naglasivši napose po- 
sljednju riječ. Mogao je dometnuti: i Velebit plani- 
na. Nije čudo što je u selu odmah poslije plovana 
bio najviše »štiman« lugar. Svi su seljaci sklapali s 
njim posebne dogovore, jer zakon je jedno, a život 
je drugo. 

Nikola je, dakle, došao u Gospić sa željom da 
se, kad završi gimnaziju, upiše u bogosloviju. To je 
dobro primjetio njegov kateheta Marušić koji mu je 
kroz sve vrijeme davao »izvrstan« ne samo iz vjero- 
nauka nego i iz nekih drugih svojih predmeta. 

Gospićka se gimnazija zvala »Kraljevska velika 
klasična gimnazija«. Realne gimnazije došle su u 
Hrvatskoj u modu tek pod kraj prošlog stoljeća, po 
njemačkom uzoru, kao što su po njemačkom uzoru 
skrojene i klasične gimnazije. Gospićka će se pre- 
tvoriti u realnu 1929, kad se slavila zadnja klasična 
matura, ali i kraj njezina nekadašnjeg ugleda. Gos- 
pička je gimnazija bila na glasu ne samo u Lici nego 
i u cijeloj Kraljevini. Dobiti »izvrstan« iz predmeta 
značilo je savršeno znanje. Najbolja je ocjena bila 
»veoma dobar«, a »dobar« je bila carska nota. Is- 
pod »dobar« su bile još tri ocjene: »dovoljan«, »ne- 
dovoljan« i »sasvim nedovoljan« (negativna ocjena). 
Mašić je svih osam razreda (uključivši i maturu) za- 
vršio s odlikom. Svake je godine dobio u ruke dvije 
»svjedočbe«: jednu 30. siječnja, a drugu 30. lipnja. 
Možda neće biti suvišno ako spomenem da je po- 
vjerenik kraljevske zemaljske vlade u Zagrebu kod 
mature bio Vjekoslav Klaić. 


Kuća Stanka i t Duje Mašića (druga kuća Mašića) u L. Cerju, 1984. 


Mašićevi profesori bili su poimence 
(1893-1901): N. Legac i J. Marušić (ka- 
tehete), Ivan Sarić, Marko Petričević, L. 
Kramberger (ravnatelj) Miškatović, Kosa- 
nić, Dr Martuluš, Lj. Nikoč, I. Rukavina, 
Đurašin (kasnije sveuč. profesor), Dane 
Travica, D. Trbojević, Stj. Lisac, Pavlat, 
Mile Magdić, Đ. Zagoda, Đ. Grubar, Fr. 
Gilming, Majstorović (pravoslavni sveće- 
nik). 


Matematika i njemački bila su dva predmeta iz kojih 
je ponekad znao dobiti samo »dobar«, što nije ni 
čudno, jer su ta dva predmeta u ono vrijeme u na- 
šim klasičnim gimnazijama bila vrlo zahtjevna. Bu- 
dući svećenik nije imao neki posebni afinitet za ma- 
tematiku, a njemački je i za današnjeg Ličanina tvrd 
orah. 

Gospićka je gimnazija osnivana postepeno. 
Mala dvorazredna gimnazija osnovana je 6. II 
1860.; za školsku godinu 1862/63. trorazredna; 
od g. 1864. upisuju se i djevojčice; do godine 
1868. nastava se vrši na njemačkom jeziku; od g. 
1868. nastava se vrši i na hrvatskom jeziku. Gim- 
naziju je osnovao pukovnik ličke pukovnije. A. pl. 
Berman, a prvi je ravnatelj bio Josip Velko (»Građa 
za povijest školstva« Antuna Cuvaja, V. sv, izdanje 
Odjela za Bogoštovlje i Nastavu u Zagrebu 1910). 

Stota godišnjica njezina postojanja slavila se u 
Gospiću 15. siječnja 1961. Velika (potpuna) gim- 
nazija proradila je tek 1877. kao klasična s težištem 

na latinski i grčki jezik. Gospićka gimnazija rado is- 
tiče da su iz njezinih klupa izašli mnogi zapaženi kul- 
turni radnici: književnici, pjesnici, vojnici. Tu je za- 
vršio četiri prva razreda gimnazije Nikola Tesla 
(1866-1870), o kome se u Gospiću rado priča da 
je u matematici bio loš đak. Volio je ići svojim vlas- 
titim putovima, što kod velikih umova nije jedin- 
stven slučaj. U ovoj je gimnaziji (1872-1874) zavr- 
šio treći i četvrti razred hrvatski književnik Vjences- 
lav Novak, Senjanin, koji je opisivao Ličane u slika- 
ma mladih ljudi, kako piše na spomen-ploči, po- 
stavljenoj na zgradi stare gimnazije u Gospiću. Ov- 
dje se školovao i slikar Miroslav Kraljević, Gospića- 
nin, zatim dr Fran Binički, svećenik-književnik (kas- 
niji Mašićev profesor na bogosloviji u Senju). Bivša 
se gimnazija preselila iz centra u Budačku ulicu, a 
poslije najnovije reforme školstva u obje se zgrade 
uselio Centar odgoja i usmjerenog obrazovanja. 
Premda se gimnazijalac Mašić nije školovao pod 
najboljim uslovima u usporedbi s gradskom dje- 
seljačka djeca koja će kasnije pohađati gospićke 
škole (gimnaziju, preparandiju, višu djevojačku ško- 
lu) putujući vlakom: odlazeći od kuće ranim jutrom 
s prvom zorom, a dolazeći kući kasno poslije podne 
ili u mrklu noć zbog čestih zakašnjenja lokalnih vla- 
kova. Nikola je ostao žilav i zdrav čitavo vrijeme 
školovanja. Proučavajući njegove svjedodžbe iz svih 
osam razreda (16) upada u oči da je vrlo malo izos- 


tajao od nastave ili uopće nije izostajao. U svih 
osam razreda izostao je samo 39 sati, od toga ot- 
padaju 23 sata na prvu godinu koja je u mnogočem 
bila kritična. Nekih godina nije izostao ni jedan jedi- 
ni sat. Naravno, svi su mu izostali satovi bili oprav- 
dani. Iz vladanja je uvijek dobivao najbolju ocjenu 
od pet postojećih: uzorno, pohvalno, prema propi- 
som, pokudno poradi..., loše poradi... U po- 
sljednjem, osmom razredu kao da se htio pokazati 
još napose marljivim. Nije izostao nijedan sat, a ni 
u jednom predmetu nije dobio dobar. Te je godine 
življe osjećao svoje buduće zvanje i selidbu u senj- 
sku bogosloviju. 


Student bogoslovije 


Možemo opravdano pretpostaviti da mladi ma- 
turant Mašić nije imao niti poslije mature posebnih 
problema sa svećeničkim zvanjem koje je u njemu 
bilo probuđeno još ranije. Ili su ti problemi bili tek 
od marginalnog značenja, kao napast pod kojom se 
duh lomi, ali ne slomi. Nikola je, kao seljački sin, 
rođen pod Velebitom, pošao naprijed zacrtanim pu- 
tem, vjeran svojoj prvoj odluci. To će biti i kasnije 
karakteristična crta njegova značaja: dosljednost. 
Pođe u Senj iste godine pod jesen. Njegovi su ga 
roditelji, kao i svi ostali župljani poduprli u svakom 
pogledu. Otac ga je odvezao svojim vlastitim koli- 
ma. 


Župna crkva sv. Roka u Sv. Roku u kojoj je pop Mašić kršten 

Senj nije bio prostorno mnogo veći od: Gospića, 
ali ga je u svakom drugom pogledu znatno nadila- 
zio. Bio je prije svega središte senjsko-modruške 
biskupije i imao je visoku školsku ustanovu — bo- 
gosloviju. Senj je, inače, prastaro naselje, a hrvat- 
skim je postao u VII stoljeću. Rodno je mjesto P. R. 


Vitezovića, Vjenceslava Novaka i S. Strahimira 


Kranjčevića. Njegovi politički, društveni i crkveni 
problemi zauzimaju istaknuto mjesto u hrvatskoj 
književnosti. Bio je grad glagoljice, tiskare 
(1494-1508) i autohtone hrvatske kulture. U Ma- 
šićevo vrijeme pripadao je banskoj Hrvatskoj, a bis- 
kup je bio dr A. Maurović. 

Bogoslovija u Senju ili kako se neko vrijeme 
službeno zvalo »licej senjsko-modruške biskupije« 
(ovdje licej znači visoku vjersku školu) osnovana je 
1806. u smislu direktiva tridentinskog sabora i 
imala je osam semestara (četiri školske godine). 
Toliko je bilo dosta da se mladi teolog poslije sve- 
ćeničkog ređenja uspješno uključi u pastoralni rad 
biskupije kao kapelan ili kao župnik. Oni koji su se 
htjeli ili mogli posvetiti daljnjoj teološkoj izobrazbi 
obično su odlazili ili u Insbruk ili u Beč ili u Bu- 
dim-Peštu. Tako je na pr. Fran Binički postigao do- 
ktorat u Insbruku, a Josip Marušić u Budim-Pešti. 
Marušić će kasnije, (1919) kao biskup zatvoriti 
senjsku bogosloviju. Bila su to teška poratna vre- 
mena kad je katastrofalno opao broj svećeničkih 
kandidata, a ni materijalno stanje biskupije nije tada 
mnogo bolje bilo. 

Filozofija se predavala paralelno s teologijom u 
prva četiri semestra. Prve pojmove iz filozofije Ma- 
šić je dobio već u sedmom i osmom razredu gim- 
nazije. Između profesora i odgojitelja nisu postojale 
nesuglasice. Profesori su se osjećali u isto vrijeme 
i odgojiteljima. Velika se važnost polagala starosla- 
venskom (glagoljskom-starohrvatskom) jeziku, ali 
se nije zanemarivao ni latinski kao slobodni pred- 
met. 

Prve se godine predavala: dogmatika, 
uvod u Novi Zavjet, hermeneutika, meta- 
fizika, pedagogika, staroslavenski. 

Druge godine: dogmatika, uvod u Stari 
Zavjet, arheologija, hebrejski, logika, eg- 
zegeza Starog Zavjeta, psihologija, meto- 
dika, staroslavenski. 

Treće godine: pastoralna teologija, crkve- 
na povijest, katehetika, staroslavenski. 
Četvrte godine: moralna teologija, crkve- 
no pravo, katehetika i staroslavenski. 


Mašić je polučio iz svih predmeta kroz sve četiri go- 
dine »emninenter«, a iz vladanja »apprime confor- 
mes«. s 
Profesori su mu bili: Josip Snidaršić, dr An- 
drija Rački, Karlo Smokvina, Pavao Zagar, dr 
Ante Lončarić, Stj. Pauš, Roko Vučić, dr 
Fran Binički, Al. Uršić. 


Jedan od profesora vršio je i službu prefekta, a 
drugi službu duhovnika. Mašićev je duhovnik (spiri- 
tual) neko vrijeme bio dr Fran Binički. Biskup Josip 
Marušić dat će veće značenje odgojnom faktoru bo- 


goslova kad je 1915. imenovao rektorom bogo- 
slovskog sjemeništa dra Franciskovića, a duhovni- 
kom svećenika-pjesnika Milana Pavelića, koji se sil- 
no borio protiv tzv. uljeza, tj. onih koji su se listom 
upisivali u bogosloviju samo zato da ne moraju u 
rat. Svojim je bogoslovima posvetio pjesmu: U vi- 
javici. Mašić je, naprotiv, kao student teologije uži- 
vao blagodati mira (studirao od 1901. do 1905.) i 
cvata senjske bogoslovije pa se mogao svom du- 
šom posvetiti molitvi i nauci. Praznike je provodio u 
svojoj voljenoj Lici. 


Svećenik 


Biskup dr Ante Maurović podjeljuje mladom đa- 
konu, svećeničko ređenje 29. lipnja 1905. Odmah 
zatim, već drugi dan, velečasni Mašić primio je dva 
dokumenta: o ređenju i o ispovjednoj jurisdikciji za 
prve tri godine svećeničkog rada. S tim listinama u 
ruci koje će čuvati cijeli život sjeda u državni dvo- 
preg da preko Otočca i Gospića stigne zdrav i sre- 
tan u svoj rodni kraj. 

Mladu je misu slavio u župnoj crkvi sv. Roka uz 
veliko narodno veselje. Prema pričanju domaćih uz 
janjce pekao se tom zgodom iznimno i vo. Takva 
sveopća narodna slavlja prigodom mlade mise, uz 
zajednički stol svih župljana, danas se održavaju još 
samo u Bosni, bez obzira radi li se o bogatoj ili si- 
romašnoj obitelji. 

Prvo je kapelansko mjesto dobio u Bakru gdje je 
prije njega bio kapelanom Milan Pavelić dvije godi- 
ne. »Morao sam iz Bakra«, povjerio se pjesnik svo- 
me prijatelju, »jer je napast bila velika pa sam se 
uklonio« (J. Badalić). Ni Mašić se nije zadržao dugo 
u Bakru. Premješten je kao kapelan u Gospić .kamo 
ga je srce neodoljivo vuklo, sve ga još živo sjećalo 
na đačke dane i bio bliže svojima. Tu se podvrgao 
PO prvi put »kapelanskom« ispitu u smislu propisa 
tridentinskog sabora o temeljitoj izobrazbi svećeni- 
ka, i to iz morala, kanonskog prava i staroslaven- 
skog, u danima 12. i 13. svibnja, dobivši ocjenu 
»eminenter«. 


Interesantno, da je i ta potvrda kao i sve 
ostale službene potvrde što ih je izdavala 
senjska kurija, pisana latinskim jezikom 
prema propisanom formularu. »In exami- 
ne pro beneficiis curatis, quod ex prae- 
cepto Conc. Trid. ac modo in Austria et 
Hungaria usitato, asservatum fuit Seg- 
niae diebus 12. et 13. Maji a. c. sub 
praesidio lllustrissimi Domini, Domini 
Rochi Vučić, Eppi Helenopolitani ac Vica- 
rii Capitularis et Examinatoris Prosynoda- 
lis canonice constituto, tu ea specimina 
sacrae scientiae ex Theologia Morali, 
Jure Canonico et lingua paleocroatica de- 
disti, ut _merueris approbationem per 
eminentiam.« 


Nedugo poslije toga iste godine, premješten u 
Kaluđerovac kao upravitelj župe, 7. i 8. listopada 

Osnovna škola u Ličkom Cerju (u obnovi), 1984. 


položio je, u istom smislu, ispit iz dogme, pastorala 
i katehetike s jednakim uspjehom. Ovaj propis tri- 
dentinskog sabora obavezuje još i danas svećenike 
poslije ređenja, tri godine svjetovne a pet redovnič- 
ke, ali se danas još veća važnost polaže na tzv. per- 
manentnu svećeničku izobrazbu koja se provodi u 
svakoj biskupiji odnosno provinciji na svoj način. 

Mašić se nije mogao ni okrenuti u Kaluđerovcu, 
nego je odmah nakon položenih ispita poslan u Si- 
roku Kulu u svojstvu župnika. Dekrete će o imeno- 
vanju dobiti tek slijedeće (1909.) godine. Najprije 
dekret od kraljevske hrv. slav. dalm. zemaljske vla- 
de (odjela za bogoštovlje i nastavu), jer je ta vlast 
imala u župi Siroka Kula nadarbinsko pravo. Zanim- 
ljiva je stilizacija i procedura toga dekreta: 


»Nalazim podijeliti vam na prijedlog kapi- 
tularnog vikarijata senjskog u Senju od 
29. prosinca 1908. broj 999 ispražnje- 
nu, pod previšnjim pokroviteljstvom Nje- 
gova c. i kr. apostolskoga Veličanstva 
stojeću župnu nadarbinu u Sirokoj Kuli, 
kotara gospićkoga, a županije ličko-kr- 
bavske, te vas upućujem, da se radi 
uvedbe i ustolidbe obratite na gore rečeni 
kapitularni vikarijat a radi temporalia na 
dotičnu političku oblast.« (9. 2. 1909.) 


Mašić ide s ovim dekretom u Senj pred biskupa 
Roku Vučića koji će na poleđinu dekreta staviti ove 
riječi: »Ovaj se dekret prima s počitanjem te će se 
na temelju istoga imenovanom izdati kanonička in- 

vestitura« (izdata još istoga dana, 3. lipnja 1909.). 
Suprotno datumima dekreta Mašić se preselio u Ši- 
roku Kulu već prošle godine pod jesen, jer je samo 
na taj način mogao u svojoj novoj župi krstiti potpi- 
sanog 18. 11. 1908. O dolasku velečasnog Maši- 
ća u Siroku Kulu u jesen 1908. imamo i svjedočan- 
stvo iz naroda (vidi svjedočanstvo dida Mateše u 
ovom godištu »L Z«). 


Mašić se kao novi župnik posvetio osobitim ma- 
rom mladeži, što je bila njegova osnovna svećenič- 
ka karizma i tu je ubrzo žeo uspjehe. Biskup mu 
piše: »Velečasni gospodine, prema izvještaju deka- 
na osobitu važnost polažete obuci u vjeri kod škol- 
ske mladeži pa postizavate i lijepe uspjehe. . .« Bit 
će da se posvetio toj mladeži i izvan školskih sati or- 
ganizirajući ih u omladinska udruženja... 


Mašić je osjećao potrebu za temeljitijom izobraz- 
bom u katehizaciji mladih zbog obrane protiv na- 
dirajućeg liberalizma i sekularizma. Imao je inspira- 
cija koje su prelazile skromne, male seoske župe. 
Biskup mu piše: »Prigodom mojeg kanoničkog puta 
po Lici iskazao mi je Vaš dobri puk upravo na nježan 
način sinovsku odanost i ljubav... Vašim radom 
sam veoma zadovoljan . .. Ovom se zgodom osvr- 
ćem na Vašu želju izraženu mi pogledom na daljnju 
izobrazbu u bogoslovskim naukama... ali kod to- 
like nestašice svećenstva teško mi je istoj udovolji- 


ti... .« (7. 11. 1913). 


Mladi pop Nikola Mašić surađuje pomalo u kato- 
ličkom tisku. 


Stara gimnazija u Gospiću (predratni ambijent) 


Kateheta | profesor 


Bolju će sreću imati sa svojim aspiracijama kad 
je 1915. postao senjskim biskupom dr Josip Maru- 
šić, njegov kateheta u gospićkoj gimnaziji. Već u 
veljači slijedeće godine biskup ga imenuje »namjes- 
nim učiteljem vjere« u kr. velikoj gimnaziji u Gospi- 
ću (posredovanjem zemaljske vlade u Zagrebu). 
Rujna iste godine dobiva dekret za »pravog (ispita- 
nog) učitelja vjere«. Službenu prisegu položio je u 
ruke dra Luke Trgovčevića, ravnatelja gimnazije. 
Naslov profesora dobio je dekretom vlade 16. svib- 
nja 1919. »Budući da ste propisanim zahtjevima 
zadovoljili, podjeljuje Vam se naslov »profesor«.« 
Kao pravi učitelj i profesor Mašić je svrstan u deseti 
činovnički razred s plaćom od 2200 K i sa stanari- 
nom koja mu je paralelno pripadala. Moralo se živ- 
jeti skromno, jer se rat još uvijek živo osjećao. 

Naslijedivši Marušića novi je kateheta u mnogo- 
čem kopirao njegovu urednost, točnost i stil rada. 
Spomenuti ravnatelj gimnazije mogao je dati za 
Mašića onu istu pohvalu koju je dao za Marušića: 
da ga je resila temeljita metodička sprema u obra- 
đivanju i predavanju religioznih disciplina. Mašić se 
osobito zanimao za seljačku djecu koja su pohađala 
gospićku gimnaziju sjećajući se svojih vlastitih pro- 


3 - Ličke župe 


blema. Znao bi otići u dućan »Stimac« ili »Pavičić« 
pa reći: »Dječak s tim i tim imenom doći će k vama. 
Obucite ga, ali ne recite tko za njega plaća.« 

U svojim predavanjima Mašić je pokazivao iste 
intelektualne sposobnosti kao Marušić, ali je bio 
nešto krući, pedantniji i jednostavniji. Kao gimnazi- 
jalac Mašić je bio strog sam sa sobom, uredan, re- 
dovit i uzorna vladanja u školi i izvan nje pa je to 
isto tražio i od svojih đaka. Pratio je katoličku lite- 
raturu i strastveno kupovao knjige radi osobne izo- 
brazbe. 

Poslije prvog svjetskog rata Gospić je dobio 
1921. i učiteljsku školu (preparandiju). Mašić dobi- 
va premještaj u tu prosvjetnu instituciju službe radi 
u istom svojstvu rujna 1921. Premještaj je imao 
značiti unapređenje i veću angažiranost pa mu bis- 
kup šalje priznanje i odlikovanje. »U znak priznanja 
za uzoran Vaš život kao i uspješno i revno djelova- 
nje na polju obuke i odgoja mladeži imenujem Vas 
začasnim prisjednikom duhovnog stola sa pravom 
nošenja ljubičastog pojasa.« 

Preparandija se smjestila u sam centar grada u 
gradskom parku, u zgradu koja je bila sagrađena 
1868. (brojka je uklesana u kameni portal zgrade). 
Danas je tu smješteno ribolovno društvo »Lika«, a 
preparandija izrasla u pedagošku akademiju prese- 
lila se u zgradu gimnazije u Budačkoj ulici. 


33 


Kao profesor Mašić predaje i dalje u gimnaziji 
neke predmete, napose hrvatski i latinski, zbog 
čega žanje mnoge pohvale učenika. Našao si je 
stan uz kapelu sv. Ivana Nepomuka pa mu je sve 
bilo pri ruci: preparandija, gimnazija, župna crkva i 
plovanija. Iznajmio je jednu sobu s vlastitim ulazom 
i s prozorima prema ulici u stanu gospode Slavke 
Dujić. Hranio se u gradu. 

Gospođa Slavka ga je visoko cijenila, kao i sav 
ostali grad, bila je prema njemu uslužna i pomalo 
plaha radi njegova rezervirana stava. Bio je škrt na 
riječima sa svakim, a osobito sa ženskim svijetom. 
Kad bi netko rekao: »Gospodine profesore, Vaša 
gospođa Slavka Vam je poručila . . .« ili slično, od- 
mah bi prekidao govor: »A po čemu je ona, molim 
Vas, moja gospođa?« Gospićani su znali za tu nje- 
govu pedantnost pa su ga znali pecnuti i češće 
nego je trebalo. Gospođa Slavka koja mu je i po- 
spremala sobu našla je jednoga dana da mu je des- 
na čarapa na tabanu obilježena nekim mokrim i 
blatnim »flekom« koji nije mogla nikako odstraniti. 
»Zanima me, gospodine, otkud ste Vi dobili taj flek 
baš na ovom mjestu?« Mjesto objašnjenja Mašić je 
šutio. Mjesec dana kasnije pokaže joj desnu cipelu 
i rupu na đonu kroz koji je mogla ući voda i zaprljati 
čarapu. »Evo odakle flek na ćarapi«, reče da odgo- 
vori gospodi na pitanje. 


Izvan škole 


Premda se svaki dan vrtio među školskim klupa- 
ma, pop Nikola Mašić kao svećenik nije se mogao, 
niti htio, udaljivati od običnih vjernika župljana, ni 
po mentalitetu ni po angažiranosti. Držao je redovi- 
te propovijedi u župnoj crkvi, a bio je zvan povreme- 
no i u druge crkve. Mašić je uživao velik autoritet 
među Gospićanima kao propovjednik. On je bio za 
vjernike pojam crkvena i učena govornika, vehe- 
mentna i zanesena. Njegove su propovijedi bile 
smišljene, dobro pripravljene i logički raspoređene 
pa si ih mogao zapamtiti. Posjedovao je lijep jezik i 
dikciju. U propovijedi je ubacivao i svoga humora, 
a i po koju narodnu, pučku rečenicu, obojenu ličkim 
koloritom. Ličani se vole svakom narugati, u prvom 
redu samima sebi, pa je i pop Mašić bio takav. 
Smetalo ga kad su neke žene u crkvu dolazile pre- 
više razgolićene. »l koza kojoj Bog.nije dao pamet 
zna s ono malo repa što ga ima sakriti svoju sramo- 
tu, a... .« Unosio je u propovijedi i događaje iz svo- 
ga svakidašnjeg života. »Jednom sam bio pozvan k 
bolesniku u Smiljan. Vozio sam se Smiljanskom uli- 
com, kad iz jednog dvorišta izleti mlada djevojka i 
zavika majci: »Ti, jedna kobilo!« Pitam vas, a što je 
onda ona? Jer svako se zlo koje bacamo na drugo- 

ga vraća na nas same.« Pop Nikola Mašić, profesor 
odgojitelj mnogo je trpio kada se znalo dogoditi da 
je pokoja njegova učenica, iako je to bila rijetkost, 
u blud zapala i našla se u »drugom stanju«. 

Mašić je rado pješačio kad je bio slobodan. Nije 
se penjao na Visočicu, jer to nije bilo u modi, ali bi 
češće otpješačio sad u Novi, sad u Smiljan, sad 
opet u Bilaj ili Lički Osik. Znao se s odgovarajućim 
profesorskim društvom navratiti i u gostionicu, ako 
je gostioničar bio po njegovu ukusu. U Lički Osik bi 
češće dolazio. Posjetio bi župnika, a zatim se redo- 
vito zadržavao kod obitelji Franje i Dragice Marković 
(Trinkalice), uz plovaniju. Poznavao se i s mladim 
osičkim svećenikom Danom Došenom, upravite- 
ljem župe u D. Kosinju kojeg je nemilice pokosila 
španjolka 1918. kao vrlo mlada svećenika. Mašić 
je u tom kraju poznavao svako dijete, s djecom se 
zadržavao u razgovoru i šalio. Jednog je dječaka bio 
poslao i u sjemenište. 

Putovao je i izvan zemlje. Osobito je rado i više 
puta hodočastio u Lurd. Stedio je preko cijele godi- 
ne zaradu u tu svrhu. Prije prvog svjetskog rata, za 
vrijeme rata i poslije rata Lurd je bio najveći vjerski 
fenomen. Donosio je iz Lurda uspomene svojim 
učenicima i prijateljima. Volio je Lurd ne samo zato 
ler je bio istaknut štovatelj Majke Božje, već i zbog 
toga jer su mu lurdska ukazanja i čudesa služila kao 
vidljiva potvrda onih vjerskih istina o kojima je odu- 
ševljeno propovijedao. 


Prvo je hrvatsko nacionalno lurdsko hodočašće 
bilo organizirano u kolovozu (10-21) 1908. Prijavio 
se impozantan broj od 400 hodočasnika. Organiza- 
tori su bili krčki biskup Mahnić, splitski pomoćni 
biskup Garić i neumorni štovatelj Majke Božje kapu- 
cin Skrivanić. Mahnić je rekao hodočasnicima: 


* »Božja je intervencija u Lurdu toliko snažna, čudes- 


na i evidentna, te je obračun s modernim bezvjer- 
jem i znanošću lak i jednostavan... Tu padaju i 
materializam i darvinizam i panteizam i monizam; 
pada spiritizam, padaju svekolike zablude.« To je 
značenje davao Lurdu i hodočašćima vjeroučitelj 
Mašić, kad bi govorio o Gospi svojim đacima i vjer- 
nicima. Ovo prvo hrvatsko hodočašće u Lurd primio 
je lurdski biskup Franjo Ks. Schoepfer pozdravivši 
hodočasnike hrvatskim jezikom. 

Mogli bismo spomenuti da je Mašić putovao i u 
Svetu zemlju iz istih pastoralno-naučnih motiva: da 
što više sazna i oduševi se za evanđelje pa da ljubav 
prema Isusu prenese na svoje učenike. Na jednom 
mjestu je zabilježilo crnilom da se prigodom putova- 
nja u Svetu zemlju navratio u Kairo gdje se zadržao 
od 27-30. srpnja 1937. 


Poznat je Mašićev izvanškolski rad i s Marijinom 
djevojačkom kongregacijom. Taj je posao obavljao 
u punom sporazumu sa župnikom. Marijina je kon- 
gregacija trebala biti kvascem aktivnog vjerskog ži- 
vota u župi i u školi. U to ime su se držali sastanci, 


Predratna slika, sjede svećenici (s desna na lijevo): Mašić, Kukalj i Kargačin 

Pop Nikola Mašić u društvu prijatelja 


širila se pobožnost prema Majci Božjoj, provodio se 
sakramentalni život, društvo se snabdjevalo potreb- 
nom literaturom. Pop Mašić je imao i dovoljno zna- 
nja i osobne pobožnosti da se nametne. Dobro je 
poznavao i hrvatsku literaturu. Članice su se trebale 
odlikovati češćim pristupanjem ispovijedi i pričesti 
te uzornim životom u školi i na ulici. Naravno, u 
svom odnosu prema članovima društva kateheta 
Mašić se trudio da službeni stav što ga je pokazao 
u razredu za vrijeme nastave ne unosi u Marijinu 
kongregaciju. Kao vođa društva, ali ne samo zato, 
Mašić se osjećao živo povezanim s gospićkim kle- 
rom i s ostalim svećenicima dekanata. Redovito je 
prisustvovao svećeničkim sastancima i u mnogo- 
čem prednjačio svojim primjerom. Svaki je dan re- 
dovito služio misu i u tom je bio poslovno točan. Ta 
je točnost tražila žrtve napose zimi koja zna biti vrlo 
oštra. Kada ga je gazdarica zapitala: » Gospodine, 
recite mi, je li se još itko drugi jutros smrzavao u cr- 
kvi osim Vas? Mašić je imao gotov odgovor: »Ja 
i tetka Marija.« Tetka Marija nije nikada falila. Pro- 
fesor se s njome natjecao u pobožnosti kao Pascal 
s Bretonkom ili, kao što je Isus pohvalio onu hram- 
sku udovicu, jer da je dala Bogu »više« nego svi os- 
tali. 


U vijavici događaja 


Vihor drugog svjetskog rata koji se sručio na ci- 
jeli svijet zahvatio je i popa Mašića u njegovu radu 

s mladima. Njegov svećenički i katehetski rad izme- 
đu dva rata, premda je imao političkih imlikacija i 
bio povremeno vrlo buran (spašavao je pošto poto 
s ostalim profesorima i građanima učiteljsku školu 
kojoj se centralistička beogradska vlada prijetila uki- 
danjem), bio je prava idila u usporedbi sa novom 
ratnom situacijom. 

U puni vrtlog događaja bio je uvučen u stude- 
nom 1942. kad je bio imenovan ravnateljem uči- 
teljske škole u Gospiću. Mašić je bio ponovno, 
samo na drugi način, pozvan da spašava »svoju« 
preparandiju. Nerado je prihvatio tu novu dužnost, 
dapače odupirao se na sve moguće načine. Gospić- 
ki svećenici i ostali njegovi prijatelji uvjeriše ga da je 
bolje da se ne izvlači nego da prihvati ono što nitko 
drugi ne bi mogao vršiti s toliko umjerenosti, razbo- 
ritosti i stručne spreme. Mašić ne bi želio tu službu 
ni u najnormalnijim okolnostima. On je bio takav, 
nenametljiv, zadovoljan da bude u neposrednom 
kontaktu s đacima. Mašić se za NDH nije nikada 
bavio politikom, niti mu je to ležalo. On nije nikada 
osjećao potrebu naglašavati ono što je njemu bilo 
samo po sebi razumljivo; da je hrvatski katolički 
svećenik. To što je bilo samo po sebi razumljivo bilo 
je kod njega čvrsto kao njegov Velebit. 

Kao ravnatelj važnog odgojnog instituta nastavio 
je biti onakav, kakav je bio uvijek: pravedan i očin- 
ski, jednak prema svakomu. Novi ravnatelj bio je ut- 
jelovljena pravednost i brižnost. Nije bio komunist, 


ali je očinski štitio mladiće za koje je znao da to jesu 
i čuvao je tajnu. Rado je prijateljevao s pravoslav- 
nim svećenicima. 

Kad je završio rat koji je tražio žrtava i u redovi- 
ma gospićkih svećenika, nova vlast ga je više puta 
pozivala na saslušanje i to: Vojni sud 9. 8. 1945, 
Okružni narodni sud 8. 11. iste godine, Javno tu- 
žilaštvo okruga Like 13. 5. 1946. i konačno Javno 
tužilaštvo. N. R. Hrvatske 22. 7. 1950. Uvijek je 
uslijedilo isto rješenje: da se krivični postupak protiv 
njega obustavlja i da se pušta na slobodu. Tim se 
dokumentima služio kada je tražio penziju, ali bez 
uspjeha. Mašić je imao mnogo simpatizera među 
mladim komunistima, njegovim bivšim učenicima, 
a među gospićkim vjernicima bio je smatran Božjim 
čovjekom i pravednikom koji se nije zamjerio ni dje- 
tetu. : 


Posljednje godine života 


Pop Nikola Mašić je ostao aktivnim svećenikom 
u službi Crkve i onda kad je izgubio službu profesora 
i katehete. Poslije rata ostala su u Gospiću samo 
dva svećenika: on i Josip Fajdetić. Pod kraj 1945. 
Mašić je imenovan dekanom gospićkog i udbinskog 
dekanata te se uključio u neposredni pastoralni rad 


ličke Crkve. Godine 1948. imenovan je upravite- 
ljem gospićke župe, a mladomisnik Josip Tomac 
njegovim pomoćnikom. No već slijedeće godine iz 
opravdanih razloga izmjenile su se uloge. Tomac je 
bio imenovan upraviteljem župe, a Mašić mu dodje- 
ljen kao pomoćnik. Mladi je župnik Tomac kružio po 


.okolnim župama, a Mašić je vršio službu Božju u 


župskoj crkvi u Gospiću. Svaki je dan misio, a ned- 
jeljom i propovijedao. Godine 1955. slavio je zlatnu 
misu, a deset godina kasnije i dijamantnu. Te je go- 
dine i umro. Zadnjih ga je mjeseci bolest mnogo 
mučila, ali nije ostao zapušten od svojih vjernika. 
Pokopan je na sam Badnjak na groblju sv. Marije 
Magdalene u Gospiću. 

Gospođa Cvijeta Marković, Gospićanka, objavila 
je u »Zupi« 1980. njemu u čast prigodom 15. ob- 
ljetnice smrti odulji članak panegirik i doimlje se kao 
da je govorila iz duše svih njegovih učenika i učeni- 
ca. Vadim par rečenica: »Uvijek pravedan, a iz očiju 


mu je izvirala beskrajna toplina i dobrota. . . Čvrst, 
dostojanstven, postojan, čovjek velikog znanja, ra- 
din, udubljen u knjigu, nikada umoran... Svaki je 


njegov sat bio kao najljepša simfonija, pun novosti, 
ljepote, dikcije, dubine misli. . . Bio je uvijek doslje- 
dan i u najdelikatnijim situacijama. . . Odbijao je 
sve što nije bilo Božje i ljudski pošteno . . . Potvrdio 
se u životu i smrti kao pravi sluga Kristov.« Dr Josip 

Šojat, dugogodišnji urednik »Zvona« kaže za popa 
Mašića: »Bio je čovjek rada i molitve, a uz to pun 
ljubavi prema mladima. U njihova je srca sijao sje- 
me Božje istine i ljubavi u želji da od njih stvori pra- 
ve ljude, čelične značajeve, istinske vjernike i dobre, 
rodoljube. Posebno se je isticao svojom pobožnoš- 
ću prema BI. Dj. Mariji. . . Kao revni adorator pri- 
mao je od euharistijskog Spasitelja jakosti za pre- 
dano snašanje svojih križeva i za kršćanski optimi- 
zam. U mlađim je godinama surađivao u Hrv. Kat. 
Pokretu. Sve u jedno: Sve što je bilo Božje, crkve- 
no, katoličko i narodno bilo mu je u srcu i za to se 
je oduševljavao.« 


Zaključak 


Kad je 1930. umro senjski biskup dr Josip Ma- 
rušić govorilo se po Gospiću na sav glas da bi ga 
trebao naslijediti kateheta pop Nikola Mašić. Tako 
bi se ponovilo ono što se prije 15 godina dogodilo 
u Gospiću kad je dr Marušić kao gospićki kateheta 
postao senjskim biskupom. Mašić je imao sve kva- 
litete za to da bude biskupom. Neki su Gospićani 
išli u to ime k dru Baueru, zagrebačkom nadbisku- 
pu. On im je odgovorio: »Mašić bi mogao biti kan- 
didat. On je sav Božji i crkven. Visoko je izobražen 
kao svećenik. No neće biti biskup, jer Mašić nije 


diplomata. On to nezna biti. On nezna biti nego 
onakav kakav je.« Vjerujem da je zagrebački nadbis- 
kup imao pravo. Ono što je Mašiću falilo da bude 
biskup nije bila njegova mana, nego njegova vrlina. 
Njegov je život uzor i poruka, a namijenjena je u pr- 
vom redu ličkoj Crkvi i njezinim duhovnim predstav- 
nicima. Mogli bismo je sažeti u nekoliko riječi: 
1. ostanite dosljedni i vjerni svom svećeničkom 
identitetu u svim peripetijama današnjeg modernog 
i dinamičnog života, ne trgujte i ne igrajte se sa svo- 
jim zvanjem; 2. ljubite oltar i euharistiju koja neka 
bude vašim kruhom svakidašnjim; 3. budite nježni 
štovatelji Marije Majke Isusove i Majke Crkve; 
4. ne čeznite za materijalnim stvarima i pouzdajte 
se u Božju Providnost. (Kad pop Mašić nije mogao 
dobiti penzije, pitali su ga od čega će živjeti u stare 
dane. On je odgovorio: »Oltaru služim od oltara ću 
i živjeti«); 5. imajte vjeru u mlade, neka oni budu 
predmet posebne vaše pastoralne skrbi; 6. sveće- 
nik mora ljubiti svakog čovjeka, a ponajprije svoga 
brata svećenika u zajedničkim naporima; 7. sveće- 
nikov život bogat dobrim djelima, ljubavlju prema 
Bogu i bližnjemu, sinovskom odanošću prema Crkvi 
jest kapital koji će on namrijeti budućim naraštaji- 
ma. 


NIKOLA PAVIČIĆ 


Pop Nikola Mašić (desno) na blagdan sv. Ante u L. Novom 1955. 

Ovo je uspomena na velečasnog gospodina žup- 
nika Nikolu Mašića koji je kao župnik u Sirokoj Kuli 
bio od 1908. do 1916. g. U jesen pred Svisvete 
dođe kao mlad svećenik u Široku Kulu na mjesto 
starog svećenika Ivana Dujana. Tako je on prvu 
misu rekao koliko se sjećam na Svisvete i propovi- 
jed, a pošto je bio vrstan propovjednik propovijed je 
kod njega trajala dugo. 

Kada je doša u školu na vjeronauk pita da li do- 
bivamo Glasnik Presvetog Srca Isusova ili Gospe 
Lurdske. Mi od toga ništa nijesmo znali kao djaci, 
jedino smo imali mali katekizam za drugi razred, 
srednji za treći razred, veliki za četvrti i peti. Bila je 
Biblija Đure Simunčića, župnika gradačkog i evan- 
đelje za nedjelje i blagdane. Vjeronauk je bio obve- 
zan predmet koji se održava utorkom i subotom od 
podne. Prvi razred nije ima katekizma pošto se u 
prvom razredu učila samo ćirilica. Odavna smo bili 
i bez molitvenika, a od vjerske štampe ni pojma nis- 
mo imali. Odma, iz svoga novca on pretplati one 
koji su bili siromašni, a koji su bili malo boljeg imov- 

nog stanja sami su plaćali pretplatu. Gospu Lurdsku 
su izdavali oci kapucini u Rijeci, a: Glasnik Srca Isu- 
sova izdavali su oci isusovci, onda je bio još mali, 
crveni korica, tako do 1913, a poslije su korice bile 
u bojami. Mi smo neki zavolili Glasnike. Od 1908. 
do danas kada mi je 85 godina uvijek sam pretplat- 
nik Glasnika Srca Isusova. 

Na misi nije nijedan djak zna podvarati svećeni- 
ka, nego mežnjar a bio je već star čovjek. Tako ve- 
lečasni izabere nas četiri malo bolji djaka kod pod- 
vorbe svete mise. Mora si znati kada se prenosi mi- 
sal na drugu stranu oltara, kada sa svećeniku lijeva 
vino i voda u kalež, kad svećenik pere ruke. Gledam 
sad ministrante, oni od otog neznaju ništa, sve sam 
svećenik čini. 

U crkvi je postavio red, muški na desnu stranu 
banaka a žene na lijevu, po sredini djevojke i mlade 
žene, dičaci na kor, mladi i djaci do 15 godina oko 
oltara. Kad bi doša utorkom na vjeronauk najprvo bi 
reka neka se ustane tko nije bio u crkvi. Djak se iz- 
motava, ali njemu se nije moga izmotati. »Nisi bio 
U crkvi, još lažeš« — reka bi. Takav nije dobro proša. 
Bilo je na vjeronauku smješni epizoda. Jedan puta 
pita Josu Oreškovića koje je Isus prvo čudo učinio. 
Joso odgovori: »lsus je prvo čudo učinio kad je pre- 
tvorio vino u vodu«. Na to će pop Mašić: »Baš kao 
tvoj ćaća, tako on radi«. A ćaća bio gostioničar. 


Pop Nikola Mašić (predratna slika) stojeći sasvim lijevo (u sredini sjedi oštarski župnik) 

U ono vrijeme malo se grdilo i hulilo. Uvijek je 
govorio da svaki grijeh ima možda neku korist, a 
Boga i svece psovati nema nikakve materijalne ko- 
risti i da vrag na psovačka usta laje. 

Što se tiče ispovijedi i pričesti o Uskrsu nije se 
dogodilo da bi tko zanemario. Mladeži muškoj i žen- 
skoj o Uskrsu drža je vjeronauk, tko ne bi zna mora 
je više puta ići da nauči. Tko zna tome dade cedulju 
da može da se ispovijedi i pričesti o Uskrsu. 

Kad je iša o blagoslovu kuća, uđe u kuću, u kući 
ni križa ni koje svete slike. Pita este li vi kršćani ka- 
tolici? »Vi niste kršćani ni katolici kad nemate križa 
u svojoj kući, ja ću nabaviti da svaka kuća ima križ, 
da se zna da ste kršćani katolici«, tako bi rekao. 

Bio je veliki štovatelj Srca Isusova da se kod nas 
u Kuli, dok je on bio, blagdan Srca Isusova slavio 
kao zapovjedani. Svakog prvog petka u mjesecu is- 
povijed i pričest, a prve nedjelje u mjesecu misa 
pod izloženim Presvetim oltarom sakramentom. 

Mnogo je radio na uređenju crkve i groblja. U cr- 
kvu je nabavio velike slike Presv. Srca Isusova i Ma- 
rijina a stajale su sa strane oltara. Oko župnog 
groblja koje je uz cestu dao je da se zasadi živica i 
drveće kroz groblje. Pred grobljem bio jedan komad 
zemlje, oko pol jutra. Tu je htio jedan graditi kuću. 
Nije pop Mašić dozvolio, nego organizira župljane 
da navezu kamen da se ozida zid te je to zemljište 
ostalo u sklopu groblja. To je mnogo koristilo crkvi 
jer se svake godine trava s groblja licitirala u korist 
crkve. : 

Poznavao je svoje vjernike. 1911. g. o blagos- 
lovu kuća, a svakoga je želio znati po imenu, pita on 
za mog brata Josu: »Čije ovo?« Otac veli: »Naš«. 
»Taj nije upisan u maticu krštenih«, reče pop Ma- 
šić. Župnik Stanko Fila, strastveni lovac bio pa od 
preše za lovom zaboravi ga upisati u maticu, a tada 
se krstilo svakim danom, nije se čekalo nedilje, nije 
trebalo ni tražiti kuma, mežnjar je bio svakome na 
raspolaganje. 

Poslije sam ga pohađa mnogo puta kad bi doša 
u Gospić, zna je u Kuli svaki kućni broj nakon više 
desetaka godina. Nije zaboravio kućne brojeve ni 
narod Kule. 

Kad je posta župnik bile su mu predložene dvije 
župe. On je odvolio u Široku Kulu, a Kula bila na 
glasu po prijestupu sedme Božje zapovijedi. Vlast 
nije mogla da s tima iziđe na kraj nego ih osude da 
moraju svaku noć ići na konak u Općinu od 7 uve- 
čer do 7 ujutro, tako da nemogu noću u krađu. Kad 
su rekli popu Mašiću što će u Kuli, da su tamo naj- 
više lopovi i kradljivci, on je odgovorio: »Baš idem 
tamo da se uvatim u koštac s tim lopovima« i dok 
je on bio u Kuli za nekoliko vremena nestalo krađe 
i koji su išli u Općinu na konak on ih je izvuka da ne 
idu više tamo noćivati. Zupu je preporodio da je po- 
stala uzor župa. Nestalo krađe, narod je iša nedje- 
ljom i blagdanima na misu u velikom broju, na ispo- 
se i pričest, nosili su se škapulari Gospe Karmel- 
ske. 

Da bi tko bez vjenčanja se oženio, to nitko nije 
ni pomišlja. Toga bi od oltara izružio. 

. Odmah dakle čim je došao u Kulu dao se na pro- 
micanje dobre i pobožne štampe, knjiga Društva sv. 

Jeronima, kalendara Presv. Srca Isusova i Marijina, 
almanaka Gospe Lurdske. Koliko je prvo njega bilo 
svećenika nitko se nije toliko u ovome trudio. Isti- 
na, ja sam gleda Danicu u stari ljudi, a poslije sam 
sazna da je biskup iz Senja Juraj Posilović širio knji- 
ge svetojeronimske kad je iša u dijeljenje svete po- 
tvrde. Poslije sve zamrlo dok nije doša gospodin 
Mašić koji je pokrenuo sve iznova. Tako je kod nas 
bio 8 godina radeć na slavu Božju i za obraćanje na- 
roda njemu povjerenoga. 

Ode u Gospić za katehetu na mjesto Josipa Ma- 
rušića koji postade biskup u Senju. Steta što nije 
osta po župami kao vrstan propovjednik. Za katehe- 
tu moga je biti malo manje nadaren propovjednik. 

Toliko sam o njemu zapamtio kao njegov uče- 
nik, vjerni sin duhovnog oca koga sam poštiva i vo- 
lio kao svog rođenog oca. | dandanas se njega sje- 
ćaju kao neporočna svećenika. Stari narod kad ko- 
jem svećeniku što prigovara veli: »Valja da je kao 
Mašić, nesebičan i neporočan. »Toliko se dakle sje- 
ćam o njegovu župnikovanju u S. Kuli. Možda bi se 
tko naša tko bi njegovo djelovanje opisa u Gospiću. 
1965. g. slavio je šezdeset godišnjicu misnikova- 
nja, mjeseca srpnja, a 6. prosinca slavio se sv. Ni- 
kola u župi Trnovac. On je obično iša tamo, prehladi 
se i dobi upalu pluća te podlegne. Pokopan je na 
groblju sv. Marije Magdalene u Gospiću 24. prosin- 
ca, na sam Badnjak 1965. 


ŠIROKA KULA 1984. 


ODRAZ 


Kad čovjek sam 
Zaboravi sebe 

| traži svoj u samoći 
Izgubljeni lik, 


Ponekad zastane 

Pred staklom izloga 

I gleda u odraz 

Nekog blijedog stranca. 


Ipak mu se čini, 

Da je jedne noći 

Pri trenutnom bljesku 
Plavičaste munje 
Susreo to biće, 
Vječnog lutalicu 

Pa mu upućuje 
Plašljivi pozdrav. 


Ali avet krhka 

Istim micajima, 

Lelujave ruke 

I drhtavih usta 

Odgovara onome što diše 
Pred izlogom prašnim. 


Velebita 


DR FRAN BINICKI 
(1875-1945) 


(tragom polemika u hrvatskoj književ- 
nosti — uz 40. obljetnicu smrti) 


Izdavačka knjižarska radna organizacija »Mla- 
dost« iz Zagreba izdala je 1982. »Polemike u hr- 
vatskoj književnosti«. Pred nama je Kolo I — Knjiga 
V. Veoma se doimlje snažna figura Frana Biničkog, 
svećenika, pisca, pjesnika, polemičara, povjesniča- 
ra i prevodioca. Vrijeme u kojem djeluje i stvara je 
vrijeme puno previranja. On je jedan od naših naj- 
neumornijih književnika katoličke inspiracije. Živeći 
u ličkom selu, u svojoj rodnoj župi, vršeći kao revan 
Božji pastir službu, u kojoj je život svoj posvetio ka- 
toličkoj Crkvi i duhovnom dobru svoga naroda, on 
ne prepušta nijednog slobodnog časa, a da ne uzme 
u ruke pero (ili da posljednjih godina sjedne uz stroj 
za pisanje), te piše i stvara vlastita književna djela ili 
prevodi slavna književna djela drugih naroda na hr- 
vatski jezik. Cini se da najradije u pripovjedačkom 
obliku kazuje događaje prošlosti, da uzveliča misli 
vodilje narodnog života tražeći im puta do narodnih 
srdaca. 

Dr Fran Binički rodio se 11. srpnja 1875. u Ma- 
lom Selu (Malom Mušaluku), koje se nalazi u župi 
Lički Osik. Tu je završio i pučku školu. Neko mu je 
vrjeme bio učitelj i pisac Ivan Devčić, koji je živio 
od 1858. do 1908. g. i od kojega je Društvo sv. 
Jeronima 1906. izdalo knjigu pripovijesti »S ličkih 
vrleti«. Gimnaziju je dr Binički učio u Gospiću te je 
tu bio đak pjesnika Krste Pavletića, koji je živio od 
1865. do 1919. g. i koji je napisao vrlo lijepe ka- 
zališne glume o hrvatskim kraljevima Petru Svačiću, 
Stjepanu Tvrtku i druga književna djela. Kad je dr 
Binički završio gimnaziju, otišao je u Senj, da ondje 
u bogosloviji uči za svećenika. Godine 1899. zare- 
den je za svećenika, a onda je u Insbrucku u Tirolu 
položio doktorat iz bogoslovskih nauka. Cim se vra- 
tio u domovinu, postao je profesor na bogosloviji u 
Senju te je tu službu vršio punih 17 godina, dok nije 
g. 1919. bogoslovsko učilište u Senju bilo ukinuto. 
Tada je dr Binički otišao u Liku za župnika, i to naj- 
prije u Siroku Kulu, a g. 1924. u Lički Osik. On se 
ponosio što je župnik župe, kojom je prije skoro 
300 godina upravljao slavni pop Marko Mesić, os- 
loboditelj Like od Turaka. 

Dr Fran Binički je vrstan književnik, a glavna mu 
je odlika da piše lijepim, jedrim, čistim hrvatskim je- 
zikom izbjegavajući sve natruhe. U njegovu se jezi- 
ku osjeća, da je stvaran na temeljima pučkoga go- 
vora i hrvatskih narodnih pjesama. 

Najviše se dr Binički istakao svojom sitnom su- 
radnjom u velikom broju katoličkih listova, časopisa 
i novina objelodanjujući u njima svoje članke, pripo- 
vijesti, crtice i pjesme. 

U izdanju Nacionalne i sveučilišne biblioteke u 
Zagrebu, g. 1983. u »Građi za hrvatsku retrospek- 
tivnu bibliografiju knjiga«, Knjiga 2, navode se od 
br. 2855. do 2867. ove njegove edicije: 


1) Savremena pitanja. Vjersko-znanstvene raspra- 
ve za naobražene krugove. Kat. crkva i znanost 

2. Glasi iz davnine za razgovor. hrvatskome puku 

3) Grgur Ninski 

4) Ivan Hrvaćanin 

5) Katarina, kraljica bosanska 

6) Krštenje Hrvata 

7) Predziđe kršćanstva 

8) Na ruševinama 

9) Senjkinja 

10) Ante Starčević 

11) Tvrdko 

12) Utakmica 

13) Zlatno veslo 

Znatan je i opsežan i prevodilački rad dra Binič- 
koga. Preveo je od poljskoga slavnog pisca Sjenkie- 
vića velike romane »Križari« i »Potop«, zatim »Život 
Kristov« od slavnog talijanskog pisca Papinija. 

U njegovim nekim djelima često raspoznajemo 
samoga pisca u njegovu požrtvovnom vjerskom i 
narodnom radu te u stradanjima Binički je g. 1932. 
za vrijeme diktature Aleksandra Karađorđevića od- 
sjedio 8 mjeseci u zatvoru u Mitrovici. Iza toga je i 
dalje ostao samo župnik, jer za ono što je radio i tr- 
pio, nikada nije tražio nagrade. Tako o Biničkom 
1940. g. dr Josip Andrić. : 

No vratimo se na početak. Kao polemičar javio 
se Binički u »Vrhbosni« i drugim časopisima, pogo- 
tovo u povodu izlaska Kumičićeve »Kraljice Lepe«, 
koju je ondašnja kritika jednodušno hvalila. Binički 
se neće bojati, da ustane protiv takvog mišljenja i 
ocjene. Čitava knjiga kao da viče: »Dalje od Rima!«, 
podržavajući jedno mišljenje, jednu struju, koja se u 
ono doba bila uvukla u mnoge u Hrvatskoj, da se 
omrazi Sveta Stolica, Papa, i tako odcijepi Crkva u 
Hrvata od vrela života, od stabla sveopće Rimske, 
Katoličke Crkve. Kao pošten čovjek i kršćanski pas- 
tir digao je Binički svoj glas u obranu pravovjerja, 
jer je njegovo srce bolno osjećalo svaki udarac na- 
rodnoj vremenitoj i vječnoj sreći. Pisac »Kraljice 
Lepe« pripisuje velikom papi Grguru VII da je snivao 
o sveopćoj monarhiji u kojoj bi svi kraljevi bili papini 
najposlušniji vazali. Binički pobija napad na davno 
mrtvoga papu, koga uostalom Katolička Crkva časti 
kao sveca. On ustaje protiv svega onoga što truje 
zdravu limfu, koja iz srca Isusova namjesnika, Kris- 
ta na zemlji, teče također u ovaj dio mističnoga ti- 
jela, koji je Crkva u Hrvata. 

Pisac »Kraljice Lepe« ne blati samo uspomenu 
slavnoga pape, nego napada također biskupe i: sve- 
ćenike, jednom riječju omrazuje vodstvo Crkve na- 
rodu. Sve to da »opsjeni prostotu« kako se izražava 
Binički, koji grmi protiv svega toga i brani se hrabro 
protiv mnogobrojnih napada na svoju osobu i na 
svoje pisanje. 

Drugi dio Biničkovih polemika odnosi se na ve- 
liku sličnost ideja i prizora, razgovora i karaktera u 
»Kraljici Lepoj« i Krstinićevoj »Trilogiji« o Petru Sva- 
čiću, koja je u rukopisu bila predana »Matici Hrvat- 
skoj« mnogo ranije nego je izišla »Kraljica Lepa«. U 
ono je vrijeme Kumičić bio odbornik Matice. Mo- 
gućnost plagijata je vrlo velika, uztvrdio je Binički. 
Zbog iznošenja ove sumnje o krađi Binički je bio 

strašno napadan, pa se obratio Krstiniću da on iz- 
nese sličnosti dvaju djela: Kraljice Lepe i njegovog 
rukopisa koji je nestao. Ovaj je to i učinio i naveo 
mnoga mjesta iz Kumičićeve »Kraljice Lepe« i svo- 
ga ukradenog rukopisa — »Trilogija« o Petru Svači- 
ću, koja se međusobno poklapaju. 

Vrijeme u kojem živi i djeluje dr Fran Binički nije 
znalo za ekumenizam, a pisca »Kraljice Lepe« ne 
možemo gledati samo iz ugla kritike uvaženog Fra- 
na Biničkoga. 


Velebita 


UMIRANJE 


Skinite krvavu mrenu 
Sa očiju neba, 

Jer oblaci se tuže 
Na surovost vjetra 

I sva je priroda 

Na križ razapeta 

Pa plaču potoci 

I jecaju šume. 


Noćas je jadni sivi zeko 

U deliriju zamrznute krvi 

Sanjao o zelenom kupusovom listu: 
Našli su ga mrtva 

Gdje se sretan smiješi. 


I umiru stvari u siva svitanja, 
Vjetar je putnik umorni 

Sto lišće goni kao suputnike 
Nevoljke. 


I ja sam list 

| želim putovati. 

Taj put je smrt 

U žutoj boji trulenja. 


Ptice pjevaju od straha 
Jer je tišina šume 
Puna kobnih tajni umiranja. 


Sunce je okrutno i sjajno, 
Zelenim sjenkama 

Oduzima boju 

| tjera ih u naručaj oštre svjetlosti 
Sto bode i boli. 


Velebita 

ZORNICE I MARKOVO 
NEKADA 


»Marko je Zupan započeo zornice. Oduvijek su 
mu zornice bile najmilije, ako i jesu najteže. Nema 
ljepšega časa, nego u praskozorje po prhku snijegu 
doći u crkvenu polutamu, gdje pred oltarom sjaji 
vječno svijetlo i podsjeća, kako je slabunjava sva 
svjetlost ovoga svijeta prema Vječnom Svijetlu na 
oltaru. Ispred oltara je župnik išao u ispovijedaonicu 
i sjedio čitav sat tjerajući tminu iz ljudskih duša, da 
ih onda nahrani živim Bogom. A kad zazvoni treći 
put, plane sva crkva u sjaju voštanica, mali otpjeva- 
či s knjigom stupe pred oltar kao dva mala anđela, 
a među njima Marko sa zlatnim kaležom. Zvono će 
opet zabrujati, svijet će iz daljine još otresati snijeg 
pred crkvenim pragom i polako ući. A međutim 
Marko moli: »Rosite nebesa. . .« Dok on moli, na- 
staje malo šušketanje, a onda zazuje ženski glasi: 
»Poslan bi anđel Gabrijel. . .« Započinje učiteljica 
Marica. Ona će počinjati sada, pa i na Božić. . .« 


(Dr Fran Binički, Na ruševinama, str. 22-23) 


»Nikad nije bilo onoliko svijeta na ophodu na 
blagdan sv. Marka. Pljeva i mrav. Načelnik je Gugić 
nosio križ. Nosio ga je rado, veselo, a srce mu je 
gotovo igralo. Sva su djeca čista, lijepo obučena 
išla za križem i s dobrom učiteljicom pjevala za sve- 
ćenikom: »Gospodine pomiluj! Sveta Marijo... 
Sveti Marko, — moli za nas!« Pjevala je gospođica 
Marica, pjevala su djeca, pjevala je krojačica Milka 
Utvićeva, koja je sa svojim Krešom otvorila trgovinu 
u Celopeku, a Krešo je ponosno nosio zastavu, što 
je njegova mama darovala crkvi sv. Marka. A Mar- 
ko je sav razdragan gledao onaj svijet, što iz punih 
grudi s dječicom pjeva hvalu Božju. Sunce se milo 
smješilo s nebesa. Ozimica je virila iz zemlje. 
Gdjegdje je zamirila ljubica, drugdje se napregnuo 
Pup, prisluškivao drenov cvijet. Ovdje je, ondje ska- 
kutao vrabac, vinula se ševa. Sve je to nekako volj- 
ko gledalo ovaj svijet, slušalo molitve i odgovaralo 
svećeniku, koji je svečanim glasom zazivao Božji 
blagoslov na polja, njive, vinograde. | drač i trnje, 
što se mjestimice pomaljalo po polju, kanda je po- 
korno odgovaralo: »Amen — tako budi!« 

Došla su Marku u pomoć i okolna braća sveće- 
nici. Neko će propovijedati, neko ispovijedati, neko 
misiti. Došle su i trškinje sa slatkišima, narančama, 
igračkama. Djeca se vrzu oko njih, gledaju radozna- 
lo gurkajući se laktima. Trškinja vikne: »Odlazite, 
vrag vasl« 

»Ne, baba, čut će vas gospodin! Kod nas niko 
ne govori tako!« vikne jedan dječak. 

»Duše til« prihvati starica. 

»Imam jednu dušu, ne zalažem je ni za što... .« 

»A bi li vi što ukrali?« 

»Bog veli: Ne ukradil« viknu djeca. 

»I niko u Celopeku ne krade?« 


»Osim da ko dođe izvana.« 

»A bi li cukrica?« 

»Nemamo novaca.« 

»Evo vam djeco!« prozbori mazalački župnik ve- 
selo i pruži trškinji novce. A ona dobaci još šaku: 
»Ovo vam zato što ste dobri.« Iza crkve se uhvatilo 
kićeno kolo. Igra, poskakuje. Najednom starac Pajo 
stane »kampelati« treći put. 

»Zakoraci, stoj! U crkvul« vikne kolovođa. 

»A jadan bija, šta ću u crkvi? Nisan ja doša u 
crikvu van u kolo« prihvati jedan momak izdaljega. 

»Kod nas pod misom nema kola ni igre. Ko ne 
more u crikvu, mora biti miran« odvrati kolovođa. 

»A da onako lipo zapivam?« pripita drugi. 

»Još bi lipše 'oknuo u ladu.« 

»Meni se sviknula ona crnka, što je igrala do 
mene« javi se treći. »Kad bi zna, da što ima, odveja 
bi je doveče.« ' 

»Ne trabunjaj!« javi se momak iz Celopeka. 
»Prvo, ne more se cura sviknuti, čim je vidiš. Dru- 
go, u Celopeku se ne pita, što ko ima, nego što je 
i kakvog je roda. Gledaju konju, je | debela vrata, 
a divojki, kakva joj je majka. A treće, od nas se od- 
vodi samo isprid oltara. . .« 

Međutim Pajo zazvoni. Domaći se momci i dje- 
vojke požure u crkvu, a za njima i stranjski . . .« 


(Dr Fran Binički, Na ruševinama, str. 50-51) 


EUHARISTIJA 


Ti si svijetlo mojih dana, 
Sunce žića mog; 

Ti si moja rajska mana, 
Moj Spasitelj, Bog. 


Svaki dan je gozba prava, 
Pravi zlatni pir. 

Kad me mori žića strava 
Ulijevaš mi mir. 


Kad Te primam 

U srcu mi tajni žar. 

Presretna sam što Te imam, 
Tebe, Očev dar. 


Velebita 


1985. 
GODINA 
MLADIH 


. Godinu 1985. UN posvećuju mladima i njiho- 
vim problemima u današnjem vremenu. Društveni i 
vjerski tisak, radio i televizija u dočeku godine mla- 
dih pokazuju povećani interes za mlade i njihove 
probleme. Već sada dotiču, osvjetljuju i iznose širo- 
ku panoramu problema s kojima se mladi suočava- 
ju. 

U narednoj godini mladih razne znanstvene dis- 
cipline o čovjeku progovorit će o mladima iz svog 
kuta gledanja. | one nazovi — znanosti koje su na 
čovjeku, i posebno na mladima, svojim proizvoljnim 
tvrdnjama, nošene interesom komercijalizma i 
osobnih probitaka, ostavljale negativnu bilancu — bi- 
lancu lavine strasti, požara neobuzdanosti i zloće, 
zgarišta životnog smisla i sreće, crninu očaja i smr- 
ti. Njihova je domena bila ljudska tjelesnost kojom 
su nastojale protumačiti sav misterij čovjeka. . 

Nekoć prepotentne i neprikosnovene u svojim 
»znanstvenim« postavkama padale su čovjeku na 
glavu kad su im se poljuljali stupovi i iza sebe ostav- 
ljale jezivu pustoš. Pod njihovim/je utjecajem čovjek 
postao razlomak. Iznad čovjeka zamračile su nebo, 
a u srce mu pohranile prazninu i tjeskobu. 

Budućnost svijeta leži na mladima. Stoga o mla- 
dima treba da progovore oni koji će se zbiljski zalo- 
žiti za skladan razvoj mladih ličnosti, za njihov 
svestrani odgoj i pravilno životno usmjerenje; koji 
će povesti mlade putem izgradnje duha i savjesti za 
život odgovornosti i rada; pomoći im da se opredi- 
jele za »civilizaciju ljubavi« u kojoj će čovjek biti više 
prihvaćen, cijenjen i vrednovan; u kojoj će Bog biti 
svjetlo čovjekovom oku, staza životnih kretanja, is- 
tina srca, izvor sreće, smisao života. 

Da li su mladi u krizi? Svako razdoblje života 
opečaćeno je krizom. | godine mladosti. Osim ima- 
nentne, biološke krize, pozitivne i dobrodošle, tj. 
krize psihofizičkog razvitka i velikih promjena u mla- 
doj ličnosti, te s njima povezanih paradoksa, kon- 
trasta i suprotnosti, o kojima pjesnik slikovito pjeva: 


»Ognojeni čir, usne rubina, 
miris seoske lipe, buka bulevara« 


mladi su zahvaćeni izvanjskom krizom, nastalom 
naglim razvojem industrije i tehnike, urbanizacijom 
i socijalizacijom života; stilom života uvjetovanog 
ovim izvanjskim faktorima. 

Tehnička je revolucija izbacila čovjeka iz njego- 
vog prirodnog »gnijezda«. U najnovije vrijeme govo- 
ri se o »revoluciji upravljanja životom«. Riječ je o 
čovjeku iz retorte, o začeću u epruveti, in vitri, o 
nizu novih mogućnosti, kao o kidanju nasljednih 
bioloških ili socijalnih veza, i o mnogim problemima 
na tom području. 

Današnja su djeca već od navršenih devet mje- 
seci života izbačena iz obiteljskog kruga, te prave 

škole života. Njih roditelji povjeravaju jaslicama, 
kasnije vrtićima i školi. Sve te ustanove ne mogu 
nadoknaditi roditeljski odgoj, pažnju i blizinu. Skola 
danas samo obrazuje, ali ne odgaja. Pruža učenici- 
ma veći kvantitet znanja s područja prirodnih zna- 
nosti, ali oskudjeva znanjem životne mudrosti i du- 
hovnih vrijednosti. s 

Zbog zaposlenosti oba roditelja obiteljski je od- 
goj često izostao ili je sveden na minimum. Ne is- 
ključivo zbog zaposlenosti. Odgoj je mučan zada- 
tak. Traži velik angažman, životno ulaganje, na što 
roditelji često nisu spremni. 

Između roditelja i djece nametnula se u obitelji 
televizija kao moćno sredstvo formiranja mladih. 
Ona svojim programom, velikim dijelom pozitivnim, 
plijeni vrijeme i pažnju mladih. I starijih. Ne može se 
prešutjeti činjenica da televizija odašilje u duše mla- 
dih i razorne sadržaje, štetne i pogubne za formira- 
nje karaktera, savjesti i srca. Ekran televizije često 
zaokuplja nasilje seksa, i nasilje civilizacije smrti. 
Najčešći predmet u rukama filmskih glumaca jest 
oružje. Protežiraju se čini ubijanja, krađe, nasilja i 
drugih opačina. Takvi čini pobuđuju u mladima nis- 
ke nagone osvete, razuzdanosti i otupljuju savjest. 
Razaraju u mladoj osobi profinjene osjećaje za lje- 
potu, istinu i pravdu; zavode na put kriminala, sek- 
sualnog iživljavanja, droge i alkohola, duševne i tje- 
lesne bolesti i propasti. 

U današnje vrijeme nastala je i kriza školskog 
obrazovanja. Mladi posjeduju vatromet lijepih želja 
i životnih planova. Sve bi oni u životu voljeli biti. Oni 
nekad bolno doživljavaju opredjeljenje za samo jed- 

Mladi na božićnoj polnoćki, Gospić 1982. 


no zvanje u životu. Danas međutim zbog visoke 
stope obrazovanja mladih i prevelikog broja struč- 
riog kadra u pojedinim zvanjima i zanimanjima mla- 
di i protiv volje moraju izabrati zvanje i zanimanje za 
koje često nemaju ni duhovnih sklonosti ni tjelesnih 
sposobnosti. Ako se k- tome pridodaju poteškoće 
oko dobivanja radnog mjesta poslije stečenih kvali- 
fikacija, neće biti teško odgonetnuti pojavu sve ve- 
ćeg jaza između starijih i mladih. 

U svijetu mladih dominira ljepota, i romantika, 
zanos i ljubav, pjesma i radost, visoki ideali i cjelo- 
vito ulaganje sebe u životni angažman. Taj idealan 
svijet sukobljuje se s realnim, krućim svijetom sta- 
rih. Ovo je pak svijet materijalnih interesa, potro- 
šačkih apetita, sebičnosti i hipokrizije, trke u naoru- 
žanju i ratovanja. Uvijek je među generacijama po- 
stojao jaz i napetost. Danas je ta udaljenost sve 
veća i sve teže premostiva. Dok tisuće mladih po- 
kreću gradovima svijeta mirovne manifestacije, 
marševe mira, i proteste protiv utrke u naoružanju 
tražeći zaposlenje, kruh i mogućnosti za život, to se 
naoružanje sablasno umnožava i zemlja se posipa 
bojevim glavama. Uz to milijuni djece i mladih umi- 
ru od gladi i neishranjenosti. 

Vjerojatno bi u ovim socijalnim okvirima i milieu 
u kojem vonja garež razornog oružja i zadah smrti 
trebalo tražiti izvor anksioznosti i depresije kod mla- 
dih. Neki će za ove duševne smetnje kod mladih 
optužiti vjeru. Religija bi, po njima, opterećivala 
mlade i nagrizala im duševno zdravlje. Da li je to is- 
tina, da li je to moguće? Mladi kršćani vjeruju u 
Krista koji je liječio duše i tjelesa mnogim bolesni- 


cima, s ljubavlju opraštao grijehe grešnicima bez 
primjene suda, zatvora, robijanja. Vraćao je mir sa- 
vjestima. Sam je kazao za sebe: »Duh Gospodnji na 
meni je... On me posla blagovjesnikom biti siro- 
masima; proglasiti sužnjima oslobođenje, vid slije- 
pima; na slobodu pustiti potlačene.. .« (Lk. 4, 
18-19). 

Krist se predstavlja kao osloboditelj, izbavitelj, 
Spasitelj čovjeka. Kako bi On mogao opterećivati, 
kad je On naše terete uzeo, naše boli ponio. Tisuće 
mladih što se kao nepregledna rijeka sliše u Mariju 
Bistricu 9. rujna na nacionalni euharistijski kongres 
zanosno je pjevalo svome Osloboditelju, Otkupite- 
lju, Spasitelju. Bez ikakve prisile dođoše pješice, po 
noći, krvavih nogu, a radosni, znajući kome su po- 
vjerovali. Krist i danas u svojoj Crkvi oprašta grije- 
he, čisti savjest, vraća mir. Zato se prave radosti i 
duhovnog mira nađe tek u srcima onih koji Krista 
uzljube, neopozivo slijede i beskompromisno naslje- 
duju. 

Anksioznosti i astenije, fobije i depresije ima i 
kod areligioznih. Za iste smetnje kod mladih vjerni- 
ka uzroke treba tražiti drugdje. Možda u činjenici da 
su zbog svog vjerskog uvjerenja izloženi diskrimina- 
ciji, političkoj nepodobnosti i omalovažavanju. 

Konačno mladi su vjernici, snagom vjere, prisi- 
ljeni plivati uzvodno, protiv struje, da bi sačuvali du- 
hovne vrijednosti i njima obogaćivali ovaj svijet. 

Pred nama je blagdan Božića, dolaska Bogočo- 
vjeka u našu sredinu. Sv. Evanđelje kaže za dijete 
Isusa: »l siđe s njima, dođe u Nazaret i bijaše im 
poslušan. A majka njegova brižno čuvaše sve ove 
uspomene u svom srcu. A Isus napredovaše u 
mudrosti, dobi i milosti kod Boga i ljudi.« (Lk. 2, 
51-52). 

Isus je majci nanio bol kada je ostajući u hramu 
dao prednost Ocu nebeskom. Oca nebeskog i Nje- 
govu volju Isus stavlja u prvi plan. Marija, majka i 
odgojiteljica, ima mnogo toga naučiti od svog Dje- 
teta. Brižno pohranjuje riječi, događaje i uspomene 
oko Isusa u svoje srce. Isus pak napreduje u mud- 
rosti, dobi i milosti kod Boga i ljudi. 

Primjer Isusa i Marije potiče i mlade i starije da 
ovakvim postupcima jedni druge obogaćuju, raz- 
umiju i pomažu. Netko reče da će se u budućnosti 
zbiti »revolucija mladih«, a ne radničke klase. Neka 
mlade njihova »revolucija« povede putem napretka 
u mudrosti, dobi i milosti. 


MARKO CVITKOVIĆ 

Pjevam Lici 


Pjevam Lici kada je zelena, 

| kada je snijegom pokrivena, 
| kada je suncem obasjana, 

| kada je kišom umivana, 

| kada je vjetrom milovana. 


Mate Šimić 


LIČANIN JOSIP 
FRA ANTE 
TOMIČIC-KAPUCIN Ill 


“Sakristan i vratar kod Gospe Lurdske 


u Rijeci 


O fra Anti Tomičiću, kapucinu, rođenom.u selu 
Razbojne u Lici, župa Ričice, 19. 3. 1901, koji je 
umro u Rijeci 25. studenoga 1981. na glasu sve- 
tosti, »Ličke župe« su objavile već dva napisa. U 
ovom trećem napisu riječ je o drugoj polovini njego- 
vog života, o njegovoj službi sakristana u svetištu 
Gospe Lurdske u Rijeci na ŽZabici i o službi samo- 
stanskog vratara. : 

Jedva će se naći čovjek koji je došao u Rijeku, 
komu nije zapela za oko krasna crkva, sagrađena u 
novogotičkom stilu, smještena blizu obale u središ- 
tu starije jezgre grada, uz autobusni kolodvor. Sa- 
građena je od fasadne cigle, a pročelje joj je bogato 
ukrašeno bijelim kamenom, sa krasnim visokim 
portalom, na kojemu bliješti mozaik s anđelima kao 
svečana pratnja lijepog bijelog lika Gospe Lurdske, 
zaštitnice crkve i župe. 

«Tu su dvije crkve jedna nad drugom. Donja cr- 
kva, kripta, je na razini obale, posvećena je Majci 
Božjoj, tješiteljici duša u čistilištu, a u gornju crkvu 
se ide po sniježno bijelim dvosmjernim stepenicama 
i ulazi sa terase, koja se nalazi sedam i po metara 
iznad ulice. Gornja crkva je posvećena Majci Božjoj 
Lurdskoj. 

To je jedna od najljepših kapucinskih crkava u 
svijetu. Gradila ju je ljubav prema Bogu i Gospi. 
Kad su kapucini u Rijeci bili početkom dvadesetog 
stoljeća stavljeni pred alternativu; graditi pristaliju 
crkvu koja će odgovarati ambijentu ili seliti nekamo 
na periferiju, oni su se odlučili žrtvovati staru, tipič- 
no kapucinsku crkvu sv. Augustina, koja je bila sa- 
građena zajedno sa samostanom 1610. g. Na nje- 
zinu su mjestu sagradili novu, koju su posvetili Gos- 
pi Lurdskoj. Samostan je uglavnom ostao sačuvan 
sve do sada. 

Crkvu je zamislio po uzoru lurdske bazilike sam 
kapucinski provincijal fra Bernardin Skrivanić, veliki 
štovatelj Majke Božje. Nacrte je izradio ing. Budi- 
nis, a gradila se darovima Riječana i darovima koji 
su se sakupljali po cijeloj Hrvatskoj preko glasnika 
»Naša Gospa Lurdska«. Gradili su je hrvatski kapu- 
cini. Temeljni kamen bio je blagoslovljen 11. velja- 
če 1904. na četrdeset šestu obljetnicu prvih ukaza- 
nja B. D. Marije Bernardici Soubirous u Lurdu. 

Donja crkva je bila završena i posvećena 11. ve- 
ljače 1908, a zatim se nastavilo graditi gornju cr- 
kvu, tako da je dobila sadašnji vanjski izgled i krov- 
nu terasu prije početka prvog svjetskog rata 1914. 
Rat je gradnju jako zakočio, tako da su se daljnji ra- 
dovi samo povremeno nastavljali do 1927. g. kada 
se počelo obavljati bogoslužje u gornjoj crkvi. To- 
ranj, koji se trebao uzdići nad pročeljem 40 m viso- 
ko, nije se niti do danas počeo graditi. 

Kapucinska crkva Gospe Lurdske u Rijeci na Žabici 


Budući da su talijanski Arditi, koji su pod vod- 
stvom pjesnika Gabrijela D'Anunzio okupirali slo- 
bodni grad Rijeku, istjerali iz nje hrvatske kapucine 
1922. g., zamijenili su ih talijanski, koji su nastavili 
dograđivati crkvu. 

Hrvatski kapucini su jako teško osjećali gubitak 
riječke crkve i samostana. Zato su se to više vese- 
lili, kada su to ponovno dobili poslije II svjetskog 
rata. 

Jedan od prvih hrvatskih kapucina, koji su se 
vratili na službu u crkvu Gospe Lurdske u Rijeku, 
bio je fra Ante Tomičić. On je bio premješten u Ri- 
jeku i tu preuzeo službu sakristana i samostanskog 
vratara 8. rujna 1947. Taj je dan dobro zapamtio i 
često ga je spominjao. Smatrao ga je najsretnijim 
danom svog redovničkog života, jer je tu službu 
smatrao nekom vrsti odlikovanja kojim ga je odliko- 
vala Gospa. On je sakristansku službu u njezinoj cr- 
kvi smatrao dvorskom službom — na dvoru najviše 
Kraljice i Gospodarice. 

To je ustvari bila jako teška i ponizna služba: čis- 
titi uređivati crkvu, kititi oltare te stalno biti na us- 
lugu svećenicima i vjernicima koji su navraćali u cr- 
kvu i sakristiju zbog različitih potreba. Fra Ante na 
ovu službu nije gledao iz čisto ljudske perspektive, 
nego u svjetlu one u čiju službu je bio pozvan. | nje- 
gov rad, požrtvovnost i ponašanje kroz mnogo go- 
dina može se shvatiti samo s tog gledišta. On je po 

toj službi izrazio ono što je bio i što je nosio u svom 
srcu: svoju živu vjeru u Boga, u svetu euharistiju i 
svoju veliku i nježnu pobožnost prema Majci Božjoj 
kao i svetačku pripravnost služiti braći ljudima. 


Radnik s dvostrukim radnim vremenom 


Da bismo mogli bar donekle sagledati njegov 
rad i preko njega ocijeniti njegov lik, moramo ići 
više u detalje. 

Spomenuto je da je vršio službu sakristana i sa- 
mostanskog vratara. To su dvije službe koje se re- 
dovito povjeravaju dvijema različitim osobama. To 
bi u ovom slučaju bilo to normalnije, što se radi o 
tako velikoj i tako posjećivanoj crkvi, kao što je ka- 
pucinska crkva u Rijeci, koja se nalazi u centru gra- 
da i na tako prometnom mjestu, pogotovo kad to 
nije samo obična samostanska crkva nego i župna 
pa u nju stalno navraćaju različiti ljudi, uslijed čega 
i samostansko zvono rijetko miruje. Zbog nedosta- 
tka braće fra Ante je te dvije službe obavljao kroz 
sve 34 godine. On je to vršio kao sasvim normalno 
i nikada se nije tužio da je preopterećen. 

Fra Ante bi uvijek, ljeti i zimi, ustajao prije 5 
sati, da najprije pregleda i po potrebi zalije cvijeće 
koje je gajio za ukrašavanje crkve — to je uglavnom 
bilo zelenilo: asperagusi, kapidistre i slično — zatim 


bi požurio da pravovremeno zvoni jutarnje pozdrav- 
ljenje, otvori i prozrači crkvu, obriše klupe i priredi 
oltare za svete mise. Svakodnevno jutarnje čišćenje 
crkve bilo je posebno teško u prve tri godine do 
1949, jer je do tada crkva bila iznutra u jako lošem 
stanju. Najprije su je jako oštetile bombe koje su za 
vrijeme rata popadale u neposrednoj blizini ispred i 
iza crkve kao da su bile baš njoj namijenjene. Osim 
toga netko je pod kraj rata stavio eksploziv u ispo- 
vijedaonicu, koji ju je svu raznio, uništio sve prozo- 
re, crkveni namještaj, a naročito je teško oštetio 
strop, iz kojega je otpao veliki dio žbuke, a koja je 
ostala stalno je pomalo padala i zadavala velike gla- 
vobolje i posla sakristanu fra Anti, koji je bio vrlo za- 
uzet za čistoću crkve. I kasnije je oko čistoće i ured- 
nosti tako velike crkve trebalo ulagati puno truda. 
Cesto bi se događalo da bi ga samostansko zvono 
ili osobe, koje bi ga trebale u sakristiji, zatekle na 
vrhu dugih ljestava kako briše oltare, postaje križ- 
nog puta ili uređuje električno svjetlo, i on bi strp- 
ljivo silazio da ljubazno, bez nerviranja posluži ljude 
i da se zatim uvijek nanovo uspne na iste ljestve i 
da završi započeti posao. 

Kad bi ujutro pripremio crkvu za vjernike, oltare 
i sakristiju za svećenike, onda bi se sam pobožno 
pripremao na svetu misu i pričest moljenjem svog 
redovničkog časoslova, koji se sastojao od 76 Oče- 
naša, ili onoga što je propisan za svećenike. Poslije 
reforme časoslova, to jest otkako se moli na hrvat- 
skom jeziku, on je gotovo uvijek molio taj. Časoslov 
jenastojao većim dijelom moliti ujutro, da bi kasnije 
mogao biti cjelovitije na raspolaganju svećenicima i 
vjernicima. Kad bi mu kroz dan posao dopuštao po- 
koji predah, on bi ga ispunio moljenjem »Malog ča- 
soslova B. D. Marije«, za koji je on prije nego je 
molio »svećenički« časoslov morao obavezno naći 
vremena, ili moljenjem krunice. Trenuci molitve su 
mu ipak bili najdraži. U svetoj misi bi uvijek sudje- 
lovao s takvom pobožnošću da je sa svojim vanj- 
skim poniznim i sabranim ponašanjem poticao dru- 
ge na poštovanje prema svetoj euharistijskoj tajni. 
Kako mu je bilo drago posluživati svećenike kod 
svete mise i kako je rado prisustvovao svetim misa- 
ma kadgod je mogao, spontano je izrazio jednom 
zgodom kad se uvodila koncelebracija. Tada je re- 
kao: »Pa sad će biti malo svetih misa.« 


Umjeren u jelu, neumoran u radu 


Fra Ante je bio uvijek jako mršav. Kada je kao 
17-godišnji mladić došao u varaždinski samostan, 
davao je dojam da je bolestan; braća su se bojala 
da ima sušicu pa su ga poslala liječniku na pregled. 
Liječnik je ustanovio da je potpuno zdrav, ali da je 
jako neishranjen. On je naime još kod kuće sam 
sebi zadavao tešku pokoru poput tolikih svetaca; 
uskraćivao si potrebnu hranu. Tako je nastavio i pr- 
vih dana u samostanu. Kad su redovnici otkrili- tu 
njegovu nerazboritost, zapovijedili su mu da više 
jede i da bi ga u tome mogli nadgledati, uzeli su ga, 
mimo običaja, još kao pripravnika u zajedničku re- 
dovničku blagovaonicu. On je po prirodi bio čvrsto 


građeni Ličanin, zdrava izgleda, okretan, snalažljiv i 
izvanredno izdržljiv. Imao je i jako dobar apetit. Taj 
dobar apetit mu je u mladim i u kasnijim godinama 
očito zadavao muke u danima dugih redovničkih 
postova. Sveti Franjo je, naime, u svojem Pravilu 
propisao svojim redovnicima post osim u sve petke 
kroz godinu još i u sve dane od Svih svetih do Bo- 
žića i sve dane u korizmi — prije Uskrsa. Veoma je 
preporučio i post u tzv. »blagoslovljenoj četrdeset- 
nici« koja je počimala s Bogojavljenjem. Fra Ante je- 
vrlo savjesno postio u dane obaveznih postova. U 
zadnjoj godini svoga života, kad je već imao jako 
slab apetit, rekao mi je: »E, nekad je to bilo druk- 
čijer Zar se ne sjećate što ste vi meni kazali kada ste 
mi bili gvardijan, a ja sam vam se potužio da imam 
previše dobar apetit. Vi ste mi kazali da budem 
Bogu zahvalan što ga imam i da jedem koliko je po- 
trebno jer je moja pokora rad a ne neko isposni- 
štvo.« Ja se toga, naravno, više nisam sjećao, ali 
me je to podsjetilo kakva žrtva su za fra Antu, Liča- 
nina, morali biti naši redoviti postovi. Znamo da Cr- 
kva ne obavezuje na post one koji rade teške fizičke 
poslove. Fra Ante je uvijek toliko radio da bi po cr- 
kvenim propisima o postu rijetko bio obvezan na 
post, ali on si nije ni želio nikada priuštiti blagodati 
te povlastice. 

Sada su po novim Konstitucijama i ti dugi i teški 
postovi u franjevačkom redu znatno reducirani. 


Za vrijeme svog rada u Rijeci on bi poslije prve 
svete mise kod koje se pričestio, ako je bio slobo- 
dan, pošao u blagovaonicu ili u kuhinju da si uzme 
doručak. Pripremio si je lončić bijele kave, komad 
kruha s kakvim dodatkom i to odnio u prostoriju po- 
kraj sakristije, da onako uz put, doručkuje kada 
bude slobodan. Nije htio da ga stranke u sakristiji 
čekaju. Zbog toga se često događalo da je morao 
kavu i nekoliko puta grijati, a u zadnjim godinama 
nije bivalo rijetko da bi mu kava ishlapila, a lončić 
izgorio, što mu je uvijek zadavalo velike neugodno- 
sti. Sve je to za nas rječiti dokaz njegove radinosti 
i pažnje prema ljudima. Istom u zadnjim godinama 
uspjelo ga se nagovoriti da si uzme vremena za mi- 
ran doručak. 


Kod ručka i večere je u mladosti i kasnije nor- 
malno jeo i jako umjereno pio. U zadnjih desetak 
godina je vrlo malo pio, niti deci vina za obrok, jer 
je govorio da mu piće smeta živcima. U to vrijeme 
je njegovo piće bila bijela kava i čaj od kadulje. A 
hranio se tih zadnjih godina tako oskudno, da su se 
sva braća osjećala primoranima da ga uvijek iznova 
potiču na jelo. 


Kapucinska crkva je bila redovito otvorena od 
5,30 (kasnije od 6 s.) ujutro pa do podne i opet od 
15 do 20 sati. U to vrijeme je crkva bila pristupač- 
na vjernicima, turistima i različitim strankama. Sa- 
kristan je morao tada biti na raspolaganju ljudima 
koji bi navraćali u sakristiju. No za fra Antu nije ni 
ostalo vrijeme bilo slobodno. On je i za vrijeme ruč- 
ka, na glas zvona, često prekidao jelo da posluži si- 
romahe koji su dolazili tražiti hrane ili druge osobe, 
jer su mu mnogi iz različitih krajeva često povjera- 
vali stvari na čuvanje pa je to trebalo primiti ili vra- 

ćati. On bi rijetko kada dopustio da ga netko u tome 
zamijeni. 

Fra Ante se samo u zadnje tri godine išao malo 
odmarati poslije ručka. Ranije bi govorio da za to 
nema vremena i da mu je to nepotrebno, jer da će 
se dosta odmarati u grobu. Inače bi poslije ručka 
odmah ostavljao braću koja bi se po običaju zadrža- 
la u veselom razgovoru, a on bi otišao u sakristiju 
i to bi vrijeme koristio da posvršava one poslove 
koje je bilo nezgodno ili nemoguće obavljati dok je 
crkva bila otvorena i dok su dolazile stranke. To vri- 
jeme kao i ono poslije večere, tamo do deset sati, 
koristio je za pisanje narudžaba i za sređivanje raču- 
na s izdavačirna raznih katoličkih časopisa i knjiga, 
jer je on vodio i taj posao (Da su »Ličke župe« ko- 
jom srećom izlazile za njegova života, sigurno bi u 
fra Anti imale dobrog kolportera, op. ur.). Nepoj- 
mljiva dakle radinost! 


Odmor 


Iz svega do sada rečenog vidi se da se njegov 
odmor sastojao isključivo od noćnog spavanja, a 
prije deset nikada nije išao u krevet. Ustajao je u 
pet. 

U redovničkim kućama osim vremena za molit- 
vu, radnog vremena i vremena za spavanje ima još 
i vrijeme zajedničkog odmora i zabave. To je rekrea- 
cija. Ono traje izvjesno vrijeme poslije ručka i poslije 
večere. To je potrebno radi održavanja i produbljiva- 
nja bratske povezanosti među članovima i radi psi- 
hičkog rasterećivanja. U samostanima se zahtijeva 
da braća sudjeluju u takvim zajedničkim odmorima. 
Fra Ante nije osjećao potrebe za takvim odmorima 
i rijetko bi bio prisutan s braćom u ovo vrijeme. On 
je bio čovjek rada i molitve. On je u molitvi nalazio 
odmor. Kako je bio samoinicijativan, nije mu treba- 
lo određivati posao i tako je doista bio uvijek zapo- 
slen. Zbog ovakvih kvaliteta bio je uvijek pravi bla- 
goslov u samostanu u kojem je boravio. Poglavari 
ga nisu prisiljavali na zajednički odmor, jer su jako 
dobro znali da je njemu draži posao nego zabava 
kao i to da se on zbog toga nikako ne otuđuje od za- 
jednice, nego da s braćom lijepo komunicira kroz 
rad i različite susrete. : 

Fra Ante se u životu jako malo koristio radiom i 
televizijom. Pred televizijom nije sigurno proboravio 
u cijelom životu niti deset sati, a tranzistor koji mu 
je poklonio jedan dobročinitelj, koristio je kad je 
imao vremena za slušanje hrvatske emisije vatikan- 
skog radia i da si ravna sat, kako bi mogao u pravo 
vrijeme zvoniti ujutro, u podne i na večer. Na tu je 
točnost bio vrlo osjetljiv. 

Dva su bila razloga zašto se tako malo služio ra- 
diom i televizijom: nije imao vremena i nisu mu od- 
govarali sadržaji. On po svojoj savjesti nije mogao 
dati prednost gledanju televizije i slušanju radia 
pred korisnim i potrebnim radom. On npr. nije imao 
baš nikakvog zanimanja za sport. Znao bi u po šale 
u po zbilje dobaciti: »Sto toliko trče za tom loptom, 
neka rade kakav pametan posao za gimnastiku.« 
Kad je televizor nabavljen u samostanu u početku je 

malo gledao iz znatiželje, ali zbog često lascivnog i 
plitkog sadržaja nije televiziju puno gledao. Njega bi 
bili možda zanimali kakvi vjerski programi, ali mis- 
lim da ni njima ne bi imao vremena posvećivati 
puno pažnje. On je ovdje svakako imao čvrsto na- 
čelo: uvijek na prvom mjestu ono što je potrebno, 
a onda ono što je zabavno. On je govorio da ima 
dosta zabave U crkvi. Njegova zabava i njegovi od- 
mori su bili molitva i crkvene svečanosti. Svetu 
misu, pa bila ona obična, tiha, ne bi nikada žrtvo- 
vao za bilo što. Zato je ulagao sav svoj trud, znanje 
i mogućnosti da što ljepše okiti crkvu za nedjelje i 
blagdane i da pripremi sve što je bilo potrebno da 
crkvene svečanosti što bolje uspiju. On bi svaku 
propovijed slušao s velikom pažnjom i dobre propo- 
vjednike je visoko cijenio. 

Možda će tkogod pomisliti da je ovaj njegov hla- 
dan stav prema radiu i televiziji znak njegove kultur- 
ne zaostalosti. Ja mislim da to ni u kojem slučaju 
ne stoji. On je volio znanje, imao je vrlo bistar um 
i jako je zrelo prosuđivao sva zbivanja sve do svoje 
smrti. No on je imao svoju, slobodno izabranu ori- 
jentaciju koje se uvijek dosljedno držao. To je bila 
duboko vjerska orijentacija: želja da se služi samo 
Bogu, da živi za Boga a ne za sebe i zato je vrlo do- 
bro pogađao, rekao bih imao nos da osjeti što je a 
što nije na toj crti. Sto se nije moglo uskladiti s tim 
načelom, to je moralo otpasti. Nije bio neosjetljiv za 
svjetska zbivanja. On ih je dapače pratio. Povreme- 
no na brzinu pregledao bi novine, a na pretek infor- 
macija dobivao je u stalnom susretu s ljudima u sa- 
kristiji, jer bi oni pred njega kao čovjeka vrijedna po- 
vjerenja iznosili svoje probleme: osobne, obiteljske, 
vjerske i svjetske. A i bratski stol, za vrijeme ručka 
i večere bio je uvijek svojevrstan okrugli stol za pre- 
tresanje svih crkvenih, političkih i drugih problema. 
On se svim tim znao dobro koristiti tako da nije bio 
neinformiran, a niti su ga braća ikada doživljavala 
kao neinformiranog ili nezainteresiranog za suvre- 
mene probleme. 

Ja mislim da primjer fra Ante Tomičića može biti 
dobra i potrebna kritika i kao poticaj za jedan ispit 
savjesti nama redovnicima i svjetovnjacima. 


Odnos prema ljudima 


Fra Antin rad i vjerno zalaganje za ljepotu Božjeg 
hrama nije sve što nas zadivljuje i na čemu smo mu 
zahvalni. On je ljude mnogo više fascinirao i zadužio 
svojim izravnim poniznim služenjem ljudima. Taj iz- 
ravan međuljudski odnos koji je imao najvišu ocjenu 
bio je razlog priznanja i poštivanja od strane svih lju- 
di. 

Fra Ante nije bio svećenik. Bio je samo redovnik 
(Pravoslavni bi rekli: monah, a ne sveštenomonah, 
op. ur.). On je u mladosti završio samo osnovnu 
školu s četiri razreda u Štikadi. Poslije toga nije 
imao nikakvog izgleda za daljnje školovanje, iako je 
“uvijek bio željan znanja i prijatelj knjige. Zato se po- 
slije osnovne škole potpuno uklopio u život i rad se- 
ljačkog mladića. 


F 


Fra Ante Tomičić 


Kad se čuva stado, pastirima bude i dosadno. 
Mladi pastir iz Ričica, Josip Tomičić, vrijeme napa- 
sanja stoke koristio je za čitanje nabožnih knjiga. 
Posebno je volio životopise svetaca, a najviše Sveto 
Pismo. 

Bog se poslužio ovim štivom da mu uputi svoj 
milosni poziv. U njemu se porodila živa i nesavladi- 
va želja da i sam krene putem svetosti da bi spasio 
svoju dušu. Praktično ostvarenje svojih želja nije vi- 
dio drugdje nego da postane redovnik. Zato je naj- 
prije pisao Isusovcima u Zagreb za prijem u red, a 
zatim po njihovu savjetu kapucinima u Rijeku. 

On je želio postati svećenik, no imao je već 17 
godina, a završio je samo osnovnu školu. Tako je 
postao samo redovnik, a ne i svećenik. On je to pri- 
hvatio, jer ga je ionako vodila jedna glavna želja: 
služiti Bogu svim svojim bićem i spasiti svoju dušu. 
Napose je osjećao nutarnju težnju i živu želju za 
molitvom i strogom pokorom poput tolikih svetaca. 

Kako se često događa u životu ljudi, da štošta 
krene drukčije nego je bilo zamišljeno, tako se do- 
godilo i u životu fra Ante. 

Kad je postao redovnik, umjesto da nađe tako 
očekivani mir za sabranu molitvu, on je poslan u 
svijet, među ljude. Morao je po gradovima i po se- 
lima sakupljati milodare za gradnje crkava, samo- 
stana i za uzdržavanje redovnika. To kretanje među 

ljudima i saobraćaj s njima započelo je vrlo rano — 
već u 23. godini života — i trajalo je sve do kraja ži- 
vota. 

Svoju intelektualnu sposobnost i želju za zna- 
njem očitovao je kada je u vrijeme sakupljanja mi- 
lodara slobodne časove koristio za učenje jezika. 
Kao samouk dotjerao je dotle, da je mogao s lako- 
ćom čitati talijansko i njemačko štivo i da se u tim 
jezicima mogao sasvim dobro sporazumijevati. Bu- 
dući da se do II vatikanskog sabora misa služila na 
latinskom jeziku, on nije mogao podnijeti da bude 
potpuni neznalica u tom jeziku, zato je prilično znao 
i latinski. Sve nam to pokazuje koliko mu je bilo sta- 
lo do toga da može s drugima komunicirati i služiti 
drugome. 

Ovo služenje ljudima kulminiralo je za vrijeme 
njegove sakristanske i vratarske službe u crkvi i sa- 
mostanu Gospe Lurdske u Rijeci. U tu crkvu, kako 
je već rečeno, navraćaju: vjernici, turisti različitih je- 
zika, siromasi... Zato je sakristan u stalnom sao- 
braćaju s ljudima. Fra Ante je tako lijepo umio ko- 
municirati s ljudima da su ga ljudi morali zavoljeti. 
Mnogi su doista u njega imali toliko povjerenja, da 
bi pred njim otvarali najosjetljivije pretince svoje 
duše. On je umio iz svoje duboke vjerske kulture, 
koju je stekao čitanjem duhovne literature i sluša- 
njem propovijedi, a najviše po svojoj iskrenoj i po- 
niznoj molitvi, tješiti i savjetovati. Tako se dogodilo 
da je on, koji nije bio svećenik, stekao veliko pošto- 
vanje velikog broja ljudi, veće nego mnogi svećenik. 


Sažetak i ocjena 


To što je o fra Anti ovdje rečeno može se sažeti 
ovako: Josip fra Ante Tomičić je u Rijeci kao sakris- 
tan i vratar i kao širitelj katoličkog tiska kroz 34 go- 
dine vršio posao koji po uobičajenim normama rade 
bar dvije osobe. U to vrijeme nikada nije izlazio na 
šetnju — iz samostana je izišao samo par puta na 
kratko i to zbog nekih proslava u drugim samosta- 
nima, nikada nije koristio godišnji odmor, jer za to 
»nije imao vremena i jer mu to nije bilo potrebno«, 
kako je sam govorio. Uvijek u neprekidnom radu od 
5 sati ujutro do 10 sati navečer, osim kratkog pre- 
daha za vrijeme obroka. Radio je uvijek s voljom, 
radosno, bez igdje ikakve osobne materijalne koristi 
ili želje za priznanjem, nego jedino iz ljubavi prema 
Bogu, Majci Božjoj i ljudima. 

Ja za takav život i rad ne nalazim drugu adekvat- 
nu ocjenu nego svetačku. Takvu dakle kvalifikaciju 
ima život i rad Ličanina Josipa fra Ante Tomičića, 
kapucina. 


ALOJZIJE NOVAK, kapucin 

PASTORALNI 
ANGAZMAN U 
PRAVCU BUĐENJA 
| POSVJESCIVANJA 
CRKVENOSTI KOD 
VJERNIKA 


Piše: Marko Cvitković 


U nadbiskupiji riječko-senjskoj radit će se zauze- 
tije na oživljavanju crkvenosti među vjernicima, ako 
je suditi po pastoralnom planu s kojim je svećenike 
gospićkog (4. listopada) i otočkog (5. listopada) de- 
kanata upoznao dr Milan Šimunović, biskupski vikar 
za pastoral. 

Iznio je u čemu se sastoji crkvenost vjernika i 
naglasio njezinu važnost za cjelovit vjerski život. Biti 
crkven znači imati svijest pripadanja zajednici vjer- 
nika. Vjera se kao Božji dar prima u zajednici i za- 
jedništvu s drugim. Zajednica je kolijevka u kojoj se 
vjera rađa i njeguie, u kojoj raste, jača, sazrijeva i 


Trojstva, 1984. 


Otočka crkva Presv. 

donosi plodove. Covjek se ostvaruje u zajednici. 
Spasenje i život vječni kao konačni čovjekov cilj do- 
tječu pojedincu kroz zajednicu i zajedništvo s dru- 
gim ljudima. Izolacija od drugih vjernika i povuče- 
nost u sebe predstavljaju rak-ranu na živom orga- 
nizmu Crkve. 

Crkva je organizam, otajstveno Kristovo Tijelo. 
Glava je sam Krist, tijelo su vjernici. Tijelo biološki 
teži prema integritetu. »Ako trpi jedan ud, trpe za- 
jedno svi udovi; ako li se slavi jedan ud, slave se za- 
jedno svi udovi.« (I. Kor., 12, 26). 

Sve je Kristovo djelovanje usmjereno navještaju 
i uprisutnjenju Kraljevstva Božjeg u ovom svijetu. 
Ono, na početku maleno kao zrno gorušice, raste 
do velikog stabla; širi se do krajeva zemlje, okuplja 
sve narode u jednu zajednicu djece Božje, u Crkvu. 
Sve što potječe od Boga teži prema zajedništvu s 
Bogom i ljudima. Silnice Bogu protivne udaljuju 
čovjeka od boga i čovjeka, odvlače ga u hladni egoi- 
zam i mračnu samoću. 

Neodložan je zadatak buditi u vjernicima svijest 
crkvenosti, zajedništva. K tome je smjerao i dosa- 
dašnji pastoral. Od sada će se posviješćeno i odgo- 
vornije angažirati u tom pravcu. 

Buđenje svijesti crkvenosti jedan je od glavnih 
zadataka Sinode naše Nadbiskupije koja, poslije za- 
stoja, treba nastaviti radom. 

Da bi se u zacrtanom pravcu uspješnije djelovalo 
potrebno je objektivno procijeniti stvarno stanje 
pastoralne situacije u župama. Nju karakterizira či- 
njenica da su kod vjernika višestruki faktori utjecali 
da je došlo do manjka svijesti crkvenosti. Vjera se 
svodi na folklor i običaj. U društvenoj stvarnosti vje- 
ra se tretira kao privatna stvar svakog građanina. 
Time je u korijenu zanijekana vjeri društvena dimen- 
zija: ona je potisnuta u najdublje pretince čovjekove 
nutrine, a djelovanje Crkve u sakristije. 

Vjernici su oskudno poučeni u vjeri, slabo upoz- 
nati s Božjom Objavom u sv. Pismu. K tome crkve- 
ni programi zahvaćaju manjinu, dok široka masa 
(baza) ostaje po strani. Cinimo mnogo toga, a ve- 
ćine se to ne hvata. 

Iskustvo crkvenosti nedostaje kod mladih rodite- 
lja, kod ljudi koji rađaju i čine kičmu društvenog or- 
ganizma; koji kreiraju obiteljski i javni život. Kod 
njih je uočljiv religijski indiferentizam i distancirana 
crkvenost. 

Dobar dio mladih poslije primanja sakramenta 
Potvrde udaljuje se od Crkve. Sto učiniti u ovoj sl- 
tuaciji? Treba raditi sa odraslima, sa roditeljima. 
Potrebno je s njima kontaktirati, s njima organizirati 
sastanke, poći k njima u kuće. S njima iskoristiti 
svaki susret, svaku priliku za poučavanje u vjeri. 
Nije dosta katehizirati djecu, treba katehizirati i ro- 
ditelje. Kada? Prilikom svakog okupljanja. 

Naročito pogodan momenat za evangelizaciju 
predstavlja slavljenje sakramenata. Naglašeno je da 
se sakramenti ne dijele bez evangelizacije jer su oni 
i simboli pripadanja kršćanskoj zajednici. 

Preporuča se da se roditelji bar jednom katehe- 
zom priprave za slavlje sv. krštenja, kao i kumovi. 
Treba biti zahtjevniji oko vjenčanja roditelja kada 
traže krštenje djeteta. Sakramenat krštenja treba di- 

jeliti u prisutnosti župske zajednice — u župi u kojoj 
roditelji žive. 

Sakramenat Potvrde je odlična šansa za katehi- 
zaciju koja se oduvijek tražila i prakticirala kao uvjet 
da se vjernik krizma. Kod ovog sakramenta različita 
su iskustva i razočaranja. Poslije primanja Potvrde 
mladi se dobrim dijelom udaljuju od Crkve. Potvrdu 
treba dijeliti djeci poslije četiri godine vjeronauka. 

Primanjem sv. Potvrde mladi su snagom Duha 
Svetoga pozvani »živjeti, svjedočiti, širiti i braniti« 
vjeru. Sve ovo upućuje na zreliju dob, tj. da se Po- 
tvrda dijeli djeci viših razreda osnovne škole kada su 
mladi sposobniji bolje shvaćati i doživljavati vjeru. 

Za sklapanje sakramenta ženidbe zaručnici su i 
do sada bili poučavani u vjeri i moralu u osobnom, 
bračnom i obiteljskom životu. Time nisu iscrpljene 
sve mogućnosti za evangelizaciju. 

Posjet obitelji, te blagoslov kuća i stanova još je 
jedna u nizu prilika. 

U vidu animiranja župske zajednice novi Zakonik 
crkvenog prava preporuča da se u svakoj župi osnu- 


je župsko pastoralno vijeće. Ono bi bilo pogonska 
snaga za djelo evangelizacije, tj. za: 


— naviještanje i svjedočenje vjere 

— za apostolat, osobni i obiteljski 

— za misijski rad, kako domaći tako i vanjski 

— za katehizaciju djece, mladih i odraslih 

— za socijalni i karitativni rad 

— za vjerski tisak 

— za organizaciju liturgije u župi 

— za odnose s ostalim vjerskim zajednicama i s 
onima koji ne vjeruju — na razini župe 

— za izgradnju, čuvanje i održavanje crkvenih ob- 
jekata 

— za nadzor i pomoć u imovinskom poslovanju 
župe. 


Uz Pastoralno vijeće Zakonik traži i Ekonomsko 
vijeće u župi. 
Preporuča se da svećenici na svojim dekanat- 
skim sastancima razmatraju ovu problematiku oko 
buđenja svijesti crkvenosti i porade na pronalaženju 


Sa sastanka svećenika otočkog dekanata 5.10.1984, Stoje s desna na lijevo župnici: Mile Rajković 
iz Svice, Milan Simunović (predavač iz Rijeke-Viškova), Ivica Kranjčec iz Brinja, Jure Tutek iz Kriš- 


polja, Vlade Pezelj iz Otočca, Ante Cvitković iz L. Lešća i Jure Moguš iz Krasna. Ispred ovih s desna 
na lijevo: Mile Pecić iz Sinca i Mile Ivančić iz Jezerana 

uvijek novih mogućnosti; da se u propovijedima 
češće dotiču ove tematike. 

Ukazuje se potreba da se u cilju poboljšanja pas- 
toralnog rada osnuje pri Nadbiskupskom Ordinarija- 
tu Pastoralni ured koji bi za pastoralne potrebe pri- 
bavljao potrebne materijale, kao katekizme, filmo- 
ve, dijapozitive itd. Bio bi to konzultorij koji bi i sa- 
vjetom pomogao pastoralnim radnicima. Izdavao bi 
Bilten za pastoralnu komunikaciju. Njega za sada 
zamjenjuje Bilten za sinodu. Plan buđenja i posvješ- 
ćivanja crkvenosti kod vjernika opširno je razradio 
Pastoralni tečaj u Rijeci od 12 do 15 studenog 
1984. pod naslovom »Odgovornost i mjesnoj Cr- 
kvi«. 

Na oba sastanka u Kosinju i Otočcu (4— 5. 10.) 
u diskusiji su iznesene neke objektivne poteškoće s 
kojima se susreće izneseni pastoralni plan. 


Jedna, u nizu ostalih poteškoća, ističe jedan 
svećenik u Otočcu, jest u činjenici da u vjeri i sakra- 
mentima, počev od krštenja, postoji kod vjernika 
dosta magijskog shvaćanja. Vjernici su uz to zauzeti 
mnogim obvezama, tako da oni teže nalaze vreme- 
na za pouku u vjeri. Mnogi vjernici nastoje izbjeći 
pouku i ispričavaju se nedostatkom vremena. K 
tome vjersko znanje nije često povezano s vjerskim 
životom ljudi. Ljudi brzo zaboravljaju ono što su na- 
učili na vjeronauku. 


To je procjena situacije na terenu. Tu situaciju 
treba mijenjati te je njezino uočavanje još veći po- 
ticaj svećenicima za pastoralno zauzimanje. Današ- 
nji pastoral treba i može povesti vjernike drugim i 
boljim putovima prema Bogu. POTEŠKOĆA NIJE 
NEMOGUĆNOSTI! 


Ako se vjernicima obrazloži bitno usmjerenje Cr- 
kve na evangelizaciju, katehizaciju i druge oblike 
naviještanja Božje Poruke ljudima, očekivati je da 
će i oni sami biti otvoreniji i spremniji poslušati Po- 
ruku Božju. 

Tamo gdje ne dospijeva svećenik mogu pomoći 
knjige, katekizmi i druga literatura s područja vjere, 
te danas razgranati katolički tisak. Predlaže se da 
knjige koje pružaju informacije u vjeri i katekizmi 
budu prikladnije cijene kako bi ih mogli nabaviti i si- 
romašniji. 


Od katekizma vrlo su prikladni »Pozvani na goz- 
bu« i »Snagom Duha«. 


Obzirom na vjeronauk različita su iskustva. Neka 
su djeca mnogo naučila, ali su otpala od Crkve; dru- 
gi su manje naučili, a Crkvu su zavoljeli. Djeca os- 
taju u Crkvi više odgojem roditelja nego svećenika. 
Svi ističu potrebu da se i nakon krizme treba mla- 
dima držati pouka u vjeri.. 


Ipak temeljno je pitanje kako zahvatiti roditelje. 
Oni su glavni graditelji, ali na žalost i glavni rušitelji 
vjere. 

Iznesene su poteškoće i obzirom na osnivanje 
župskog pastoralnog vijeća. Ljudi se boje izići iz 
svoje anonimnosti iz uvjerenja da su podvrgnuti pri- 
smotri. | te poteškoće valja nadvladati. 

SVJETOVNO | DUHOVNO: 


KOD KRASNARSKIH 
PROŠTENJARA 


| 
| 
I 
| 


(kako su to vidjeli Vjenceslav Novak i | 


Milan Pavelić) 


»Pošao bih Majci Božjoj na proštenje a na Krasno, 
Prč neg umrem da se skrušim, da ne bude kasno.« 

Tako je pjevao Silvije Strahimir Kranjčević u 
pjesmi »Naš čovo« (Uskočke elegije). 

Majka Božja od Krasna nije zbog svoje uloge u 
duhovnom životu Ličana i Primoraca mogla proći 
nezapažena od naših velikih pisaca Senjana: S. S. 
Kranjčevića, M. C. Nehajeva i V. Novaka. Dok je 
prva dvojica samo sporadično spominju, Novak joj 
je posvetio dva lijepa odlomka u svome romanu 
»Podgorka«, u kome je jedno od glavnih lica Mile 
Samardžija iz Krasna. 

Jedan odlomak prikazuje vjeru ondašnjih ljudi u 
čudotvornu moć i zagovor Majke Božje od Krasna. 


i 
3 


Svetište Majke Božje na Krasnu 1978. (s desna 

na lijevo sestre: Veronika Petrović, dominikanka, 

rodom iz Slunja, prva misionarka u poslijeratnoj 

misijskoj djelatnosti s područja riječko-senjske 

nadbiskupije; s. Berislava Mikuljan iz Vaganca i 
s. Blanka Turkalj iz Drežnika) 


Evo što Novak na usta starca Staniše iz Klenovca o 
tome kaže: : 

»Starac opipavaše još uvijek objema rukama Mi- 
lino lice, čelo i podbradak, a onda ga primi za ruku: 

- Kako ti je, sinko, ime? 

- Mile Samardžija. 

- Od kojeg si kraja? 

- Iz Krasna. 

— Poznajem onaj kraj, tri puta sam na današnji 
dan hodočastio k Majci Božjoj; prvi put, ako će 
Bog, bit će pred ravnih pedeset godina. Zavjetovala 
se bila moja pokojna strina, kad joj se razbolje naj- 
mlađe dijete, da će bosonoga k Majci Božjoj. Lije- 
čile ga sve babe i sve trave, vodili ga k ljekaru u 
Rab, a sve zaman, tekar na zavjet pridiglo se dijete. 
Eh, šta je čuda učinila krasnarska Mati Božja! Bilo 
ih, sinko moj, kljastih od poroda, pa prohodali, sli- 
jepih, pa progledali, a gluhi pročuli i bolni ozdravili! 
Što ja tebi to kazujem, ta vidio si, kakvi, oslobodi 
Bože, nakaženi svijet dolazi, da izmoli njezinu po- 
moć! 

— Ima na današnji dan kod nas svijeta na hiljade, 
a iz svih krajeva — reče Mile. 

- Tko bi ga prebrojio! Kad ga pogledaš s poviše- 
ga, rekao bi: Moj Bože! Vrvi kao u mravinjaku!« 

U drugom odlomku Novak opisuje krasnarsko 
proštenje. U kratkom, ali jezgrovitom opisu prikazu- 
je svu šarolikost tog proštenja, ali i njegovo psiho- 
loško i društveno značenje. To je prigoda kad se 
susreću ljudi iz susjednih krajeva i pokrajina, različi- 
tih običaja i društvenih slojeva, te se međusobno 
zbližuju i upoznaju. Sve to ostavlja neizbrisive tra- 
gove u duši malog Mile, budeći u njoj želju za no- 
Vim, nepoznatim, otvarajući je u širinu i dubinu: 

»U nedaleku Krasnu, kud se hodočasti u godini 
dva puta — na Veliku i na Malu Gospu —- vidio je 
(Mile, m.o.) prvi put silnu, gotovo nedohvatnu sliku 
stranog svijeta. Ubava, golema dolina zaokružena 
gotovo pravilnim krugom gorja sa starodrevnom cr- 
kvom čudotvorne Matere Božje na sjevernom pro- 
planku, napunila bi se zelenim šatorima, međ koji- 
ma vrvljahu tisuće šarolikog ljudstva. Tu bi se zgr- 
nuli obrijani školjani u crnom kratkom kaputiću i ši- 
rokim hlačama; njihove žene u tijesnim prslucima 
na jakom tijelu i oblim, širokim krilima niz jake ku- 
kove; senjske gospođe i gospoda sa velikim slam- 
natim šeširima i bujne bijelo odjevene Ličanke i ju- 
nački Ličani u crvenim prslucima sa srebrenim toka- 
ma pod malim crvenkapama; Bošnjaci i Bošnjakinje 
U širokim dimlijama, muškarci povezanih glava, a 
žene sa fesovima punim zlatna nakita; žene i djevoj- 
ke obilazeći na golim koljenima, s krunicom u ruka- 
ma i suzama u očima oko crkve; nakaženi prosjaci 
Pjevajući svoju nevolju i proseći milostinju... Ta 
Vreva, žamor, pjesma, vika, ta sva golema i slikovi- 
ta pojava gotovo bi mu obatalila svojom veličinom 
maleni duh, što je nalazio svud novost, kud je kre- 
nuo očima, A istom kad bi pala noć! Stotine plame- 
nova dizahu se iz zemlje, sivi stupovi dima stapahu 
Se gore sa tminom pred zvjezdanim nebom, na raž- 
Njima rumenili se janjci, cilikahu gusle, svirahu dip- 
le, vrtjelo se kolo, orila se pjesma — sva se ta og- 
romna slika kao njihala u noći, što ju je sa svojim 


Strane odmjevaju: 


tamnim, ogromnim krilima sa svih strana blago za- 
krilila. — Dugo i dugo iza takova proštenja lebdjela bi 
pred njegovim očima ta šarena, ali lijepa slika, dugo 
ozvanjaše u duši njegovoj ona svirka i glasna vreva 
silne svjetine.« 

Dok nam Novak kao nepristrani promatrač opi- 
suje odanost ljudi njegova vremena Majci Božjoj od 
Krasna, usredotočujući svoju pažnju pretežno na 
profane momente krasnarskog proštenja, jedan 
drugi pjesnik — Milan Pavelić, Krivopućanin, neka- 
dašnji upravitelj krasnarskog svetišta, komu je ono 
pružilo duboke pjesničke inspiracije, zanosi se reli- 
gioznom, vjerničkom stranom krasnarskih prošte- 
njara. Evo jedne od njegovih ponajljepših pjesama o 
Djevici Krasnarskoj, koja na topao lirski način doča- 
rava svu ljubav i odanost hodočasnika Nebeskoj 
Majci: 


Ko da su vatrice 
Srca nam gore, 
Premila Majčice, 
Tebi to zbore! 


Bijela golubice, 
Jabuko slasna, 
Planinska ružice, 
Majčice s Krasna! 


Ljerova sestrice, 
Djevice časna, 
Planinska ružice, 
Majčice s Krasna! 


Teške na bolove, 
Utjehom škropiš, 
Srdašca snjegove 
Cjelovom topiš. 


Slavu ti pjevaju, 
Odani ljudi, 


Zmaj se razjario, 
Proždrijet nas kani: 
Prečista Marijo, 
Cašćena budi! Na put mu stani. 
Visoka jelice, 

Kraljice jasna, 

Planinska ružice, 

Majčice s Krasna. 


Samo je svećenička duša pjesnika Milana Pave- 
lića, i sama duboko privržena Gospi Krasnarskoj, 
mogla naslutiti što se uistinu zbiva u duši tog šare- 
nog mnoštva pred Marijinim likom, u molitvi i na- 
rodnom veselju. 


IVAN DEVČIĆ 


Majci Božjoj od Krasna 


Gospo s Krasna zaštitnice Like, 
Puna slave, dobrote i dike. 

Pred tobom se koljeno savija, 
Sina tvog se u pomoć doziva. 
Pogledaj nas svijetom raštrkane, 
Osuši nam oči rasplakane. 
Gospo s Krasna, Majko ubogara, 
Gledaj na nas s ličkog kamenjara. 
Puk poklekni ispred tvoga lika, 
Klanja ti se Primorje i Lika. 
Velebitom pjesma odjekuje, 

Do plavoga Jadrana se čuje. 


Mate Šimić 


53 


LJETOPIS LIČKIH ŽUPA - 


1984. 


Gospić Gospić 

Bilaj 

Ribnik Na Blagovijest, 25. ožujka, kojoj 
Lovinac je posvećena župna crkva, središ- 
Podlapac nje misno slavlje predvodio je i 
Bunić propovijedao o. Jerko Valković, 
Udbina franjevac iz Crikvenice. On je u 
Boričevac gornjoj dvorani-sali župnog dvora 


prikazao vjernicima poznati Zefire- 
lijev film o Isusu iz Nazareta i imao 
susret s djecom. 

Na sv. Ivana Nepomuka, 16. svibnja, kome je 
posvećena kapela u ulici JNA misama je predsjedao 
o. Nikola Pavičić, salezijanac iz Zagreba. Uvaženi 
propovjednik je i ove godine prije večernje mise u 
ovoj kapeli održao duhovnu konferenciju, a velečas- 
ni Bogdan Zović iz Kosinja djeci je u župnom dvoru 
prikazao film s vjeronaučnim sadržajem. 

Dne 26. lipnja rano u jutro krenuo je u Mariju 
Bistricu na Ministrantski kongres jedan autobus 
djece iz gospićkog dekanata, uglavnom ministrana- 


ta i jedna manja skupina djevojčica. S djecom su 
putovali župnici: Mustać, Kukec, Cvitković, Zović i 
Pavlić i časne sestre: Bonislava, Natalija, Judita i 
Imelda. Tog poslijepodneva tisuću ministranata s 
hrvatskog jezičnog područja našlo se u novoj crkvi 
u Zagrebu — Sigetu na otvorenju Ministrantskog 
kongresa i na Službi riječi, a nakon toga održan je 
kviz. Tu su mnogi ministranti pokazali svoje znanje 
i dobili lijepe nagrade. Župa Botinec i njihov župnik 
Franjo ugostila je te večeri djecu iz ovog dijela Like 
i primila ih na spavanje. Ujutro se ispred zagrebačke 
katedrale krenulo u M. Bistricu gdje se našlo dese- 
tak tisuća ministranata i prvopričesnika. U velikoj 
ulaznoj procesiji isticali su se mnogi natpisi župa iz 
kojih su djeca došla kao i narodne nošnje. Misu je 
predvodio kardinal Kuharić uz sudjelovanje više bis- 
kupa te velikog broja svećenika. Lijepe riječi Kardi- 
nala odzvanjale su velikim prostorom. U prinošenju 
darova sudjelovao je i predstavnik ministranata iz 
gospićkog dekanata, jedan dječak iz Perušića, a lič- 
ka djeca su preko svog predstavnika donijela na ol- 
tar novu školsku torbu za jednog siromašnog đaka. 
Osobito su se dojmile pjesme, posebno ona pape 
Ivana Pavla II »Krist na žalu«. Dječja srca ministra- 
nata (među kojima je bilo i mladića ministranata) u 
ministrantskim odijelima raznih krojeva i boja i srca 


Marija Bistrica, 9. rujna 1984. (dio Gospićana na NEK-u sa svojom zastavom) 

Josip Generalić 


Marija Bistrica, 26. lipnja 1984. (perušički mi- 
nistrant — prvi na slici - donio je na oltar dar mi- 
nistranata i ostalih mladih iz gospićkog dekanata) 


prvopričesnika u bjelini otvarala su se Isusu svježi- 
nom mlade dobi i oduševljenog zanosa. Zajedničko 
slikanje pred zagrebačkom katedralom bit će lijepa 
uspomena, a na povratku pred Perušićem, na Raz- 
bojištu dok su djeca čekala autobus koji je odvezao 
Kosinjane razvila se pjesma i kolo. Bilo je naročito 
na povratku momenata kada su djeca dala oduška 
svojoj radosti. Mladi umiju biti i najbolji animatori u 
svom društvu. 

Na blagdan sv. Marije Magdalene, kojoj je po- 
svećena kapela na katoličkom groblju misu poldani- 
cu je predvodio propovjednik o. Jerko Valković. Po- 
slije podne je služio mons. pop Vlade Pezelj iz Otoč- 
ca a propovijedao mladi kapucin iz Karlobaga, o. 
Mirko Kemiveš. Ovaj je blagdan bio u znaku najave 
župske svečanosti Prve pričesti kojoj je u nedjelju, 
29. srpnja, pristupilo 31 dijete. Blagdan sv. Marije 
Magdalene bio je dobra prilika da se najavi također 
župsko hodočašće na Nacionalni euharistijski kon- 
gres u Mariju Bistricu, 9. rujna. Na NEK u M. Bistri- 
cu kao završnicu slavlja »XIlI stoljeća kršćanstva u 
Hrvata« pošla su iz ove župe 2 autobusa hodo- 
časnika. Krenulo se već u 1 sat poslije pola noći. 
Poduzeće »Zagrebački transporti« OOUR Gospić 

osiguralo je u lijepim autobusima sa srdačnim voza- 
čima prijevoz 350 vjernika iz većine župa gospićkog 
dekanata. Ovaj lički dekanat stigao je u M. Bistricu 
sat vremena prije početka svečanosti, jer je mno- 
štvo pješaka što se od Zagreba uputilo u Mariju Bi- 
stricu tako zakrčilo cestu da su se autobusi jedva 
probijali kroz mnoštvo. 

Na Malu Gospu, uoči tragične pogibije našega 
naroda na Krbavskom polju, za pale za vjeru i dom 
prikazane su svete mise u crkvama nedaleko pogi- 
bije; u Podlapcu, Lovincu kao i u Gospiću. U Gos- 
piću navečer na komemorativnoj misi čitan je opis 
poraza, koji je papi Aleksandru VI poslao ninski bis- 
kup Juraj Divnić, zatim opis češkog putopisca Ivana 
Hasišteinskog i franjevca o. Ivana Tomašića. 

Kako je završnica slavlja naše Crkve »XIII stolje- 
ća kršćanstva u Hrvata« u Mariji Bistrici pala upravo 
9. rujna, kada su »u čuvenoj bici na Krbavskom po- 
lju Hrvati doživeli svoje Kosovo godine 1493« (vla- 
dika Simeon Zloković na osvećenju pravoslavne cr- 
kve u Gračacu — 1984) »Ličke župe« su podsjetile 
kardinala Kuharića na ovu narodnu crkvenu tragedi- 
ju moleći ga da u njegovoj besjedi na Bistrici ovo 
bude spomenuto. Čitajući liturgijski vodič za 9. ruj- 
na na Mariji Bistrici vidjelo se da se u misi nigdje 
neće čuti starohrvatska, glagoljaška riječ (na ambo- 
nu je u Bistrici pisalo velikim glagoljskim slovima- 

). Evanđelje se, istina, imalo čuti i na staros- 
lavenskom jeziku naših grkokatolika. No nije se 
smjela slaviti ova TRINAESTSTOLJETNICA kao da 
Crkva u Hrvata ne zna sve do II vatikanskog sabora 
za glagoljašku misu. »Ličke župe« iz Gospića zamo- 
lile su stoga Kardinala da »Slavu« na Bistrici povede 
na starohrvatskom jeziku; kao sve do donedavna 
popovi glagoljaši: SLAVA VA VISNJIH BOGU! Na 
Bistrici je kardinal Kuharić spomenuo 491. obljetni- 
cu krbavske tragedije i poveo Slavu na jeziku glago- 
ljaša. Prvo su zapazile i crkvene i svjetovne novine. 
Drugo nisu zapazili ni katolički listovi. S trećim pri- 
jedlogom će »Ličke župe« izići preko »Glasa Konci- 
la« pred našu crkvenu javnost pitajući ne bi li na 
spomen naše TRINAESTSTOLJETNICE u svečanim 
hrvatskim misama svećenik mogao započinjati ovu 
liturgijsku pjesan na starohrvatskom — Slava va viš- 
njih Bogu! U rimskoj liturgiji primjerice, tamo gdje 
se latinalo, sve do II vatikanskog sabora (1962- 
—1965) sačuvao se grčki Kyrie eleison. Ako se u la- 
tinskoj misi mogao sačuvati grčki Kyrie, zašto se ne 
bi mogao u hrvatskoj misi sačuvati trag glagoljskog, 
to je bila logika »Ličkih župa«. 

Nije se moglo odoljeti srcu zbog svega na Mariji 
Bistrici pa je ispred istih »Ličkih župa« kardinalu Ku- 
hariću poslano zahvalno pismo: »Mladić i djevojka 
obučeni u ličku narodnu nošnju trebali su Vam 
predati ovaj rad s Krbave (lička kapa-tapiserija, po- 
slano Kardinalu poštom nakon bistričkih slavlja). | 
Djevojka je iz Zagreba s mnogim mladima pješice 
došla Majci Božjoj Bistričkoj, ali se na Bistrici nije 
uspjela sastati s mladićem iz Krbave.« A lički sim- | 
bol popraćen je ovim riječima: »Rimokatolička Cr- | 
kva Božja koja je na Krbavi prigodom 491. obljet- 
nice Krbavske narodno-crkvene tragedije, 9. rujna 
1984. g. u Mariji Bistrici Hrvatskom Metropoliti i | 

I 

Kardinalu Franji u znak zahvalnosti.« Slijedilo je po- 
tom zahvalno pismo kardinala Kuharića, u kojem 


Prvi Biskup Crkve u Hrvata Crkvu u Lici preporuča 
»Božjoj zaštiti po zagovoru Majke Božje«. 


Prvopričesnici u Gospiću 1984. 


U Gospiću prikazan film »DESET BOŽJIH 
ZAPOVIJEDI« 


Ove je zime u Gospiću bio prikazan film »Deset 
zapovijedi«. Evo što trojica mladih rekoše o tom fil- 
mu i gledaocima: 

»Film je prikazivan kroz tri dana i svakog je dana 
kino dvorana bila posjećena do zadnjeg mjesta, čak 
je bilo onih koji su stajali. 

Otkad ja idem u kino ovaj film je najposjećeniji, 
a u dvorani je bio nevjerojatan mir i tišina. Koliko 
sam mogao vidjeti, film »Deset zapovijedi« je odu- 
ševio većinu iz gledališta.« 

I. M. 


»Film kao što je »Deset zapovijedi« zacijelo mi 
nikada neće izići iz sjećanja. 

Film je odlično prikazao Mojsija, njegov život i 
vjeru u Svemogućega Boga. Dojmila me se Mojsi- 
jeva borba za izbavljenje naroda iz ropstva. Zatim, 
kako Bog na Svetom brdu, pred Mojsijem ispisuje, 
u stijenu, deset zapovijedi. 


Gledalaca je bilo zaista mnogo, vladao je potpu- 
ni mir. Mogla su se čuti različita mišljenja. Neki su 
hvalili film žaleći što sličan film dođe u naš grad jed- 
nom u tri ako ne i više godina. Neki su pak rekli da 
film ne valja.« LZ 


»Mnogo se mladih okupilo da gleda ovaj film. 
Bio sam i ja. Na mene je film ostavio snažne utiske. 
Dojmila me se scena kada se ono Mojsije upoznaje 
s Bogom na brdu Horeb. Mojsije je bio očaran Bo- 
gom. Slika gorućeg grma simbolički govori kako 
Bog neizmjerno ljubi Mojsija i njegov narod koji je u 
ropstvu. Tu je zatim ljubav Mojsijeve majke kad ga 
nije mogla baciti u Nil nego je splela košaricu od pa- 
pirusova pruća i pustila niz vodu, gdje ga je našla 
faraonova kći koja ga je prisvojila. Onda Mojsijeva 
spoznaja da on nije pravi sin faraonove kćeri nego 
sin Hebrejke, njegova odluka itd. 

Većina je bila zadovoljna ovim filmom, ali to nije 
dosta da se uzvjeruje. Mnogi mladi su prihvatili film 
s oduševljenjem ali ne i s vjerom. 

4 

Bilaj 


Prilozirma kanadskih Hrvata, katolika župa se 
sprema u 1985. postaviti u svetištu crkve spomen- 
-ploču za trajno sjećanje na poginule u bilajskoj ne- 
sreći 1983. Marom naših iseljenika obnovit će“ se 
svetište i urediti za potrebe nove liturgije. Tako će 
obnovljeno svetište s novim oltarom prema narodu 
i spomen-pločom s imenima stradalih župljana biti 
zadužbina braće iz Kanade. Kod tog oltara koji oni 
podižu prinosit će se svake godine na blagdan sv. 
Jakova misna žrtva za pokoj duša poginulih u bilaj- 
skoj nesreći. 

Imena zadužbinara: Hrvatska župa, Vancouver, 
Ivo Asić, Branko Butković, Ivan (K) Bašić, Anka 
Bašić, Joso Bašić, Grgo Čačić, Pavle Čačić, Drago 
Čačić, Karlo Cačić, Mate Cačić, Mike Canić, Luka 
Došen, Božo Došen, Grgo Došen, Nikola Hećimo- 
vić, Josip Jurilj, Nikola Jovanović, Josica Krmpotić, 
Ivica Kasumović, Mile Kosović, Mirko Lulić, Beba 
Matković. Petar Medunić (P), Dinko Mustapić, Luka 
Miletić, Ivan Mesić, Frank Mahovlić, Zivko Marko- 
vić, Ante Mustapić, Stjepan Novosel Marko Prpić, 
Marko Brkić (N), Nikola Brkić, Franjo Orešković, 
Srećko Puharić, Josip Puharić, Martin Rukavina, 
Ivica Rukavina (B), Ivan Rukavina, Ive Rukavina, 
Rudolf Stipančić, Mile Sertić, Milan Stilinović, Jo- 
sip Štampar, Mate Snjarić, Ivica Stimac, Pero Sti- 
mac, Petar Sarić, Josip Tomičić, Ante Tomljenović, 
Joso Šulentić, Ivica Sulentić, Mića Uremović, Niko- 
la Vojvodić, Milan i Ruža Vukelić, Vlade Zaradić, 
Marko Župan i Karlo Župan. Ukupno tisuću kanad- 
skih dolara. 

U bilajskoj je nesreći život izgubilo 26 ljudi (os- 
mero iz bilajske župe od kojih je šestero pokopano 
na bilajskom groblju). Dogodilo se to 28. rujna 
1983. ujutro na prijelazu željezničke pruge u Bilaju 
kada je autobus pun putnika, đaka i radnika naletio 
pod vlak koji je jurio iz pravca Gospića. 

Evo kako se to odrazilo u dušama spomenutih 
naših iseljenika u Kanadi iz pera Branka Butkovića 
upravitelju župe Bilaj: »Nesretan udes kod Bilaja 
taknuo je srca svih nas u iseljeništvu, daleko od 
drage domovine. Vijesti smo čuli preko ovdašnjeg 
radija i televizije, a pojedinosti iz »Glasa Koncila«. 
Kako Vi vodite župu, sakupljeno šaljemo na Vas. 
Zelja bi nam bila da to spomenete za vrijeme svete 
mise. Neka svi prime naše iskrene osjećaje sućuti u 
njihovoj boli za milima i dragima.« 


= 


U odgovoru upravitelja župe između ostaloga 
stoji: »Dira nas vaša ljubav. . . koju iskazujete pre- 
ma rasplakanima zbog nesreće u Bilaju... Citamo 
imena darovatelja . . . i dok se na poseban način za- 
hvaljujemo onima koji su dali inicijativu, znademo 
da našu zahvalnost, poštovanje i ljubav trebamo is- 
kazati i svima navedenima. Bogu se moleći za sve 
vas kod naših oltara ovdje u Domovini srdačno sve 
pozdravljamo. « 

Gospodin Branko Butković je ove godine posje- 
tio svoj rodni kraj. Dogovoreno je da se postupi 
kako je u ovoj vijesti i izloženo. Nadati se je da će 
župljani dati u granicama svojih mogućnosti svoj 
prilog. 

Župa Bilaj zahvaljuje i istarskom biskupu (sada u 
mirovini) dru Dragutinu Nažiću: 

»Potvrđujemo primitak 5.000 dinara preko Nad- 
biskupskog ordinarijata u Rijeci. . .Ovo je također 
dokaz koliko kao katolički biskup mislite i na onu 
braću koja nisu pod Vašom jurisdikcijom. Zahvalju- 
jemo na iskazanoj ljubavi. . .« 


Uz sliku-grafiku Ivana Lackovića Croate: 

Odsječene grane simboliziraju izgubljene živote 
u bilajskoj nesreći koji su smrću odsječeni od dragih 
obitelji. Sliku je Zupnom uredu Bilaj (ureduje u Gos- 
piću) uručio 17. svibnja 0.g. ing. Vladimir Paleček 
iz Zagreba, predsjednik ukinutog Fonda »Gladno di- 
jete« pri Ujedinjenim narodima. On je Centru odgo- 
ja i usmjerenog obrazovanja »N.Tesla« u Gospiću 
poklonio jednu kolekciju slika-grafika poznatog sli- 
kara naivca Ivana Lackovića Croate. Slike je dao na 
raspolaganje uz napomenu da se po jedna obavez- 
no preda roditeljima poginulih. Njegova kćerka Vla- 


* dimira, učenica VI razreda Osnovne škole, napisala 


je 17 pjesama koje uz tridesetak Lackovićevih gra- 
fika čine okosnicu izložbe, koja je dne 28. rujna 0.g. 
— na godišnjicu bilajske nesreće — bila otvorena u 
velikom prizemnom holu Centra. Vladimira čuvši za 
bilajsku tugu izrazila je svoje osjećaje jednom pjes- 
mom (»Doći će dan«), koja je kao i ostale pjesme 
ispisana kaligrafskom rukom Bogoljube Jurić,.a ilu- 
strirana rukom Ivana Lackovića Croate. 

Evo što je bivši predsjednik upisao u Knjigu uti- 
saka u Zupnom uredu: »Danas sam sa osobitim za- 
dovoljstvom posjetio _ ovu župu. . .Prisustvovao 
sam i svetoj misi zajedno s djecom koja me vječito 
prate — Vladimira i Domeniko. Tako smo ponovo 
sreli Krista na putu mira! Zato g. župniče, puno 
hvala — mir s Vama.« 


Ivan Lacković Croata: jedanaest odsječenih grana sa stabla slika je jedanaest mladih života u bilajskoj 
nesreći 28.9.1983. odsječenih od svojih obitelji 

nod ĆE DAN 


Doći će dan, 
i. kada će suze 
“polako slali; 
i UPLAKANE._ OČI 
neće više plakati. 


Bi Doći će dan, 
x kada će suze 


Vladimira Palećek 


Sa zlatnog pira Ante (Ziđe) i Marije Dukovac, Ribnik 1983. 

Lički Ribnik 


Za Petrovo ove godine bila sam u Ribniku. Sveta 
misa bila je u 11 sati. Služi domaći upravitelj župe. 
Prisutnih tridesetak. Obično na ovaj blagdan bude i 
misa poslije podne, no ove godine župnik je poslije 
podne odlučio posjetiti crkvu sv. Petra u Rudopolju 
kod Gračaca (tamo ipak nije uspio stići, op.ur.). 
Nas dvije bile smo zadužene za crkvu to poslijepod- 
ne, tako je crkva bila otvorena da se narod može 
pomoliti i pohoditi crkvu i poslužiti se crkvenim tis- 
kom. Očekivala sam da će Ribničani u većem broju 
pohoditi svoju crkvu posvećenu sv. Petru i Pavlu. 
Shvatila sam da Ribničani to poslije podne dolaze k 
crkvi a nei u crkvu. Ispred crkve smjestile se dvije 
šatre s uobičajenim sajmenim sitnicama te je sva 
pažnja mladih bila usmjerena na te dvije šatre. Tek 
kasnije ušlo je u crkvu nekoliko djevojaka. Ljubazno 
smo ih ponudile da pogledaju naš tisak, ali su krat- 
ko odbile. Onda je došlo nekoliko mladića, zaintere- 
siraše se za naš tisak, ipak na kraju rekoše da će ku- 
piti njihove bake. Jedna žena uze za svoju majku 
molitvenik i krunicu. Jedan čovjek srednjih godina s 
još nekoliko osoba ušavši upita hoće li biti misa. 
Kad smo mu objasnile da se može pomoliti i posje- 
titi crkvu, zahvalio je i bio zadovoljan objašnjenjem. 
Navratilo u crkvu i nekoliko djece. Sa zanimanjem 
prolistaše »Mali koncil«. Mala Tanja, koja živi u Nje- 
mačkoj, sa mamom je došla u Ribnik u goste i ras- 
pričala se na sav glas, tako i mali Stjepan iz Zagre- 
ba, koji nam priča kako tamo ide na vjeronauk. Os- 
tala su djeca bila iz Ribnika i još nisu bili na Prvoj 
pričesti. U trenucima kada nije bilo nikoga u crkvi 
molile smo za Ribnik i Ribničane. . . 

V. 


Lovinac 
Iz župske spomenice: 


Spomenica župe Lovinac nestala je za vrijeme |I 
svjetskog rata. Po sjećanju Petra Butkovića, sadaš- 
njeg župnika u Sv. Roku, koji je inače dugo godina 
bio župnikom u Lovincu, kao i po sjećanju starijih 
ljudi sastavljena je ova spomenica. 

Najdalje sjećanje ljudi ide do svećenika Pilipića, 
kome se nezna ime, a također ništa pobliže. 

Njega je naslijedio svećenik Juraj Ibel koji je u 
Lovincu bio župnikom do 1910. Poslije je bio pre- 
mješten u Otočac. > 

Stjepan Dominez je svećenik koji je u Lovincu 
bio od 1910. do 1921. Za njega svjedoče matične 
knjige koje su se uspjele sačuvati. Po svjedočenju 
ljudi župnik Dominez je postavio sadašnje oltare u 
crkvi. Do tada su bile samo slike. Sadašnji oltari i 
kipovi nemaju nikakve umjetničke vrijednosti. To je 
tirolska kič škola koja ima svoju dopadljivost i funk- 
cionalnost. Glavni oltar posvećen je sv. Mihovilu, 
po kojem se i selo u početku zvalo — Sv. Mihovil. 
Arkanđeo stoji u svome klasičnom stilu, sa ognje- 
nim mačem i štitom s natpisom: »Tko je kao Bog!« 
Sa svake strane stoje slavenski apostoli sv. Ciril i 
Metod. U sredini žrtvenika je veliki tabernakul. Des- 


ni oltar gledajući prema glavnom oltaru posvećen je 
sv. Anti. To je dopadljiv kip s djetešcem Isusom. U 
unutrašnjosti oltara izrezbareno je u vrlo uspjeloj 
kombinaciji rođenje Isusovo — Božić za dočaravanje 
velikog događaja-rođenja Sina Božjega. Lijevi oltar 
je posvećen Majci Božjoj. Kip je veličine kao i sv. 
Ante, oko 120 cm, lijep i dopadljiv. Niže je mali ta- 
bernakul, a ispod menze stoji uvijek spreman »Božji 
grob«. Crkva je dosta »automatizirana«. Zašto da se 
čovjek muči i napreže svoju invencioznost? Puk je 
vjeran. Ovo što ima drži ga, sve isto, iz godine u go- 
dinu u dovoljnoj napetosti noviteta. 

S lijeve strane stoji propovjedaonica istog stila, 
koja danas ničemu ne služi. 

Stare hrastove klupe stoje kao nijemi svjedoci da 
su nekada bile potrebne. 

Stjepan Dominez bio je svećenik svoga vreme- 
na. Umro je u Lovincu i pokopan na lovinačkom 
groblju. ' 

Slijedeći svećenik u Lovincu bio je Marko Sinov- 
čić, mlad svećenik koji je župu vodio samo dvije go- 
dine. Djevojka iz susjedstva zanijela ga! Uzeo ju je 
za ženu i otišao u Zagreb, gdje je bio svećenikom u 
starokatoličkoj crkvi. Za vrijeme II svjetskog rata 
umro je u Zagrebu gdje je i pokopan. 

Andrija Depeder je bio župnikom u Lovincu od 
1923. do 1941. Sa njime su u stanu bile njegova 
sestra i dvije nećakinje, vrlo gostoljubive i srdačne 
osobe te je narod rado dolazio do svećenika. Zupnik 
Depeder je dobio orden sv. Save od stare Jugosla- 
vije. Nije poznato zbog čega. Taj mu orden bijaše 
stalni izvor prihoda. Početkom rata ustaše su tražile 
da se predaju sva odlikovanja. Zupnik nije htio pre- 
dati svoj orden te je došao u sukob s vlašću. Zbog 
toga bježi u Zagreb gdje je i umro negdje oko 1942. 

Godine 1942. dolazi u Lovinac svećenik Josip 
Jonaš, rodom iz Slavonije. No rat i stalna opasnost 
utjecala je na njega te je on za tri mjeseca otišao 
natrag u Slavoniju (poslije rata službuje u Vrbov- 
skom gdje je i umro, op. ur.). 

Za vrijeme rata nije bilo stalnog svećenika u Lo- 
vincu. Sa vojskom bi dolazili pojedini svećenici, dr- 
žali bi misu, krstili djecu, ispovijedali i opet odlazili 
(na Kordunu, primjerice, spominje se takav jedan 
svećenik koji je bio u partizanskoj vojsci, op. ur.). 
Tih je godina crkva bila zapuštena. Svatko se volio 
zakloniti u nju, jer avijacija nije udarala na crkve. 
Narod je također napuštao Lovinac i vraćao se opet 
svojim domovima, i to uglavnom žene i djeca. 

Budući da nije bilo svećenika župske je knjige 
uzeo k sebi bilježnik Martin Stefanić. Poslije je k 
sebi knjige uzeo Trkljaš, vrlo načitan i prirodno in- 
teligentan čovjek te ih je čuvao. Poslije rata knjige 
su donijete u zgradu Općine. No kad je općinski 
ured bio prenesen u drugu zgradu, knjige su bile ba- 
čene u konobu, gdje je bila narodna kuhinja. Kuha- 
rice su tim knjigama ložile vatru i dijelile mast u tim 
velikim listovima. G. 1946. Petar Butković ispovi- 
jedao je jednu baku i vidio u kući list matične knjige. 
Pitao je baku odakle joj taj list. Doznavši gdje se na- 
laze otišao je i donio ih u župni ured. Bilo je još 4 
knjige. 

Ričičke matice je mežnjar stavio u stog sijena te 
su zajedno sa sijenom izgorjele. 

Župna crkva sv. Mihovila arkanđela u Lovincu kod Gračaca u Lici 


U Sv. Roku su knjige spaljene. 

Od 1946. do 1968. u Lovincu je bio svećenik 
Petar Butković. Bio je prisutan i to je njegova vje- 
čita zasluga za ovaj kraj. Sačuvao je svojom prisut- 
nošću župni stan, crkvu i zemljište. Vjernici su u 
njemu imali oslonac u svojoj vjeri. 

Poslije rata ljudi su redovito išli u crkvu. Svake 
nedjelje i blagdana crkva je bila puna. Bilo je i na- 
roda puno. Prva krizma-berma iza rata bila je 1956. 
Bilo je oko 160 krizmanika. Išla je i procesija od ka- 
pelice u mjestu do crkve. Poslije 1960. počinje se 
sve manje ići u crkvu. Razloga ima više. Narod se 
počinje iseljavati, ulaziti u državnu službu. Svećeni- 
ku se nije bilo lako snaći u novom vremenu. 

Toranj je bio već u ratu stradao. Lijep barokni to- 
ranj, visok 10-12 m, sa dvije jabuke, srušio se 
1961, a sadašnje stanje tornja je iz 1963. Toranj je 
prilikom pada uništio i crkvu do tornja što je kasnije 
uredio velečasni Stjepan Kovač. Zvona su u I svjet- 
skom ratu odnešena. Sadašnja su zvona nabavljena 
odmah nakon rata. 

Petar Butković držao je osim Lovinca i sve druge 
župe Udbinskog dekanata: Sv. Rok, Ričice, Podla- 
pac. Ostale župe (Bunić, Udbina, Gračac, Rudopo- 
lje i Palanka) ostale su gotovo bez vjernika i bogo- 
štovnih objekata. Velečasni Butković obilazio je ci- 
jeli taj teren, ponajčešće noću, krstio, ispovijedao i 
držao misu i pokapao, bio prisutan. On je živa spo- 
menica. 


62 


Naslijedio ga je 1968. mladi svećenik Stjepan 
Kovač. Svom dušom dao se na obnovu cijele župe. 
Sam je najčešće i najviše uradio. 

Najprije je obnovio staru štalu, gdje je sada vje- 
ronaučna dvorana (momentalno spremište-dok tra- 
je obnova crkve, op. ur.). Zatim se tamo nastanio sa 
časnom sestrom Berislavom Mikuljan. Srušili su 
tada stari i ruševni župni stan i na temeljima stare 
zgrade sazidali današnji. To je vrlo lijepa kuća. Iz 
perušićke šume dovezao je balvane, a građu je re- 
zao u Ploči. Teško je opisati sve napore kojima se 
on izložio. On sam nije opisao svoje radove, a svat- 
ko će moći razumjeti i shvatiti tko je bilo što radio 
u ovom kraju. Tih je godina uredio i srušeni dio cr- 
kve. Postavio je novu građu i limu. Ljudi su stvarno 
rado priskočili u pomoć. Pomagali su novčano i u 
radnoj snazi. Ljudima je dao novu vjeru u vlastite 
snage. Redovito je držao vjeronauk i Prvu pričest, a 
1971. imao je u župi svetu krizmu. 


Osim Lovinca imao je preko sebe i Podlapac, 
gdje je redovito, svake druge nedjelje, držao svetu 
misu. Sv. Rok i Ričice imao je velečasni Petar But- 
ković. 

15. rujna 1971. cijeli udbinski dekanat preuzeli 
su franjevci, osim Sv. Roka. Provincija sv. Ćirila i 
Metoda sa sjedištem u Zagrebu, Kaptol 9 preuzela 
je taj teren na 5 godina i poslala dvojicu svojih sve- 
ćenika; o. Anastazija Ivana Sršena i o. Davorina 


Ivana Idžjotića. Provincija je nabavila pokućstvo za 
"cijelu kuću. Dva mlada svećenika htjela su najprije 
započeti s vjeronaukom. Dvorane nije bilo pa su 
prešli na preuređenje štale u dvoranu. To im je ug- 
lavnom uspjelo. Vjernici iz Borova (gdje je pisac ove 
kronike bio kapelanom, op. ur.) obilno su pomagali 
te su financijski lako isplivali. Uređenje dvorane-ka- 
pele došlo je oko pola milijuna.. ' 

Vjernici u Lovincu posebno su imali veliku želju 
da se uredi kapelica sv. Ante na Cvituši. Započelo 
se odmah u jesen sa radovima na njoj. Lim je već 
bio kupljen za vrijeme Stjepana Kovača. Stavili su 
drvenu konstrukciju i pokrili limom. 1972.g. u pro- 
ljeće izvukli su materijal na Cvitušu pomoću maga- 


raca te ožbukali crkvicu izvana i iznutra. Posebno se 
založio za nju Marko Sekulić — Đemo i Pepa Pavelić. 

U Lovincu je 1972. započeo vjeronauk. Djeca 
su se odazvala u lijepom broju. Tada je došao pri- 
tisak sa strane škole. Djeca su se ustrašila i nisu do- 
lazila. Župnik je razgovarao sa školom ali je sve bilo 
uzalud, Tada je novinar »Glasa Koncila« Zivko Kus- 
tić napisao reportažu o cijelom ovom kraju koja je 
dosta uzbudila duhove. Te je godine bilo 23 prvo- 
pričesnika. Svečanost je bila vrlo lijepa i djeci je os- 
tala kao draga uspomena.« 


fra Anastazije Sršen 


U Lovincu je godišnje znatno više umrlih nego rođenih (sa sprovoda Frane Brkića, Lovinac 1984) 


Još o svećeniku Stjepanu Dominesu 


»Moj pokojni ujak Stjepan Domines službovao je 
u Lukovom Sugarju, također znam da je službovao 
u Cesarici i u Karlobagu. Rođen je u Senju gdje i 
moja majka, sestra župnika Dominesa. Poslije smrti 
pok. ujaka zamjenio ga je kapelan Marko Sinovčić iz 
Novigrada. Pok. ujak došao je iz L. Sugarja u Lovi- 
nac skupa sa svojom majkom (mojom bakom) udo- 
vicom i svojom sestrom kojoj je bilo tada 16 godi- 
na, koja se u Lovincu udala. Ja sam dakle netjakinja 
župnika Dominesa, ove njegove sestre kćerka. Pok. 
baka bila je s nama u kući (preko puta župnog dvo- 


ra) i pomagala je odgajati djecu. Bilo nas je desete- 
ro djece, a pok. ujak je imao domaćicu za vođenje 
kućanstva. Prebolno je sjećanje na moj dragi Lovi- 
nac, tamo sam provela najljepše dane djetinjstva. 
Na dan sv. Ante održavalo se veliko proštenje na 
koje je dolazilo mnogo svijeta iz svih okolnih župa.« 


Zagreb 1984. 
Rafaela Vajler 

280 godina crkve u Lovincu — 
poziv na obnovu 


Katolici koji se poslije izgona Turaka g. 1689. 
naseliše u Lici i u Krbavi dugo nisu imali nijedne 
svoje crkve. Tek iza deset godina kada se Turska 
mirom u Karlovcima g. 1699. odrekla svojih prava 
na Liku i Krbavu, moglo se pomišljati na gradnju ka- 
toličkih crkava. Godine 1704. građena je katolička 
crkva sv. Mihovila u Lovincu. Građena je zalaga- 
njem junačkog popa Marka Mesića koji se u to vri- 
jeme nastanio u Mušaluku nedaleko današnjega 
Gospića i tamo 1700. g. gradio prvu crkvu nakon 
izgona Turaka iz Like. 

280 godina crkve u Lovincu kod Gračaca u Lici 
poticaj je na obnovu ove veoma zapuštene crkve. 

Ovoga ljeta crkva je elektrificirana, ožbukan 
strop, trulo drveno stepenište što vodi na kor i to- 
ranj zamijenjeno betonskim, sa zidova ostrugane 
naslage starog kreča, crkveni prostor se uređuje 
prema novoj, obnovljenoj liturgiji, sve je pripremlje- 
no za ličenje. Zupa je ušla zbog ovih radova u ne 
male dugove i mora se stati s poslovima. Zelja je 
svih onih u Lovincu koji su pomogli do sada ovu ob- 


novu i koji se spremaju da pomognu, da se 800. 
obljetnica osnutka slavne Krbavske biskupije koja 
pada 1985. g. dočeka u obnovljenoj crkvi (Udbina 
je od Lovinca daleko 25 km). 

Radovi na obnovi crkve sv. Mihovila započeti su 
zahvaljujući župljanima i prijateljima iz inozemstva i 
to: Stjepanu Sekuliću iz Venezuele koji je poslao 
dar u iznosu sto tisuća novih dinara; Branki Hruško- 
vec iz Venezuele (62.000,00 d); Stipi Sulentiću iz 
SAD (500 američkih dolara); Nikoli Brkiću iz Van- 
couvera koji je među našim iseljenicima u Kanadi 
sakupio 1400 kanadskih dolara. Župa se od srca 
zahvaljuje na ovoj velikodušnosti kao i na velikoduš- 
nosti ostalih; u župi i izvan župe i preporuča se i za 
nadalje svima, jer troškovi u 1984. su mnogo veći 
i župa se nalazi u dugovima budući da su se tek neki 
vjernici u Lovincu do sada odazvali svojim prilozi- 
ma. 

Ovime usamljeni Ostatak u Lovincu moli poseb- 
no Lovinčane u domovini i po svijetu da pomognu 
obnovu ove značajne crkve. 


Adresa: Župni ured — Lovinac (administrira Gospić) 
UI. JNA 1 
48000 Gospić 


Posao oko obnove crkve u Lovincu vodio je poslovođa Pave Milković (čovjek koji uživa povjerenje Nad- 
biskupije u Rijeci) 

Podlapac 


Prema Općem šematizmu Katoličke Crkve u Ju- 
goslaviji iz 1939.g., neposredno dakle prije II svjet- 
skog rata, postojale su na Krbavskom polju aktivne 
župe: Bunić sa 340 vjernika, Podlapac sa 2039 
vjernika i Udbina sa 1575 vjernika. Danas je samo 
crkva u Podlapcu u funkciji, na Udbini je crkva sru- 
šena i na njenom mjestu je izgrađen hotel, dok u 
Buniću zidine prekrasne katoličke crkve od tesanog 
kamena čekaju na obnovu. Šematizam iz 1974. bi- 
lježi da je u Buniću 25 katolika, a na Udbini 20 i da 
su ove župe raseljene. 


Već preko deset godina traje nastojanje župe 
Podlapac da joj se preda župni stan i nadati se je da 
će izvanredni pravni lijek, koji je od strane župe po- 
četkom ove godine podnesen Vrhovnom sudu Hr- 
vatske, biti povoljno riješen. 

Da bi naši čitatelji i naši vjernici znali u čemu je 
spor oko ovog župnog stana (plovanije) evo kratkog 
prikaza: Župni stan u Podlapcu stradao je u toku 
ratnih zbivanja tako da je bio teško oštećen. Obzi- 
rom na teške poratne stambene prilike zgrada je ne- 
kako popravljena i stan su koristile razne pravne i fi- 
zičke osobe, no zgrada kao takova nikada nije od- 
govarajućim pravnim aktom župi oduzeta. 


Župa je živjela i za vrijeme rata i poslije rata sve 
do danas. Župljani žele da im se ova zgrada preda 
u posjed i slobodno raspolaganje. To je uvijek bio 
ne samo stan podlapačkih župnika, nego i župni 
ured. 

Župa Podlapac nije nikada i ničim napustila ovu 
zgradu, a time što nije bilo stalnog župnika koji bi 
u zgradi stanovao nije ta zgrada prestala biti župsko 
vlasništvo. Teške poslijeratne prilike su i dovele do 
toga da su razni ovu zgradu koristili, ali time nisu 
mogli niti su stekli na toj zgradi vlasničko pravo. 

U ovoj, za župu Podlapac, tako važnoj stvari 
očekuje se odluka Vrhovnog suda Hrvatske i nadati 
se je da će o 800. godišnjici slavne krbavske bisku- 
pije jedinoj aktivnoj katoličkoj župi u Krbavi biti 
predan njezin župski stan. 


Dr Lav Znidarčić 


Župni dvor u Podlapcu, 1984. 


5 - Ličke župe 

Prvi poslijeratni stalni mežnjari u Podlapcu 


Župa Podlapac nije od rata pa sve do ove godine 
imala stalnog mežnjara. Nakon što Marko Sertić 
nije mogao prihvatiti ovu službu sa svima dužnosti- 
ma, upravitelj župe zamolio je župljane da pronađu 
jednu obitelj koja bi prihvatila ovu službu sa svim 
pravima i dužnostima koje iz nje proizlaze. Od 18. 
lipnja o. g. u župi Podlapac vrši mežnjarsku službu 
obitelj Jele Paun, Podlapac 51. Tako je, čini se, ri- 
ješeno na zadovoljstvo mnogih pitanje zvonjenja u 
Podlapcu nakon više od pola godine mučnog čeka- 
nja, kroz koje vrijeme se vidjelo među župljanima 
kakav je tko. 

Tom prilikom su sačinjeni ovi dokumenti koje 
župni ured zbog važnosti i aktualnosti predočuje cr- 
kvenoj javnosti u Podlapači. 

Najprije se župa zahvaljuje Marku Sertiću: 

»Ovime Vam župa Podlapac zahvaljuje na dosa- 
dašnjim uslugama crkvi sv. Jurja koje ste pružali, a 
za uzvrat Vam je župa davala vrt oko plovanije na 
uživanje. Budući da je s danom 18.6.1984. stupila 
u službu mežnjara ove crkve obitelj Jele Paun iz 
Podlapca kbr.51, ovaj će vrt s ovim danom uživati 
spomenuta obitelj, jer se župa uvijek osjeća u po- 
sjedu ove parcele i daje je na uživanje drugima.« 

Isprava-ugovor s obitelji Paun glasi: 

»Rimokatolička župa Podlapac zastupana po up- 
ravitelju župe popu Mati Pavliću, dolje potpisanom, 
prihvaća ponudu obitelji Jele Paun, Podlapac 51 da 
obavlja službu mežnjara u crkvi sv. Jurja u Podlap- 
cu. Ovime se spomenuta obitelj Paun obavezuje: 

— Cuvati crkveni ključ i ne davati ga drugima, jer 
je ovime obitelj Paun odgovorna za crkveni in- 
ventar. 

— U slučaju smrti javiti upravitelju župe. Neće 
zvoniti u slučaju da netko ne treba svećenika. 
Crkva ima svoga upravitelja i tko ne treba u 
sprovodu svećenika, ne treba ni crkve. CR- 
KVA I SVEĆENIK IDU ZAJEDNO. TO SE NE 
MOZE DIJELITI. TO JE STAV KOJI SU ZA- 
UZELE SVE KATOLIČKE ŽUPE U LICI | 
DRUGDJE U NASOJ ZEMLJI | PO CIJELOM 
SVIJETU. 

— Zvonit će samo članovi obitelji Paun, jer se ne 
može dozvoliti da crkvenim zvonima neznalač- 
ki poteže bilo tko, a zvoni se prema mjesnom- 
-župskom običaju. 

— U nedjelje i blagdane, kada svećenik dolazi u 
Podlapac služiti svetu misu, jedan sat prije 
mise će otvoriti crkvu i pozvoniti, a zvonit će 
također na koru za vrijeme mise po župskim 
običajima. 

Za uzvrat župa Podlapac daje obitelji Jele Paun 
da kosi livadu Pribarak i oko crkve kao i vrt oko plo- 
vanije. Ukoliko obitelj Paun ne bi savjesno obavljala 
svoju dužnost, kako je gore navedeno, župa će se 
ravnati prema daljnjim uputama Nadbiskupskog or- 
dinarijata u Rijeci. 

Neka ova služba obitelji Paun bude na čast i 
neka joj budu primjeri oni bogobojazni crkveni služ- 
benici koji su štitili prava Crkve Kristove i vjerno joj 
služili. « 

Bunić — reportaža 


Početak je studenoga. Put nas je iz pravca Gos- 
pića vodio preko Vrebačke staze i Podlapca u Bu- 
nić. Već se podulje čekalo sunce da skoknemo i po- 
slikamo što je ostalo od katoličanstva na Krbavi. Na 
Udbini smo već bili pred tjedan-dva kamo smo stigli 
iz pravca Gračaca i Bruvna. 

Podlapac se kupao u suncu koje bi se moglo 
svaki čas i sakriti. Casna sestra Imelda iz Gospića 
reći će poslije da je molila sv. Leopoldu Bogdanu 
Mandiću tri Očenaša da bude sunce. Sada nam već 
u rukama fotografije sv. Jurja u Podlapcu i izabire- 
mo najljepšu za naslovnu stranicu godišnjaka. Usli- 
kali smo i razrušeni župni stan u Podlapcu koji ima 
gornju ploču i tako već stoji i propada osam godina. 
Foto Cvitković će uslikati i napuštenu lugarsku kuću 
koja je izgrađena na crkvenom zemljištu preko puta 
od župnog stana. Svratit ćemo u groblje koje je net- 
ko, vidi se, ovih odana malo bolje uređivao. To je 
slika sela. Slikamo grob nezaboravnog, i danas rado 
spominjanog, podlapačkog župnika, dekana udbin- 
skog i začasnog kanonika Antuna Matkovića 
(1856-1933). Netko je za Sve svete uredio grob 
popa Matkovića. Svakako lijep gest župljana. 

Skrećemo najprije lijevo i tako dođosmo u 
Svračkovo Selo. Dobri ljudi pravoslavci kulturno 
nas upućuju kuda ćemo najlakše u Bunić. Na pro- 
čelju razrušene pravoslavne crkve u Svračkovom 
Selu piše da je g.1873. revnošću paroha Mile Gr- 
bića a troškom tamošnjeg srpskog naroda sazidan 
zvonik crkve. Baka što je pokraj razrušenog parohij- ' 
skog stana susrećemo, kaže da se tu slavi Velika 
Gospojina. 

Doći ćemo u selo Krbavu (nekada zvano Pišać), 
tamo ćemo susresti u Čorcima Danu Corka. To je 
moj prvi susret s Čorcima u kojima poznajem neko- 
liko vjernika, ali sreća me ovamo dovede tek sada. 
Izručujem pozdrave selu i stižemo ubrzo preko Sa- 
lamunića u čuveni Laudonov gaj. To je dakle taj 
Laudonov gaj o kojemu toliko čujem i čitam, a sada 
mi tek noga tu stupi. Ne možemo odmah dalje. Tre- 
ba se naužiti dojmova, uslikati stoljetna stabla što 
se još dobro drže. Piše na jednoj tabli da je to sve, 
dabome, zaštićeno. Lišće već otpalo sa starih hras- 
tova. 

Pred nama je Bunić. Prepoznajem ga već iz da- 
ljega, jer sam tu već jednom bio dolazeći iz pravca 
Siroke Kule. Kao prvo što pada u oči na uzvisini jest 
crkva. To je Mala Gospa u Buniću, »masakriranat 
lička ljepotica, u središtu mjesta kroz koje sada pro- 
lazi širok asfalt spajajući mjesto sa središtem opći- 
ne u T. Korenici s jedne i Ličkim Osikom i Gospi- 
ćem s druge strane. Časna sestra Bonislava iz Gos- 
pića prolazit će ovuda nekoliko dana nakon nas, 
vraćajući se iz Livna, i u autobusu će čuti kako put- 
nici komentiraju o razrušenoj Maloj Gospi u Buniću 
koja i 40 godina nakon rata nije još obnovljena. A 
ovo je spomenik kulture. Susrest ću u Buniću Jura- 
soviće, naći ćemo se na malom katoličkom groblju 
u Buniću na kojem nekoliko nadgrobnih križeva lje- 
dan s godinom 1984) i jedan lijep kameni nadgrob- 
ni spomenik; onda se iz zemlje vide dvije stare nad- 


ba Antuna Matkovića, predratnog začasnog kanonika, dekana i župnika u Podlapcu, Podla- 
pača 1984. 


x 


Malo katoličko groblje u Buniću čuva uspomenu na župljane 


grobne ploče koje nismo mogli pročitati. Uslikat 
ćemo sa svih strana Malu Gospu u Buniću, već se 
mračilo kad smo krenuli iz Bunića, na brzinu uslikali 
izvor Begovicu (1884) kraj katoličkog groblja. Tu 
smo oprali jabuke što smo ih u Podlapači ubrali u 
župnikovom vrtu — koji ne može reći da su njegove. 

Preko Ljubova, Vukave, Široke Kule i Ličkog 
Osika doći ćemo u Gospić kada je zvonila kasna 
Zdravomarija. Bio je to moj prvi službeni pohod Bu- 
niću. 


Prijedlog otočkog dekana Pezelja 


Na sastanku svećenstva otočkog dekanata 5. 
listopada 0.g. u Otočcu mons. pop Vlade Pezelj go- 
voreći o 800. obljetnici Krbavske biskupije 1985. 
predložio je da se za tu proslavu stavi krov na bu- 
nićku crkvu Male Gospe, te da se bar donekle 
uredi i da se crkveno-narodna proslava ove ob- 
ljetnice održi u Buniću. 


M.C. 


Udbina — reportaža 


S glavne ceste Gospić-Gračac skrećemo najprije 
u Raduč da uslikamo obnovljenu pravoslavnu crkvu 
koja je ove godine dobila i toranj u srpsko-bizantin- 
skom stilu. Onda ćemo skrenuti u Ličkom Cerju da 
uslikamo rodnu kuću popa Mašića, pa u Gračacu da 
uslikamo katoličku crkvu sv. Jurja u obnovi i novo- 
gradnju — pravoslavnu crkvu koja ove godine niče 
kao gljiva iza kiše, u studenom već ima toranj. 

U Gračacu se i ove godine na crkvi sv. Jurja na- 
pravio korak naprijed (doimlje se ponutrica). Zavirili 
smo malo u katoličko groblje u Gračacu u koje je 
ove godine ukopan tAnte Cubelić. Vidimo da je od 
ulaza lijevo (zbog ovoga ukopa) groblje očišćeno, ali 
skoro posvuda naprijed prava prašuma. Katolička 
mladež Bouworde (Bauorden) iz Belgije koja je ra- 


.dila na obnovi pravoslavne crkve u Raduču i kato- 


ličke u Gračacu, netko je rekao, rado će raditi, ako 
im se ponudi, i na uređenju naših groblja. 
Vozimo prema Bruvnu, lijevo ostaje Tomingaj 
kuda se može u Rudopolje. Cut ćemo u Bruvnu od 
ushićene pravoslavne žene, što je kupila lišće oko 


Na mjestu gdje je do rata na Udbini stajala župna crkva sv. Nikole sagrađen je ugostiteljski objekt 
(Udbina 1984) 

napuštene pravoslavne crkve, kako s radošću gleda . 


na podizanje crkava oba zakona u Gračacu, a dok 
nas moli da nešto učinimo za obnovu crkve u Bruv- 
nu (nismo pobožnoj vjernici ništa rekli o sebi) krsti 
se, a mi shvatismo da je to molitva. Nismo joj rekli 
niti to da smo katolici, ali je ona u nama, očito, ra- 
zabrala braću u vjeri u koju je imala povjerenje. 
Snagom ženske intuicije sve je razabrala. Pitali smo 
je i za druge razrušene crkve, napr. za župnu crkvu 
sv. Petra u Rudopolju, ali nam o njoj nije puno rek- 
la. 

Stižemo u Udbinu. Ručali smo u hotelu koji je iz- 
građen na mjestu gdje je sve do ovoga rata bila ka- 
tolička župna crkva sv. Nikole. Uslužuje uslužno, sr- 
dačno osoblje. Poslije rata se čistilo mjesto od ru- 
ševina. Tako i Biskupija u Senju dobi obavijest da 
razrušenu crkvu ili obnovi ili teren očisti od ruševi- 
na. Biskupija je primila isplatu (!) za zidine crkve i 
tako se na Udbini izbrisao svaki trag katoličke župe 
i nekadašnje slavne Krbavske biskupije. Jedino još 
o postojanju župe govori groblje koje je pred par go- 
dina čišćeno, a sada još više zaraslo, na kojemu 
mnogo grobnih humaka bez križeva, jer su župljani 
u ratu raseljeni i nisu dolazili da uređuju grobove 
svojih pokojnika. Ima nekoliko nadgrobnih znakova 
koji govore o malobrojnim poslijeratnim katolicima 
na Udbini ili o onima koji imaju to porijeklo. U sre- 
dištu mjesta bila je sve do rata kapela sv. Marka. 
Bila je izgrađena dakle u čast sv. Marku i to iz za- 
hvalnosti popu Marku Mesiću, osloboditelju Udbine 
od Turaka (kao zadnjeg turskog uporišta u Lici). 
Njegovu brigu i požrtvovnost da se sveta Vjera kr- 
šćanska unaprijedi narod je izrazio u stihovima: 


Kanta u Brinju svetu polnoćnicu, 
U Perušiću gradu ranu zornicu, 
Na Udbini silnoj kasnu poldnevicu. 


mma————————________/_|Ć/|/ČĆ PČ Ž__ŽLJPJjŽŽŽČČČČ ZL 


Boričevac 


Poslije Svištovskog mira 1791. Hrvatskoj je pri- 
palo i usko područje s lijeve strane Une, od Vagan- 
ca do Srba, koje je do tada spadalo pod Bosnu. U 
tom su se preokretu muslimani preselili na drugu 
stranu Une. U lijevom je Pounju ostalo tako mnogo 
pustih posjeda. Krajina je tada naredila plansko na- 
seljavanje toga kraja sa svoga unutrašnjeg područja 
od Gvozda (Kapele) do Zrmanje. Područje oko Srba 
nastanile su poslije Svištovskog mira srpske obite- 
lji. Jedino su u Brotnju doselili od Hrvata Bunjevci 
Ivezići (iz Štikade), koji su se tu zadržali sve do ovo- 
ga rata. Prema jednom popisu u Brotnji je bilo 
osam kuća lIvezića. Na lapačkom području katolici 
su se nastanili u Gornjem i Donjem Lapcu, u Oraov- 
cu i Boričevcu (Beronići, Culjati, Došeni, Gnjatovi- 
ći, Ivanušići, Karani, Markovinovići, Matovinovići, 
Peršići, Skenderi, Kneževići, Šikići, Babići, Bakari- 
ći, Blaževići, Brkići, Dasovići, Dragičevići, Gašparo- 
vići, Ivaniši, Kovačići, Kovačevići, Krpani, Miškuli- 
ni, Pavelići, Pavičići, Pilipići, Šarići, Tomičići). U ve- 
likoj većini ovi su katolici doselili ovamo s lovinač- 
kog područja. 


Pop Marko Mesić umire 1713, a sigurno je njego- 


vim trudom 1706. osnovana župa na Udbini. Kada 


i kapela sv. Marka bude nakon rata uklonjena javit 


će se iz Zagreba glasovi stručnjaka (navodno Anđe- 


la Horvat) koji će žaliti što se tako zbilo sa crkvama 
na Udbini-kao spomenicima kulture, ali tada će sve 
biti kasno. Hoće li se u 1985. prilikom 800. obljet- 
nice slavne Krbavske biskupije negdje na Udbini 
(možda baš u hotelu?) održati znanstveni skup — 
simpozij? Na Udbini smo umjesto crkve uslikali ho- 
tel, gdje je bila župna crkva sv. Nikole. Posjetili smo 
neke na Udbini. Bio je to službeni pohod upravitelja 
župe Udbina. Preko Krbavskog polja dođosmo u 


Tolić, lijevo je Mekinjar i evo nas u Podlapcu. Na fo- 


tografiji Sv. Juraj će u Podlapcu biti u polumraku. 
Skoro nas je noć zatekla u Krbavi. Nebo nad sv. 


Jurjem bilo je oblačno. 


Pišu nam Udbinjani 


»Primila sam lički katolički godišnjak za 1984. 
»Ličke župe« pa Vam se od srca zahvaljujem kao i 
moji najbliži. Ja ostajem pretplatnik“ ličkog katolič- 
kog godišnjaka dok sam živa, a onda ostaje da se 
mladi pretplaćuju. Ja sam rodom iz Udbinjske župe 
sv. Nikole koja na žalost ne postoji. Vidjela sam u 
prolazu na Udbini: gdje je bila crkva sv. Nikole sada 
je sagrađen ugostiteljski objekat. Mi Udbinjski vjer- 
Nici rasuli smo se po cijelom svijetu, ali uvijek mis- 
limo na župu sv. Nikole i sv. Augustina (kapela u 
Mutiliću do ovoga rata, op.ur.), gdje su naši djedovi 
i očevi živjeli i gdje su sahranjeni.« 


LJ. 


Katolici na srpskom i lapačkom području sači- 
njavali su župu Boričevac koja je prema Šematizmu 
Katoličke Crkve u Jugoslaviji iz 1939. brojila dvije 


tisuće vjernika, a u Šematizmu iz 1974. čitamo da 


ima 4 vjernika. Zupljani su 1941. uslijed tadašnjih 
ratnih okolnosti raseljeni. Od crkve Male Gospe da- 
nas su ruševine. Od župnog stana ostalo je još malo 
zida. Na ulazu u crkvu ruševinu, pod zvonikom, 
mogu se na zidu pročitati neka prezimena Boričev- 
ljana koji olovkom napisaše gdje sada žive. Zemlja 
bivših Boričevljana sada je društveno vlasništvo. 
Broj katolika koji su se ovdje zadržali i koji sačinja- 
vaju župu, bilo po privremenom, bilo po stalnom 
boravku nije veći od petnaest. U sjevernim krajevi- 
ma Hrvatske i drugdje ima još Boričevljana koji su 
preživjeli rat i koje srce vuče u rodni kraj. Crkva i 
groblje u Boričevcu govori o ratnim vremenima ra- 
zaranja. Konzerviranjem zidova crkve i uređenjem 
groblja, sada u slobodi, otklonila bi se i u Boričevcu 
sjećanja na teške dane ove župe. 40 godina iza rata 
crkva Male Gospe u Boričevcu stoji još uvijek u ru- 
ševinama, bez krova. Obnova Ostatka katoličanstva 
u donjolapačkoj općini još se niti ne nazire. Braća 

adventisti bi zbog petnaest svojih vjernika u jednom 
mjestu gradila molitveni dom. 

Kada se ide iz Bosanskog Grahova u pravcu Dr- 
vara, lijevo se skrene i preko planine dođe se u Lič- 
ku Kaldrmu. 

Od Ličke Kaldrme do Donjeg Lapca vide se s 
ceste pravoslavne crkve od kojih su neke napuštene 
a neke su u funkciji. Kada se iz Ličke Kaldrme ide 
u Srb, dođe se najprije u Osretke, gdje je napuštena 
pravoslavna crkva, uslijed prokišnjavanja pao je 
krov s crkve, a u Doljanima pravoslavna crkva je 
bez vrata i prozora, a krov se još drži. Ove su crkve 
izdržale rat. U funkciji je crkva u Srbu i Suvaji. Malo 
pred Donjim Lapcem, kada se ide iz pravca Srba li- 
jevo se skreće za Gornji Lapac i Gračac a desno je 
Kulen Vakuf i 3 km odavde prema Kulen Vakufu na- 
lazi se Boričevac. Uoči Velike Gospe ove godine up- 
ravitelj župe Boričevac iz Gospića posjetio je mjes- 
to. 

1975. na inicijativu iz Donjeg Lapca radna orga- 
nizacija »Stočar« iz Zagreba izgradila je modernu 
stočarsku farmu u Boričevcu. Do te godine »Sto- 
čar« iz Zagreba je imao vrlo male obradive površine. 
Gdje danas zagrebački »Stočar« i njegov OOUR u 
Boričevcu uzgajaju stoku i proizvode hranu neka- 
dašnji župljani Boričevljani ovdje su orali, sijali i sa- 


ž 


dili, kosili i brali što bi zemlja dala, napasali stoku i 
radovali se životu pod ovim nebom sa svima ljudi- 
ma unaokolo; s onima iz Dobrosela i s onima iz Ku- 
len Vakufa, s pravoslavnima i muslimanima. Toliko 
je u Boričevcu katoličke tuge, toliko je u njegovom 
susjedstvu pravoslavne i muslimanske tuge. Crkva- 
ma je vjerovati da govore iz evanđelja kada je pri- 
mjerice katolička tuga i pravoslavna tuga, te kada je 
pravoslavna tuga i katolička tuga. II svjetski rat je 
naime rastužio ovdje mnoge. : 

Mate Pavlić 


Pišu nam Boričevljani 


Župu Boričevac činilo je više sela i to: Boričevac, 
Oberlapac (Gornji Lapac), Mišljenovac, Bubanj, 
Oriovac, Donji Lapac, Brotnja i u Bosni: Kalati, Ost- 
rovica i Kulen Vakuf. Ovo je bila velika župa. Po pri- 
čanju moje pok. babe Anice r. Pavičić (iz zaseoka 
Jasenovača) prva crkva u Boričevcu bila je iznad sa- 
dašnjeg groblja, na brdu Gradina. Sadašnja crkva 
koja je porušena u ovom ratu podignuta je 1844. 
(za jedne Kovačeviće čitamo na spomenicima da su 
umrli g. 1823). 

U ovom ratu su i zvona nestala. Kada je zvono 
bilo doveženo za našu crkvu u Boričevcu bilo je oki- 


Ruševine župne crkve Male Gospe u Boričevcu, 1977. 

ćeno hrastovim lišćem, a stiglo je na Blagovijest. 
Kiće je bilo valjda od nekuda iz Primorja gdje je već 
bio olistao hrast. Crkva je bila lijepo opremljena iz- 
nutra i ljepog vanjskog izgleda. Mala Gospa, kojoj 
je crkva bila posvećena, bila je najveća svetkovina 
u našim selima. Kao župnici spominju se: Ivan 
Paskvani, Juranić, Ivan Friščić, poslije je došao je- 
dan mlad svećenik koji je 1943. stradao. Orguljaš 
u crkvi bio je učitelj Bartol Vučić koji je učio naše 
starije. Njegov sin Lavoslav učio je nas mlađe. Misa 
se služila na staroslavenskom. Mežnjar je dugo vre- 
mena bio Mile Brkić-Vargin. Ispred crkve bio je red 
lipa. Iza lipa do ceste bio je niski zid na kome su lju- 
di sjedili i razgovarali prije mise. Mladi su k crkvi do- 
lazili ranije. Momci i cure igrali bi kolo (uz usne mu- 
zike), drugi bi bacali kamen s ramena. Sjećam se 
kada smo bermani. Bilo je to 1932. Cijela naša 
škola, mlado i staro dočekalo je biskupa Viktora Bu- 
rića iz Senja. Naši su ga ljudi dopratili na konjima, 
odjeveni u ličku nošnju. Pozdravili su ga i izrazili do- 
brodošlicu župnik Friščić, učitelj i crkveni oci. 4. lip- 
nja 1940. umro je noću na spavanju župnik Ivan 
Friščić. Bio je to najveći sprovod u Boričevcu. Do- 
šao skoro sav narod. Bilo je to pred propast ove 
župe (koju su jedno vrijeme prije rata obsluživali ud- 
binski župnici, op. ur.) 

A sada par riječi o našim župljanima. Najviše je 
bilo prezimena: Pavičić, Markovinović, Kovačević, 
Culjat, Došen, Jurić, Babić, Pavelić i Krpan, dvije 


Boričevljan prečasni Božo Ivaniš (1877 — 1954) 


kuće Ivaniša — na granici Like i Bosne, na kraju za- 
seoka Jasenovača. Ivaniši su doselili u Boričevac iz 
Štikade 1886. Jedan od pet sinova moga pradjeda 
bio je svećenik. To je bio Božo Ivaniš, najmlađi sin 
Dane i Stane r. Martinović, rođen u Stikadi 15. 6. 
1877. Pučku je školu pohađao u Boričevcu, gimna- 
ziju u Travniku, prvu svetu misu rekao je u Boričev- 
cu 1903, a zlatnu misu 1953. u B. Luci. Umro je 
i pokopan u Zagrebu 14.1.1954. Od Ivaniša je 
Joso Ivaniš prvi došao u B.Luku. Doveo ga prečasni 
Božo Ivaniš 1925. U našoj obitelji imamo dvije čas- 
ne sestre. To je moja tetka (očeva sestra) i mog 
strica kćerka; časne sestre Ireneja i Natalija, reda 
Predragocijene Krvi Isusove. S. Ireneja je kći llije i 
Anice r. Pavičić, iz Boričevca stupila u samostan 
1932, nalazi se u Bosanskom Aleksandrovcu. S. 
Natalija je kći Josipa i Mare r. Krpan, rođena 1923, 
u Boričevcu, u samostan Nazaret došla 1938, sada 
je također u Bosanskom Aleksandrovcu. 

Naši su župljani raseljeni u ratu i žive po cijeloj 
našoj domovini. Da sam ovo pisao u vrijeme dok su 
bili živi moji roditelji, strici, tetke i ujaci, sjećanja na 
prošlost bi bila veća i bogatija. Moja djeca i unučad 
posjetili su više puta sa mnom župno groblje u Bo- 
ričevcu i ruševine crkve. Shvatili su tada strahote 
prošlog rata. Posjetio sam brata u Americi (Spoka- 
ne). U ovom su gradu živjeli moji ujaci, moga oca 
jedan stric, pokojne bake brat i mnogi drugi iz naše 
župe. Na grobljima se vide mnogi spomenici ispisa- 


Boričevljanka s. Ireneja Ivaniš (redovnica od 


1932) 

Boričevljanka s. Natalija Ivaniš (redovnica od 
1938) 


ni na hrvatskom jeziku. Eto, kamo su sve odlazili 
naši stari u potrazi za kruhom i tamo, ostavili svoje 
kosti. U obitelji Blažević četvrta generacija govori 
hrvatski. Došli su u Spokane 1908, iz sela su Bub- 
nja (Boričevac). Ima žalosnih slučajeva da svoj ma- 
terinji jezik neznaju najrođeniji. Mnogo ljudi ima iz 
moga kraja koje nisam sreo ni vidio 45 godina. 


oi 


Zahvaljujete Bogu za susret s nama. Mi smo 
sretni da je u našu kuću ušao svećenik, jer se taj 
sretni čin dogodio poslije 44 godine. Izražavamo 
želju da nam Vi i Vaše pratilje časne sestre opet do- 
dete. Boričevljana ima u Zagrebu, Bjelovaru, Zupa- 
nji, Vinkovcima, Vrbovcu i Podravini. 


N.N 


Gornji Kosinj 


Eksponati izložbe Kosinj 
Donji Kosinj 


1983. 


1983. g. književnik Zvonimir 
Kulundžić iz Zagreba priredio je 
u Kosinju u vjeronaučnoj dvo- 
rani izložbu na temu kosinjske 
tiskare i prvotiska, o čemu je 
godišnjak pisao. Eksponati te 
izložbe sada su sakupljeni u tri 
velika albuma i poklonjeni su 
župi Gornji Kosinj da se tu ču- 
vaju i nadopunjuju novim prilo- 
zima. 

Zupa je dala uokviriti veliku geografsku kartu 
(50 x 84) dra Helmuta Pressera, direktora Guten- 
bergova muzeja u Mainzu i profesora povijesti tis- 
karstva na univerzitetu u Mainzu, na kojoj su prika- 
zane prve tiskare u pojedinim zemljama. Ta je karta 
na ponos Kosinjanima, jer je na njoj na tlu današnje 
Jugoslavije ucrtan Kosinj s godinom 1483. i još 
samo Beograd — s godinom 1552. Karta je izložena 
u župnom dvoru u Gornjem Kosinju. 

Uz ovu znamenitu kartu župa posjeduje i uveća- 
nu geografsku kartu lliricuma iz Ortheliusova atlasa 
(1572) na kojoj je Hrvatska zbog turske okupacije 
naših krajeva svedena na reliquiae reliquiarum (na 
ostatke ostataka). | na ovoj je Karti ucrtan Kosinj. 

U ovim albumima posjedujemo par listova pro- 
votiska (1483) — faksimile. Tu je i pismo senjskog 
i modruškog biskupa S. Glavinića koji piše da je Ko- 
sinj bio znamenit u zemlji i u svijetu zbog glagoljskih 
brevijara koji su ovdje tiskani. 

Tu je i članak iz karlovačkog »Glasonoše« 
(1862) o slavnom Kosinju nekada i još mnogo dru- 
gih članaka iz raznih novina i časopisa u vezi kosinj- 
ske tiskare i prvotiska. B.Z 


U KOSINJU NA PROSLAVI PRVOTISKA BILO 
JE MJESTA ZA SVE, ZASTO NE BI I U »LIC- 
KIM ZUPAMA«? 

(odgovor Anti Nazoru) 


U »Vjesniku« od 22. 11. 1983. ponovno se ja- 
vio Ante Nazor. U Clanku »Stari pamflet u novom 
ruhu« raspreda između ostaloga o tome tko podrža- 
va Kulundžića i kaže: »Nitko se pametan ne bi os- 
vrtao na gluposti K-a da ga ne podržavaju »Glas 
Koncila« i neki koji reklamiraju i raspačavaju njego- 
ve pamflete. U GK, br. 7/1983. Mate Pavlić, ured- 
nik »Ličkih župa« u Gospiću, govori o susretu s pro- 
fesorom Z. K. u Kosinju i zahvaljuje mu jer »da nje- 
ga nije bilo, po svoj prilici ne bi ovaj datum, tj. 500. 
obljetnica, bio obilježen« (?!). Pavlić reagira (GK 
12/1983.) na moj članak iz »Vjesnika« (17. 5. 
1983.) i zaključuje: »Po Anti Nazoru Zvonimir Ku- 
lundžić je očito osoba koje se treba kloniti. Osjeća- 
mo stoga Nazorove insinuacije.« 

Kada bi Ante Nazor (suprug Anice Nazor!) bio 
tolerantniji prema onima koji drugačije misle od 
njegove supruge zacijelo bi i za Kulundžića, una- 
toč tomu što mu niječe sposobnosti, našao mjes- 
ta u naprezanju da se nađe odgovor na pitanje iz 
koje je tiskare izišao Prvotisak-Misal iz 1483. g. 
Znamo da se znanstvenici oko Misala raziđoše i 
da među onima oko Kulundžića i među onima što 
su protiv Kulundžića ima onih koji se javno dek- 
lariraju kao katolici (neki su i iz crkvenih staleža). 
Pitanje mjesta prve hrvatske tiskane knjige — Mi- 
sala iz 1483. nije ipak crkveno pitanje pa se pre- 
ma tome nije bojati da će se Crkva, svrstavati na 
stranu Kulundžića ili njegovih protivnika. Jedni i 
drugi su imali mjesta u Kosinju, kod oltara, pa za- 
što ne bi i u »Ličkim župama«?! Zašto bi ta širina 
smetala Anti Nazoru?! 

Mate Pavlić, Gospić 


| 


Srebrni župnikov jubilej u Trvižu i Kosinju 


5. srpnja 1984. navršilo se 25 godina da je za 
svećenike zaređen župnik kosinjski g. Bogdan Zo- 
vić. On je Istranin pa je svoj srebrni jubilej želio obi- 
lježiti i u svojoj rodnoj župi Trviž. Tako je 1. srpnja 
0.g. imao u Trvižu zahvalnu Službu Božju za dar 
svećeništva uz veće učešće svećenika, časnih ses- 
tara, rodbine i vjernika iz rodne župe i okolnih župa. 
Prigodnu je propovijed održao bivši trviški župnik 
mons. Franc Stegel koji je i poslao 1949. Bogdana 
u riječko sjemenište za senjsko-modrušku biskupiju, 
jer je Istra imala puno kandidata, a Bogdanu je tada 
bilo 16 godina. Rijeka je pružala mogućnost školo- 
vanja i takvim mladićima. 

U Trvižu na poslijepodnevnoj akademiji nastupio 
je mješoviti trviški crkveni zbor, ženski zbor iz Mo- 
tovunskih Novaki, Oktet svećenika pazinskog deka- 
nata pod ravnanjem velečasnog Ivana Stefanutija, 
trviškog župnika, zatim srebrnomisnik Marijo Milo- 
van sa solo izvedbama, a bilo je i recitacija u istar- 
skom dijalektu. Slavlju srebrne mise g. Bogdana 
Zovića u Trvižu prethodila je trodnevnica koju je vo- 
dio rovinjski župnik velečasni Ivica Milovan. 

Na blagdan sv. Ane, 26. srpnja srebrnomisnik je 
imao zahvalnu misu u Kosinju gdje sada službuje. 


Na tu je zahvalu pozvao svećenstvo iz Like i druge 
svećenike, pjevačku grupu svećenika iz Istre, časne 
sestre koje su djelovale s njime na župama i u znak 
zahvalnosti predstavnike obitelji koje ga u ovim žu- 
pama ugošćuju prigodom blagoslova kuća. Okupili 
su se svećenici: perušićki Mustać, pazariški Cvitko- 
vić, osički Kukec, gospićki Pavlić, bakarski Šop, 
ravnogorski Krizmanić, jablanački Babić, praput- 
njački Bogović, slunjski Sporčić, ogulinski Petrović. 
Iz Istre: Macinić iz Tinjana, Gortan iz Cerovlja, Kan- 
cijanić iz Starog Pazina, Pahović iz Sv. Petra u 

umi, Zović iz Kašćerge, Krajcar iz Karojbe i Pamić 
iz Pazina. Uz domaće sestre koje djeluju u Kosinju, 
s. Juditu i s. Dijanu, bile su na slavlju: iz Gospića 
s. Imelda i s. Bonislava; iz L. Osika s. Natalija; iz 
Slunja s. Anita, s. Amalija i s. Veronika; iz Bakra s. 
Berislava i s. Cecilija; iz Ravne Gore s. Eugenija; iz 
Ogulina s. Doroteja; iz Zagreba (Collegiuma pro 
musica sacra) s. Imakulata i s. Cecilija. Od rodbine 
brat i dvije sestre sa svojim obiteljima. Na misi pol- 
danici mnogo naroda (300 do 400 duša, za ove pri- 
like masovnost) iz župe i okolice. Poslije podne kao 
priprava na NEK u M. Bistrici bilo je klanjanje Pre- 
svetom Oltarskom Sakramentu, a potom akademija 
na kojoj je nastupio već spomenuti Oktet svećenika 
iz Istre sa više skladbi i recitacija i sestre iz Collegiu- 


Srebrna misa velečasnog Bogdana Zovića u Trvižu, 1984. 

ma: Imakulata i Cecilija. Prisutnih lijep broj kao i do 
podne. | svećenici i časne sestre oduševili su narod 
lijepom izvedbom. 

Trodnevnicu kao duhovnu pripravu za ovo slavlje 
predvodio je o. Jerko Valković, franjevac iz Crikve- 
nice koji je tih dana govorio mladeži u Gornjem i 


Donjem Kosinju te u Bakovcu i Rudinki o duhovnim 
zvanjima i uz to prikazao nekoliko filmova. Župnik 
Bogdan Zović iskoristio je ovu priliku svoga jubileja 
da na kraju svima zahvali za usluge i molitve. 


Bogdan Zović 


Sa slavlja srebrne mise velečasnog Bogdana Zovića u Gornjem Kosinju, 1984. 


BRATU SVEĆENIKU 


Brate svećeniče! 


Mi bi istrijanski rekli plovane. 
Na radost našu i tvoju 
jubilarni dan ti svane. 


U Trvižu pedesetdevete rekao si mladu misu. 
Vjerujem da i ovdje, braća i sestre, 

sinovi i kćeri po evanđelju 

manje radosni nisu. 


Iz Istre si pošo 

i na koncu u Liku došo. 

Preko nas svećenika i prijatelja 
Istra ti danas donosi 

mnogo lijepih želja. 

Nek te zdravlja i blagoslov Božji prati, 
dok ti Nebo za sve dobro što učini u životu 
stostruko ne vrati. 


Znamo da ti lako nije, 

ta u svakom zvanju oku dođe 

da suzu lije. 

Al Bog je s tobom i ovaj narod Božji 
koji te voli, 

a Istra se preko tvoje majke za te moli. 


Tamo daleko gdje sunce svakog se dana 
skrije, 

Velebit visoko k nebu se vije. 

I svakog časa on Učki našoj pozdrav svoj ša- 
lje, 

A Učka od Pazina i Trviža nosi dalje. 


Bogdane! 


Danas smo, evo, iz Istre došli k tebi, 
da tvoja Lika sama radovala se ne bi. 
Nek ove pjesme i riječi od srca izrečene 
budu kao cvijeće koje nikad ne vene. 


Nek te zdravlje i blagoslov Božji uvijek prati, 
a ti i dalje ponekad bar u Istru navrati. 


Beramac - Janko Gortan 


Sa zborovanja ministranata i ostalih vjeroučenika u Zagrebu-Sigetu i Mariji Bistrici, 1984. (ministranti 
i ostali vjeroučenici iz gospićkog dekanata pred zagrebačkom katedralom) 


Kosinjska djeca i narod u Mariji Bistrici 


26. lipnja jedna skupina ministranata i čitačica iz 
Gornjeg i Donjeg Kosinja i Bakovca pridružila se 
djeci iz gospićkog dekanata na putu za M. Bistricu 
na Ministrantski kongres. 

Vjernici iz Gornjeg i Donjeg Kosinja i Bakovca 
jednim autobusom bili su na NEK-u u Mariji Bistrici 
9. rujna. Bilo je naporno ali su svi bili veoma rados- 
ni videći veliko i šaroliko mnoštvo sa svih strana, iz 
zemlje i inozemstva, pa je prava šteta takve prilike 
propuštati. 

Po već ustaljenom običaju župljani su za Veliku 
Gospu jednim autobusom išli Majci Božjoj na Kras- 


no. B.Z. 


Sastanak župskog vijeća 


Prema novom crkvenom Zakoniku važnost i ulo- 
ga župskog vijeća je velika. Zupnik je u godini svoga 
srebrnog jubileja htio pokazati zahvalnost i priznanje 
članovima vijeća za njihovo zalaganje u kosinjskim 
župama. Pozvao ih je na sastanak 10. studenoga u 
Gornji Kosinj. Trebao je doći župski vikar, dr Milan 
Šimunović iz Rijeke, no u njegovoj zauzetosti za- 
mjenio ga je velečasni Marko Cvitković, župnik u 
Pazarištima koji je vijećnicima govorio o novom sta- 
tutu župskog pastoralnog vijeća. Potom je izabran 
poslovni odbor pastoralnog vijeća kosinjskih župa. 
Za Gornji Kosinj dogovoreno je: da se preuredi is- 
povijedaonica prema novim propisima (da starije 

Kosinjani na NEK-u (pred zagrebačkom katedralom), 1984. 


Hodočasnici Majci Božjoj na Krasno, V. Gospa 1984. 


osobe mogu sjediti za vrijeme ispovijedi i da se po- 
stave vrata); da se postavi pod ispod klupa u crkvi; 
da se nabavi nešto namještaja za župni stan. Za Do- 
nji Kosinj dogovoreno je: da se nabavi pijesak i po 
mogućnosti cement za popravak crkve sv. Petra; da 
se poprave žljebovi na crkvi sv. Ivana; da se prigo- 
dom većih blagdana zvoni u sva tri zvona; da se 
podnese zahtjev za utvrđivanje pravnih međa crkve- 
ne zemlje; da se mežnjaru dade prednost na uživa- 
nje crkvene zemlje. 

Za Bakovac je dogovoreno: da se betonira ulaz 
od ceste do crkve; da se nabavi i postavi peć za cr- 
kvu sv. Vida; da se nabavi nova ispovijedaonica pri- 
lagođena novim propisima. 

Slijedio je ručak koji je još više približio i raspo- 
ložio. Izražena je želja da tako bude svake godine. 


B.Z. 
Donje Godina 1984. bila je ovdje vrlo 
Pazarište bogata duhovnim i materijalnim 
Aleksinica sadržajima. U trajanju Svete Godi- 
Klanac ne Otkupljenja koja je za našu Cr- 


kvu bila produžena spremali smo 

se za NEK u M. Bistrici. Cilj nam je 
bio da svaki član župe pristupi sakramentima: po- 
mirenja i pričesti. Svi ispovijeđeni upisivali su se u 
posebnu bilježnicu na trajan spomen Svete Godine 
i NEK-a. Posebnu smo pozornost u cilju primanja 
svetih sakramenata posvetili bolesnicima i umirući- 
ma. Neki ipak umriješe nepomireni s Bogom, ne- 
nahranjeni živim Kruhom Kristova Tijela, bez zaloga 
buduće slave. Kakav paradoks! Mrtvo tijelo pere- 
mo, za zemlju i grob u nove haljine oblačimo. Bes- 
mrtnu dušu, grijesima opterećenu, donosimo na 
sud Božji da nam se, bez mogućnosti, kajanja i po- 
pravka, sudi za svu vječnost. | dok Crkva moli 
»Gospodine, oslobodi nas od nagle i nepripravne 
smrti«, za takvu se smrt mnogi pohvalno izražavaju, 
neki je i priželjkuju, ali ona ne oslobađa ni grijehe, 
ni krivnje. 


Osmero vjeroučenika 

iz pazariških župa 

na Ministrantskom kongresu 
u Mariji Bistrici 


Osmero naših vjeroučenika s ostalima iz dekana- 
ta hodočastilo je 25. lipnja u Zagreb-Siget i 26. lip- 
nja u M. Bistricu na Kongres ministranata, prvopri- 
česnika i ostalih vjeroučenika. 

U Zagrebu i Mariji Bistrici bijasmo dionici radosti 
mladih, mnoštva raznobojnih ministranata, prvopri- 
česnika u bjelini, vjeroučenika u narodnim nošnja- 
ma, ustalasanog mnoštva nježne mladosti poput 
beskrajnih njiva zlatna žita, zanosne pjesme što se 
na krilima anđela uzdizala pred prijestolje Sveviš- 
njeg poput onih balona koji iz ruku djece odniješe 


S godišnjeg sastanka crkvenog odbora, Gornji 
Kosinj 1984. 


pozdrave i poljupce roditeljima i kućama, selima i 
gradovima, bregovima i dolovima, rijekama i pla- 
vom Jadranu, na sve strane od kojih se skupismo 
kao mnoštvo zrnja te u euharistijskom zajedništvu 
postasmo kruh za ljepštu budućnost. O mladosti li- 
jepa, nevinih duša, Kristom ispunjena, milošću za- 
livena i radošću ponesena! 


Župna crkva Uznesenja Marijina u Klancu, 1984. 

Župna crkva sv. Ivana Krstitelja u Aleksinici, 1984. 


Pedesetero hodočasnika 

iz pazariških župa 

na Nacionalnom Euharistijskom 
Kongresu u Mariji Bistrici 


Na NEK 9. rujna u Mariju Bistricu pošlo je u jed- 
nom autobusu oko pedeset naših vjernika. Prisu- 
stvovali smo najposjećenijoj misi u našoj 13-sto- 
ljetnoj kršćanskoj povijesti. Vratismo se kućama 
puni udivljenja, najljepših dojmova, ojačane vjere. 
NEK-om je završilo devetgodišnje slavlje našeg ju- 
bileja »Trinaest stoljeća kršćanstva u Hrvata«. 


Prva pričest u pazariškim župama 


Dana 17. lipnja naši najmlađi vjeroučenici primili 
su prvu svetu Pričest. S njima su pristupili roditelji, 
krsni kumovi i ostali đaci na svršetku školske godi- 
ne. 

1985. sveta Potvrda: 
u D. Pazarištu 28. srpnja, u Klancu i Aleksinici 4. 
kolovoza 


Svetoj Potvrdi (Krizmi, Bermi) biti će pripušteni 
vjeroučenici viših razreda osnovne škole koji su kroz 
četiri godine pohađali vjeronauk, isticali se u marlji- 
vom učenju, pobožnosti i sudjelovanju u svetoj 
misi, te češće pristupali svetoj ispovijedi i pričesti, 
koji pokazuju znakove napretka u kršćanskom živo- 
tu. Ovi osobito ove školske godine pohađaju vjero- 
nauk i svetu misu. Već su napisali molbu za svetu 
Potvrdu, roditelji su molbu potpisali i uputili ocu 
Nadbiskupu. Vjeronauk se drži svake nedjelje prije 
svete mise u svim pazariškim župama. Još postoji 
mogućnost za starije koji nisu potvrđeni da se pri- 
jave župniku. 


Proslava sv. Jakova u D. Pazarištu 
Na blagdan sv. Jakova u D. Pazarištu na misi u 


11 sati propovijedao je o. Jerko Valković. U konce- 
lebraciji je bio g. Bogdan Zović iz Kosinja, -ispovije- 


dao je g. Mile Rajković iz Svice. Poslije podne je 
misu predvodio i propovijedao g. Josip Mustać, 
župnik i dekan iz Perušića. Na ovoj poslijepodnev- 
noj euharistiji svirale su i pjevale časne sestre Naše 
Gospe iz Zagreba: Imakulata Malin i Cecilija Pleša, 
a iza mise održale koncert duhovnih i rodoljubnih 
pjesama. 


Obnova crkve sv. Jakova u D. Pazarištu 


U veljači 1984. jak vjetar potrgao je aluminijski 
pokrov na tornju crkve sv. Jakova u D. Pazarištu, 
električne vodove na crkvi i srušio jednu lipu pokraj 
crkve (bez odobrenja župnika ispiljena za ogrijev ne- 
kim privatnicimal). Nešto kasnije uredili smo elek- 
trične vodove. 

Od 1979. teče akcija sakupljanja novčanih sred- 
stava za obnovu krovišta. 1981. kupljeno je 400 
tabli aluminijskog lima, a 1983. drvna građa. 
1984. od početka lipnja pojačali smo akciju prikup- 
ljanja sredstava. Mnogi se odazvaše. Neki dadoše i 
više nego se tražilo, a neki se ponijeli kao oni koji 
s crkvom nemaju nikakve veze. Pojedinci su čak vri- 
jeđali. Hvala crkvenim odbornicima: Šiki Dragičevi- 
ću, Nikoli Kolačeviću, Nikoli Kalanju, Maki Rukavi- 
ni, Ici Biškupoviću na pomoći i podršci. Bez njih bi 
obnova crkve teže napredovala. 

Početkom kolovoza počeli su radovi na krovištu 
crkve. Skinut je stari pocinčani lim koji je dobrim di- 
jelom netragom nestao. Izmjenjene su dotrajale 
grede i rogovi novom građom. Na krov je stavljen 
aluminijski lim. Radove na krovištu izveli su majsto- 
ri Nikola Kalanj iz Kalinovače, Drago Biškupović iz 
Popovače i Martin Majer iz Novoselije. Saniran je i 
krov na tornju. 

Za vrijeme radova pronađeno je olovkom zapisa- 
no na jednom rogu iznad oltara Majke Božje — da je 

ime Murgić, limar, iz Perušića prekrivao crkvu sv. 
Jakova 1897. Radove je izvodio Ican Biškupović, 
privatni obrtnik. 

Iza radova na krovištu ostalo je 96 komada alu- 
minijskog lima. To smo prodali za bojanje unutraš- 
njosti crkve. Radove na krečenju i oslikavanju crkve 
izveli su majstori llija Lušo iz Kornice kod Bosan- 
skog Samca i Perica Ivušić iz Garevca kod Modriča, 
a Marko Popić također iz Kornice izveo je djelomič- 
no ožbukavanje. 

Isti su majstori na zid s lijeve strane ispod kora 
ispisali spomen tekst: Milošću Božjom i doprino- 
som župljana i dobrotvora iz župe, domovine i ino- 
zemstva krovište crkve obnovljeno i unutrašnjost 
obojena od majstora Ilije Luše i Perice Ivušića u sv. 
godini Otkupljenja i nacionalnog euharistijskog kon- 
gresa 1984. na spomen trinaest stoljeća kršćan- 
stva u Hrvata za nadbiskupa i metropolite Josipa 
Pavlišića i župnika Marka Cvitkovića. 

Troškovi se za radove u ponutrici crkve udvo- 
stručiše. Zadužili smo se. Ovime molimo one žup- 
ljane koji još nisu dali svoj prilog, da nam pomognu 
isplatiti dugove. Hvala vrijednim i bogoljubnim že- 
nama i djevojkama na trudu oko čišćenja crkve. 
One su to učinile iz ljubavi prema svojoj crkvi. Čuše 


se neki glasovi da čišćenje treba platiti. Nije se čulo 
da su negdje župljani tražili da im se plati čišćenje 
crkve poslije radova. Kad bez dinara priskačemo u 
pomoć susjedu u važnijim zgodama, zašto se i crkvi 
ne bi pomoglo?! Crkva se uzdržava i obnavlja isklju- 
čivo dobrovoljnim prilozima vjernika. U njoj kao živa 
Crkva besplatno primamo Božje darove milosti i 
spasenja. Nismo otkupljeni srebrom i zlatom, već 
dragocjenom Krvlju nevinoga i neokaljanog Jaganj- 
ca Krista. Za novac bi inače čistili crkvu i ljudi bez 
vjere, pa čak i protivnici vjere. 


Sestre Imakulata i Cecilija iz Collegiuma — Za- 
greb 


Pazariške župe planiraju daljnju obnovu 
svojih crkava 


U Donjem Pazarištu planira se postaviti oluke 
(žljebove) i fasadu. Na crkvi u Klancu treba također 
obnoviti fasadu. Na crkvi u Aleksinici nije obnovlje- 
no ništa osim krova na sakristiji i bojanja tornja. Na 
ovoj crkvi treba obnoviti krovište i fasadu. U Alek- 
sinici je broj župljana najmanji stoga je pomoć bila 
minimalna. Nažalost vrlo je mali broj vjernika u 
Aleksinici koji pohađaju nedjeljnu svetu misu (nešto 
djece i mladeži i pokoja starija osoba). Većina tak- 

vih, od crkve udaljenih, umire nepomirena s Bo- 
gom. To je svima nama opomena da se ne poigra- 
vamo Božjim darovima, jer ih Gospodin može odu- 
zeti nedostojnima. 

Sve će ovo što se planira iziskivati veća novčana 
sredstva. Trebat će povesti organiziranu akciju, a 


nadam se da će biti razumjevanja i ljubavi kako kod 
domaćih župljana, tako i kod onih drugdje, u domo- 
vini i po svijetu. Mnogi nam pružiše izdašnu pomoć, 
mnogima dugujemo trajnu zahvalnost. 


Marko Cvitković 


Župna crkva sv. Jakova, ap. u D. Pazarištu, 1984. 


OBRANA 


Pustite me da se skupim  , 
U klupko patnje i zavežljaj bola. | 
Da sve svoje u sebe uvučem. 


Gazite mi po mislima, 
Po čuvstvima. s : 
Sve su moje uspomene pogažene. 


Sve ću svoje uvuć u se: 
Glavu, ruke, noge, leđa. 
Možda će mi tako duša 
Ostati nepogažena, 
Pošteđena. 


Velebita 

OTPUTUJ! 


Otputuj, 

Otkini se kao cvijet; 
Ne tuguj! 

Svud je isti 

Bijedni svijet. 


Zaboravi! + 
Ta bio je samo san. 


Spavaj! 
Vrijeme je: 
Odavno je prošao dan! 


Velebita 


Baške Oštarije 


Radi slabog odaziva vjernika misa je svake treće 
nedjelje, a ljeti gotovo svake nedjelje. 

Blagdan sv. Elizabete je proslavljen po starom 
kalendaru uz prisustvo uobičajenog broja vjernika, 
kao i blagdan sv. llije. 

Prošle je godine (1983) dobivena od nadležnih 
organa u Gospiću suglasnost da se na veliku župnu 
crkvu stavi krov. Ove su godine počeli radovi na sa- 
naciji i ukrućenju zidova. Postavljen je i betonski vi- 
jenac na zidove kako bi se mogao postaviti krov. 
Radilo se do sredine rujna. To je ono što mnoge ve- 
seli a najviše našeg nadbiskupa. Ako bude moguće, 
krov će se stavljati u 1985. g., a sve što je ove go- 
dine urađeno na ovoj crkvi učinjeno je sredstvima 
koja je smogla nadbiskupija u Rijeci. Treba se nada- 
ti da će se i župljani, iako malobrojni na Oštarijama, 
kao i oni koji odseliše odavde odazvati u akciji ove 
obnove. 

Kako god veseli popravak crkve, tako s druge 
strane žalosti što se živa crkva, crkvena zajednica 
na Oštarijama smanjuje i izumire. 

U kapeli uz veliku župnu crkvu koja je, dakle, u 
obnovi vrši se poslije rata služba Božja. Početkom 
ljeta stavljena su na ovu kapelu nova vrata i prozori. 


fra Krsto Hrženjak, upr. župe 


»Hoćemo Boga !« na Baškim Oštarijama — 
reportaža 


Tako počinje crkvena pjesma koja se posebice u 
svečanim zgodama pjeva u katoličkim crkvama i da- 
nas. Naš sugovornik kaže da je na Baškim Oštarija- 
ma prije rata u crkvi pjevao pjevački zbor, uglavnom 
muškarci, a najomiljenija pjesma Oštaraca da je bila 
»Hoćemo Boga!« 

Točno 40 godina nakon tragičnog događaja 
(1943-1983), na molbu župe sv. Elizabete na Baš- 
kim Oštarijama, suglasnošću Općine Gospić poči- 
nje obnova crkve u ruševinama. | kao da se danas 
ovdje čuje pjesma najmilija. Istina, iz usta malobroj- 
ne crkvene zajednice. Zemlja koja osigurava pod 
svojim nebom dovoljno slobode za sve građane nije 
mogla odbiti molbu ove male župe da se iz ruševina 
počne rađati crkva s krovom. Posjetili smo marljive 
Dalmatince koji su ovoga ljeta na Oštarijama radili 
pod vodstvom svoga: poslovođe Pave Milkovića. 
Zeljeli smo počastiti Oštarije i sv. Elizabetu kao i 
marljive radnike. 


Obnavlja se crkva na Baškim Oštarijama, 1984. 


6 — Ličke župe 

Napuštena škola na Baškim Oštarijama, 1984. 


Ličana (neki hoće tu vidjeti neku sličnost), tamo kraj 
šanka sjede neki Gospićani, konobar kaže da ne tre- 
bamo platiti, jer da su Gospićani platili. 

Cijelim je pak putem Pave pričao a mi otvorili 
usta: 

»Oštarska je župa bila veoma rasprostranjena i 
obuhvaća više manjih i većih zaselaka koja su od 
središta župe udaljena i do 10 km (napr. Dabri). U 
Oštarijama su bili Brkljačići, Baburići, Prpići, Tom- 
ljenovići, Milkovići, Polići, Sikići i jedna obitelj Vr- 
bana. Oni su danas većinom u Zagrebu, Gospiću, 
nešto u Rijeci, a još prije rata odlazili su u Ameriku 
i Kanadu. U Konjskom su bili Mažurani i Sikići, a 
iselili su najviše u Zagreb kamo su naginjali i prije 
rata, ima ih nešto u Rijeci i u Australiji. U Ledeniku 
su bili Prpići, Miletići, Tomljenovići i Budaci. Njih se 
najviše zadržalo u rodnom kraju i danas, imaju po- 
seban mentalitet, sve podređuju radu (rade 365 
dana u godini), malo su se iseljavali. U Crnom Dab- 
ru su bili Tomljenovići i Devčići koji sada žive širom 
domovine (Zagreb, Rijeka, Slavonija). U Ravnim 
Dabrima su bili Bačići i Prpići, također do zadnjega 
iseljeni po domovini i tuđini. Došen Dabar i Došen 
Daliba su se također raselili, a deset je kuća ovih u 
Karlobagu. 

Crkva je kao građevina, kako vidite, jako velika 
i ljepog stila, ravnih linija, bombardirana i zapaljena 
U proljeće 1943. zrakoplovima talijanske kraljevske 

vojske tipa »Savoja« koji su polijetali iz Zemunika 
kraj Zadra na partizanske položaje pa je crkva pogo- 
dena dvjema bombama od 53 kg. 

Vjerski je život ovdje prije rata cvao. Na misu su 
osobito išli Dabrani, a i ostali župljani i to svake 
nedjelje i blagdana. Iz ovih se sela dosta išlo i u 
Karlobag (napr. na sv. Josipa, sv. Karla, na uskrsni 
ponedjeljak, na Duhove i na svetkovine Majke Bož- 
je). Dolazilo se pomolit i obić zavjet. Tako je bilo od 
starine. Hodočastilo se u Pag, u Brušane, L. Novi, 
Trnovac, Smiljan i Gospić. Na Oštarijama je bio 
tada stalni župnik. Rat je odnio mnoge živote. | iza 
rata, sve do šezdesetih godina iako nije ovdje bilo 
svake nedjelje mise, narod nije blagdanom radio te- 
žačke poslove. Narod je imao poseban, pučki pri- 
stup vjeri, iako se prije rata vjerska pouka održavala 
u školama, a vjeronauk spadao u školske predmete. 
Molilo se i pjevalo po narodno (u misi je bio staro- 
hrvatski ali je narod imao svoje parafraze na govor- 
nom hrvatskom). Na koncilske promjene narod je 
gunđao. U velikoj većini ljudi su sačuvali vjeru; ovi 
ovdje i oni koji su se iselili. 

Glavni je izvor prihoda bila gora, drvo, stoka i 
ono škrte zemlje, zatim sezonski radovi izvan zavi- 
čaja (radovi na putevima, cestama . . .), dosta se ki- 
rijalo (zaprežna kola i tovarna stoka). Oštarije je pri- 
je rata već imalo hotel »Velebno« i električno svjetlo 
(i vanjsku rasvjetu sa 12 stupova), spaljen 1942. 


| 
| 


A evo što smo uradili ove godine na crkvi: Od- 
stranjeno sve trošno na zidovima i ponovo dozida- 
no. Ono što je bomba razorila na svetištu zazidano 
i pokrpano. Zidovi su poravnati armiranim beto- 
nom, izrađen luk iznad svetišta od armiranog beto- 
na, ukrućeni lukovi iznad prozora i izvedeno dosta 
drugih pratećih radova. Više nije bilo za ovu godinu 
sredstava i poslovi su bili prekinuti. U 1985. željeli 
bismo izvesti krovnu konstrukciju i pokriti crkvu, 
ukoliko bude novaca. 

" Oštarcima i svima koji su vezani za ovu župu, 
kao što sam i sam,.ponovio bih apel upravitelja 
župe fra Krste da se svi odazovemo svojim prilozi- 
ma i da obnovimo ovu divnu crkvu u ovom divnom 
našem *kraju.« 

Bilo je podne kada smo odlazili s Oštarija. Jedan 
mladić iz Pavine grupe je zvonio na crkvi sv. Eliza- 
bete. Tako je to bilo svakoga dana dok je na Ošta- 
rijama radila Pavina grupa. 


Perušić 
Kaluđerovac 


Uzvišenje sv. Križa, 14. rujna, 
dan pun sunca, okupilo se na misu 
poldanicu do 200 vjernika. U de- 
kanatu gospićkom Križevo se slavi 

“samo u Perušiću. Misu je predvo- 
dio fra Krsto Hrženjak, župnik iz 
Karlobaga, a propovijedao je don 
Ivica Mustać, župnik iz Polače kod 
Zadra, poznat inače u Perušiću 
mnogima i rado slušan. Propo- 
vjednik je govorio jasno i nepo- 
sredno, iz vlastite vjere, te se već, 
iako mlad svećenik, okušao u pro- 
povjedanju evanđelja. 


NA NASA PITANJA ODGOVARA NEKADASŠ- 
NJI PERUSICKI ZUPNIK JURAJ PETROVIC, 
SADA ZACASNI KANONIK, DEKAN I ŽUPNIK 
U OGULINU 


Kakve su crkvene prilike bile u Perušiću u vrijeme kada 
si bio imenovan perušićkim župnikom i kako sada na- 
kon 25 godina gledaš na svoje nekadašnje djelovanje u 
Lici? 


U Perušić sam došao u ljetu 1957. kao mlado- 


misnik, samo dvadesetak dana nakon mlade mise. “ 


Prije toga nisam nikada bio u Perušiću osim što 
sam nekoliko puta vlakom proputovao kroz Liku. 

Prije mene u Perušiću je bio velečasni Leo Volf 
vrlo malo vremena. On je ove godine preminuo u 
Senju. Od njega sam preuzeo župu Svetog Križa u 
Perušiću kao upravitelj župe i župu Svetog Nikole u 
Kaluđerovcu. Tim dvjema župama upravljao sam 
nepune tri godine — do travnja 1960, kada sam pre- 
mješten u Ogulin u župu Svetog Križa gdje se i sada 
nalazim. 


L 


Prečasni Juraj Petrović, začasni kanonik, dekan i 
župnik u Ogulinu 


U Perušiću sam zatekao i časne sestre koje su 
vjernici veoma poštivali i koje su zauzeto djelovale 
u župi. 

Perušićki župnici u pravilu su duge godine bora- 
vili u župi. Bili su »povjenčani« sa župom. Zato su 
i meni govorili, neka se što prije »povjenčam«, da 
budu sigurniji da ću tamo i ostati. Kao upravitelj 
župe, znali su, mogao sam biti i premješten, što se 
je i dogodilo. 

Kako su, dakle, župnici bili stalno na župama 
mogli su i na djelu pokazati svoju zauzetost u radu. 
Ljudi su ih rado i s poštovanjem spominjali, poseb- 
no Košaka i Mandića. Plodove njihovog truda i du- 
gogodišnjih pastoralnih napora mogao sam odmah 
po svom dolasku u Perušić i osjetiti. 

Vjernici su me dočekali otvorena i iskrena srca. 
Puna crkva nedjeljama i blagdanima bila je za mene 
svećenika početnika velika radost — i još veća obve- 
za. Posebno se mene osobno dojmio prvi godišnji 
zbor - blagdan Svetog Križa 14. rujna 1957. — prve 
godine mojeg boravka u župi. Sve se okolne župe 
slegoše na taj zbor. Božićni blagdani bili su isto 
tako nešto nezaboravno, posebno te iste prve godi- 
ne. 

Kako je župa prostorno veoma velika, nije bilo 
lako s vjeronaukom. Ponajviše se morao obavljati u 
ljetnom vremenu. Područne kapelice u Malom Po- 

Velečasni Petrović kraj oltara župne crkve u Pe- 
rušiću, 1958. 


lju, Kvartama i Kosi bile su za to kao naručene — 
veoma potrebne i iskoristive. 

Sva su se djeca krštavala. Mladi su rado dolazili 
na vjeronauk i na Svetu misu. Mladenci su dolazili 
na crkveno vjenčanje nakon prethodnih priprema. 

Ukućani su redovito zvali svećenika svojim bo- 
lesnicima, a to su i sami bolesnici zahtijevali. Koliko 
se sjećam, bio je u tom vremenu samo pokoji slu- 
čaj, kada su odbili utjehu vjere na samrti, i to više 
ukućani negoli samo bolesnici. 

Posjet svećenika vjernicima o Trima Kraljima bio 
je doživljaj i blagdan za vjernike u čitavoj župi, za 
svećenika također uza sav fizički napor. Gotovo i 
nije bilo kuće koja se ne bi blagoslivljala. 

Još se i sada živo sjećam blagoslova kuća kod 
Prvan Sela do Janjča i od Kaluđerovca (posebno 
onih kuća iza Like!) sve do vrha Kose... 

Možda bi zgodno bilo napomenuti slučaj kada su 
u jednom dijelu župe morali kroz tri tjedna uzastop- 
no bdjeti očekujući blagoslov kuća. Dočekali su tek 
četvrtog tjedna. Jednom spriječi bolesnik na sup- 
rotnom dijelu župe, drugi put sprovod na drugom 
kraju, treći put prehlada ili gripa. Poručiše mi: ili do- 
lazite ili ne najavljujte! Da ste ječam, nikada dozorili 
nebi... 

Za Uskrsne i za Božićne blagdane rado su dola- 
zili na svetu ispovijed. 


84 


Vjera je bila živa i jaka, u mnogočemu tradicio- 
nalna, ili i utkana u svakodnevni život. 

U Kaluđerovcu posebno, ni srušena crkva, ni 
nevrijeme nije priječilo dolazak vjernika na Svetu 
misu. 

Automobila nismo imali tada. Neki posjedovas- 
mo samo dvokolice, na kojima ili s kojima (uzbrdo!) 
smo obilazili vjernike i svećenici jedni druge od Ko- 
sinja i Pazarišta do Gospića. : 

Gledajući danas ono vrijeme mogu reći da su mi 
vjernici i Perušića i Kaluđerovca mnogo dali svojim 
primjerom vjerničkog života. | ne znajući utvrđivali 
su moju vjeru. Nadam se da je i moja vjera bila po- 
ticaj njima za bolji život po vjeri. 

Bilo je i obostranih manje dobrih poteza i čina, 
ali su takvi u usporedbi s onim boljima bili ipak u 
malom broju. 

U nepune tri godine stekao sam dragocjeno is- 
kustvo za dalji pastoralni rad, što mi je dobro došlo 
i ovdje u Ogulinu. 

Susretljivost i dobrotu Perušićana i Kaluđerovča- 
na nikada ne mogu zaboraviti. To sam doživio i kod 
vjernika iz drugih župa, kada bi se na zborovima 
susretali. 

Ne mogu zaboraviti s koliko pažnje, takta i razu- 
mijevanja, savjeta i uputa pomogoše meni (i vele- 
časnom Ivanu Glaviniću u Pazarištima) stariji sveće- 
nici: Josip Frković iz Kosinja, Josip Tomac iz Gos- 
pića (i kateheta Nikola Mašić), Petar Butković iz Lo- 
vinca i Mirko Dinter iz Kompolja, Vilko Kodrić iz 
Otočca i Drago Banić iz Sinca. | jednima i drugima 
Bog platio! Bilo tako i danas! Hvala i časnim se- 
strama! 


A kakve su bile crkvene prilike u Ogulinu u vrijeme kada 
si tamo bio premješten i kako sada nakon toliko godina 
provedenih tu gledaš na svoje djelovanje u Ogulinskom 
kraju? 


Ogulin je župa u kojoj jedan svećenik ne može 
obaviti sve poslove. U župi je uvijek bio više sveće- 
nika. Postojalo je, dakle, ekipno pastoralno djelova- 
nje: kroz stoljeća su ovdje bili barem župnik, kape- 
lan, a dugo godina i katehete. 

Od 1937. u Ogulinu je i samostan otaca treće- 
redaca, koji blagotvorno djeluju u župi. Više godina 
bili su i duhovni pomoćnici. 

U Ogulin sam došao kao duhovni pomoćnik žup- 
niku, dekanu i pomoćnom biskupu monsinjoru Jo- 
sipu Pavlišiću. Kada je on 1966. otišao u Gospić, 
ja sam postao ogulinskim župnikom. 

Zupa je ogulinska starodrevna — sada posvećena 
Svetom Križu. Prije dvije stotine godina bila je po- 
svećena Svetom Bernardinu, a još ranije Svetom 
Jakovu apostolu. Ostaci Svetog Bernardina sada 
postoje u starom gradu samo kao svetište, a crkva 
Svetog Jakova bijeli se i sada u istoimenom nase- 
lju. Tu je i glavno gradsko groblje. Toranj Svetog 
Jakova danas je najstarija postojeća građevina Ogu- 
lina sa značajkama gradnje poznatim još u dvanae- 
stom stoljeću, dakle iz vremena hrvatskih narodnih 
vladara. 


Uz Ogulin upravljali smo i župom Majke Božje 
od Čudesa u Oštarijama, gdje postoji proštenišna 


crkva, koju su sagradili modruški Frankopani. Da- | 
našnja crkva samo je svetište prve crkve koja je bila _: 


veličine današnje zagrebačke katedrale, što svjedo- 


če postojeći zidovi. A prije te crkve iz 1450. štovala | 


se je u Oštarijama Majka Božja kroz više stoljeća. 
Štovanje nije ni danas prestalo. 


1969. preuzimamo upravu i treće župe — Troš- > 


marije, gdje je također poznata proštenišna crkva 


Majke Božje Utješiteljice, po predaji usko povezana 


sa štovanjem Majke Božje u Oštarijama. 


Od 1976. u Ogulinskim se Oštarijama nalazi : 


stalni svećenik, poslije dvadeset godina, ali tada 


dobivamo na upravu župu Svetog Jurja u Modruš- “ 


kom Zagorju. Najprije smo pomoćnici oboljelom 


modruškom župniku Alojziju Kunceu, a poslije nje- : 


gove smrti 1979. tamo smo stalno, sve do danas. 

Ne bi bilo moguće reći ukratko, što se je sve na 
vjerskom području događalo u više od dva desetlje- 
ća u ovim župama. Premnogi su se događaji zbili. 
Ne znam što bi bilo važnije istaknuti. 


Mogu samo reći da sve ove župe, pa i ogulinski . 


dekanat općenito, vjeru živi u svakodnevnom živo- 
tu. Danas je nevjera više prisutna, pa nastojimo 
vjernike što bolje pripremiti za tu pojavu. Upoznava- 
nje vjere je jedna od temeljnih potreba, jer iz nepo- 
znavanja vjere ili samo djelomičnog poznavanja 
rađa se nevjera. 

Mi svećenici zauzeti smo u svakoj od naših župa 
neprekidno. U Ogulinu se ne može ni zamisliti dan 
da svećenik ne bi morao biti u župi. 

U župi djeluju i časne sestre od 1956, u Ošta- 
rijama od 1959. kao domaćice, zborovođe i kate- 
histice. Njihovo je djelovanje veliko i veoma važno. 

Naši napori nisu uzaludni. To možemo zahvaliti 
Božjoj pomoći i zajednički usklađenom djelovanju. 
Ako nešto nije bilo dobro ili je bilo manje dobro u 
ovim župama, tome je uzrok i u pomanjkanju zajed- 
ništva. 


Ove, 1985. godine, želimo obilježiti 800. obljetnicu os- 
nutka krbavske biskupije. Ti si tu u blizini Modruša, jed- 
nog od sijela krbavsko-modruških biskupa. Obično ga- 
lamimo kako treba čuvati ono što su nam namrli pređi. 
Sto je ostalo od modruške biskupije? 


Krbavska biskupija je slavni dio povijesti Like. 
Dokaz vjerske snage i života toga kraja. To je i tuž 
na strana te iste povijesti, zato što je taj bujni i ras- 
cvali život onako strašno i nasilno izvana prekinut. 
Modruš je samo nužni i prijelazni period krbavske 
biskupije, jer ga je ista vanjska sila uništila. Seoba 
se nastavila u Novi Vinodolski i u Senj i napokon u 
Rijeku. 

Ali i Krbava i Modruš, i Novi i Senj postoje i da- 
lje. U većoj i novoj cjelini Riječko-senjske nadbisku- 
pije. Zemljopisna cjelina nije narušena. Pređi su 
nam je namrli. Ali više od prostorne cjeline pružili 
su nam duhovno jedinstvo vjere i ćudoređa, jezika 
i sveukupne kulture, te primjer kako se sve to mora 
čuvati od možebitnih i vanjskih i unutarnjih nevolja. 
Na nama je da ih slijedimo! Nije potrebno »ga- 


Velečasni Juraj Petrović s ministrantima ispred 
crkvice sv. Trojice, župa Perušić, 1958. 


lamiti«. Biskupija je jedno tijelo. A tijelo ne galami, 
tijelo živi. U cjelovitosti i različnosti jedinstva. U 
moralnom tijelu to je vjera, nada i ljubav. Tako ču- 
vamo sveti poklad vjerske i narodne baštine. Tako 
ćemo je, uz pomoć Božju i vlastito nastojanje čuvati 
i mi, i drugima je čistu dalje predati. Što neka nam 
udijeli Gospodin na zagovor Majke Crkve! 


Priča se da bi se Ti ponovo vratio u Liku; da si se naime 
ponudio za župnika u Lovincu i okolici, ako bi još bio je- 
dan dobrovoljac? 


Ono što se priča moglo bi i biti. Zašto ne? Sada 
sam, istina dvostruko stariji i dosta teretniji. Vjeru- 
jem da bi me i Lovinčani i Ličani uopće rado primili, 
jer ja bih rado išao k njima, kao što sam prvi put 
rado dolazio, iako ih nisam poznavao. Osjećao sam 
prvi put da posjedujemo istu vjeru, isti jezik i kultur- 
nu baštinu. A to ne može tako brzo iskopniti. Vjera 
je kao sunce koje topi i nevjeru i zloću, ukoliko se 
i nastani u nama. 

Znam da bi danas meni bilo to mnogo teže nego 
u onim prvim godinama svećeništva, ali bi uz po- 

moć Božju bilo ipak moguće. Zdravlje je sada puno 
ranjivije, i godine su svoje učinile. Ali ipak! Moglo bi 
se ponešto učiniti! 

Sjećam se: kada sam došao u Perušić, bio sam 
veoma mršav. Prve nedjelje rekoše mi neki: »Ništa 
od Vas, gospodine... dok se ne osvitlate«. Više 
godina nakon odlaska iz Perušića, posjetivši Perušić 
isti me veselo dočekaše malo me bocnuvši: »Ajme, 
gospodine, što to od sebe napraviste?« Da se spa- 
sim odgovorih: »Pa ono što mi i savjetovaste!« 

Kad bi, dakle, opet bilo ići u Liku, konkretno u 
Lovinac, zašto sam se i sam ponudio, morao bih 
zerkicu još »odsvitlati«, jer mi to i dokturi svjetova- 
še! 


Osim toga sada smo i motoriziraniji što omogu- 
ćuje brže i lakše svladavanje udaljenosti. A ljubav 
prema ljudima i prema službi uz uvijek prisutni Božji 
blagoslov nadoknađuje slabe sile... 


/ na kraju: Što rade začasni (počasni) kanonici? 


Ja radim isto što i prije: služim Bogu u svome 
narodu, dok Gospodin ne pozove. 

Sve poznate u Lici, a posebno župljane Perušića 
i Kaluđerovca u Lici i po svijetu srdačno pozdrav- 
ljam i za sve molim. 


. Pitanja postavio: pop Mate Pavlić 


Rokovo u Sv. Roku 


Sv. Rok Dopodne je svetu misu ovdje 
Ričice služio don Kevrić iz Poličnika, koji 
Gračac je ovamo stigao s jednim bogoslo- 
Rudopolje vom. U župe lovinačkog kraja još 
k/Bruvna od prije znali su se »zaletjeti« sve- 
Palanka ćenici zadarske nadbiskupije — više 


nego iz same Like. 
Poslije podne misu je predvo- 
dio o. Nikola Pavičić u koncelebra- 


ciji s upraviteljem župe Lovinac, 
Matom Pavlićem, domaćim župni- 
kom Peđom i duhovnikom skupine 
mladih Bauordenovaca iz Belgije 
koji su ove godine radili na obnovi 
crkve sv. M. Magdalene u Ričica- 
ma. 

O. Nikola Pavičić, školski drug svetoročkog žup- 
nika Petra Butkovića — Peđe, našao se tih dana u 
Gospiću i Sv. Roku, jer je za »Ličke župe« 1985. 
sakupljao podatke o popu Nikoli Mašiću (uz 20. ob- 


U župnom dvoru u Sv. Roku, Rokovo 1983. 

ljetnicu smrti popa Mašića), pa je pohodio njegovo 
rodno selo Ličko Cerje. U svom dugogodišnjem 
svećeničkom životu o. Pavičić je po prvi puta govo- 
rio u svetoročkoj crkvi. Peđo je propovjedniku ne- 
posredno prije mise dao nekoliko misli: 1) problem 
iseljavanja, 2) problem prazne crkve u nedjelje i 
blagdane, 3) probleme roditelja koji ne mare oko kr- 
šćanske poduke svoje djece. U ovim se stvarima ne 
pokazuju mudrima, rekao je propovjednik Svetoro- 
čanima u svojoj propovijedi na misi, premda posje- 
duju »vrilo mudrosti«, jer je za to potrebna ne samo 
zemaljska mudrost nego i ona koja dolazi s neba i 
dar je Duha Svetoga. Svi ti problemi u Sv. Roku 
slični su uglavnom problemima ostalih župa u Lici. 


Pod dojmom crkvene masovnosti (više, istina, 
izvan crkve nego u crkvi) na Rokovo u Sv. Roku, 
koja nije sačuvana u ostalim župama bivšeg udbin- 
skog dekanata, sastavljen je u planiranju 800. ob- 
ljetnice Krbavske biskupije prijedlog za ličku prosla- 
vu ove godišnjice ovdje u Sv. Roku i dostavljen De- 
kanatu. 


Tekst prijedloga »Ličkih župa« glasi: »Kao što je 
poznato nadbiskupija riječko-senjska planira 1985. 
slaviti 800. obljetnicu osnutka Krbavske biskupije 
(1185-1985). U razgovoru s nekima pala je ideja u 
Sv. Roku da se upriliči lička proslava ove značajne 
obljetnice i to na Rokovo 1985. ovdje u Sv. Roku, 


Razloga da se ovo slavlje održi ovdje ima više: 
Ovo je jedna od župa bivšeg udbinskog dekanata. 
Jedino u Sv. Roku na Rokovo narod se masovno 
okuplja kod crkve. Tradicija masovnog okupljanja u 
ovom kraju sačuvana je dakle samo u Sv. Roku. 


Teško se može organizirati ovo slavlje na nekom 
drugom terenu bivšeg udbinskog dekanata (Lovi- 
nac, Ričice, Podlapac). Na nekom drugom terenu 
(možda na Udbini) moguć je možda znanstveni 
skup (simpozij), no crkveno-narodni zbor na pod- 
ručju bivšeg udbinskog dekanata, jer dolikuje da 
bude ovdje, moguć je samo na Rokovo u Sv. Roku. 

Moli se Dekanat u Perušiću da s ovim prijedlo- 
gom upozna svećenstvo. « 


1991. godine 300. godišnjica doseljenja 
Vrkljana u Sv. Rok 


Prema Vrkljanskoj kronici, koja se nalazi u Arhi- 
vu Hrvatske, zastavnik Petar Vrkljan iliti Balenović 
iz Senja naselio se 1691. u Lovinac. Prema rodos- 
lovlju otac Petra bio je Marko i imao je još dva sina: 
Sedmaka i Medu. Sedmak je poginuo kratko vrije- 
me nakon doseljenja u borbi s Turcima u Pločan- 
skom klancu, a Mede, koji je imao sedam sinova i 
tri kćeri odselio se oko g. 1700. u Pazarište i tamo 
osnovao granu Vrkljana i nastavak te grane nije više 
u rodoslovlju svetoročkih Vrkljana. Petrovi sinovi 
Nikola i Pave, koji su imali svaki po pet sinova na- 
selili su se s obje strane Opsenice i osnovali dvije 
zadruge, Nikola nad vodom, a Pave pod vodom. 


Kolo u Sv. Roku, Rokovo 1983. 


275. obljetnica proslavljena je skromno u Sv. 
Roku, a 300. obljetnicu trebali bi svi Vrkljani iz Sv. 
Roka i Pazarišta zajednički proslaviti. Prije proslave 
Vrkljani namjeravaju sabrati sve što se znade o nji- 
ma. 


Gospićani i Lovinčani za crkvu sv. Jurja u 
Gračacu 


Trideset dobrotvora gračačke crkve sv. Jurja iz 
Gospića i Lovinca poslalo je za njezinu obnovu Nad- 
biskupskom ordinarijatu u Rijeku u siječnju 1984. 
deset tisuća dinara. Godišnjak je od svog početka 
svoje čitatelje poticao na obnovu u Gračacu. Zrno 
do zrna... 

M. P. 

Klesar u Lukovom Šugarju kleše za crkve u Gračacu i Palanci, 1984. 


Još o Žalosnoj Gospi u Trnovcu 


Trnovac Do Zalosne Gospe u Trnovcu, 
Brušane čitamo u lanjskom godišnjaku, 
Bužim vode stepenice i kapelice-postaje 
Smiljan Križnog puta. U 14 kapelica je 14 


slika Križnog puta i 14 spomen- 
-ploča a na svakoj ploči ispisana 
imena osoba na čiji je spomen po- 
staja podignuta i imena kumova 
dotične postaje. 


Evo što čitamo na postajama: 


| Spomen Ivana i Lucije Žarković, 
Kumovi: Jakov Zubčić i Lucija Zarković 


II Spomen Nikole Rukavine i supruge Ivke r. 
Grgspić 
Kumovi: Joso Rukavina Bura i Lucija Jelača 


Ill Spomen obitelji Polde i Đulije Senzel 
Kumovi: Josip Kapš i Marica Pavelić 


IV Spomen roditeljima podiže Milka Stilinović 
Kumovi: Niko i Ankica Stimac 


V Spomen Josipa Kapša, svećenika i Jure No- 
vačića * 
Kumovi: Ika Novačić, N. Žarković, J. Bura 


V 


VI 


VIII 


XIII 


XIV 


Spomen Marije Sekulić 
Kumovi: Josip Marciuš i Marija Sekulić 


Spomen Karla Rukavine i kumova Mate i 
Mare Laktić 


Spomen dobrotvornih žena župe Trnovac 
Kumovi: Jerko Rukavina i Ana Novačić 


Spomen Pepe Novačić 
Kumovi: Joško Murković, Anka Sokolić 


Spomen Frani i Bari Pavelić podiže kći Ana 
Marković 

Kumovi: Joso Pavelić i Manda 
Spomen Johnu J. Novaku, rođ. 1903. 
11968. 

Podiže obitelj Vučić (Kansas) _ 

Kumovi: Jure Matijević i Zlata Štimac 


Spomen Milke Mažuran i kumova Jerka i 
Marije Brkljačić (Roža i Bariša) 


Spomen Grge Mažuran i kumova Jose i Dra- 
gice Saban, L. Novi 


Spomen llije — Ante Polić 5 
Kumovi: Grgo Sokolić i Katica Čeko 


M. C. 


»Žalosna Gospa« u Trnovcu, 1983. 

Kod sv. Terezije Avilske u Bužimu 


15. listopada u Bužimu se slavila sv. Terezija iz 
Avile kojoj je posvećena bužimska crkva. Na glav- 
nom je oltaru svetičin lik a na pobočnom oltaru sv. 
Vid. U svetištu na zidu kamena ploča u koju je uk- 
lesano: Ova je crikva građena kada je vladao papa 
Lav XIII, Franjo Josip |, biskup Jure Posilović, pop 
Joso Vukelić, 1889. 

Gdje se sada nalazi crkva nekada je bilo groblje. 
Stara crkva bila je 4 km od današnje, na mjestu 
zvanom »crkvina« uz put što vodi u Kalinovaču i 
Donje Pazarište. Ovdje na crkvini bila je valjda ona 
crkva što je u Bužimu sagrađena 1780. Treba zato 
ispraviti napis o Bužimu u »Ličkim župama« 1984, 
str. 47 gdje za današnju crkvu krivo piše da je sa- 
građena 1780. Mjesto gdje je bila stara crkva sve 
do danas je u narodu štovano, sveto mjesto. To se 
zemljište ne ore, a sve do ovoga rata procesija se 
zaustavljala na crkvini. Priča se da je ispod stare cr- 
kve bio podrum, a do danas je na mjestu koje je po- 
krivalo crkvu užlijebljeno tlo. Pedesetak metara po- 
dalje lokaliteta »crkvina« narod se nekada sakupljao 
i to se kolo igralo i veselilo. Ovo se mjesto također 
štuje sve do danas. 

Plovanija, stan bužimskih župnika, što se smje- 
stila ispred današnje crkve, tu je valjda od početka 
naseljenja Bužima iza oslobođenja od Turaka. To je 
stara zgrada koju u današnjim uvjetima nije lako sa- 
čuvati od daljnjeg propadanja, a nekulturno bi bilo 
od Crkve i narodne kulture pustiti je zaboravu. U 
ovoj su zgradi u svoje vrijeme, sve do izgradnje os- 
novne škole u Bužimu, bužimski župnici držali škol- 
sku nastavu. Osim popa Jose Vukelića, koji je gra- 
dio današnju crkvu, spominju se danas još svećeni- 
ci: Kostrenčić, Novko, Benac, Weber i Fajdetić. Po- 
znato je da je 1721. u Gospiću-Kaniži bila dovršena 
gradnja samostana franjevaca-kapucina i da su se 
kapucini u Kaniži održali do 1789. Spominju se ka- 
pucini: Konstantin (11788) i Anton, koji je većinom 
boravio u Bužimu kao župnik i tamo je živio sve do 
smrti. U narodu nije sačuvana uspomena na kapuci- 
na Antona. U plovaniji se još vide ostaci zidane 
peći. Prostorije gdje se nekada stanovalo i uredova- 
lo i gdje je nekada bila škola sada su bez vrata i pro- 
zora i zjape. Neki Bužimci po svijetu sigurno ulažu 
svoj novac u skupe nadgrobne spomenike ili grob- 
nice, troše nerazumno za pogrebne vijence i cvije- 
će, a bilo bi mudrije i kršćanskije kada bi za pokoj 
duša činili dobra djela pomažući obnovu crkvenih 
prostora potrebnih za stvar evanđelja. U ovoj bi plo- 
vaniji i danas mogli odsjesti upravitelji bužimske 
župe, a zgradu bi sigurno trebalo sačuvati za vrije- 
me koje dolazi, bez obzira što je od predratnih do 
200 obitelji u Bužimu sada pedesetak. Zna se da je 
stanje Katoličke crkve u nekim predjelima Like bar 
jednako teško kao u Bužimu. 

Gradina u Bužimu sve zarasla, vide se temelji zi- 
dova, mnogo kamenja. Na jednom se mjestu još 
dobro drži nadsvođen dio ispod površine. U Muzeju 
Like u Gospiću čuva se fragmentarni glagoljski nat- 
pis na ulomku kamene grede iz XV st. nađen u ru- 
ševinama grada Bužima, a kamen je vjerojatno; 

Fragmentarni glagoljski natpis s ruševina grada 
Bužima, XV st. (sada u Muzeju Like u Gospiću) 


kako kažu stručnjaci, ulomak nadvratnika. Kukulje- 
vić je objavio natpis ali s pogrešnim čitanjem. Ok- 
rećući kamen naglavce pročitao je datum 1405. 
Akademik Branko Fučić čita tu četiri slova: ... 
VELI. 

Devčić u »Prosvjeti«, 1906, str. 545. kaže za 
grad Bužim: »Nalazi se razrušen uz selo istoga ime- 
na na 654 m visokom brdu. Sagrađen je u obliku 
četvorine . .. Na istočnom je uglu kula 6 m duga, 
4,20 m široka.« 

Blagdan sv. Terezije Avilske okupio je na misi 


.poldanici četrdesetak vjernika. Služi domaći upravi- 


telj župe, velečasni Josip Kapš. Među narodom su 
prisutni svećenici: otočki Pezelj, sinački Pecić, leš- 
čarski Cvitković i gospićki Pavlić te časne sestre iz 
Gospića: Imelda i Bonislava. Misnik je u propovijedi 
poučavao, korio i bodrio narod. Polazeći od primje- 
ra Marte i Marije, Lazarovih sestara, župnik je kriti- 
zirao župljane zbog nepohađanja nedjeljne mise is- 
tičući nasuprot tomu primjer Lazarove sestre Marije 
koja je sjedila do nogu Isusovih i slušala njegove ri- 
ječi. Pitao je vrle Bužimčanke što dragi Bog ima od 
njihovog dobrog ručka zbog kojega propuštaju slu- 
šanje riječi Božje. Zatim je poticao svoje vjernike da 
nešto odvoje od onoga što posjeduju u crkvene sv- 
rhe. Učio je da je Bog gospodar svega, i lijepog i 
ružnog vremena, da treba u Boga moliti što nam 
treba. »Neka vam gnjije krumpir kada nikada ne 
molite Boga za lijepo vrijeme« — rekao je župnik 
Kapš. »Toliko se poslova u nedjelju uradilo, toliko 
puta je u crkvi nedjeljom bilo dvoje-troje ili četvero- 
petero-šestero« kazao je i ovo domaći upravitelj 
svojim župljanima, a netko je poslije kazao da bi 
pop Joso trebao nedjeljom zaviriti u bilajsku i ribnič- 
ku crkvu i u druge neke ličke crkve i ne bi u njima 
vidio mnoge. . 

Svetu Tereziju iz Avile (Španjolska) nazivaju se- 
rafskom djevicom. Poslije slobodnije mladosti uvid- 
jevši da takav život vodi u propast predala se Isusu 
i ušla u strogi ženski samostan Karmelićanki koji je 
kasnije obnovila i osnovala mnoge druge samosta- 
ne. Kajući se doboko za svoje grijehe i slabosti mo- 
lila se postojano i doživjela velike utjehe i postigla 


mnoge i velike milosti od Boga. Pisala je duhovne 
knjige i proglašena naučiteljicom Crkve. Sveta Tere- 
zija Avilska je velika mističarka i jedna od najvećih 
svetica svih vremena. Toliko je ljubila Boga da je že- 
ljela umrijeti kako bi ga potpuno posjedovala pa je 
poznata njezina izreka »umirem jer ne umirem«. 
Isto tako su njezine riječi »umrijeti ili trpjeti«. Jer 
ljubi Boga, ona želi umrijeti, ali ako bi joj Bog dao 
još života, tada želi trpjeti jer je to najbolji način da 
se Bogu na zemlji pokaže ljubav. 

Na bužimskom je groblju pokopan, kažu, gradi- 
telj bužimske crkve sv. Terezije Avilske, pop Joso 
Vukelić. Na kamenoj piramidi je vitki željezni križ s 
jednim natpisom. U molenjima na poldanici nije bilo 
čuti da se netko iz naroda sjeća svojih pokojnih sve- 
ćenika. 


No Tomljenovići ispod Gradine velikodušno 


ugostiše svećenstvo i sestre. 


M. P.-F.S. 


Bužimu u pohode s Bužimcima iz Gospića, 1984. 


Fabijanova 1984. u Otočcu 


Otočac Blagdan sv. Fabijana i Sebasti- 
Otočki Dabar jana u otočkom dekanatu slavi se 
Sinac u Otočcu i Brinju. 

Prozor U župnoj crkvi Presv. Trojstva 
Ličko Lešće u Otočcu podignut je oltar sv. Fa- 
Ramljane bijana i Sebastijana. 

Canak Na misi poldanici u 11 sati 
Svica okupilo se možda i preko tri stoti- 
Kompolje ne vjernika od kojih dobra trećina 
Brlog mladih. Zupnik otočki pop Vlade 
Krasno Pezelj odlično je iskoristio zimske 
Kuterevo praznike školske mladeži pozvavši 


djecu i mlade ispovijedi i pričesti. 
Budući da je u otočkom dekanatu 
1984. krizma, Fabijanova u Otoč- 
cu bila je prilika da kandidati za 


krizmu (bermu) ispune molbu kojom traže od mjes- 
nog biskupa da budu pripušteni ovom sakramentu. 
Ovo je također bila jedna od prilika da se mladi os- 


jete u župnoj zajednici. 
Svetu misu je predvodio domaći župnik Pezelj, a 
župnici: lešćarski Cvitković, sinački Pecić i gospićki 


Oltar sv. Fabijana i Sebastijana u otočkoj župnoj 
crkvi, 1984. 

Pavlić ispovijedaju preko mise brojan narod — mlade 
i odrasle. U crkvi božićni štimung. Narod (među pri- 
sutnima ima i hodočasnika iz susjednih župa) se 
raspjevao, školska djeca mirno prate misu. U pro- 
povijedi župnik uči, opominje i hrabri (ne laska svo- 
me narodu i nijedna jeftina riječ ne iziđe mu iz usta). 


Fabijanovu u Otočcu počastio je i župnik i upra- 
vitelj svetišta Majke Božje od Krasna Jure Moguš. 
Sestre: Bonislava iz Gospića i Paulinka iz Krasna 
pomogoše vrijednoj župnikovoj domaćici Mari. 


M. P. 


E 2 


Ličani su iz otočkog dekanata nakon NEK-a u Mariji Bistrici zaigrali kolo, 1984. 


U dva dana 25 milijuna starih dinara 
za crkvu u Prozoru 


Zupa Prozor smjestila se ispod brda na kojem je 
nekoć stajala utvrda-grad Prozor. Ovuda je išla gra- 
nica koja je dijelila od Turaka okupirani teritorij i slo- 
bodni Otočac koji nikada nije bio pod Turcima. Još 
danas stoje dva ovisoka kamena stupa, jedan kod 
župne crkve Uzvišenja sv. Križa u Prozoru i jedan 
malo podalje, u polju, koji je obilježavao, kažu, ne- 
kadašnju granicu. 

U veljači 1984. nevrijeme je bacilo pokrov s cr- 
kve. Zupa od samo 150 obitelji odmah je uspjela 
kupiti novi lim i ubrzo pokriti crkvu. Samo u dva 
dana župljani su sakupili 25 milijuna st. din. Tride- 

setak ljudi odmah se dobrovoljno dalo na posao, 
pripovijeda upravitelj župe Mile Pecić iz Sinca. Nad- 
biskupija i nije znala što se u Prozcru događalo. 
Prozorani nisu išli Nadbiskupu plakati, već su zasu- 
kali rukave i otvorili srca, 

Kraj crkve u Prozoru je napušteni župni dvor, li- 
jepa zgrada nekoć gdje je boravio zadnji župnik Pro- 
zora sa sjedištem u mjestu, velečasni Rudolf Sa- 
bljak, pokopan na župnom groblju. Na njegovom 
grobu drveni ojači križ s natpisom: Rudolf Sabljak, 
svećenik. Zupno groblje uredno, odiše jednostav- 
nošću, upravo kako se doimlje Prozor: uredan, pi- 
tom, jednostavan. 

Dne 14. rujna na crkvenom zboru Uzvišenja sv. 
Križa poslije podne u 5 sati svetu je misu služio ve- 
lečasni Mile Rajković iz Švice. U crkvu je ušlo sto- 


Župna crkva Uzvišenja Svetoga Križa u Prozoru, 1984. 


tinjak vjernika. Propovijednik uspjeva povesti okup- 
ljene vjernike u velika razmišljanja i pred pitanje 
kakvi smo mi a kakav je Gospodin na križu bio. Kr- 
stivši malu Katarinu u sklopu ovog misnog slavlja, 
velečasni Rajković je podsjetio narod na naših 13 
stoljeća kršćanstva slavljenih onako svečano pred 
pet dana u hrvatskoj Censtohovi, Mariji Bistrici, i 
rekao da su naši djedovi nekoć umirali da bi živjeli, 
a mi danas umiremo jer ne želimo živjeti — ciljajući 
na mali broj rođenja u našim župama. Na misi su 
pjesmu naroda držali jaki prvi ženski glasovi. Uvjer- 
ljiv govor da u Crkvi u Prozoru ima života. Križevo 
u prozorskoj crkvi završilo je Lijepom našom, a oko 
crkve, dok se sunce polako spuštalo za goru, ispod 
koje protječe Gacka, narod je još ostao, djeca vese- 
lo trčkarala. Očito je svima lijepo na ovom mjestu. 


M. P. 


/ po kiši Kraljici sv. Krunice u Ličko Lešće 


Prve nedjelje u listopadu slavila se u L. Lešću 
Majka Božja od sv. Krunice. Sa sivog neba povre- 
meno se otkidala kiša da bi kasnije sasvim prestala. 
U prostranoj crkvi, posvećenoj BI. Dj. Mariji od sv. 
Krunice polako se okupljao narod na poldanicu iz 
župe i okolice. Neki dođoše autobusima i automo- 
bilima. Prisutnih do stotinu. Poseban ton svečano- 
sti dalo je krštenje troje djece. Krstio ih je župnik iz 
L. Lešća velečasni Ante Cvitković i to se uklopilo u 
opću pobožnost. Prije mise mnogi pristupiše ispo- 
vijedi. Ispovijeda sinački župnik Mile Pecić. Misu 
predvodi kanonik, dekan i župnik otočki mons. pop 
Vlade Pezelj. Još je koncelebrirao velečasni Jure 
Ladišić, rodom iz ove župe. Pop Vlade je vrlo sažeto 
prikazao otajstva sv. Krunice. Njegove je riječi upi- 
jao prisutni narod. Marija, supatnica i suotkupitelji- 

Župna crkva BI. Dj. Marije od Svete Krunice u L. Lešću, 1984. 


ca roda ljudskoga bliska je svima kao Majka koja 
nas kroz otajstva Isusova života, smrti i uskrsnuća 
prati i pomaže. : 
Služilo se također poslije podne u 4 sata. Kažu 
da se okupio brojan svijet. 
FS 


Peti Svećenički dan riječko-senjskih 
svećenika kod Majke Božje od Krasna 


1. kolovoza o. g. 63 svećenika riječko-senjske 
nadbiskupije okupila su se kod Majke Božje od 
Krasna na svoj Svećenički dan. Do sada su održani 
ovi Dani: u Ogulinu 1978, u Jablancu 1979, u Slu- 
nju 1980, u Rijeci 1981. i sada na Krasnu. 

Otočki dekan mons. pop Vlade Pezelj, kako bi- 
lježe riječka »Zvona« od rujna 1984. na ovom je 
Svećeničkom danu »istaknuo veliku privrženost na- 
roda ovom svetištu«. 

Poslije Euharistije kod Krasnarske Gospe dr An- 
ton Benvin, prof. na VBŠ u Rijeci, svećenicima je 
održao predavanje pod naslovom »Marijanska sve- 
tišta u mjesnoj Crkvi«. Prema izvještajima izvjestite- 
lja pojedinih marijanskih svetišta u riječko-senjskoj 
nadbiskupiji, pišu nadalje »Zvona«, »perspektive 
naših svetišta bile bi dosta mršave.« 

Čini se da je ovakva ocjena neprihvatljiva, jer 
svetište kod kojeg se okuplja i više tisuća vjernika 
(Gospa od Krasna na Krasnu, Gospa od Čudesa u 
Ogulinskim Oštarijama, Majka Božja Utješiteljica u 
Trošmariji itd.) ima svoje perspektive. 

M. P. 


Sa »Svećeničkog dana« na Krasnu, 1984. 


Kod začasnog kanonika i brinj- 
skog župnika Ivice Kranjčeca 


Brinje »Kada sam 4. srpnja 1957. došao 
Letinac za župnika u Brinje, našao sam od 
Krišpolje crkvenih objekata ruševine. Brinje 
Lipice je prije ovoga rata bilo kotarsko i 
Jezerane općinsko mjesto (s čitaonicom, 
Stajnica velikim brojem trgovina, a uspješ- 
(reportaža) no su »radile« četiri mesnice). 


Zupa je brojila oko četiri tisuće ka- 
tolika, župnik je imao po dva kape- 
«lana. Posla je bilo za sve. Godišnje 
je bilo oko 160 krštenih, oko 120 
vjenčanja i oko 100 sprovoda. Na- 
rod se sjeća predratnog župnika i 
začasnog kanonika Ivana Malinari- 
ća. 

U ovom je ratu, točno na Veliku Gospu 1943, 
stradala župna crkva Marijina Uznesenja i to od ta- 
lijanskog bombardiranja. Od crkve i stana ostale su 
gole zidine. 

Najprije sam stanovao u ruševnoj kući koju smo 
kupili od Mike Krznarića gdje smo obnovili dvije 
sobe. Odmah smo pristupili podizanju župne crkve 


iz ruševina. Mnogo nam je pomogao blagopokojni 
zagrebački kanonik Nikola Borić, rodom iz Brinja. 
Neku smo pomoć dobili i iz Amerike. Posebno isti- 
čem Marka Rupčića i Ivicu Krznarića, a mnogo je 
pomogla iz Amerike i gđa Šnajder, rodom iz Klane. 
Od domaćih ljudi rado ističem Milu Butkovića koji 
mi je u svemu bio desna ruka. Obnova crkve počela 
je 1959. pošto smo dobili dozvolu za obnovu. Ra- 
dovi su brzo napredovali. Crkva je već 1960. bila 
pod krovom te smo u njoj na Veliku Gospu iste go- 
dine služili svetu misu. Crkva je duga 46 m, široka 
11 m. Iza glavnog oltara je freska Marijina uznese- 
nja, rad akademskog slikara Ivana Tomljanovića iz 
Zadra. Ovaj je oltar podignut na spomen 250. ob- 
ljetnice oslobođenja Like od Turaka, kada je pop 
Marko Mesić, Brinjak, bio podigao narodni ustanak. 
Ovo sve piše s jedne strane oltara. S druge strane 
stoji zapisano da je ovaj glavni oltar u čast Majci 
Božjoj podignut nastojanjem monsinjora Nikole Bo- 
rića a po nacrtu dra Antuna Ivandije, svećenika, 
1963. Zatim spominjem da je slike križnog puta i 
veliki luster u crkvi darovao Stipe Kalanj. 

": 1958. u župu su stigle časne sestre Srca Isuso- 
va: s.. Terezija i s. Benigna. Još su bile u Brinju: s. 
Pija, s. Leonija, s. Anđela i druge koje su se mnogo 


.žrtvovale oko obnove crkve. 

sveć. IVAN KRANJČEC 


župnik brinjski od 4. Vl 1957-... 


Župni stan počeli smo graditi 1962. Uselili smo 
1963, a osim ovih radova na crkvi i stanu obnavljali 
smo kapelicu sv. Fabijana i Sebastijana kod pilane, 
kapelicu sv. Stjepana u Holjevac selu, kapelu sv, 
Nedjeljice u Seganima, kapelicu sv. Vida u Hobari- 
ma, župnu crkvu u Krišpolju gdje smo nanovo gra- 
dili župni stan. U Brinju je još podignut zvonik na 
župnoj crkvi, uređena vjeronaučna dvorana, elektri- 
ficirana zvona (prva elektrificirana zvona u Lici), u 
Letincu smo bojali toranj, postavili munjovod i elek- 
trificirali zvono. Stalno smo radili.« 

Tako nam pripovijeda o svome radu kanonik 
Kranjčec koji već 28 godina službuje u zavičaju ju- 
načkog popa Marka Mesića, u zavičaju više sveće- 
nika i časnih sestara, u podkapelskom gradu Brinju, 
nastavljajući danas ovdje radosno i ustrajno izgrad- 
nju žive Crkve, od najmanjih, nestašne i vesele dje- 
ce koja igrom i vikom »narušiše« mir u župnom sta- 
nu. 

»Godišnjaci« iz Gospića imali su još pitanja. Evo 
što je prečasni gospodin Kranjčec još rekao: »Zupa 
Brinje danas broji oko dvije tisuće katolika. Ljudi su 
zaposleni u dvjema tvornicama u mjestu. Ovo je 
podkapelski kraj i razlikuje se od Gacke doline po 
mnogočemu. No i u Brinjaka je »lička vjera«. Prije 
rata je crkva svake nedjelje i blagdana bila puna. 
Danas je drugačije. Stari su umrli... Crkvena up- 
rava u Rijeci daleko je od Like i Crkva u Lici je uve- 
like zaboravljena i u stranu gurnuta. U Senju bi tre- 
bao stanovati pomoćni biskup. « 


Župna crkva u Brinju stajala je nakon rata sve do 1959. u ruševinama 

7 - Ličke župe 


Iza obnove župne crkve u Brinju stajao je narod 

Prečasni Ivan Kranjčec rođen je 8. rujna 1921. 
u Krapinskim Toplicama od oca Alojza i majke Ba- 
rice r. Plečko. U rodnom je mjestu pohađao osnov- 
nu školu, gimnaziju do šestoga razreda u Zagrebu, 
maturirao je u Rijeci, a bogosloviju je studirao u Ri- 
jeci i Pazinu. Za svećenika je zaređen 1956. Mladu 
misu je slavio u Krapinskim Toplicama 15. srpnja 
1956. Prije dolaska u Brinje ispomagao je kao mla- 
domisnik tada pomoćnom biskupu Pavlišiću u Ogu- 
linu. 

Sokolac, grad Frankopana Brinjskih, ruševan, 
neobnovljen, govori o nekadašnjoj staroj slavi. Po- 
hodit ćemo slavni Sokolac u drugom navratu. 


U Krišpolju kod novog župnika 


U Krišpolju je od 11. kolovoza o. g. velečasni 
Jure Tutek. On je naslijedio velečasnog Josipa Mal- 
nara, koji je otišao u Ogulin za župskog vikara. Ve- 
lečasni Tutek je upravo za »Ličke župe« spremao 


jednu studiju — »Pastoralna djelatnost u župama 
Krišpolje i Lipice«. Prepisujemo: »Današnje je vrije- 
me obilježeno brojkama. Govori se kroz statistike 
koje pokazuju pad, stagnaciju ili rast na području 
ekonomije, kulture, vjere itd. Potrebno je da pasto- 
ralni radnik ima što bolji uvid u župu; koji faktori uv- 
jetuju određena pomjeranja na polju rada jednog 
župnika itd. Na pastoralnu djelatnost osim nadna- 
ravnih utječu i gospodarski, kulturni, politički i drugi 
faktori. Ove su župe u društvenom pogledu seljač- 
ko-radničkog tipa, u fazi raslojavanja i stalnoj po- 
kretljivosti stanovništva. Veći dio stanovništva bavi 
se poljoprivredom. Radnički dio stanovništva odlazi 
na rad u industrijske centre ili se nalazi na radu u 
inozemstvu. Školska omladina odlazi na daljnje 
školovanje u Senj, Rijeku, Karlovac i Zagreb (autor 
ove male studije ne spominje i općinsko mjesto 
Otočac, op. ur.). Sve to onemogućuje neko jače iz- 
građivanje župske zajednice. Uz to još pridolazi sla- 
biji obiteljski nadzor nad mladima koji također uvje- 
tuje slabiju povezanost u župi. Pad ili rast stanovni- 


Župna crkva Marijina Uznesenja u Brinju danas, 1984. 

ka ovih dviju župa imao je svakako i odraze na sa- 
kramentalni život. Imajući u vidu sve promjene koje 
su bitno utjecale na vjernički život, lakše će nam biti 
sagledati sadašnje stanje.« 

Novi župnik je rođen u selu Gornjem Popovcu, 
župa Lađevac kod Slunja. Osnovnu je školu završio 
u Lađevcu, gimnaziju je pohađao u Pazinu i Rijeci, 
a bogosloviju je studirao na Visokoj bogoslovskoj 
školi u Rijeci, za svećenika zaređen 1981. u Rijeci, 
mladu misu slavio u rodnoj župi Lađevac. Nakon 
toga imenovan je duhovnim pomoćnikom u Slunju, 
gdje je ostao svega sedam mjeseci, a potom je ka- 
pelan na riječkoj župi Vežica, gdje je djelovao dvije 


Župa KRIŠPOLJE 


Godina Kršteni Vjenčani Umrli 
1943. 39 - - 
1944. 38 4 — 
1945. 69 8 2 
1946. 41 18 9 
1947. 54 15 16 
1948. 36 16 14 
1949. ' 57 13 11 
1950. 66 28 20 
1951. 50 16 20 
1952. 46 21 28 
1953. 52 ' 20 14 
1954. 66 3b 16 
1955. 68 31 9 
1956. 70 22 22 
1957. 55 21 14 
1958. 59 20 13 
1959. 34 21 13 
1960. 47 14 13 
1961. 38 12 14 
1962. 42 17 15 
1963. 27 9 13 
1964. 35 14 26 
1965. 28 8 17 
1966. 29 8 18 
1967. 20 10 13 
1968. 20 21 15 
1969. 26 11 22 
1970. 12 12 13 
1971. 24 17 16 
1972. 27 19 21 
1973. 22 14 17 
1974. 19 14 20 
1975. 25 5 16 
1976. 24 9 22 
1977. 26 7 13 
1978. 21 9 16 
1979. 15 9 9 
1980. , 16 7 18 
1981. 17 : 9 10 
1982. 10 6 26 
1983. 11 8 23 
1984. 18 10 22 


(Godina 1984. do polovice mjeseca studenog.) 


i po godine. U ovoj je župi stekao, kako sam kaže, 
određeno pastoralno iskustvo i praksu. 

Nakon tri mjeseca sprovedenih u otočkom deka- 
natu velečasni Tutek kaže: »Dužan sam se zahvaliti 
svim svećenicima ovoga dekanata koji su me pri- 
hvatili. Hvala i bivšem župniku Malnaru, koji je ov- 
dje radio skoro sedam godina na slavu Božju i spas 
duša. On me je kao školski kolega i prijatelj upoz- 
nao sa stanjem u ovim župama.« 

Velečasni Jure Tutek dostavlja nam na kraju u 
tabelarmom prikazu kretanje broja krštenih, vjenča- 
nih i umrlih u župama Krišpolje i Lipice u razdoblju 
od 1943. do 1984. 


Župa LIPICE 
m o, mene 


Godina Kršteni Vjenčani Umrli 
QL... 


1943. 28 2 - 
1944. 13 3 - 
1945. 36 7 3 
1946. 20 4 2 
1947. 29 6 6 
1948. 16 7 9 
1949. 23 5 5 
1950. 35 9 13 
1951. 24 8 9 
1952. 22 11 8 
1953. 31 9 9 
1954. 24 10 10 
1955. 34 14 8 
1956. 24 4 11 
1957. 26 22 8 
1958. 29 20 8 
1959. 18 5 5 
1960. 23 3 3 
1961. 18 6 5 
1962. 11 15 3 
1963. 19 4 6 
1964. 11 5 9 
1965. 19 4 Ž 
1966. ' 9 2 7 
1967. 10 7 5 
1968. 9 5 12 
1969. 2 10 4 
1970. 11 2 7 
1971. 13 11 6 
1972. 4 8 7 
1973. 5 9 7 
1974. 11 4 9 
1975. 14 4 10 
1976. 3 6 8 
1977. 12 9 6 
1978. 12 5 4 
1979. 10 3 7 
1980. 9 o 8 
1981. 6 2 5 
1982. 1 2 3 
1983. 6 4 4 
1984. 11 3 4 

Unutrašnjost župne crkve u Krišpolju, 1984. 


Kod obnovljene crkve Sv. Jurja 
u Jezeranama i župnika Mile Ivančića 


U Jezeranama se sada bijeli crkva kao snijeg. 
Dominira mjestom. Divimo se. Nova bijela fasada, 
iznutra također sve novo: zidovi, strop, lamperija 
itd. Ovime crkva nije do kraja obnovljena. U njezinoj 
unutrašnjosti nema ništa do li golih, ožbukanih zi- 
dova. Nema ni oltara, ni klupa, ni križnog puta ni 
toliko toga potrebnoga. Crkva miriše sva po novini, 
ali zjapi prazninom, dok se toliko toga unutra ne po- 
stavi: i oltar, i klupe, i križni put, i ispovjedaonica 
itd. Potrebna su znatna sredstva da bi se crkva os- 
posobila za svoju svrhu. 

Velečasni Ivančić ipak uzima riječ i pripovijeda: 
»Crkva sv. Jurja u Jezeranama zapaljena je na Ve- 
liku Gospu 1942. Ostali su goli zidovi. Ni zvona nije 
više bilo. Do 1960. sveta misa se služila ispod zvo- 
nika, a onda je očišćena zarušena crkva, na zidove 

postavljen armirani vijenac radi učvršćenja i uz ve- 
like poteškoće postavljen krov pokriven eternitom. 
Godine 1969. krov je djelomično renoviran, po- 
stavljena je salonitka. Od 1964. misa se počela slu- 
žiti u crkvi iako su zidovi bili neožbukani, a ni stropa 
nije bilo. 

1983. pristupilo se detaljnoj obnovi; žbukanju 
zidova izvana i iznutra te postavljanju stropa. Crkva 
se obnavlja doprinosom župljana iz župe i iseljenika 
u Kanadu. Nanovo je napravljena sakristija, uređi- 
van zid oko crkve i ograda pred crkvom s kapelica- 
ma.« 

Velečasni Ivančić je ovdje godinama bdio, radio 
i čekao. Konačno je dočekao čas da se živa Crkva 
počne skupljati u ovaj obnovljeni hram. Uskrišena 
jezeranska crkva znači sigurno i uskrisavanje na bo- 
lji, dublji i kršćanskiji život u Jezeranama, jer ako je 
više od pola župljana darovalo za ovu obnovu mili- 
jun i po starih dinara, onda je to uskrisenje Crkve 
ovdje koja je bila kao zamrla. Ovu velebnu crkvu 


podno gore Kapele neće ipak moći obdržavati narod Iz Jezerana puca pogled na Stajnicu. Planiramo 
sam koji je ovdje ostao. Treba zato da budu i dalje i tamo jednom. 

srca otvorena. | župljana ovdje i onih iseljenih i svih M. C. 
prijatelja ove crkve i župe. 


Župna crkva sv. Jurja u Jezeranama u obnovi, 1984. 

S ONU STRANU LIČKIH PLANINA: 
KAPELE, PLJEŠEVICE | VELEBITA 


Iz Karlobaga i okolice 


Župa Karlobag 


Služba Božja je svakog dana i nedjelje. Kroz 
nedjelje ljeti a često i kroz godinu svete mise se slu- 
že i više puta kroz dan. 

Blagdan Duhova, za koji rado dolaze i vjernici iz 
Like, proslavljen je svečano sa bdijenjem. 

Blagdan Uznesenja Marijina-Velika Gospa pro- 
slavljen je u duhu pripreme za euharistijski kongres 
u Mariji Bistrici. 

Na blagdan sv. Karla bilo je svečano i prije pod- 
ne i poslije podne. Prije podne je svetu misu pred- 
vodio provincijal hrvatskih Kapucina dr. Tomis- 
lav-Zdenko Tenšek. Kod te mise je jedan klerik po- 
lagao svoje prve zavjete. Navečer je svečanost 
predvodio i propovijedao novi generalni vikar nad- 
biskupije preč. gosp. Dinko Popović koji je svoje 
mladenačke dane proveo ovdje u Karlobagu, gdje je 
išao u osnovnu školu. Te je večeri bila i glavna pro- 


slava blagdana sv. Karla u Karlobagu. U koncele- 
braciji je bilo dvanaest svećenika. 

Od radova u župi bilo je samo popravaka iza or- 
kanske bure, a toga je bilo dosta. U izradi je projekt 
za popravak crkve Zalosne Gospe zvane Kalvarija. 


Župa Cesarica 


Kroz ljeto je misa svake nedjelje a izvan ljeta 
kroz godinu zbog slabog odaziva vjernika svake tre- 
će nedjelje. 

Na blagdan sv. Jelene okupilo se više vjernika 
nego ih ima župa. Došli su oni koji odseliše i iz sus- 
jednih župa. Službu je predvodio i propovijedao fra 
Nikola Bašnec, župnik i gvardijan u Splitu. Konce- 
lebriralo je pet svećenika. 

Od konca zime pa do početka ljeta polako se po- 
pravljala župska kuća što financiraju vjernici Austri- 
janci iz Graza s time da će jedno vrijeme oni koristiti 
ovaj župni stan. Uvedena je i električna rasvjeta u 
kuću. Za popravak krova crkve načinjen je nacrt i 
troškovnik. Preostaje nabavka materijala i izvođe- 
nje, no nedostaju financijska sredstva. 


Župa Lukovo Šugarje 


. Ovdje se ljeti služi svake nedjelje a u ostalo vri- 
jeme kroz godinu zbog slabog odaziva vjernika sva- 
ke treće nedjelje. 


Unutrašnjost crkve Gospe Žalosne (Kalvarija) u Karlobagu, 1984. 

Blagdan sv. Luke je proslavljen sa lijepim brojem 
vjernika a slavlju je predsjedao i propovijedao fra Ni- 
kola Bašnec, župnik i gvardijan u Splitu. Bila su če- 
tiri svećenika u koncelebraciji. U toku slavlja naišao 
je i navratio nadbiskup mons. Josip Pavlišić koji se 
iza mise oko pola sata zadržao s narodom u razgo- 
voru. 

Završeno je fugiranje crkve izvana a unutra su 
postavljena vrata u toranj te tri prozora: u tornju, 
sakristiji i iznad ulaznih vrata crkve. Vjernici su po- 
zvani da prigodom sprovoda daju umjesto vijenaca 
prilog za popravak crkve ili za koju drugu humanu 
svrhu. 


Župa Prizna 


Vjernici rado dolaze na misu pa je u Prizni svake 
nedjelje i blagdana euharistija. Kako god bilo loše 
vrijeme uvijek netko dođe u crkvu. Dolaze i stari i 
mladi. Ima ih koji se malo zanemariše pa ne dolaze 
često. Župljani se dobro poznaju i osjećaju jedni za 
druge. Kada je početkom lipnja jedna prikolica po 
skliskom asfaltu odletjela na drugu stranu magistra- 
le i usmrtila na mjestu Jakova i Katu Matijević, 
onda je to bila žalost ne samo za obitelj Matijević 
nego za cijelu Priznu i okolicu. Sva je Prizna i oko- 
lica tada bila na okupu da za pokojne članove župe 
prinese misno otajstvo i da se od njih oprosti. Pri- 


žnjani se inače u molitvama-molenjima rado sjećaju 
svih Prižnjana (ne samo rodbine). 

Blagdan sv. Ivana Krstitelja proslavljen je na 
svečan način sa bdijenjem (prvi puta ove godine). 
Puno se vjernika okupilo na sam blagdan. Da nije 
bilo kiše, koja je padala još prije blagdana, bilo bi 
još više naroda, jer je ove godine blagdan pao na 
nedjelju a to je bila prigoda da lakše dođu Prižnjani 
iz Rijeke i drugih mjesta. Slavlju je predsjedao i pro- 
povijedao provincijal dr Tomislav-Zdenko Tenšek. U 
koncelebraciji su sudjelovala trojica svećenika. 
Slavlje je proteklo u duhu priprave za kongres u Ma- 
riji Bistrici. 

U nedjelju iza blagdana sv. Jelene Križarice bila 
je misa u Mliništu na Velebitu, kod crkvice sv. Je- 
lene. S lijepim brojem vjernika misu je slavio o. Mir- 
ko Kemiveš, kapelan. 

Početkom ljeta je osposobljeno pristanište za 
trajekt Gradina-Prizna gdje je nekoć pristajao brod. 
Tako je uspostavljena trajektna veza Gradina-Prizna 
sa Starom Novaljom. Tu ima novih vikendica a neke 
su počele nicati i sve to govori da će trebati misiti 
u crkvici sv. Antuna i više puta u godini, a ne samo 
na blagdan sveca. Zato treba crkvu u Gradini popra- 
viti. 

Inače se vrše pripreme i čeka početak radova iz- 
nutra u župnoj crkvi sv. Ivana u Prizni. 

fra Krsto Hrženjak, 
župnik Karlobaga i okolice 


Kod crkvice sv. Jelene Križarice u Mliništu na Velebitu, 18.8.1984. 

ZABORAVLJENA 
KAPELICA SV. MARKA 
U ŠUGARJU 


Na podgorskim obroncima južnog Velebita po- 
stoji od davnine više kapelica što govori za dosta 
gustu naseljenost ovih krajeva u prošlim stoljećima. 
Neke od tih kapelica danas su ruševine, a u onima 
koje su sačuvane redovito se održavaju proštenja i 
.poznate su nadaleko (kapelica Majke Božje na Ve- 
likom Rujnu i sv. Frane u Potpragu ispod Tulovih 
greda). 

Jedna od onih koja je u ruševinama i koja je sko- 
ro zaboravljena, jer za nju zna malo ljudi i iz njezine 
najbliže okolice, kapelica je sv. Marka u Šugarju iz- 
nad Križca. Križac je naselje uz jadransku magistra- 
lu udaljeno od Karlobaga 21 km idući prema Zadru. 
Ostaci ove kapelice udaljeni su oko sat i pol hoda 
od jadranske magistrale uspinjući se po strmoj i ka- 
menitoj stazi koja je u stvari prilaz nekadašnjem na- 
selju Šugarje. Staza počinje u Križcu kod trgovine i 
uspinje se ogoljelim obroncima. 

Sugarje je kamenita visoravan nadmorske visine 
oko 300 m koja se prostire u smjeru sjeverozapad- 
-jugoistok. Od vegetacijskog pokrova uočavaju se 
rijetki hrastovi i jasenje kržljava izgleda i nešto šika- 
ra. Između šikara i stijena mnogo je malih ograda 
ograđenih suhozidom koje su se nekada koristile za 
ratarstvo. Danas tu raste rijetka trava za koju vrijedi 
u narodna izreka da jedna drugu zove, toliko je ri- 
jetka. 2 

U Šugarju su danas svega dvije kuće naseljene 
stočarima koji su ovdje radi svoje stoke cijele godi- 
ne, iako su im u današnje doba one prave kuće u 
Križcu, uz more. Radi te stoke oni uzdržavaju svoje 
domove u Šugarju čuvajući brojne koze, manje 
ovce, a krave su ovdje postale rijetkost. 

Polazeći od ovih kuća prema istoku između ma- 
lih parcela ograđenih suhozidom nakon nekoliko 
minuta hoda dolazi se u predjel zvan Crikvina. S li- 
Jeve strane staze i već uklopljeni u zid ograde vide 
se ostaci kapelice sv. Marka. Ruševine su visine 
oko metar i pol i po njihovim se ostacima može za- 
ključiti da se radi o crkvici veličine otprilike 5x10 m. 
Iza ruševina nastavlja se prilično ravna livada s ma- 
lim stogom sadjevena sijena, ograđena sa svih stra- 
na i veličine oko pola jutra. S ponosom mještani is- 
tiču da je tu nekada bilo groblje u koje su se sahra- 
njivali i svećenici. 

to se zna o ovom mjestu i kapelici? Vrlo malo, 
ali postojanje kapelice na ovom golom kamenjaru i 
nadmorskoj visini od oko 300 m govori za to da je 
nekada tu bilo veće naselje i da je ono bilo središte 
cijeloga ovog kraja. Sam naziv mjesta Šugarje i da- 
nas je zagonetan i ne zna se točno iz kojega jezika 
potječe. Na nekoliko sati hoda uokrug, od mora pa 
do ovdašnjih najviših dijelova planine, postoji više 
lokaliteta s istom osnovom u nazivu: Šugarsko ko- 
rito, Sugarska duliba, Šugarica i Lukovo Šugarje. 
O govori za priličnu raširenost ovoga naziva u 
ovom dijelu Velebita. 

Po mišljenju mađarskih jezikoslovaca riječ sugar 
avarskog je porijekla i označuje mogilu, to jest grob 
ili humak. Cuveni naš jezikoslovac Petar Skok ističe 
rumunjsko značenje riječi sugar koje treba označa- 
vati mlado janje koje sisa, te ističe da su izvedeni- 
ce te riječi dosta raširene na Balkanu. Skok nastoji 
izvesti naziv Šugarje i od riječi suvar u značenju 
hrast plutnjak, no pravo značenje odnosno posta- 
nak naziva Sugarje još nije utvrđen. 

Promatrajući Šugarje danas, uz dvije donekle uz- 
držane kuće, vide se ostaci napuštenih domova. 
Njihove su ruševine uočavaju između rijetkog drve- 
ća a na sve strane prostire se jednoliki kameniti kra- 
jolik, a isto takav i još više gol i pust spušta se str- 
mo prema moru. S druge strane u planinu se izdižu 
viši obronci i vrhovi i što su viši sve su više obraš- 
teni šumom. . 

Podatak iz godine 1715. govori da je u Sugarju 
bilo 85 duša, što je zabilježio senjski biskup Colić 
pri vizitaciji iste godine, to jest desetak obitelji. U 
kasnijem mirnijem razdoblju vjerojatno je porastao 
broj žitelja i tako su nastajale župe, a narod je po- 
dizao kapelice »da mu svećenik ima gdje čitati 
misu« kako to za ovaj kraj piše u Spomenici župe 
Lukovo Šugarje. Tako je izgrađena kapelica sv. 
Marka u Sugarju i ona sv. Luke u Lukovu. 

Kad je podignuta kapelica sv. Marka pouzdano 
se ne zna, nije nigdje zabilježeno. Kao i kod drugih 
sličnih kapelica u velebitskim prostorima može se 
pretpostaviti da je podignuta na temeljima neke sta- 
re sakralne građevine iz predturskog ili još puno sta- 
rijeg doba, a da je napuštena za vrijeme turskih pro- 
diranja. Radi istraživanja postanka ove kapelice tre- 


balo bi istražiti crkvene karlobaške i gospićke arhi-' 


ve, ali i općinske arhive u Gospiću i Smiljanu, jer je 
u godinama iza oslobođenja Like od Turaka cijeli 
ovaj kraj pa i Šugarje, pripadao smiljanskoj općini. 
Naravno, ukoliko su ti arhivi sačuvani. 

U doba izgradnje kapelice sv. Marka nije odmah 
osnovana župa nego kapelanija kao ispostava karlo- 
baške župe. Zapisano je da je kapelanija u Sugarju 
osnovana 8. listopada 1781. i zove se kapelanija 
Šugarje i Lukovo. Matične knjige u toj kapelaniji po- 
čele su se voditi godine 1782, kako to piše župnik 
Sime Dadić u svom dopisu ratnom ministarstvu u 
Beč 27. ožujka 1840. godine. 

Prvi kapelan, koliko se zna prema pisanju popa 
Vučetića u navedenoj Spomenici, u ovoj kapelaniji 
(vicariatus sugariensis) bio je Ivan Krstitelj Vlatko- 
vić od 1782. do 1783. godine. Iz službenih knjiga, 
matica, koje je on vodio doznaje se da je bio doctor 
Philosophiae et Bhiologiae. U matici umrlih iz siječ- 
nja 1782, kada je u groblju sv. Luke obavljao pokop 
Luke Jelinića potpisao se kao kapelan (vikar) šugar- 
ski i doslovce piše: ». . . per me Joanem Baptistam 
Vlatkovich vicarium Sugariensem.. .« Dalje piše 
da je Pavao Sarić sin Franin pokopan »per me Joa- 
nem Baptistam Vlatkovich vicarium loci in Sugarje 
ad rudera Ecclesiae vulgo S. Marci versus occasum 
est sepultus« (po meni Ivanu Krstitelju Vlatkoviću, 
šugarskom kapelanu, pokopan je kod ruševina cr- 
kve pučki nazvane sv. Marko). Za Vicka sina Frane 
Trošelja piše Vlatković da je pokopan »... penes 


Ecclesiam versus meridiem est sepultus.« to jest 
kraj crkve prema jugu, također u Šugarju. Iz ovoga 
se vidi da je sjedište kapelanija Šugarje i Lukovo 
bilo u Sugarju. 

I slijedeći kapelan Josip Prpić (1783. do 1790) 
piše za sebe da je vikarius loci in Sugarje, tj. ka- 
pelan u Sugarju. 

Nakon njega Vincenco Sabljak (1790. do 1794) 
potpisuje se kao capellanus localis in Lukovo, dak- 
le kao kapelan iz Lukova. On je svoje vjernike vjen- 
čavao i ukapao u Lukovu i pri tom zabilježio da je 
udovac llija Trošelj umro u starosti od 123 godine. 

Za Andriju Baletića (1794. do 1806) zna se da 
je bio pravi otačbenik (rodoljub) hrvatski. U to je 
doba francuska revolucija potakla i raspalila narod- 
nosne ideje. Mađari su htjeli da Hrvati napuste la- 
tinski jezik i prihvate se mađarskoga. Pop Andrija 
neće u službenim maticama ni latinskoga i svuda 
piše samo hrvatskim jezikom. On se potpisuje kao 
»mjesta kapelan«, a da se zna koje je to mjesto tre- 
ba pogledati matice umrlih godine 1797. U njima 
piše da je Eva kći Juriše Milkovića pokopana »... 
po meni rechenomu Andriji kapellanu od Lukova.« 
Dakle, on je imao sjedište u Lukovu iako je Šugara- 
ne pokapao u Sugarju, tj. u groblju sv. Marka. 

I peti po redu kapelan u ovim krajevima Ivan Ba- 
rić (1806. do 1810) izgleda da je imao sjedište u 
Lukovu kao i njegova dva prethodnika. Međutim, 
nijedan od njih nije pribilježio kad je izgrađena kape- 
lica u Lukovu. 


. Uvrijeme Ivana Baraća godine 1809. kapelanije 
Šugarje i Lukovo postaju župa, a prvi župnik i na- 
sljednik Ivana Baraća postaje Vicko Barać (1810. 
do 1816) s nazivom parochus sugariensis. Tako se 
i ovim nazivom potvrđuje da je kapelica sv. Marka 
starija od one u Lukovu i da se Šugarje smatralo 
maticom ove župe. To ima i svoje gospodarsko op- 
ravdanje, jer je onda puno više žitelja živjelo u pla- 
nini nego uz more gdje su bili teži uvjeti za stoča- 
renje obzirom na ljetne suše. 

Od godine 1819. do 1826. manjkaju crkvene 
matice, vjerojatno je u tom razdoblju upravljao žu- 
pom župnik karlobaški. 

Andrija Marić (1826. do 1831) »administrator 
parochiae sugariensis«, a od godine 1829. bilježi 
se kao »parochus Lukovo-Sugariensis«. Tako Marić 
ne naziva više ove župe Lukovo i Šugarje već Luko- 
vo Sugarje. Vjerojatno se od toga doba Lukovo 
zove Lukovo Šugarje kao što mu je i danas naziv. 
Međutim, Marić u spisima uvijek naglašava da je 

ugarje matica ove župe. 


Pop Andrija Marić otišao je godine 1831. iz Lu- 
kova Sugarja, a u biskupskom dekretu od 9. prosin- 
ca 1833. navodi se da je Marić umro u Rijeci te se 
»nalaže arcižakanu gospićkomu Grguru Pančiću, da 
se stavi u dogovor sa karlobaškim župnikom Ši- 
mom Starčevićem ne bi li on upravljao ovom žu- 
pom. Po svoj je prilici Šime Starčević upravljao žu- 
pom i prije godine 1833. iz ljubavi prijateljske pre- 
ma Mariću, nu ove godine prima ju službenim pu- 
tem. Sime Starčević, župnik karlobaški, stric neu- 
mrloga hrvatskoga otačbenika dra Ante Starčevića, 


bijaše upravitelj župe Lukovo Šugarje do Dadića«, 
kako piše u Spomenici pop Vučetić. 

ime Placid Dadić rođen je u Karlobagu 6. listo- 
pada 1802. Bio je župnik u Lukovu Šugarju od go- 
dine 1834. do svoje smrti godine 1877, dakle 43 
godine. Prije toga bio je kapelan u Pazarištu, Gos- 
piću, Slunju i Rakovici. On je prvi počeo voditi arhiv 
svoje župe, a Spomenica župe Lukovo Šugarje na- 
vodi da je najzaslužniji za ovu župu. Godine 1836. 
započeo je izgradnju nove crkve u Lukovu Šugarju, 
a uz crkvu je godine 1840. dovršena i cisterna. 
Ukrčio je zemljište oko crkve, uredio vrt i u vrtu iz- 
gradio cisternu. Godine 1873. proširuje crkvu na 
današnje dimenzije, a 1875. traži od vojnoga zapo- 
vjedništva u Zagrebu da se u Lukovu ŠSugarju otvori 
škola, ali u tom ne uspijeva. Posjećuju ga brojni dr- 
žavni i crkveni dostojanstvenici i prima od njih viso- 
ka odlikovanja, a svojoj crkvi i najsiromašnijim žup- 
ljanima ostavio je brojne zaklade. 

U kasnijem razdoblju značajni su se događaji do- 
godili za župnika Ivana Dujma (1898. do 1902). 
Dana 22. veljače 1899. došlo je naređenje da se iz- 
gradi cisterna u Sugarju što je i učinjeno. Ta cister- 
na postoji i danas nedaleko Crikvine, to jest neka- 
dašnje kapelice, o kojoj, nažalost, u to doba u služ- 
benim spisima ima malo vijesti. Iste godine Lukovo 
Sugarje potpalo je pod općinu Karlobag, a sve dotle 
potpadalo je pod općinu Smiljan. _ u 

Sto se tiče stanovanja svećenika u Sugarju Sime 
Starčević piše 17. prosinca 1877. da u ŠSugarju 
stanovahu »in destinata habitativu penes Ecclesiam 
sti Marci«, to jest uz crkvu sv. Marka, a pop Šime 
pl. Vučetić, župnik Lukovog Sugarja od 1902. do 
1905, koji je u Spomenicu te župe unio najviše po- 
vijesnih podataka, piše da je stanovanje svećenika 
u Sugarju bilo kukavno, a u Lukovu »locus est pe- 
nes Ecclesiam optimus et suffciens recte ibi, ubi 
etiam aliquando vicarii habitatunt« što znači da je 
mjesto za stanovanje župnika u Lukovu blizu crkve, 
izvrsno i dostatno, upravo tamo gdje su nekada sta- 
novali kapelani. 

Što se tiče žitelja ove župe za njih hrvatski po- 
vjesničar Radoslav Lopašić (1835. do 1893) kaže: 
»... da su se doselili iz sjeverne Dalmacije u Pod- 
gorje u 17. stoljeću. Poslije istjerivanja Turaka iz 
Like naselili su se neki i u Lici, a neki ostaše u Pod- 
gorju. Kasnije su se neki iz Like povratili amo opet 
u Podgorje.« Godine 1835. bilo je u župi Lukovo 
Sugarje 317 žitelja, a godine 1905. već 1140. U 
Lukovu je Sugarju otvorena pučka škola godine 
1907. Te godine naselili su se u samom mjestu uz 
crkvu u Lukovom Šugarju i prvi žitelji i napravili prve 
kuće i to Pavao Pavičić i Juriša Došen. 

U to doba kapelica u Šugarju potpuno je napuš- 
tena, a iz ovih navedenih podataka može se zaklju- 
čiti da je u 18. i 19. stoljeću Šugarje bilo središnje 
naselje ovih predjela, ali je opustjelo preseljavanjem 
žitelja prema moru i u prekomorske zemlje. No de- 
taljnija arheološka i povijesna istraživanja, naročito 
ruševina kapelice sv. Marka i groblja uz nju, moglo 
bi nas odvesti u daleku, daleku prošlost ovoga kra-: 


LA. 

T. Korenica, Vaganac, Zavalje 


Kada će se obnoviti kapela sv. Petra i Pavla 
na Prijeboju? 


Jedan katolik s Plitvica upitao nas kada ćemo 
obnoviti crkvu sv. Petra i Pavla na Prijeboju. Upuću- 
jemo ga na upravitelja koreničke župe u Drežnik- 
-gradu, a zna se da i turisti (domaći i strani) već*do- 
sadiše s pitanjima o katoličkoj crkvi na Plitvicama 
koje dijelom pripadaju drežničkoj a dijelom korenič- 
koj župi. To je bio razlog da smo i sami upravitelja 
župe Josipa Bogovića upitali kako izgleda korenička 
župa danas bez crkava, nakon dakle 40 i više godi- 
na otkako je u samom mjestu Korenici bila poruše- 
na katolička crkva sv. Jurja, a kapela sv. Petra i 
Pavla u selu Prijeboju sada bez krova, s nakrivljenim 
zvonikom. Upravitelj župe upućuje nas na svoju 
knjigu »Spomenica župa Drežnik-grada, Vaganca i 
Korenice«, Drežnik-grad 1983. iz koje vadimo dra- 
gocijene podatke. 


Razrušena crkva sv. Petra i Pavla na Prijeboju, 
1983. 

Vjerujemo da će i nakon uvida u župu T. Kore- 
nica ostati, dapače još više se postavljati pitanje, 
kada će se obnoviti ostatak katoličanstva na pod- 
ručju ove župe u Prijeboju. 


Korenica — Prijeboj nekada 


O župi Korenici malo znamo. Osnovana je 
1718, a crkva sv. Jurja sagrađena je 1830. Zupa 
je naseljena poslije izgona Turaka iz Like.te nakon 
karlovačkog mira 1699. kada je Lika pripala Au- 
striji. : 

Najviše vjernika župa je imala u selu Priboju ili 
Prijeboju, koje se smjestilo na nadmorskoj visini od 
670 m, nekada pogranično mjesto otočke krajiške 
pukovnije s turskom Bosnom. Granica je tada išla 
vrhom planine Plješevice, pa preko Rudanovca i Pri- 
boja na Gavrinića most na Korani blizu Sadilovca. U 
davno doba u Priboju su se održavali sajmovi. U 
njemu se trgovalo između Gornje Krajine i turske 
Bosne. Kako je dolazilo do svađa i krađa, Miller, 
pukovnik otočke pukovnije zabranjuje održavanje tih 
sajmova. 


Mirom u Svištovu 1791. granica s Turskom po- 
maknula se s Plješevice nešto istočnije prema Biha- 
ću. Time je Priboj prestalo biti pogranično mjesto i 
zbog sigurnosne udaljenosti od granice počelo se 
bolje razvijati. 

1847. pukovnik Nikola Mastrović, zapovjednik 
otočke krajiške pukovnije sagradio je u Priboju cr- 
kvu sv. Petra i Pavla. Još prije toga, 1840.g., pu- 
kovnik Casanova sagradio je cestu koja iz Priboja 
vodi u Plitvički Ljeskovac. 1852. otočki pukovnik 
August Billek probio je put iz Priboja preko Jezerca 
do jezera Kozjaka. Isti ovaj pukovnik 1851. doveo 
je vodu u Priboj. 1866. u Priboju je otvorena pučka 
škola. 


Prof. Dragutin Franić u svojoj knjizi »Plitvička je- 
zera i njihova okolica«, Zagreb 1910. (str. 331, 
332) donosi jedan podatak o Pribojcima na sveča- 
nosti otvaranja hotela na Plitvicama kod Kozjaka 
1896. (nastupila vojna glazba, zatim pjevačko 
društvo »Velebit« iz Gospića). Tu se kaže da »... 
nalegla bijaše sva sila svjetine iz cijele okolice oko 
verande (terase) i po putu što vodi k hotelu. Bilo tu 
naroda obojega roda i obiju vjera. Sav okoliš kao da 
se pretvorio u šarenicu (sag) živoga cvijeća. Tako se 
to šarilo u različnim bojama, a navlaš se isticali kr- 
šni Pribojci, ljudi visoka i vita uzrasta, zagasite puti, 
crnih sjajnih očiju, orlova nosa. Na sjajne gavran- 
-vlasi nabili crven-kape »hrvatkinje«, koje su se po- 
put poljskog maka žarile i podavale čitavoj slici život 
i čar. Na licima svih tih kordunaša čitala se neka 
mrka zbilja bojnika, koji su još natrag nekoliko de- 
setljeća svaki čas bili spremni dočekati na puške i 
noževe ljuta dušmanina — a rođena brata, koji se ' 
klanja svecu Muhamedu. Među muškadiju uplele se 
graničarke, koje su kroz stoljeća odgajale nebrojite 
junake za carevu vojsku; odgajale — ali i kukale za iz- 
gubljenim muževima, sinovima, kojima su kosti tru- 


. nule u tuđini, daleko od mile domovine. Starije žene 


Vjenčani, kršteni, umrli u župi Korenici od 1878. 
do 1937. 


Kršteni | Umrli 

mršava, navorana (namreškana) obraza, a mlade 
snaše i djevojke posmješljiva lica, iz kojega pale po 
dva crna oka kao dva jarka ugljena. . .« 

1910. je Priboj imao 434 stanovnika (416 ka- 
tolika, 16 pravoslavnih i 2 inovjerca). 

Prema Sematizmu iz 1885. župa Korenica broji 
724 vjernika (u Korenici 115 katolika, u Plitvičkim 
Jezerima 15, u Priboju 476, u Rudanovcu 67, u 
Vratniku 50, u Vrelu 1). 

Prema Sematizmu iz 1916. župa Korenica broji 
1213 vjernika (u Bilopolju 11 katolika, u Inkvilinu 
69, u Korenici 96, u Plitvičkim Jezerima 27, u Plit- 
vičkom Ljeskovcu 73, u Priboju 727, u Rudanovcu 
119, u Vratniku 87, u Vrelu 4). 

Prema Sematizmu iz 1939. župa Korenica imala 
je 886 vjernika. 

U župi Korenici djelovali su ovi svećenici: Matej 
Cahek (1830-?); Stjepan Sarkotić (1836-?); Stje- 
pan Jurković  (1837-?); — Antonius — Ponzey 
(1845-1846); Franc Mance (1860-?); Franjo Fa- 
bek (1863-1865); Ivan Potočnjak (1865-1882); 
Vjekoslav — Vršić (1882-1887); Lujo  Notar 
(1887-1889); Milan Banić (1890-1894); Milkan 
Travica (1894-1895); Ante Harbić (1895-1896); 
Pero _ Mažuranić (1896-1897); Miroslav Babić 
(1897-1899); Spiridion Kranjčević (5. 2. 1900 — 
14. 10. 1900); Tomislav Vučetić (1900-1903); 
Krsto _ Lončar (1903-1904); Stjepan  Petovar 
(1904-1911); Ivan Juraić (1911-1917); Ivan Ka- 
sumović (1917-1920); — Stanko — Gregovuić 
(1920-?); Slave Sporer (1921-1929); Ivan Dapčić 
(1929-1936); Ivan Juraić (1936-1940); Alojz 
Stantić (?—-?) 


Župa T. Korenica-Prijeboj danas 


U drugom svjetskom ratu župa je uništena i ra- 
seljena. Crkva je sv. Jurja porušena i na njenom 
mjestu sagrađena je zgrada Šumarije. 

Danas je život koreničke župe nastavljen u Pri- 
boju, nekadašnjem najvećem selu te župe. Tu ima 
deset katoličkih obitelji s tridesetak vjernika. 

Od 1950. župnici iz Drežnik-grada su upravitelji 
koreničke župe. 

Crkvu sv. Petra i Pavla uništio je zub vremena. 
Godine 1966. skinut je već truo krov, obavljene pri- 
preme za postavljanje novog krova u istom stilu. Cr- 
kva je pod zaštitom Republičkog zavoda za zaštitu 
spomenika kulture, koji je dozvolio popravak, no 
već odmah na početku moralo se prekinuti s rado- 
vima jer je daljnja gradnja od općinskih vlasti bila 
zabranjena. Sada sve stoji i propada. 


Kod upravitelja koreničke i vaganačke župe 


Mi smo se iz Saborskog spustili u Drežničko Se- 
lište i u Drežniku razgovarali s velečasnim Josipom 
Bogovićem, upraviteljem koreničke i vaganačke 
župe. Željeli smo čuti iz usta njezinog upravitelja 
najprije što je ostalo od nekadašnje župe sv. Jurja 
u Korenici. 

Tako smo saznali da je odmah u ratnom vihoru 
stradala u T. Korenici župna crkva sv. Jurja sa žup- 
nim dvorom. 

Katoličko groblje u T. Korenici smješteno je u 
sklopu pravoslavnog. Dijeli ih jedan jarak. Malo ka- 
toličko groblje u T. Korenici slika je stradale župe. 
Pokoji nadgrobni križ ili kameni spomenik stidljivo 
govori o nekakvoj prisutnosti katoličanstva ovdje 
bez crkve (u mjestu do danas stoje ruševine velike 
pravoslavne crkve, a u Gospiću znamo neke ugled- 
ne pravoslavce koji su svome episkopu odavna uru- 
čili povelike novčane priloge za obnovu pravoslavne 
crkve u T. Korenici). 

U svoje vrijeme je upravitelj župe obišao neke 
vjernike u koreničkim selima. Nismo saznali ništa o 
sadašnjem broju vjernika u tim selima kao što je 
Rudanovac, Vratnik itd. Također ništa konkretno 
nismo čuli o katoličkim vjernicima u samom mjestu 
T. Korenici. 

Kroz 20 godina upravljanja župom (od 1965) na 
koreničkom katoličkom groblju nije bio nijedan cr- 
kveni, katolički pokop. Iza rata pa sve do danas os- 
tatak župe okuplja se na Petrovo u Prijeboju i to je 


ši 


Križ — dar gđe Natalije Jordis za crkvu u Plitvica- 
ma (sada u Drežniku) 

sve od crkvenih slavlja (uz crkvene pokope i blagos- 
lov kuća na Prijeboju) na području koreničke župe. 

Na Plitvicama je prije rata bila jedna katolička 
kapelica. Upravitelj župe nam tumači gdje se točno 
nalazila. Kaže još da je biskup Burić želio razgova- 
rati s općinskim vlastima u T. Korenici o tome da se 
ovo mjesto na Plitvicama nakon ratnog razaranja 
trajno obilježi, ali da u tome nije uspio. U vjeronauč- 
noj dvorani u Drežniku visi drveni križ, umjetničko 
djelo, dar gospođe Natalije Jordis za crkvu koja se 
prije rata namjeravala graditi na Plitvicama, a u žup- 
noj crkvi sv. Antuna u Drežniku izložena je velika 
slika Majke Božje, dar slikarice Anke Lowenthal, 
kćeri pukovnika Josipa Maroičića, također za crkvu 
2 Plitvicama koju se tamo namjeravalo graditi još 
1895. 

Na Plitvicama je inače granica, kaže upravitelj 
župe, između koreničke i drežničke župe. 

U Vaganac ćemo svratiti da pozdravimo obitelj 
Pecić. Ljetos na prolazu, idući iz Boričevca (uoči 
Velike Gospe), Pecići mi u njihovoj crkvi Uzvišenja 
Svetoga Križa pokazuju kip Bezgrešne, jedino što je 
ostalo iz njihove stare crkve koja je 1945. minirana. 


Slika Majke Božje - dar slikarice Anke L&wenthal 


za crkvu u Plitvicama 


Upravitelja župe u Drežniku pitali smo kako pro- 
tumačiti tu vaganačku odanost Crkvi. Velečasni Bo- 
gović kao da za to zahvaljuje vaganačkim župnici- 
ma. Snažan duhovni preporod župe, kaže, postigao 
je župnik Stanislav Gregović, koji je u Vagancu dje- 
lovao od 1899. do 1921. On je u mjesnim učite- 
lima našao prave suradnike. Djeca su iz škole do- 
lazila u crkvu na molitvu. 

A ovi su svećenici djelovali u Vagancu do rata: 

* Petar Banić (?-1836); Nikola Prohilipac (1836-?); 
Thoma Banić (1840-?); Juraj Maričić (1840-?); 
Joseph Sorthij (?-?); Josip Zaić (?-1866); Emerik 
Ožegović (2-1867); I. Perak (1867-1879); Geor- 
gius Antonić (1872-1877); Lovro Vrhovac 
(1867-1872); Stipe Vučetić (1879-1880); Andre 
Canjuga (1880-1898); Nikola Miletić (1898- 
-1899); Stanislav Gregović (1899-1921); Slavko 
Šporer (1921-1929); Ivan Dapčić (1929-—1938); 
Alojzije Stantić (1938-1943). 

Bog je obdario župu Vaganac svećeničkim i re- 
dovničkim zvanjima. Spomenimo ih: Mons. pop 
Vlade Pezelj, kanonik, dekan i župnik u Otočcu; 
Mile Pecić, župnik u Sincu; fra Marko Kurolt u Za- 
grebu; Mile Cančar, župski vikar na Viškovu (Rije- 
ka); s. Benicija Kukuruzović i s. Hermiona Kukuru- 
zović (iz Družbe sestara Svetoga Križa); s. Berislava 
Mikuljan (iz Družbe sestara Srca Isusova); s. Tatja- 
na Pecić, s. Jelena Markezić, s. Rafaela Markezić 
(iz Družbe sestara Franjevki). : 


Kod župnika zavaljskog 


U Zavalju kod Bihaća (spada poslije rata u SR 
Bosnu i Hercegovinu, crkveno u nadbiskupiju riječ- 
ko-senjsku, a ljudi se osjećaju Ličanima) oglasio se 
večernji Angelus (Zdravomarija) kad htjedosmo iz 
auta. Gospu ćemo pozdraviti sjedeći u autu. A ov- 
dje na Zavalju posebno se slavi Velika Gospa, iako 
je ovo crkva sv. Franje Asiškoga. Župnik Josip Caha 
upravo se sprema za večernju adventsku misu. Sa- 
stali se stari prijatelji, zato će velečasni poslati ma- 
log Vuka (svoga ministranta, to mu prezime) da 
kaže u crkvi da će s misom malo zakasniti. 

Zelimo razgovarati bar kratko. Nadbiskup ga u 
svoje vrijeme molio da bi uzeo na brigu preostale 
katolike u župi Boričevac (1981. Nadbiskup će tu 
župu povjeriti gospičkom župniku) koji je od Zavalja 
daleko 50-60 km. Tako će se velečasni Caha upo- 
znati s nekima, a kontaktirati će i s nekim službama 
u Općini D. Lapac zanimajući se za crkvenu zemlju, 
za okoliš oko crkve Male Gospe u Boričevcu koji je 
bio zablaćen izmetom iz štala obližnje farme. 

Onda nam zavaljski župnik pripovijeda kako je 
kroz ovo vrijeme s narodom obnavljao župnu crkvu 
iz iznutra i izvana kao i kapelu Gospe Lurdske u 
Skočaju nastavljajući tamo gdje su njegovi predšas- 
nici bili stali (pop Pero Rajković i drugi). Poziva nas 
na Bijelu Gospu (tako ovdje narod zove Gospu 
Lurdsku u Skočaju) u Skočaj a mi ćemo u to vrijeme 
ovdje još blagoslivljati kuće i nećemo sve stići ni do 
sv. Josipa. 


Foto Cvitković iz ekipe zabavio se u crkvi s dje- 
com i slika ih sa svih strana (djevojčicu s reprint-iz- 
danjem misala iz 1483. koji je izložen na ambonu). 
Ja ušao u divan sa staricom iz Bilaja (djevojačko 
Busija), pita za svoje Bilajce, a ja kažem da su do- 
bre duše samo što ne idu u crkvu, a ona će odmah 
da onda nisu dobri kada neće u crkvu. 

Čestitamo Božić okupljenoj skupini starijih i mla- 
đih na prvoj adventskoj večernjoj Službi Božjoj (um- 
jesto zornica), pozdravljamo raspoloženog župnika i 
najavljujemo već sada naš drugi dolazak. 

Vani je bila magla, iz crkve je kroz velike uredne 
prozore svjetlilo — i nama. 

Na povratku u srce Like preko Prijeboja posum- 
njat ćemo da je tamo i deset kuća, kako nam reče 
upravitelj župe, jer je na Prijeboju te večeri bila 
grobna tišina a u magli ne vidjesmo svjetlo niotkuda 
sve dok ne stigosmo do asfalta. Neprestano smo 
brisali stakla ne bismo li vidjeli kuće. Nabrojismo 
tako par trošnih kuća, možda u njima i ne stanuje 
nitko, odselili, a kod sv. Petra i Pavla na Prijeboju, 
u toj noći, stadosmo da se uvjerimo da još postoje 
makar zidine i groblje koje je utonulo u šutnju noći. 


Mate Pavlić 


Modruš 
Modruško 
Zagorje 
Cerovnik 

U Oštarijama kod »Blažene 
Djevice Marije od Cudesa, u 
blizini varoši Modruš, u kr- 
bavskoj biskupiji« 


3. prosinca 1984. 

Dan tmuran, kroz gustu maglu sipi sitna kiša. S 
vrha Kapele brzo se spuštamo prema Modrušu i u 
župe s ovu (ogulinsku) stranu Kapele, »Ličke gore 
zelene«. 

»Jednog sunčanog ljetnog dana točno pred de- 
set godina (1974)«, pripovijeda glavni urednik, 
»našao sam se prvi put, iako samo se rodio s ovu 
stranu Kapele, na ruševinama samostana sv. Nikole 
u gori Gvozdu (Kapeli)«. Pokazuje put što s glavne 
ceste u Javorovici pred samim Modrušom vodi do 
Kloštra. U »Župnoj panorami«, katoličkom biltenu 
Slunja i okolice (br. 2/1975) koji je tada (od 1969. 
do 1979) kao župnik u Cvitoviću najprije, a poslije 
u Slunju i Hrv. Blagaju uređivao (pred 15 godina izi- 
šao je 1. broj »Župne panorame« kao list zajednice 
vjernika Cvitović i do ukinuća u Slunju 1980. g. izi- 
šla su 24 broja, op. ur. LZ), čitamo o ovom samo- 

Ruševine utvrde i varoši modruške 


stanu: »Do dana današnjega sačuvala se u ovom 
narodu svijest da su ovdje živjeli sveti pustinjaci — 
pavlini (Red sv. Pavla, pustinjaka). 

Ovaj je samostan prema pavlinskom kroničaru 
Andriji Egerer bio centar glagoljske pavlinske djelat- 
nosti. U 15. stoljeću imao-je glagoljicom pisana 
Pravila Reda i Govore sv. Augustina. Samostan u 
Gvozdu spominje se prije 1330. Nekoć je to bio 
najslavniji samostan Primorske provincije otaca 
pavlina i imao je čast priorata. Kako je g. 1521. na- 
pisao fr. Toma, vikar samostana sv. Nikole u Gvoz- 
du, provincijal i vizitator otaca u Hrvatskoj, imao je 
ovaj samostan pod sobom slijedeće samostane: BI. 
Dj. Marije kod Cepićkog jezera, sv. Spasitelja i sv. 
Jelene kod Senja, sv. Ivana u Lici i Bl. Dj. Marije u 
Crikvenici. Ovaj posljednji samostan osnovao je 14. 
kolovoza 1412. g. knez Nikola Frankopan, ban Hr- 
vatske i Slavonije, grof krčki, senjski i modruški, 
dozvavši tako oce pavline iz samostana sv. Nikole u 
Gvozdu... 

Navalom Turaka na hrvatske zemlje opustio je i 
ovaj samostan. Sve do g. 1706. stajao je u ruše- 
vinama kada je u njemu dozvolom poglavara Reda 
počeo provoditi pustinjački život brat Andrija Mati- 
jašić. On je iskrčio drveće izraslo na ruševinama i 
započeo obnavljati nastambe. Ujedno je za bogo- 
služje uredio crkvu-svetište koje je nekoć bilo po- 
svećeno sv. Nikoli, biskupu. U obnovljenoj je crkvi 
podigao jedan oltar na kome je sam general Reda 
Nikola Bengar vizitirajući ovo mjesto na blagdan 
Uzvišenja Svetoga Križa prinio Bogu neokaljanu 
misnu žrtvu. Tada su se ovdje nastanila i druga bra- 
ća, a provincijal je ove provincije o. Dominik Nova- 
čić g. 1726. ponovo podigao rezidenciju na čast 
priorata. U uglu crkve dobrotom darovatelja-iz Se- 
nja podignuta je kapelica sv. Antuna. Zidovi su sa- 
mostana bili još dosta visoki pa je uz crkvu podig- 
nuta i rezidencija. Kako je samostan za turskih na- 

jezdi stradao bio je zatrpan i samostanski bunar koji 
je sada bio očišćen. Na čitavom ovom brdu nema 
vode pa su prolaznici i putnici ovdje uzimali vodu za 
piće i napajanje stoke. U zimi zbog mnogo snijega 
ovuda mjesecima nitko živ ne bi prošao. Prava Ere- 
mum-Pustinja. 

Ovo je tvrdi realizam što ispunja tugom zbog 
nestanka svega onoga što je ovdje cvalo, tugom 
golemom, jer se u ovoj zemlji neće ništa učiniti da 
ovaj kamen prestane oplakivati sudbinu. Nije ovo ni 
sentimentalno gledanje povijesti. O kulturi se radi. 
| o tragovima vjere jednoga naroda koji i danas tu 
u blizini obitava, koji ovo mjesto zove Kloštar.« 

Upravitelj modruške župe  Presv. Trojstva 
velečasni Mile Šajfar iz Oštarija kaže da Modruš da- 
nas proživljava sudbinu mnogih sela koja su u pro- 
cesu laganog ali trajnog propadanja. Ljudi su s 
Modruša uvelike već otišli. Župa ima 550 vjernika. 
Neki sagradiše kuće u Josipdolu. Ljudi su prilično 
udaljeni od crkve. Na Modruš se treba uspeti, a u 
župi su pretežno ostali stari ljudi. 

Velečasni Mile Sajfar još kaže da je u Modrušu 
trajno i živo sjećanje na dugogodišnjeg župnika 
Alojzija Kuncea, koji je umro 1979. u Modruškom 
Zagorju (kojom župom je upravljao s Modruša), a 
pokopan na Modrušu. Taj izuzetno vrijedan, vedar i 
društven svećenik poklonio je Modrušu i njegovim 
ljudima od 1937. g. kada je ovamo došao kao mla- 
domisnik pa sve do svoje predane smrti svu svoju 
svećeničku ljubav, čitavo svoje srce. Dijelio je s lju- 
dima dobro i zlo. Digao je iz pepela nakon rata žup- 
ne crkve u Modrušu i Cerovniku, obnovio u Modru- 
šu crkvu sv. Antuna i sv. Nikole (podignuta valjda 
na spomen napuštene samostanske crkve sv. Niko- 
le u Gvozdu). U Modruškom Zagorju obnovio tako- 
đer župnu crkvu sv. Jurja. Kunce je u Modrušu po- 
stao legenda. Poslije njegove smrti župom je uprav- 
ljao velečasni Nikola Uravić iz Josipdola. 

Da li je Alojzije Kunce bio posljednji modruški 
župnik koji je u Modrušu stanovao? A ovdje je bilo 
sijelo krbavsko-modruškog biskupa (o čemu u 
ovom godišnjaku poprilično na drugim mjestima) 
od 1460. do 1493, koji će se odsada nazivati po 
gradu Modrušu (metropoli Frankopana). 

Modruš je jedno od najstarijih i najpoznatijih 
mjesta na krajnjem sjeverozapadu ovog područja. 
Pretpostavlja se da je postojalo još u vrijeme borbi 
između Ljudevita Posavskog i kneza Borne u počet- 
ku 9. stoljeća. Nastalo na podnožju Kapele (Gvoz- 
da), oduvijek je imalo izuzetno strateško i političko 
značenje na granicama Dalmatinske i Panonske Hr- 
vatske. Ugarski su kraljevi vrlo rano uočili vrijednost 
njegovog položaja i s posebnom pažnjom ophodili s 
njegovim vlasnicima. Za Modruš u najstarijem pe- 
riodu imamo više naziva koji uglavnom proizlaze iz 
njegovog urbanističkog razvitka kao što su Širan 
(Širin grad), Trojan grad, Tržan i Modruše. Rado- 
slav Lopašić navodi za Frankopane da su boravili u: 
gradu nazvanom »Tržan«, na vrhu brda Modruško- 
ga, a ispod grada pružala se varoš (civitas) Modruš- 
ka, »nakićena liepimi crikvami i gizdavimi kućami« 
mnogih plemića, dvorjanika kneževskih, trgovaca i 
raznih posjednika. Rast Modruša se ogleda i u nje- 


Turci su razorili i Oštarije 


Modruš danas 


govoj urbanoj kategorizaciji. Ispočetka je to bio 
samo trg (forum), zatim varoš (oppidum), a u vrije- 
me izdavanja poznatog Modruškog urbara (1486!) 
Modruš se naziva gradom (civitas). 

Značaj Modruša i njegovog užeg područja poras- 
tao je naročito poslije 1193. kada je hrvatsko-ugar- 
ski kralj Bela III dodijelio Modrušku župu krčkom 
knezu Bartolu i njegovim nasljednicima u »vječnu 
baštinu« sa svim njenim prihodima i prenio na njega 
svu sudsku i upravnu vlast. Granice Modruške župe 
često su se mijenjale. Frankopani su dobili Vinodol 
1225, Senj 1271, Gacku s Otočcem 1292, Drež- 
nik sa Slunjem 1323, Klokoč i Cetin 1387, Ribnik 
1394, Ozalj 1398. Diobom ovog najvećeg i najpo- 
znatijeg vlastelinstva na osam dijelova 1449. otpo- 
čeo je period njegovog opadanja, ubrzan, pored os- 
talog, i čestim unutarnjim sukobima. Modruš jeu 
toj podjeli dobio Stjepan II Frankopan, ban hrvatski, 
a kao gospodar centralnog i najvećeg dijela bivše 
gospoštije i dalje je nosio titulu kneza senjskog, 
modruškog i krčkog pa se smatrao i nasljednikom 
svih prava i ugleda koji je uživala njegova loza. Nje- 
govi su posjedi zahvaćali Modruš i grad Tržan s 
okolicom, zatim današnji Plaški (Plasi) s okolicom, 
Vitunj, Grobnik i Dubovac. U Modruškom urbaru, 

Oštarije danas 


Kapelica sv. Antuna P. u Oštarijama obnovljena 1980. 

koji je dao izraditi njegov sin i nasljednik Bernardin, 
može se utvrditi da je ovaj posjed bio iz godine u 
godinu sve veći i da je krajem 15. stoljeća obuhva- 
ćao oko 32 naseljena mjesta: Zaborsko (Saborski), 
Jesenica i Gordinje polje (Jesenica i Gornje r5olje), 


Pliskovo (Blata), Zavrh (Trojvrh ili Vajin Vrh;, Ribari: 
(Ribarić Selo nad Mrežnicom), Lisac (ruožda onaj - 


kod Plaškog), Selšići (Staro Selo), Medvija (Međe- 
đak), Krnice (Kučinić Selo), Prapruća (kod Ogulina), 
Gorica (nedaleko Prapruće), Plasi (Plaški), Bužičev- 
"ci (kod Cerovnika), Tržac (pod Modrušom ili današ- 
nji Tržić), Vidokuci (nepoznato, izgleda negdje na 
području Plaškog), Polje (Carevo Polje), Ivanočići (u 
Munjavi), Novaci (pored Ivanočića), Dani (negdje 
kod Oštarija), Otočac (Otok), Dražica (nedaleko Sa- 
lopeka), Zagorje (između Modruša i Ogulina), Kra- 
kar (bliže Drežnice), Vitunj (Vitunj), Gojmerje (Go- 
mirje), Lukovdol (Lukovdol), Grabrk (blizu Dobre, 
nedaleko Bosiljeva), Suglice (nedaleko Ogulina), 
Golivrh i Pišćatki (između Modruša i Ogulina) i Maš- 
nik (u nizu prednjih sela). 

Pod dojmom slavnoga Modruša vozimo dalje 
Jozefinom i dolazimo u Oštarije (Ogulinske). Povi- 
jest Oštarija usko je vezana za povijest čitavog ovog 
kraja, osobito Modruša. Oštarija nema bez crkve 


»slavne, čudotvorne Majke Božje« u Oštarijama. U 
Modruškom urbaru Oštarije se spominju pod ime- 
nom Otok. Oštarsko mjesto bilo je naime sastavni 
dio Otoka koji se prostro bliže Ogulinu. U Otoku je 
nekada stajao stari grad, dvorac knezova Frankopa- 
na. U 16. stoljeću Oštarije se zovu još »Svetica«. 
Preko Mrežnice, čije vode je čovjek danas usmjerio 
za dobivanje električne energije pa se u Oštarijama 
ona pojavljuje samo kada se uslijed kiša ne mogu 
primiti sve vode, vodi most za koji se kaže da je sa- 
građen od materijala razorene stare oštarske crkve. 
Svetište nekadašnje crkve »slavne, čudotvorne BI. 
Dj. Marije« sačinjava današnju župnu crkvu u Ošta- 
rijama. Još 1802. na jednom zidu nalazio se gla- 
goljski natpis iz 1593. g. 

Po predaji crkvu Blažene Djevice Marije u Ošta- 
rijama sagradio je pobožni hrvatski knez Martin 
Frankopan. Mnoge sačuvane isprave potvrđuju da 
je knez Martin Frankopan bio uistinu veliki zaštitnik 
i dobročinitelj crkava i samostana. Osnutak oštar- 
ske crkve, čini se, treba staviti u polovicu 15. st. 
(oko 1450), jer je već 1459. ova crkva obdarena 
od pape Pija II oprostima. Bila je građena u lijepom 
gotskom slogu od tesanog kamena. Imala je tri 
»lađe« koje su razlučivali mramorni pilovi ukrašeni 


Krizmanici u Oštarijama 1984. 


8 — Ličke župe 

Župna crkva sv. Josipa u Josipdolu, 1984. 


kapitelima. Ostaci slikarija na zidovima još su se 
dugo vremena nakon razorenja mogli vidjeti. Toranj 
je stajao iznad pročelja crkve. Bio je veoma visok, 
sagrađen na osam katova. 

Knez Martin obdario je ovu crkvu velikim imanji- 
ma. On umire 1479. a brat mu Stjepan postaje jed- 
nako tako veliki dobročinitelj oštarske crkve. 

U Oštarijama je nekada bila velika varoš i tu je 
1460, kada se s Udbine biskup krbavski povlači na 
Modruš, kaptol krbavski neko vrijeme boravio dok 
se biskup nije smjestio u Modrušu. 

Kada je pala u turske ruke lička Ostrvica prova- 
liše Turci u Oštarije. Bilo je to 1521. Mjesto i crkvu 
porobiše i spališe. Od lijepih oštarskih kuća »osta- 
doše jedva sjenke i neznatni tragovi« (Valvasor). Za- 
pis iz 1558. veli da je crkva sv. Marije u Oštarijama 
s tornjevima zapuštena. Na sačuvanoj slici iz 1639. 
vidimo samo jedan toranj?! 

Potrebe su nametale da se u Oštarijama (Sveti- 
ci) smjesti straža. Već 1557. bijaše u Oštarijama 
straža s deset haramija. Nakon dvije godine broj ha- 
ramija povećan je na dvanaest. Oštarije su pred- 
stavljale važan položaj za obranu zemlje a posebno 
Ogulina. Pusti zidovi crkve sv. Marije u Oštarijama 

koje požar i bijes turski nisu mogli razoriti služili su 
kao utvrda krajiškoj straži. Među crkvenim zidovima 
haramije su načinili kolibe u kojima su stanovali. Na 
pročelju.crkve, visoko od zemlje bila je stražarnica. 

Godine 1639. kada je carski mjernik Ivan Piero- 
ni putovao Krajinom naišao je na tužnu sliku oštar- 
ske crkve. Ispod kora je stajalo još nešto svoda. 
Pieroni je nacrtao crkvu kakvu je zatekao te godine. 
Ovoj je slici dodao lijep plan Oštarija. Kada je 
1657. u Oštarije došao carski mjernik Martin Stier 
nije više našao kamenog svoda koji je dakle bez kro- 
va odolijevao 124 godine. 

Godine 1642. (7. srpnja) 40 konjanika i 30 
strelaca s ogulinskim poručnikom Martinom Mogo- 
rićem junački je obranilo mjesto od bihaćkih Tura- 
ka. 

Koncem 17. st. od kamenja razvaljene crkve sa- 
zidana je današnja crkva. G. 1700. spominje se 
župnik kod »slavne, čudotvorne BI. Dj. Marije« u Oš- 
tarijama. Zbog gladi koja je ovdje vladala početkom 
18. st. mnogi će žitelji odseliti u Srijem i Pećuh u 
Ugarsku. 

Sve do 1803. stajao je stari toranj crkve. Dala 
ga je srušiti vojna uprava. Od toga materijala podi- 


gnut je današnji toranj crkve-svetišta Majke Božje 
od Cudesa u Oštarijama, kamo i danas, čini se sve 
više, hodočasti narod ogulinskog kraja. Za ovu cr- 
kvu u buli (svečanom pismu) pape Pija II 1459. 
kaže se da je to crkva »Blažene Djevice Marije na- 
zvane Čudotvornom (De Miraculis), u blizini mjesta 
Modruša, u krbavskoj biskupiji, prema kojoj (crkvi) 
hrli mnoštvo naroda s različitih strana zbog mnogih 
čudesa koja Svevišnji ondje danomice čini po mo- 
litvama i zaslugama Djevice i Majke«. 

U Oštarijama je sačuvan kontinuitet štovanja 
Majke Božje od Cudesa. Ostatak naroda nakon pro- 
vale Turaka 1521. čuvao je uspomenu na BI. Dj. 
Mariju od Čudesa, čija je crkva oko 170 godina bila 
u ruševinama, sve do pred kraj 17. stoljeća. 

Zidine stare crkve, među kojima je nikla nova, 
govore o veličanstvenoj monumentalnoj građevini. 

Nalazimo se u župnom dvoru u Oštarijama i raz- 
govaramo s velečasnim Milom Sajfarom, župnikom 
i čuvarom ovog starodrevnog Svetišta. On je 1980. 
imenovan župnikom Oštarija, Modruša, Josipdola i 
Cerovnika. U svim ovim župama pomoćnik (kape- 
lan) mu je bio velečasni Mile Cančar koji se nasta- 
nio u Josipdolu. Kasnije je župu Josipdol Nadbiskup 
povjerio župniku u Saborskom, Velečasnom Zlatku 
Sušiću. Čančar je i dalje ostao u Josipdolu kao ka- 
pelan župniku u Saborskom, dok nije ove godine 
premješten za župskog vikara u župu Viškovo kod 


Rijeke, a u Josipdol je konačno stigao stalni župnik 
iz Saborskoga Sušić koji je ujedno upravitelj župe 
Cerovnik. Upravo saznajemo u Oštarijama da kape- 
lan Marijan iz Ogulina odlazi u Saborski i na taj se 
način rješava Saborski dok tamo ne stigne stalni 
župnik. 

Oštarski župnik kaže da se njegovi župljani osje- 
ćaju Ličanima. Nikada naime Oštarci neće reći da 
su Gorani, ali će reći da su Ličani. Ovdje se govori 
čakavski. 2 

Velečasni Šajfar je u Oštarijama nastavio rad 
svojih prethodnika. Ovdje su se posebice zauzimali 
ogulinski župnici kao upravitelji kroz dugi niz godina 
dolazeći marno u Oštarije i podižući župu materijal- 
no i duhovno. Za njihovog upravljanja mnogo toga 
je bilo učinjeno na svetištu Majke Božje i župnom 
dvoru. Velečasni Mile pripovijeda o sedamnaest 
radnih akcija koje je poduzeo s narodom na obnovi 
zida oko crkve, o tome kako su obnavljali kapelu sv. 
Antuna u mjestu i kako je sa susjedima ove kapele 
s kojima se u svoje vrijeme »ratovalo« pronašao za- 
jednički jezik pri obnovi. Radovali smo se u Oštari- 
jama s mladim, poletnim župnikom, kojemu poma- 
žu suradnice u apostolatu sestre Srca Isusova, Au- 
gustina i Mirela, zbog tako lijepih proslava blagdana 
Majke Božje, od Velike Gospe kao glavnog blagda- 
na do drugih Marijinih blagdana: Svijećnice, Blago- 
vijesti, Bezgrešnog Začeća... : 


Župna crkva sv. Ane u Plaškom (sasvim desno vidi se malo i bivši župni dvor), 1984. 


Župni dvor u Saborskom, 1984, 


Oko Aam zasta na povratku na gotskim ulaznim 
vratima nekadašnje crkve slavne, čudotvorne Majke 
Božje i evo nas začas u Josipdolu. Zupnika Zlatka 
nećemo naći ni u Saborskom. Zadržat ćemo se 
samo kratko na župnom groblju u Josipdolu gdje je 
pokopan cerovnički župnik Dragutin Fifka, kojega 
su četnici 1943. zaklali kada se iz Josipdola vraćao 
u Cerovnik. Ime Dragutina Fifke je upisano u Josip- 
dolu na spomen obilježju palih u ovom ratu. Sada 
kada je u Josipdol stigao stalni župnik velečasni 
Zlatko koji odavde upravlja Cerovnikom nadati se 
da će se konačno na josipdolskom groblju obilježiti 
grob Dragutina Fifke, koji momentalno nema ni kri- 
ža (o čemu su Ličke župe 1984. malo napisale i u 
koju svrhu je Zupnom uredu u Josipdolu predano 
deset tisuća dinara kao prvi prilog Cerovničana za 
spomen-obilježje njihova župnika na josipdolskom 
groblju). 

Josipdol je inače dobio svoj današnji naziv po 
Josipu II, sinu Marije Terezije, a u čast i znak nje- 
govog prolaska i kratkog boravka u ovom mjestu 
1775. Stariji naziv za ovo mjesto je Munjava, kako 
se iz usta starijih ljudi moglo čuti (da i danas se još 
čuje). Munjava se spominje u Modruškom urbaru 
ali ne kao zasebno popisno naselje, već zajedno u 
registru kmetovskih imanja naselja Polje (Carevo 
Polje). U vrijeme popisa 1486. kada je i nastao ovaj 

Urbar, na svim ovim posjedima (Munjava, Polje, 
Ivanočići, Novaci) zatečeno je jedva 50% vlasnika, 
a što je posljedica turskih prodora, pljačke, paljenja, 
odvođenja u ropstvo i raseljavanja stanovništva u 
druge krajeve Hrvatske pa i izvan nje. 

Iz Josipdola krenut ćemo u pravcu Modruša ot- 
kuda smo i došli, ali ćemo ubrzo skrenuti lijevo, Sa- 
baljskom Dragom prema Plaškom, otkuda puca po- 
gled prema Cerovniku (no zbog magle ništa ovog 
puta nismo vidjeli). 

Najstariji naziv za ovo selo je Cerovik, a bilo je 
smješteno na širem prostoru između Zavrha i Mu- 
njave. Na ovom su se prostoru u predtursko vrijeme 
spominjala još dva manja sela: Gojmerac i Buži. Ce- 
rovnik se inače ne javlja u Urbaru kao posebno po- 
pisno naselje, već se njegovo ime spominje po žup- 
noj crkvi iz. 15. st. i iz popisa kmetova naselja Za- 
vrha. U Bužiu nalazio se frankopanski dvorac koji je 
dodijeljen Martinu Oštrihariću, autoru Modruškog 
urbara i najbogatijem vlasniku ovoga sela. U Bužiu 
(Bužičevcima) bilo je pored kmetovskih imanja i 
zemlje župne crkve i samostana sv. Nikole u Gvoz- 
du. 

Srednjovjekovno naselje Zavrh obuhvaćalo je 
područje današnjeg Trojvrha i Vajin Vrha. Ovaj naj- 
stariji naziv gubi se već u 17. st. i umjesto njega 
spominje se mjesto Vrhovce (Vajin Vrh) u kojem se 

i danas nalaze ostaci crkve iz tog vremena. Najveće 
posjede uživali su ovdje plemići Markovići i Oštriha- 
rići. 

Spominjući se župa kroz koje prolazimo doći 
ćemo u Plaški i zagledat ćemo se u prekrasnu gra- 
đevinu, pravoslavnu katedralu Majke Božje u Plaš- 
kom. Oči će nam se dugo zadržati na našoj sirotici 
crkvi sv. Ane u Plaškom, koja od 1968. postade 
hodočasnička crkva, svetište sv. Ane u ogulinskom 
kraju. 

Prije rata malom plaščanskom župom upravljaju 
župnici iz Cerovnika, pred sam rat i u ratu upravitelji 
su ogulinski franjevci-trećoredci, iza rata je upravi- 
telj ove župe župnik iz Modruša, obnavlja ju župnik 
iz Josipdola Ivan Plantek, a danas je župnik iz Sa- 
borskoga upravitelj plaščanske župe. 
= Najstariji naziv mjesta je Plasi, a spominje se u 
crkvenim dokumentima još za vrijeme prvih Arpa- 
dovića. Plasi su najprije bile crkveno u sastavu kr- 
čke biskupije (sve do potpadanja Krka pod vlast 
Mlečana 1154). Hrvatsko-mađarski kralj Gejza II 
stavlja Plasi s Modrušom 1163. pod vlast splitskog 
nadbiskupa. Drugi značajni datum za spomen ovog 
mjesta je osnivanje Krbavske biskupije 1185. u čiji 
sastav dolaze i tri veće župe s ove strane Plješevice 
i Kapele: Modruša, Plasi i Drežnik. Prema političkoj 
podjeli Plaški je u 12. st. predstavljao zasebnu up- 
ravnu oblast i ravnopravnu s Modrušem sve do 
1193. kada je u sastav velike Modruške župe i pod 
vlast Frankopana došao Plaški i njegova okolica. 

Stari grad Plasi nalazio se ispod kose Plaška gla- 
va. U njemu su bile dvije crkve (sv. Stjepana i sv. 
Nikole), jedan samostan i dvorac plemića Zebića. 
Iznad grada Plasi nalazio se grad Frankopana s ob- 
rambenom kulom čiji se ostaci i danas vide na vrhu 
te kose. Ovdje je svoje posjede imala dakle stara hr- 
vatska plemićka porodica. Zebići, a također i sa- 
mostan »sv. Mikule pri Gvozdi«. Zebići su bili veo- 
ma vjerni Frankopanima. 

Preko Plavče Drage uspet ćemo se na visoravan 
gdje se prostire Saborski sa župnom crkvom sv. 
Ivana Nepomuka. U mjestu je 1486. u vrijeme pi- 
sanja Modruškog urbara postojao frankopanski 
dvorac. Radi se o mlađem naselju kojim su gospo- 
darili Frankopani Modruški. Saborski je kao i sva hr- 
vatska naselja bliže turskoj granici bio uznemiren u 
vrijeme turskih pustošenja modruškog gospodstva, 
ali nigdje ne stoji da je potpuno opustio. Nakon sta- 
bilizacije pravaca turskih putova, koji su sve više za- 
obilazili ovo područje, ovamo sele manje grupe i po- 
jedinci s ugroženog područja Rakovice i Bihaća. Os- 
lobođenjem Like i pomicanjem turske granice ka 
Drežniku, Izačiću i Cazinu nastala su nešto povolj- 
nija vremena za ponovno prikupljanje stanovništva 
ovdje u 17. i 18. stoljeću. 

Bio je to dan prve zornice 3. 12. 1984. U crkvi 
sv. Ivana Nepomuka župnik Zlatko slavio je sa Sa- 
borčanima misu u zoru. Tu će on ostati tri dana, a 
ostala tri dana u tjednu stanuje, kažu, u Josipdolu, 
a ima na brizi, znaju Saborčani i to, još Cerovnik i 
Plaški. Kao zamišljeni zbog te sudbine, ako dobro 
čitamo lica, ali nadasve razumni, jer ne vole oni 
Zlatka sebično. . 


Saborski je povezan asfaltom s centrom Općine 
u Ogulinu. U grad ljudi putuju autobusima ili vla- 
kom. S Plitvicama ga također povezuje asfalt. 

Mi se uputismo prema Plitvicama. Susrećemo 
tri djevojčice kako se vraćaju iz škole. One svakog 
dana iz Sertić Poljane pješače do Poljanka, onda ih 
otuda autobus prevozi u školu u Plitvice i opet na- 
trag vrati do Poljanka. Ovdje se Saborski naginje na 
Plitvice. Da li su one garancija njegovog napretka? 
Daj Bože! 


Godišnjaci 


Stado dida Jerka, Trnovac 1984. 

»DA SVI BUDU JEDNO« (Iv17,21) 


ČESTITAMO 


PAROHIJAMA 


U RADUČU | GRACČACU! 


Na pravoslavnoj crkvi u Raduču koja je u obnovi ove je godine postavljen krov i podignut toranj, 1984. 

Na temeljima iz 1982. u Gračacu u Lici izrasla je u 1984.g. nova parohijska crkva 


mE... 


Božićni nas dani pozivaju da se ozbiljno udubi- 
mo u razmišljanje o tome u čemu se sastoji osobi- 
tost našega kršćanskog poziva u svakodnevnom ži- 
votu u ovom sadašnjem svijetu. Polazište za to vjer- 
ničko razmišljanje zgusnuto nam je zacrtao papa sv. 
Leon Veliki (umro g. 461) kad je u jednoj svojoj bo- 
žićnoj propovijedi uskliknuo: »Dok častimo rođenje 
Spasitelja našega, gle, mi svetkujemo naš početak! 
Jer rođenje Kristovo jest začetak naroda kršćansko- 
ga: rođendan Glave je rođendan Tijela! (Sermo 26, 
1). Isusov rođendan je, prema tome, ujedno rođen- 
dan svih nas koji smo s Isusom Kristom povezani 
Duhom Svetim u jedno otajstveno njegovo Tijelo, 
to jest u Crkvu, i koji smo njegovi udovi po kojima 
On u ovom svijetu navješćuje svoj mir i spasenje 
drugim ljudima, a naročito onima koje život bije i 
kojima je potrebna snaga božanske nade da bi mog- 
li svoj život proživjeti kao ljudi svjesni svoga ljud- 
skog dostojanstva. 


T. J. Šagi-Bunić, Duh zajedništva, BOŽIĆ 1984. 


I mi kršćani, kao i svi ljudi, s pravom slavimo i 
svoj tjelesni rođendan kad se radujemo što smo ug- 
ledali svjetlo ovoga svijeta, postali članovi čovje- 
čanstva i svoga zemaljskog naroda s kojim se osje- 
ćamo solidarnima i suodgovornima za boljitak svoje 
domovine, a i za boljitak i sreću svega čovječanstva 
s kojim nas veže zajedništvo iste ljudske naravi koju 
nam je Bog podario kad nas je iz svoje dobrote 
stvorio i dao nam ovu zemlju da njome zavladamo 
(usp. Post 1,28). 

Ali na Božić mi vjernici slavimo svoj duhovni ro- 
đendan. Jer kao što je na Božić Presveta Djevica 
stvaralačkom silom Duha Svetoga iz svoga krila na 
neokaljan način rodila Isusa, tako je i Sveta Crkva 
po tom istom Duhu Svetom svakoga od nas na kr- 
štenju rodila da budemo članovi duhovnog Božjeg 
naroda, da postanemo »Narod izabrani koji revnuje 
oko dobrih djela« (Tit 2,14). 


T. J. Šagi-Bunić, Duh zajedništva, BOŽIĆ 1984. 

Putopis 


CRKVA U SOVJETSKOM 
SAVEZU 


(povodom 500. obljetnice smrti litvanskog 
narodnog zaštitnika sv. Kazimira) 


Sovjetski Savez je površinski najveća država svi- 
jeta. Ima preko 22 milijuna km? površine i 267 mi- 
lijuna stanovnika. Dijeli se na evropski i na azijski 
dio (Sibir i Centralna Azija). Glavnina stanovništva 
i industrije je u evropskom dijelu. U zemlji postoje 
velika rudna bogatstva. Sovjetski Savez je jedna od 
dviju supersila (SSSR i SAD). Ovdje živi šarenilo 
naroda, kultura i religija. 

Kada je papa Ivan Pavao II g. 1983. imenovao 
18 novih kardinala, među njima je bio također Ju- 
lijan Vajvods, katolički biskup Rige, glavnog grada 
Letonije (Latvije). Tada smo nešto više doznali o 
Katoličkoj crkvi u Sovjetskom Savezu. Glavnina ka- 
tolika se nalazi u Litvi i Letoniji, ostali su raštrkani 
po ostalim krajevima Sovjetskog Saveza, napose u 
Ukrajini. 


Estonija, Letonija i Litva 


To su pribaltičke sovjetske republike. Glavni 
grad Estonije je Talin, Letonije Riga i Litve Vilnius 
(na starim kartama Vilna). Riječ je o trima malim, 
različitim republikama i etnički i povijesno i vjerski 
gledano. Svaka ova republika ima svoj zasebni je- 
zik, a latinica je službeno pismo. Do 18. stoljeća 
Estonija i Letonija su bile u sklopu Švedske, a Litva 
u sklopu Poljske. Nakon tega dolaze u sklop carske 
Rusije. Zbog toga glavnina stanovništva Estonije su 
luterani. Letonija je vjerski miješana, a Litva je pre- 
težno katolička zemlja. Litva ima četiri katolička bis- 
kupa. Godine 1983. bili su litvanski biskupi u po- 
sjeti »ad limina« papi u Rimu, a ove godine (1984) 
katolici u Litvi proslavili su 500. obljetnicu smrti sv. 
Kazimira, svog narodnog zaštitnika. Papa Ivan Pa- 
vao II poslao je prilikom ovoga slavlja predsjedniku 
litvanske biskupske konferencije, biskupu Liudasu 
Povilonisu, osobnu poslanicu. U njoj žali što sam ne 
može sudjelovati u svečanostima, niti je mogao po- 
slati svog osobnog zastupnika, jer mu sovjetske 
vlasti nisu izdale potrebne dozvole za ovaj posjet. 
Papu su litvanski biskupi pozvali na ove svečanosti 
još lanjske godine kad su došli u pohod. Papa u po- 
slanici zatim jamči biskupima, svećenicima i vjerni- 
cima te sovjetske republike svoju duboku duhovnu 
povezanost. Poziva Litvance da s nadom i poletom 
ispovijedaju vjeru po primjeru sv. Kazimira. Čitavu 
Crkvu u Litvi, dva i po milijuna katolika, papa pre- 
poruča Majci Božjoj. Pozvao je katoličku zajednicu 
u Litvi da u »bratskoj povezanosti pod vodstvom 
biskupa« i nadalje doprinosi svoj nenadomjestivi 
udio na dobrobit čovječanstva. Veseli se što je du- 
hovna baština sv. Kazimira među litvanskim katoli- 

cima živa. Nada se da će se ukazati mogućnost da 
posjeti Litvu. U usmenom nagovoru vjernicima kod 
podnevne molitve Angelusa u Castelgandolfu rekao 
je da su katolici u Litvi krajevno vrlo udaljeni, ali bli- 
zu njegovom srcu. »Zapravo i nisu tako daleko. Do 
Vilne je samo dva sata vožnje avionom« — rekao je 
Ivan Pavao II. Vjernicima je naveo jedan odlomak iz 
svog govora sa svečanosti u čast sv. Kazimiru 4. 
ožujka ove godine (1984) u bazilici sv. Petra u 
Rimu, na kojoj su sudjelovali predstavnici mnogih 
evropskih biskupskih konferencija. Iz Litve međutim 
nije bilo ni biskupa ni vjernika. A uoči svečanosti u 
Vilni, koja se tamo održala 26. kolovoza (1984) pri- 
kazao je papa u zasebnoj kapeli u Castelgandolfu 
misu na litvanskom jeziku. Biskup Liudas Pavilonis 
je u ime litvanskih biskupa poslao papi zahvalni br- 
zojav. Zahvalio mu je za misu na litvanskom jeziku, 
zatim papu izvješćuje da su na svečanostima u čast 
sv. Kazimiru mogli sudjelovati svi litvanski biskupi, 
pa i apostolski administrator nadbiskupije Vilna, 
biskup Julijanos Steponavičius, koji već dvadeset 
godina ne smije obavljati svoje službe i nalazi se u 
kućnom zatvoru u mjestu Zagare. Papinu poslanicu 
na ovom slavlju u Litvi saslušalo je veliko mnoštvo 
vjernika na litvanskom i poljskom jeziku, jer u Vilni 
živi i mnogo Poljaka. ' 

U ovim republikama postoje dvije katoličke bo- 
goslovije: jedna je u Litvi, a druga u Letoniji. U Es- 
toniji ima veoma mali broj katolika, glavnina sta- 
novništva pripada luteranskoj zajednici. U Talinu u 
jednoj velikoj luteranskoj crkvi bio sam prisutan dok 
je pastor uz pratnju orgulja obavljao pogrebni obred 
nad jednom pokojnicom. Tu sam posjetio također 
dvije aktivne pravoslavne crkve u kojima je tada bilo 
bogoslužje. U Rigi (Letonija ili Latvija) sam bio u 
jednoj aktivnoj katoličkoj crkvi. Bila je Velika Gos- 
pa. Poslije podne sam u toj crkvi bio na večernji uz 
pratnju orgulja na letonskom i latinskom jeziku. 

Posebnu pažnju zaslužuje Vilnius (glavni grad 
Litve). On je prepun katoličkih crkava (mnoge imaju 
dva tornja) i starih svjetovnih zgrada, da se za Vilnu 
može kazati: to je muzej arhitekture na otvorenom. 
Napominjem da su i ovdje. mnogi crkveni objekti 
pretvoreni u profane svrhe, da su danas koncertne 
dvorane, galerije slika, naučne ustanove i sl. No 
ima nekoliko aktivnih katoličkih crkava, koje sjaju u 
punini svoje izvorne ljepote, jer sovjetska vlast 
među ostalima obnavlja također i aktivne katoličke 
crkve. U Vilniusu sam bio u tri aktivne katoličke cr- 
kve. To su: crkva sv. Rafaela, koja je nedavno bila 
obnovljena pa svojom bjelinom odskače od okoline, 
pred glavnim ulazom je kip Gospe Lurdske. Tu sam 
bio na misi, bila je nedjelja poslije podne. Misa je 
bila na latinskom jeziku uz pratnju orgulja i s pjeva- 
njem, a svećenik je pod misom imao propovijed. 
Zatim sam bio u crkvi sv. Terezije, također nedavno 
obnovljena, slična je glavnoj crkvi u našoj Slavon- 
skoj Požegi, upravo sjaji u svom baroknom dekoru, 
ima čak i pozlate. Nedaleko ove crkve je na otvore- 
nom ikona litvanske Bogorodice, pred kojom su 
gorjele svijeće, žene su klečale i molile se. Bio sam 
u trećoj aktivnoj katoličkoj crkvi sv. Petra i Pavla, 
koja je sada katedrala. Unutrašnjost joj je prepuna 

štuko-ornamentike. Upravo se unutra izvode neki 
radovi. Nad crkvom se uzdiže kupola, a na njoj su 
pozlaćenim slovima riječi Kristove sv. Petru: Tu es 
Petrus et super hanc petram... (Ti si Petar i na toj 
stijeni sazidat ću Crkvu svoju . . .). Ima još aktivnih 
katoličkih crkava, ali nije bilo vremenskih moguć- 
nosti da i njih vidim. Bio sam i u pravoslavnoj ak- 
tivnoj crkvi Sv. Duha, koja je utonula u barok, da se 
ikonostas jedva nazire. Grad Vilnius je toliko nekada 
oduševio ruskog generala Kutozova, pobjednika 
nad Napoleonom, da je taj grad odabrao za svoju 
rezidenciju i tada je svojoj vojsci izdao naredbu o 
čuvanju crkava i ostalih spomenika kulture. 


Armenija i Gruzija 


Prelazimo u Zakavkazje. Bili smo u dvije repub- 
like: Armeniji (glavni grad Erevan) i u Gruziji (glavni 
grad Tbilisi). Centar Armenske pravoslavne Crkve je 
Ečmijadzin, nedaleko od Erevana. Armenska crkva 
nije u sastavu Ruske pravoslavne Crkve sa sjediš- 
tem u Moskvi. Bili smo u Ečmijadzinu, vidjeli smo 
mnogo njihovih svećenika, glavnu crkvu, njihov 
muzej i dr. U Tbilisiju nisam imao priliku vidjeti ak- 
tivnu crkvu, ali smo bili u Mcheti (drevni glavni grad 
Gruzije, od Tbilisija 20 km), gdje je bilo bogoslužje. 
U Gruziji se mnogo štuje sv. Juraj. U lokalnom mu- 
zeju ikona u Tbilisiju ima mnogo ikona sv. Jurja. Tu 
je najstarije kršćanstvo u Sovjetskom Savezu, koje 
ovamo dolazi već u trećem stoljeću iz Bizanta. U 
Gruziji ima i muslimana. 


Uzbekistan 


Prelazimo zatim u Centralnu sovjetsku Aziju, u 
republiku Uzbekistan (glavni grad je Taškent, ne- 
davno stradao u potresu). To je jedna od pet sov- 
jetskih republika u kojima prevladava muslimanski 
živalj. Ovaj dio Sovjetskog Saveza graniči s Iranom 
i Afganistanom. Uz Taškent bili smo u dva stara 
grada: Buhari i Samarkandu koji su prepuni islam- 
skih kulturnih spomenika. U okolici Taškenta nalazi 
se jedno rusko selo s pravoslavnom crkvom, tako- 
đer i jedna katolička crkva (tu ima Poljaka koji su 
tamo došli u | svjetskom ratu). 


Moskva i Lenjingrad 


U Moskvi i Lenjingradu postoje uz aktivne pra- 
voslavne crkve također katolička, baptistička, ži- 
dovska sinagoga i mošeja (džamija). Bio sam na 
bogoslužju u pravoslavnim crkvama. 


Zagorsk i Vladimir 


U starim gradovima istočno od Moskve bio sam 
u gradu Zagorsku (oko 40 km istočno od Moskve). 
Tu je centar Ruske pravoslavne Crkve. Do nedavna 


122 


tu je rezidirao patrijarh. Sada je u Moskvi gdje je do- 
bio Danilovski manastir za rezidenciju. Toga dana 
bila je nedjelja pa je u Zagorsku bilo mnogo pravo- 
slavnih vjernika. Ovdje je velika bogoslovija s mno- 
go polaznika. Od ostalih gradova spominjem samo 
Vladimir, gdje sam bio u jednoj aktivnoj pravoslav- 
noj crkvi. Ovdje su još dvije stare pravoslavne cr- 
kve, ali su bile u restauraciji pa ih nismo mogli vid- 
jeti. Iz jedne je dopiralo crkveno pjevanje. To je bila 
jedna grupa pravoslavnih iz SAD koja je iznimno 
dobila dozvolu da može u crkvu. 


Čop (na tromeđi s Mađarskom i 
Čehoslovačkom) 


Kada sam prvi puta putovao u Sovjetski Savez 
(1966), a putovali smo željeznicom, u graničnom 
mjestu Čop dugo smo stajali radi proširivanja oso- 
vina vagona (u Sovjetskom Savezu je širi kolosijek). 
Imali smo pauzu od pet i po i dobili smo slobodni 
izlaz u grad. Tako sam došao do crkve u zapadnom 
stilu. Zaključio sam da je katolička. Žene su upravo 
čistile crkvu. Grad Cop je bio prije rata u sklopu Ce- 
hoslovačke pa je tamo ostalo katolika. Danas je u 
sovjetskoj Ukrajini. Od J. Vajvodca u Rimu, prigo- 
dom imenovanja kardinalom čuli smo da svećenici 
iz Letonije upravljaju s nekoliko župa u Ukrajini. 


Koliko ima vjernika u Sovjetskom Savezu? 


Računa se da je pravoslavnih vjernika oko osam- 
deset milijuna. Katolika ima oko tri milijuna (od 
toga u Litvi dva i po, u Letoniji oko 400 tisuća), lu- 
terana oko milijun (glavnina ih je u Estoniji), musli- 
mana oko 20 milijuna (glavnina ih je u republikama 
Centralne sovjetske Azije). Napominjem da su to 
samo procjene. 


Veze između Vatikana i Sovjetskog Saveza 


Veze su počele s papom Ivanom XXII (1958- 
-1963). Tada je taj papa primio u audijenciju kćer- 
ku Hruščova, tadanjeg šefa Sovjetskog Saveza, i 
njezinog supruga Adžubeja. Kasnije su i vrhovni ru- 
kovodioci Sovjetskog Saveza dolazili papi u Rim. 
Posljednji posjet papi u Vatikanu učinio je A. Gro- 
miko, današnji ministar vanjskih poslova, (1982) i 
tada je Ivan Pavao II razgovarao s Gromikom na 
ruskom jeziku, što je bio vjerojatno prvi slučaj u po- 
vijesti rimskih papa. Slijedeće je godine papa ime- 
novao 18 novih kardinala, među njima i biskupa 
Rige J. Vajvodca, što je prvi slučaj da je jedan sov- 
jetski građanin postao kardinalom. 

Ovaj putopis neka bude prilog današnjem eku- 
menizmu, koji je alfa i omega današnje Katoličke 
Crkve, ali to je došlo s papom Ivanom XXIII, koji 
pravi i neke ustupke zbog 90 milijuna katolika u is- 
točnim zemljama. Sam kardinal Vajvodc je u Rimu 
rekao da je za Hruščova u početku bilo jako teško 


Lik sv. Kazimira (izrađen u deblu) na dvorištu bo- 
goslovskog sjemeništa u Kaunasu (Litva) 


stanje za Katoličku Crkvu, među ostalima i on je bio 
u logoru dvije godine, ali da se kasnije stanje po- 
boljšalo. Doduše, tamo je djelatnost svedena samo 
na bogoslužje. Papa Ivan XXIII je izmjenio kurs Cr- 
kve jer je bio nuncij u Turskoj i i Bugarskoj pa je tamo 
vidio što je život, a bio je iz seljačke obitelji, a ne 
rimski plemić. Tko hoće upoznati život, neka ide na 
Istok. 


Vladimir Dumbović 


U spomen DON JOSI FELICINOVIĆU 


Josip Felicinović rodio se u Zadru 1889. od oca 
Bože i majke Adele pl. Borelli-Vranski. | po očevoj 
i po majčinoj strani bio je plemićkog roda, pa je nje- 
govom smrću 13. ožujka 1984. (u 95. godini živo- 
ta) nestao posljednji zadarski plemić. 

Poznat zbog svoje skromnosti nikada don Joso 
nije isticao to svoje plemićko podrijetlo i cijelim je 
životom pokazao da je plemstvo duha vrednije, ko- 
risnije i Bogu milije nego bilo kakvo plemstvo krvi. 

O njegovu životu mogao bi se napisati veoma 
napeti i sadržajni roman. Kao gimnazijalac bio je za- 
dojen liberalnim idejama, koje su bile u modi, i pre- 
ma vjeri pasivan i nezainteresiran. U određenom 
trenutku milost ga je zahvatila božanskom snagom. 
Završava gimnaziju i počinje studirati filozofiju, teo- 
logiju i sociologiju sa željom da postane svećenik. 

Za svećenika je zaređen 1913. u rodnom Zadru. 
Postavio je sebi uzvišeno geslo koje je znao mnogo 
puta u dugom životu ponavljati i potvrditi: »Sve za 
Crkvu, Papu i hrvatski narod.« To predanje ovim 
idealima nije ga vezalo da ne bi s mnogo ekumen- 
ske širine susretao ljude koji su bili pripadnici drugih 
vjeroispovijesti ili nacionalnosti. 

Kao svećenik službovao je na više mjesta: u 
Škabrnji, Obrovcu, Pagu, Gospiću, Varaždinu, Ši- 
beniku, Zadru. 

Godine 1919. Talijani su okupirali Zadar, Bio- 
grad, Pag i još neka mjesta u Južnoj Hrvatskoj. Don 
Joso će napisati slijedeće: »Tada sam bio vjerouči- 
telj u Pagu. Kao Hrvata i protivnika talijanskog im- 
perijalizma Talijani su me najprije zatvorili u Zadru, 
a zatim me komandant otoka 30. 4. 1919. protje- 
rao u Karlobag. Tada sam držao u Karlobagu, a za- 
tim u Gospiću, Zagrebu, Varaždinu i Ljubljani pre- 
davanja o patnjama našeg naroda pod talijanskom 
okupacijom . . .« 

Od vojnog zapovjedništva u Gospiću saznao je 
da se sprema plan o zauzimanju Paga vojnim poho- 
dom, pa se u svom domoljubnom zanosu želio pri- 
družiti tom prepadu: »Zamolio sam komandu u 
Gospiću da i ja sudjelujem u tom vojničkom pothva- 
tu i dozvolili su mi. Brzim korakom sam prešao Ve- 
lebit i pun veselja stigao na vrijeme u Karlobag. Ko- 
mandant naše vojske u Karlobagu bio je poručnik 
Vuković, bjegunac iz Gorice, koji me je bratski pri- 
grlio i službeno me imenovao vodičem vojske po 
otoku i tumačem talijanskog jezika . . .« Pag je bio 
zauzet. Spor s Italijom bio je rješen diplomatskim 
putem i grad je bio ponovo pripojen domovini. Don 
Joso je opisao svečane trenutke oslobođenja. 

Don Joso Felicinović je dugi niz godina bio vje- 
roučitelj u školama Paga. S don Jurom Palčićem i 
don Marijanom Milinom osniva nižu privatnu gim- 
naziju. S benediktinkom Gertrudom Magaš osniva 
u Pagu i dječje zabavište. 

Zagrijao se za ideje Katoličke akcije. S mnogo 
ljubavi i žara don Joso je kao duhovnik radio najprije 
u orlovskoj a zatim u križarskoj organizaciji. 

U pogledu solidariziranja s obespravljenim rad- 
ništvom bio je među prvima u našim stranama. Po- 
krenuo je štrajk i na taj način prisilio upravu da udo- 

Don Joso Felicinović vodio je u Gospiću »Mlade junakinje«, 1920. 


volji nekim opravdanim zahtjevima radnika. Zbog 
toga je u Sibeniku bio poveden sudski postupak 
protiv don Jose. Sve je to on podnio jer mu je iznad 
svega bila na srcu evanđeoska istina i pravda. Rad- 
nici i građani zavoljeli su ga kao svog pravog narod- 
nog tribuna. Njegov vjerni Pag, gdje je proveo naj- 
više godina svoga svećeničkog služenja, priznavao 
je don Josine zasluge i za života i u trenutku smrti. 
Na njegovu sprovodu cijeli Pag je bio na nogama. 

Usput samo nek se bar spomene da je don Joso 
Felicinović bio pokretač i urednik mjesečnika »Zora« 
u Zadru, zatim osnivač i urednik tjednika »Katolik« 
u Šibeniku. Uz veliko mnoštvo članaka napisao je ili 
preveo tridesetak knjiga i brošura u kojima rasprav- 
lja o odgojnim mladenačkim problemima ili obrađu- 
je društvena pitanja našeg vremena u svjetlu soci- 
jalne nauke učiteljstva Crkve. 

U teškim danima drugog svjetskog rata osniva 
tzv. pučku kuhinju gdje se uz pomoć zagrebačkog 
Karitasa dijelilo svakoga dana besplatno oko 700 
obroka. 

Iz zatvora je oslobodio brojnim intervencijama 
više od 150 ljudi a 30 osuđenika spasio od izvrše- 
nja smrtne presude. Jedino mjerilo za njega bila je 
činjenica da su bili ugroženi. A gdje čovjek trpi, trpi 
Isus Krist. Rekao bi: »Svi su ljudi djeca Božja i Krist 
je umro za sve.« 

Od 1945. do 1954. duhovni je pomoćnik u sve- 
tištu sv. Sime u Zadru. Onda se oprostio s rodnim 


124 


Zadrom i otišao ponovno u svoj voljeni Pag da ga 
više nikada ne ostavi. 

Bio je kapelan koludrica benediktinki sve do 
1980. 

Primio je više priznanja službene Crkve (kanonik, 
monsinjor, papinski odličnik). 

Njegovi đaci: zadarski nadbiskup Marijan Oblak 
i šibenski biskup Josip Arnerić iskazali su mu nad 
odrom poštovanje. Među biskupima koji su poslali 
sućut bio je i Prvostolnik kardinal Franjo Kuharić. 
Na pogrebu se okupilo šezdesetak svećenika i re- 
dovnika. 

Umirovljena učiteljica Josipa Fabijanić kod nje- 
gova sprovoda nadahnuto je izrekla ove riječi: »U 
Pagu je lako bilo vjerovati u dobroga Boga kad je za 
njega svjedočio svima dobri don Joso.« 


(Sažetak članka Žarka Brzića, Danica 1985) 
Don Josina sjećanja na Gospić 


(iz pisma bivšoj učenici gđi Marici Palčić iz Gospića, 
Pag, 29. 11. 1979.) 


Draga i štovana gospođo! 

Srdačna hvala za Vaše drago pismo. Imam 91 
godinu. Pamćenje slabo vrijedi te čekam smrt. Sje- 
ćam se: 1. 5. 1919. istjeran sam iz Paga i Dalma- 
cije od talijanske okupatorske vojske. Služio sam 


ŽUPNI URED. 
GOSPIĆ 
“ee 


Pu 139. 


Ktnireučk. 

Ča ojelrje prija bpravka u Smpina Kila pe vjeri 
Jrančnuji posede negoli imame, jego pad eat 
ra Kod prjamiocsjtn e Mara rfacecvijeu, be pe frve mopancs 
Zaira u nebekća potpiravage, kei sadlana naglasnovj 


Dokumenat o radu don Jose u katoličkim organizacijama, Gospić 1921. 


kao kapelan i katehet u Varaždinu i u Gospiću. U ne trebaju. Brzo ću umrijeti. U Gospiću sam bio ka- 
Varaždinu nijesam se snašao. U Gospiću mi je bilo pelan i vjeroučitelj u vježbaoni od preparandije. 
veoma lijepo i bio sam upravo sretan. »Mlade Juna- Tropčić mi je bila desna ruka. Na sastancima: du- 
kinje« — »Marijina Kongreg.« i Katol. organiz. god. hovni nagovor, predavanje, deklamacije, čitanje itd. 
1920. sam osnovao i vodio u Gospiću. Stanovao Kad je biskup J. Marušić bio u Gospiću u posjeti, 
sam kod preč. Polića. Bio mi je pravi otac i brat. dali smo neki igrokaz i malu akademiju, tj. dala su 
Svaku sam nedjelju po podne okupljao i vodio te katolička društva. U srpnju 1921. Talijani odoše iz 
razne organizacije, a upute bi dobio iz Zagreba. Ova Paga a ja sam se vratio na staru službu u Pag. 

stara fotografija i ova Uredovna potvrda meni više 

KRITIKA JAKOVNE KRTIČARA 


Valjen Isus i Marija! A 

Narode moj lički, nisam se dospija ni odmorit od 
Marije Bistrice, a već me se prečasni nadoveza da 
mu pišem kritiku za »Ličke župe« 1985. »Ajme, 
prečasni« — velim ja — »di je meni sade do kritike, ja 
sam vam, što veli učevni narod, pun lipi dojmova iz 
Marije Bistrice di se skuplo naroda za edno, brat 
bratu, pet Lika. Ne morem ja sade nikoga napadat 
kad mi srce piva ka i tica na grani sporad unog sil- 
nog naroda u Mariji Bistrici što se naša tamo da sla- 
vi Boga i Blaženu Divicu.« Tako ja prečasnom, a un 
meni otpovrnu: »Slušajde, Jakovna, meni je drago 


| dasi ti zadovoljan s Marijom Bistricom, al mi nemoj 


to iskoristit pa da se sade izvučeš od pisanja kritike. 
Baš kad si najviše zadovoljan, moraš se kritički os- 
vrnut na uno što ne valja. A, osim toga, sto puta 
sam ti reka da kritika ne znači vaik napadat uno što 
ne valja, nego i povalit uno što valja.« »A tako« — 
velim ja - »unda ću ja nama povalit, Lički visnik' 
jerbo je u brojevima od 15. rujna i 1. studenog 
1984. donija zavalnice pravoslavnom svešteniku 
gospodnu Slavku Stevanoviću i katoličkom svećeni- 
ku gospodnu Josipu Kapšu. Ote zavalnice dale su 
tugujuće obitelji pok. Nikole Obradovića i pok. Bare 
Tomljenović za oto što su spomenuti svećenici odr- 
žali lipo opijelo i misu zadušnicu za pokojnike. To je 
u redu da se obitelji zavaljuju, al ja bi tija istaknut da 
je još više u redu što je to objavito u ednom glasilu 
Socijalističkog saveza, što dosad baš i nije bija obi- 
čaj. Svima je virnicima oto bilo drago pročitat. 
Tako bi tribalo i dalje bit da su u našim novnama iz- 
jednačite zavalnice virnika i uni što ne viruju, jerbo 
smo svi i po Ustavu ednaki i izjednačiti pa unda tri- 
bamo bit ednaki na svakom mistu u društvu i bližoj 
i daljoj okolici. 


Kad već valim, da povalim i Crveni križ u Gospi- 
ću za oto što je Župnom uredu u Gospiću posla apel 
za dobrovoljno davanje krvi i zamolija da se otaj 
apel pročita među virnicima. Nije ni virnička krv za 
odbacit ako triba pomoć bližnjemu, el de?! Baš mi 
edan doktur veli da bi i ja ka virnik i kršćanin moga 
komotno dat svoju krv ednom, rećemo, koji ne vi- 
ruje u Boga, samo ako paše krvna grupa. Pitam ja 
njega da bi l'ja, more bit, moga takog čovka zarazit, 
da rečem, virskim virusima. Unda meni veli otaj 
doktur da ne pravim prdačnu iz ozbiljni stvari, jerbo 
da i un iđe svake nedlje u crkvu, a da ednako dobro 


| operira une koji viruju u Boga i une koji u Njega ne 


Viruju. Još ni edan koji ne viruje nije reka da ne bi 
tija da ga un operira za oto što je virnik. Važno je da 
dobro i pošteno delaš svoj pos&, veli meni otaj do- 
ktur. A unda ja njega priupita da kako se unda pri- 
kim okom gleda na, rećemo, učitelje i provesure 
koji pokazuju da su virnici. Mnogi odgovorni misle 
da taki relegiozni učitelji i provesuri ne bi smili od- 
gajat našu dicu jerbo bi ih mogli uputit na krivi put. 
| dalje ja upita otoga doktura da je I" to sporad oto- 
ga što se u nas vodi više računa o duši nego o tilu. 

Tu sam dokturu da zera mislit jerbo mi nije da od- 
govora na oto moje pitanje, nego me uputija da pi- 
tam kakog doktura vilozovije il doktura pedagogije — 
uni imaju odgovor na svako pitanje. 

Ajmo dalje! Citam u »Pravoslavlju« od 1. rujna 
1984. da Parohija u Gospiću zavaljuje umirovljeni- 
ku Nikoli Drakuliću što je da milijun stari dinara da 
se metnu stakla na razbite prozore pravoslavne cr- 
kve u Gospiću. Uoči Marije Bistrice neko je noćom 
razbija stakla na pročelju katoličke župne crkve u 
Gospiću i to nekako na godišnjicu razbijanja prozora 
na kapeli sv. Ivana Nepomuka u Ulici JNA. Tako ni 
katolici ni pravoslavci u Gospiću ne mare zavidit 
edni drugima sporad razbijeni cakala na župnoj, od- 
nosno parohijskoj crkvi. 

Kad već divanim o crkvama, pade mi na pamet 
izgradnja srušene crkve sv. Mateja u Širokoj Kuli, 
za koju izgradnju još do dana današnjeg nema do- 
zvole. Morda je i bolje da se ne gradi jerbo bi i na 
njoj mogli razbit prozore pa bi bilo novog troška. 
Tako se ne more već više od deset godina rišit spor 
između Titovokoreničke općine i župe u Podlapači 
oko plovanijske zgrade koja pripada župi, al uni iz 
Općine vele da ne pripada. A kako ne pripada ako 
je to od starine bija stan podlapački župnika i župni 
ured?! Morda će se oto rišit 1985. kad uprav pada 
osamstota oblitnica od osnivanja nekada slavne kr- 
bavske biskupije, koja je osnovata 1185. Eto ti 
kako prolazi slava — ne moreš doć ni do svoje zgra- 
de kunda si je, Bože prosti, ukra il nekom oteja! 

Na ednoj katoličkoj osmrtnici od sičnja 1984. 
čitam za pokojnika da je preminuo »blago u gospo- 
dinu« i na kraju »počivao u miru božjem«, di je uno 
»gospodinu« i »božjem« napisato malim početnim 
slovom. Ja iz uni stopa odem do ednog provesura 
rvackog jezika i velim taka i taka stvar i el to po pra- 
vopisu da se Bog i Gospodin kad se misli na Boga 
piše malim početnim slovom. Veli mi otaj provesur 
da je to pogrišila il rodbina pokojnika il tiskara u 
Gospiću jerbo da se obe ote riči po svakom pravo- 
pisu moraju pisati velkim početnim slovom kad se 
misli na ednog Boga, rećemo kršćanskog, jerbo da 
je oto ka i vlastito ime. Još mi veli otaj provesur da 
ne rečem da mi je un to reka jerbo da se ne bi rada 
upoveljavat u take stvari barem dok ne ode u pen- 
ziju. Nisam baš razumija kake veze ima penzija s 
pravopisom, al sam mu lipo zavalija što me uputija 
u pravopis, a ja ovim putem šaljem oto dalje na 
znanje i ravnanje. Po što kupija, po to i proda. 

Este I' vidli prid Zupnim dvorom u Gospiću unaj 
semavor? Ednog popa ogloblo sa sto iljada za oto 
što je izaša autom iz župnog dvorišta i krenija des- 
no, a njega milicionar opali po džepu jerbo da j na 
semavoru bilo crveno. Pa što s otim, reći ćete vi, i 
za popa vridi semavor ka i za svakog drugog smrt- 
nika. Da, istina je, al kad se izlazi iz župnog dvori- 
šta, dolazi se iza semavora, a ne isprid njega. Kako 
unda pop u autu kad izlazi iz dvorišta, more znat el 
na semavoru crveno il zeleno! Ja bi pridložija pre- 
časnom da zaposli ednog čovka koji bi vaik straža- 
rija isprid semavora kad popov auto izlazi iz dvorišta 
župnog ureda, i unda nek otaj čovk viče: »Pope, cr- 
veno, pope, zeleno, pope, žuto!« E, al unda bi mor- 


da plovana globlo sporad vike i galame u centru jer- 
bo da ne da radnom narodu otpočinut u miru. Teš- 
ko Klisu jer je na kamenu, i kamenu jer je Klis na 
njemu, kako su divanli naši stari. Ja bi utišija našeg 
prečasnog unim lipim travnjakom što mu se pružija 
sve do ulaza u dvorište pa ne mari gledat unaj pusti 
beton. Sto se sporad otog travnjaka jedvo more uć 
autom u dvorište — a da i ne govorim o kamionu kad 
rećemo mora dovest drva u Župni dvor — ne bi rada 
komentirat da mi se ne zamiri i ne reče kako sam 
protiv zelenila. Nek prečasni montira ednu veću di- 
zalicu kod ulaza pa nek ota dizalica pribacuje aute i 

i oo u dvorište. Sve se more rišit kad je dobre 
volje. 

Eto nam još ednog Božića, narode moj lički, pa 
vam svima redom želim da vam bude sritan i bla- 
goslovljen, a isto vam tako bila sritna i blagoslovlje- 
na godina 1985. Bili mi zdravi i veseli! 


Vaš JAKOVNA 


MAJCI BOŽJOJ BISTRIČKOJ O NAŠOJ 
TRINAEST STOLJETNICI 


Još ne pamte bregovi Zagorja 
Narodnoga slavlja tolikoga. 

U tisuću devet stotini 

I osamdeset četvrtoj godini 
Mili Bože narod dođe koji, 
Stotinama tisuća se broji. 

Oko starog crne Gospe lika 
:Mnoštvo se je skupilo vjernika. 
Ima sviju vjera i nacija, 

Svih jezika i svih tradicija. 
Među svima najviš zapažene 
Hrvatice Gospi omiljene, 

U narodno ruho odjevene. 
Casne sestre ko anđeli bijeli 
Sto su ovdje s nebesa doletjeli. 
Omladina dođe sa svih strana, 
Radost Crkve mladost raspjevana, 
Sto će ovdje stasati i rasti, 
Domovina na njoj će ostati. 
Svekoliki popi i biskupi; 

Oko lika Gospina se skupi 
Kardinali i mnogi laici 

Sto dođoše Mariji Bistrici. 

Ti pastiri stada narodnoga 

Iz naroda rođeni slavnoga. 
Tisućljetni vjerski barjaktari 
Odkad nam se pokrstiše stari. 
Ostadoše vjerni Bogu svome 

I slavnome rodu Hrvatskome. 
Gospo daj nas u vjeri pomozi 
Da s drugima živimo u slozi. 


Mate Šimić 


ANTONA SVOME PLOVANU 


Naš dragi plovane! 

Prođe i iljadu devet stotina osamdeset i četvrta 
godina, a mi se opet susrićemo na stranicama Tvo- 
jega i našega Godišnjaka da malo pretresemo pro- 
teklu godinu. Narod je jedva dočeka da prođe ta pri- 
stupna godina za koju se oduvik govori da je loša, 
a prošla je baš taka i bila. Prolitos nam i litos dodi- 
jala bura, za njom suša, jesenas kiša, ali smo, po- 
moću Božjom, izdržali sve to. 

Eto, ta je loša godina morda bila i kriva što si 
nam zimus zakasnija s blagoslovom kuća. Mi oda- 
vno naučili da taj blagoslov bude odma iza nama 
dragi božićni svetaca, a lanjski se blagoslov rastega 
sve do prolića. Iskrenuli smo vratove i oči zavirujuć 
ideš li i edva Te dočekali. A ima i koji su morali otić 
za svojim poslom i nisu Te dočekali. | sad nemoj nji 
krivit da su se odvrgli od crikve. Nisu. Ljude pritiska 
posa, a i dodijalo im svaki dan zavirivati niz ulicu ili 
selo... 

Znam da j Tebe morda i bolest spričila... 
Nego, meni se čini da si Ti previše okupirat poslom 
i da od briga ne vidiš neke sitne, ali važne stvari. 
Eto, onaj snigobran na velikoj crikvi u Gospiću pa je 
još prolitos s crkve i visi sve do crne zemlje. Bome 
svit govori da ne treba ni puno novaca a ni snage da 
ga se ispravi i iskrči s ulice, al on još uvik visi. Pa 
onaj križ našega dragog Spasitelja na gospićkom 
groblju sv. Marije Mandeline. Naši ljudi dolaze čes- 
to na to groblje, a na Mandelinu i Svisvete dolaze 
i iz daleka, a naš Spasitelj već dugo nakrivljen. Op- 
rosti mi Bože, more nako past na koga da se obis- 
tini naša stara ružna kletva: ubio ga dragi Bog, pa 
će bit sramota za sve nas. Zato ga treba što prije iz- 
ravnat da nam nije za sramotu. Pa i onaj križ na ras- 
kršću u nekadašnjoj Zabičkoj ulici. Obrasta u travu, 
pa izgleda ko da su je Zabičari posijali da ga ne mo- 
raju kitit cvićem. 

Ne zamiri mi na ovi nikolko napomena, al i one 
su važne. Jer, reci pravo, kako bi se usudija početi 
pravit novu crikvu recimo u Buniću kada danas crik- 
va puno košta i velik je to posa, kad ove sitnice tre- 
baju tolko puno vrimena da se isprave. 

Nego, kad već divanimo o gradnji novi crikava 
bome se mi nadamo da bi se moglo od vlasti brzo 
dobiti papire za nji. Jer kroz Bunić sada prolazi nova 
asvaltna cesta i onda će priko nje frtalj ljudi iz Ev- 
rope na naše more. A ružno je da gledaju one ruše- 
vine nekada lipe i nadaleko poznate po lipoti crikve 
što je podignuta prid 121 godinu od novaca što i 
ostavi austrijski maršal Laudon kad je prid 240 go-' 
dina bio krajiški kapetan u Buniću. 

A da se papiri za gradnju mogu dobit svidoči 
nam to što naši adventisti ili kako i naš narod zove 
»subotari« brzo dobiše sve papire i sve u šesnajst 
prave crikvu u Gospiću u Bužimskoj ulici. Neka i, 
neka je prave, samo se bojim da će u nju privuć 
malo pravi Ličana. Kažu za nji da drugačije od nas 

gledaju na nike važne stvari. A to je ilo i pilo, žene 
i novci. A to su najvažnije stvari u životu ciloga svi- 
ta, jer su se dosada svi ratovi, a sigurno će se i u 
buduće voditi baš po pitanju novaca, žena i “rane. 
Vele da ne sme ist mesa, nego samo povrće i slične 
stvari, da im svaki njijov virnik treba davati desetinu 
od svoje plaće i svi drugi zarada, a da, ne zamiri mi 
moj plovane . . . E, to se neće bome Ličanima svi- 
dit. Di pravi Ličan more izdržat ovu našu dugu zimu 
ako ga ne podboči svaki dan dobar grumen prase- 
tine i... Zato će se naši subotari, sve mi se čini, 
okoristit s Ličanima ka muva na brusu. 

Znamo mi da i Tebi za našu crikvu treba novaca 
i ponekad Ti zaboravimo pridoniti ono što smo se 
zajedno dogovorili, jer Tvoji su troškovi velki, ali 
ipak mi pridonesemo kolko tolko iako i to koji put 
nije malo, a koji put Te i zaboravimo. 

Ne treba Tebe, moj plovane, to sekirati. Drž se 
Ti svoji pravi Ličana. | onda kad im izrečeš oni ni- 
kolko riči nad poslidnjim počivalištem, kako Ti obi- 
čavaš, a i lipo je, onda te riči tako skiti da svak do- 
bro razumi, i dite i odrasli, a ko će to bolje od na- 
šega plovana? A Tebi često iskoči i neka rič ili re- 
čenica koja se ritko u nas čuje. 

U novoj godini, koja nije pristupna, morda će 
nam biti svima lakša, a dotle nam Ti zajedno sa su- 
sidnim plovanima održavaj naše virnike u pravoj viri 
i opet nam spremaj novi Godišnjak da se iz njega 
vidi kaki smo svi skupa. Ne zamiri na vako dugom 
pismu, pozdravlja Te Tvoj virni 

Antona 


ZOVEM TE DA SE VRATIŠ 


Zovem te da se vratiš 

Na ovu škrtu zemlju ličku, 

Pod visoke gore 

Po kojima vukovi zavijaju, 

Na kojima se snijegovi metrima mjere; 
Na djedove ruševine 

S kojih te nitko prognati ne može. 
Vrati se da čuješ kako tiho šumeći 
Lika teče, 

Da se na čistom vrelu ličkom 
Vode napiješ... 


Mate Šimić 

PLOVAN SVOME ANTONI 


Dragi moj Antona! 

Po duši i srcu ću Ti odgovoriti. 

1) Najprije mi je drago da Ti smatraš da je Go- 
dišnjak naša zajednička stvar, a ne samo moja. 

2) Smeta Te da sam zimus zakasnio s blagoslo- 
vom kuća, da se to zateglo sve do proljeća. Kao da 
predlažeš pomoć susjednih župnika. ; 

Moram Ti reći da će se u našim glavama morati 
ipak nešto mijenjati. Blagoslov kuća se više, primje- 
rice u gradovima kao što je Rijeka, Zagreb itd., ne 
može iz više razloga ograničiti na kratko vrijeme oko 
Božića, jer svećenik dolazi ne samo da blagoslovi 
kuću i narod, nego i da sjedne u kući s narodom, da 
se sve više upoznaje s narodom, da rješava u četiri 
oka razna pitanja, kao napr. pitanje odnosa jedne 
obitelji prema crkvi i crkvenom osoblju koje radi u 
toj župi, pitanje poduke u vjeri djece i mladih, tu je 
pitanje brige za naše bolesnike da se omogući sve- 
ćeniku kontakt s njima i toliko drugih pitanja. O to- 
likim dakle stvarima da se porazgovori. Pitam se, 
Antona, čemu ta nervoza? Komu je to tako stalo da 
svećenik što manje razgovara u obiteljima? Polako, 
a sigurno! Zato, vidiš, u tome ne može domaćeg 
župnika nitko efikasno zamijeniti. Drugi bi mogao 
doći, blagosloviti kuću i otići, a to nije jedini cilj sve- 
ćenikovog dolaska. Pogotovo ne danas kada toliki 
ne idu u crkvu pa ih župnik i ne vidi gotovo nikada 
ili rijetko, a blagoslov kuća je odlična prilika za me- 
đusobno upoznavanje i za zajedničko rješavanje 
problema na planu župe. 

3) Smeta Te snjegobran. Moram Ti reći, mene 
možda još više. | komunalnog inspektora u Gospiću 
također smeta taj naš snjegobran. Dalje Te smeta 
onaj nakrivljeni križ Spasiteljev na groblju sv. M. 
Magdalene. Nećeš valjda reći da Tebe smeta, a 
mene da ne smeta. Isto tako i križ Spasiteljev u ulici 
Miće Sabana. : 


Da ne idem u detalje moram Ti reći samo to da 
je jesenas jedan obrtnik tražio samo za željeznu ske- 
lu, koja mu je nužno potrebna za rad, ništa manje 
nego dvadeset milijuna starih dinara. U sebi sam 
rekao: onda ćemo rađe sakupljati i kupiti skelu za 
crkvu, jer i tako svake godine treba sad za ovu, sad 
za onu crkvu. Na brizi imam, hvala Bogu, 15 crkve- 
nih objekata. Baš ću Ti ih nabrojiti. U Gospiću osim 
župnog dvora postoji župna crkva Majke Božje; cr- 
kva sv. Ivana Nepomuka u ulici JNA; kapela sv. M. 
Magdalene na groblju; u Bilaju župna crkva sv. Ja- 
kova; u Ribniku župna crkva sv. Petra i Pavla; na 
Velebitu razrušena kapela sv. Ivana Krstitelja; U Lo- 
vincu osim župnog dvora župna crkva sv. Mihovila; 
kapela sv. Ante na Cvituši; u Vraniku kapela sv. 
Franje (Vrane) Asiškog, s koje je orkan ovoga ljeta 
odnio krov; u Podlapcu osim župnog dvora, zbog 
kojega župa suduje, postoji župna crkva sv. Jurja; 
na Udbini, istina, nema ni crkve, ni župnog stana, 
ni kapele sv. Marka u samom mjestu, kao ni kapele 


=. 


sv. Augustina u Mutiliću; u Buniću je razrušena 
župna crkva Male Gospe koju treba obnoviti; u Bo- 
ričevcu je župna crkva Male Gospe koju također tre- 
ba obnoviti. 

Što se tiče križa Spasiteljeva u groblju sv. M. 
Magdalene moram Ti reći da me 1979. kada sam 
došao u Gospić odmah drugi dan telefonski nazvao 
jedan službenik iz tadašnje pogrebne djelatnosti i 
naređivački zahtjevao da se odmah uredi ovaj križ. 
No mi smo se ubrzo počeli spremati na obnovu 
unutrašnjosti naše župne crkve. u 

Samo riječ dvije o križu u ulici Miće Šabana. Ko- 
liko znam u toj ulici ima vjernika. Neznam kako oko 
križa u njihovoj ulici raste trava a ne cvijeće. Ja sam 
ove godine triput kosio travu oko crkve sv. Ivana 
Nepomuka. Preostaje mi jedino da pođem u ulicu 
M. Sabana da i tamo sa sestrama svako toliko čis- 
tim. Kaniža, koliko vidim, sama je uredila križ kraj 
bivše CČitaone. 

Ti, dragi moj Antona, kao da ne držiš puno do 
onih velikih radova 1982. kada smo toliko uložili u 
obnovu unutrašnjosti naše župne crkve u Gospiću. 
Narod na sav glas priča o novoj elektriki u crkvi, o 
bojanju crkve, o uređenju kora, sakristije, prostora 
iznad sakristije za eventualni crkveni muzej i biblio- 
teku itd. Uloženo je tada više od sto milijuna starih 
dinara. Morali smo stati da se najprije odužimo, a 
onda da nastavimo dalje; da se obnove slike križnog 
puta, ostale slike i kipovi u crkvi, naprave nove klu- 
pe itd. A kada bi znao što se u 1984. radilo u Lo- 
vincu sigurno ne bi rekao da su ovo sitnice. Ja Ti 
sve opraštam, jer sigurno nisi mislio zlo. 

Drago mi je pak što tolike lijepe nade gajiš u 
našu narodnu vlast. | ja se nadam da će se općina 
Titova Korenica suglasiti s obnovom Male Gospe u 
Buniću. Da jednom počne s odmrzavanjem odnosa 
u toj Općini. Od katoličkih je crkava tamo poslije 
rata obnovljena samo crkva u Vagancu kod Ličkog 
Petrovog Sela. Zaustavljena je obnova crkve sv. 
Petra i Pavla na Prijeboju kod Plitvica, jednako tako 
obnova župnog stana u Podlapcu. Iza obnove u Bu- 
niću treba stati Nadbiskupija u Rijeci, a brigu oko 
Ostatka u Buniću sada kada je asfalt treba preuzeti, 
po mom shvaćanju, velečasni iz L. Osika. Ali on još 
nije obnovio sv. Mateja u S. Kuli pa kako sada na 
njegova leđa još i ovaj teret? Neznam! 


4) To što kažeš da su subotari lako dobili dozvo- 
lu za gradnju svog molitvenog doma u Gospiću 
mene ništa ne čudi. Ne zaboravi, Antona, da mi 
nismo subotari. Oni znaju žrtvovati za svoju crkvenu 
zajednicu pa zato i grade. Ako npr. jedna obitelj go- 
dišnje zaradi 100 milijuna, crkvenoj zajednici daje 
10 milijuna. Pitam Te, Antona, koji su to milioneri- 
-zadužbinari u našim župama? Sada ću Ti reći ono 
što sam se stidio do sada kazati: U Gospiću se da- 
rom za našu obnovu 1982. odazvala svega jedna 
trećina župljana. Sada kada netko dolazi recimo za 
sprovod, plaća dugove (godišnje se doprinosi za cr- 
kvu tisuću novih dinara, a počelo se sa 1980. 9.), 
inače neće zvoniti, niti će svećenik ići u sprovod. 
Druge logike nema. Zato ja kažem da se treba ug- 
ledati u subotare. 


go .;:]vc;- 


9 - Ličke župe 


e 


—_=====__Č___P—P 


5) Kažeš da Ti se sviđa to što se nad mrtvima 
drže govori. Ti si školovan čovjek pa ćeš lako razu- 
mjeti da nije uvijek lako svima ugoditi. Kada se po- 
kapao did Belgija, moram Ti javiti, došli mi Peruši- 
ćani i zahvaljivali. A ja se slažem s apostolom da 
evanđelje treba propovijedati u zgodno i nezgodno 


vrijeme. 


Treba, moj Antona, podizati nivo naših vjernika. 
| rječnik, da ne kažem terminologiju, treba oboga- 
ćivati. Crkva smo II vatikanskog sabora. Kada je bio 
1981. naš dekanatski euharistijski kongres u Peru- 
šiću, onda su se ljudi od vlasti ovdje zanimali što 
znači to »euharistijski«. To nisu znali ni mnogi vjer- 
nici. Vidiš, danas to nakon NEK-a u Mariji Bistrici 
znaju svi stanovnici ove zemlje. 

6) | na kraju da Ti još ovo napišem: Kakav bi ja 
to gospićki plovan bio kada se ne bi zauzimao za za- 
jedništvo u ovoj našoj župnoj crkvi. To se zajedni- 
štvo stvara ovdje kada se netko krsti, vjenčava, 
kada se župljani okupljaju nedjeljom i blagdanom 
ovdje na svetu misu. Nisu neki u nekoj drugoj nep- 
rilici kada treba ovdje krstiti dijete ili se vjenčati, do 
li u neprilici da se zastide našeg Gospodina Isusa 
pred ovim svijetom. Što bih ja izgubio, moj Antona, 
ako bi takvima u lice kazao da su nitko i ništa. | da 
li je uopće važno što bi me takvi mogli proklinjati? 
Ne proklinju li i Tebe neki iz naroda s kojim radiš? 
Ja se pak ponosim svakim danom sa svima onima 
koji su se u ovoj crkvi i župi pokazali i dokazali. 

Zeljno čekam ne kapelana za Lovinac, već žup- 
nika za Lovinac. Zna se što Lovincu treba! 

Kao da si mi i o ovim stvarima htio nešto suge- 
rirati, pa Ti sada samo ukratko javljam kako ja na te 
stvari gledam. 

Toliko, dragi moj Antona, za ovaj put. Javi mi se 
opet, 

Tvoj plovan, 


__m_ m: 


Tako mi imamo dva rođenja i dva rođendana. 
Pošto smo se najprije tjelesno rodili da postanemo 
braća sa svima ljudima, na krštenju smo potom Du- 
hom Svetim ponovno rođeni kao braća Isusova i 
postadosmo nositelji Duha Svetoga u svijetu. Na 
krstu je presječena stara loza krvne povezanosti s 
Adamom i pricijepljeni smo na novu lozu koja poči- 
nje od Isusa Krista. Ta je loza duhovna jer je njezina 
životna veza Duh Sveti, koji se u punini nalazi u Isu- 
su Kristu, a »od njegove punine svi mi primismo« 
(Iv 1,16). To mi slavimo na Božić jer se na Božić 
»pojavila dobrostivost i čovjekoljublje Spasitelja na- 
šega, Boga« koji nas je spasio »po svojem milosr- 
đu: po kupelji novoga rođenja i obnavljanja po Duhu 
Svetome koga bogato izli -na nas po Isusu Kristu, 
Spasitelju našemu, da, opravdani njegovom miloš- 
ću, budemo, po nadi, baštinici života vječnoga« (Tit 
3,6-7). 


T. J. Šagi-Bunić, Duh zajedništva, BOŽIĆ 1984. 
== 

KATA IZ PODGORJA i 
NJEZINO »BLAGO« 


Kad sam je zadnji put vidjela, bila je već jako 
stara. Našle smo se na cesti što siječe kamenjar, 
blizu Cesarice, i taj susret ostao mi u sjećanju. Lice 
joj bijaše naborano i neumiveno, kosa sijeda što na 
sve strane strši ispod nekakve sive krpe, koja ima 
biti rubac. Odjeća na njoj toliko stara da ne možeš 
zaključiti koje je boje bila, izblijedjela od sunca i sa 
stotinu raznih zakrpa prešivenih velikim puntima 
suknenim koncem. Glas promukao i pištav kao da 
dolazi iz nekog drugog svijeta. 

»Kako ste, baba Kate?«, pitam ja. 

»Dobro, rano. A čija si ti?« 

»Franina«, odgovorih. 

»A, dite moje. Bog ti da svako dobro. A neka, 
niko ne misli da nije Bog. Ja sam već ostarila, ali u 
Boga san uvik virovala i on mi je uvik da, slava mu 
i vala!« 

— Mislima odlazim u djetinjstvo. Sjećam se njezine 
kuće. Bila to zidana kolibica, sva mračna i zapušte- 
na. Sastojala se iz dva dijela odijeljena samo do po- 
lovice zidom. U većem dijelu stalo njezino blago, a 
u manjem bio njezin ležaj — nekoliko dasaka, na ko- 
jima je bilo nešto slame i nekoliko cunja, koje su 
bile sva njezina posteljina. Još je tu bilo ognjište s 
nešto suharaka i brunac obješen na komoštre. Na- 
vratiš li babi Kati, ona te obaspe bujicom riječi da 
ostaneš malo kod nje. »Sidi, rano! Stružnut ću dva 
krumpira, razbit ću dva jaja, imam kiseline, Bog bi 
se na nju smija. A kako ti majka? A, moja Jeva!« 

U babe Kate bilo nekoliko mršavih krava i jedna 
junica, njezina mezimica. Svatko se rugao s njezi- 
nim blagom, toliko je bilo mršavo i neishranjeno. 
Ljeti bi po cijele dane staćolila uz krave sve tamo po 
kamenjaru, a trave skoro i nije bilo, nešto vriska i 
klasulje, a krave se propinjale kao koze i brstile ze- 


Tu je bilo mnogo blata, a tek na sredini nešto blat- 
kulja! Na, Perava! Na, Jagoda! Na, Srnaval« zvala 


tove i glave kazujući im tisuću nježnosti, tepajući im 
kao djeci sva sretna što, eto, i ona ima blaga. 
Predvečer kad se sunce spuštalo i kupalo u 
moru bojeći ga zlatnim odbljescima, gonila Kata 
kući i brižnim okom ispitivala jesu li se bokovi krava 
što zaravnali, ali, jao, oni bili nemilosrdno upali, 
paša bila slaba, a krme u nje nije bilo dosta ni zimi. 
Kad bi sagnala krave i povezala ih, Kata bi pod- 
jarila vatru i u začađeni brunac nastavila vodu za 
kašu. Kad voda zakuha, uspe malo kukuruznog 
brašna, što ga je još prije dana sažrvnala na žrvnju, 
svari kašu i stavi je »ladit« pred kuću. »Na, lipa 
moja! Na, ljubežna moja! Na, draga mojal« zove 
Kata junicu mezimicu pa s njom dijeli ono malo 
kaše, a onda gura drvenom žlicom u krezuba usta 


sve jednako tepajući junici. 
Al lrAA, _anrnrmnano o <Z<> 

lenike i drače. Oko podne gonila ih Kata do lokve. . 
njave vode, žute od ilovače. »Na, Ljubica! Na, Di- | 


baba Kata krave sve po imenima i milovala im vra- . 


ohladnjelu kašu i mljecka i križa se po deset puta 1. 


==) 


U babe Kate bilo osim krava i nešto kokoščenja. 
Svaka kokoš imala ime i bila posebno pažena i ljub- 
ljena. »Na, Pidžme! Na, Midžme! Na, Lidžme! 
Znaš, mala, ovo mi je Pidžme, ovo mi je Midžme, 
ova nosi, ova mi je pribila nožicu pa sam je zavila, 
ova će se raskvocat, ove ne bih ni za što dala.« 

Baba Kata ostade tepajući sad junici mezimici, 
sad kravama, a sad opet dozivajući kokoši - sve po 
imenu. 


Velebita 


Punti — šavovi 

Rano — hrano 

Brunac — bakreni kotlić za palentu 

Komoštre — lanac s kukama na koji se navješa kotlić 
Klasulja — primorska trava s bodljama 

Žrvanj — primitivni, ručni mlin za žito 


d_ PŽ 

Na Božič slavimo najveći Događaj u povijesti 
čovječanstva, kad nam je od Oca nebeskoga daro- 
van njegov vlastiti Jedinorođenac, vječni Sin Božji, 
koji »Sebe dade za nas, da nas otkupi od svakoga 
bezakonja i očisti sebi Narod izabrani koji revnuje 
oko dobrih djela« (Tit 2,14). Evo što nam veli sv. 
Leon: »Sveukupni zbroj (nas) vjernika rođenih iz kr- 
snoga studenca, kao što smo zajedno s Kristom u 
njegovoj muci razapeti, u uskrsnuću uskrišeni, u uz- 
ašašću s desna Ocu postavljeni, tako smo u ovom 
rođenju zajedno s njime rođeni. Koliko se god ljudi 
— u kojem god kraju svijeta uzvjeruju — preporađa u 
Kristu, svi ti, pošto je presječena izvorna stara loza, 
preporođenjem prelaze u novoga čovjeka, i ne na- 
laze se više u lozi tjelesnoga oca, nego u rodu Spa- 
siteljevu, koji je zato postao Sinom čovječjim da mi 
možemo biti sinovi Božji« (Sermo 26,2). 

Mi smo, dakle, narod sinova Božjih. A veliko je 


1 otajstvo toga Božjega dara, jer »taj dar nadvisuje 


svaki dar: da Bog čovjeka naziva sinom, a čovjek 
Boga zove Ocem. . . Ako je kod ljudi časno da dič- 
nost roditelja nađe svoj odsjaj u djetetu, koliko je 
onda — kaže dalje sv. Leon — više na slavu onima . 
koji su od Boga rođeni ako blistaju slikom svoga Za- 
četnika, pa na sebi pokazuju Onoga koji ih je rodio! 


1 Jer kaže Gospodin: “Tako neka svijetli vaše svjetlo 
| pred ljudima, da vide vaša dobra djela i veličaju Oca 


ba koji je na nebesima'« (Mt 5,16) (Sermo 
A. 


T.J. Šagi-Bunić, Duh zajedništva, BOŽIĆ 1984. 


Kratke crtice iz života 
popa Nikole Mašića 


LE 


Pop Mašić je bio velik poznavalac hrvatskog 
književnog jezika. Njegovim je učenicima to bilo do- 
bro poznato pa su i nakon školovanja pazili kako se 
pred njim izražavaju. Jednog je dana prolazio kroz 
Gospić upravo u trenutku kad je njegov bivši uče- 
nik, a sada prosvjetni radnik B.M. odlazio sa svojim 
učenicima autobusom na izlet u Karlobag. Netko u 
prolazu upita B. M-a: 

— Kuda putuješ? 

— Evo vodim djecu za Karlobag! 

Mašić je upravo nailazio, čuo taj razgovor i u 
hodu nastavio mrmljati kroz zube: za Karlobag. . . 
za Karlobag... za Karlobag... 

B. M. je to čuo i znao da se to odnosi na njega. 
Naime, trebalo je reći: u Karlobag! 


2. 


Dok je prije rata bio profesor vjeronauka u Uči- 
teljskoj školi u Gospiću pop Mašić je često znao ko- 
riti učenike želeći da postižu bolje rezultate. Osobito | 
je želio da seljačka djeca postižu što bolje uspjehe. 
Često je znao učenike povući za one kratke kose iz- 
nad uha i to je bila najveća kazna koju je primjenji- 
vao u svojoj profesorskoj praksi. Jedan mu učenik, 
P. K., to nije zaboravio. 

Puno godina kasnije taj bivši učenik htio mu je 
uzvratiti za to. Prijatelji su pitali Mašića što taj nje- 
gov učenik ima toliko protiv njega, a on je kratka | 
odgovorio: 

— Htio sam napraviti čo'eka od njega, ali vidim 
da nisam uspio! 


3. 


Za vrijeme rata pop Mašić je bio ravnatelj Uči- 
teljske škole u Gospiću. Predavao je usput i sve 
predmete, jer je nedostajalo nastavnika. 

Osobito je pazio na čistoću u školi. Dok bi pod- 
vornik čistio razrede on bi došao u kontrolu i svojom 
kao snijeg čistom maramicom prešao preko katedre 
da vidi kako je obrisana prašina. Naravno, uvijek bi 
se na čistoj maramici našlo manje ili više prašine. 
Prisutnom podvorniku ne bi rekao ni riječ, samo bi 


maramicu pažljivo smotao i spremio u džep i to — ni- | 


kad nije spominjao. 


4. 


Ako bi po obilasku razreda nakon nastave našao 
u kojoj klupi kakve papiriće ili druge sitnice, pop 
Mašić bi to spremio u omotnicu ili paketić, adresi- 
rao na onog učenika koji je sjedio na tom mjestu, a 
znao je za svakoga gdje sjedi, i predao podvorniku 
uzo ://)/) 


p_i 


da to tim učenicima podijeli sutra zajedno s ostalom 
prispjelom poštom. 

Rijetko bi se dogodilo da bi koji učenik dva puta 
dobio takvo »pismo« ili »paketić«. 


b: 


Jedan od podvornika popa Mašića stanovao je u 
školi. Naravno, uz svoj redoviti posao u školi bavio 
se usput i poljoprivredom da lakše preživi. Mašić je 
iz svakodnevnih kontakata s njim znao kad će pod- 
vornik na polje. Toga dana zavirio bi u njegov stan 
1 kad bi našao djecu samu prenio bi ih u zbornicu i 
pazio na njih dok im se roditelji ne bi vratili. 

Također bi, ako je podvornik bio zauzet nekim 
svojim poslom, uzeo dostavnu knjigu, otišao do po- 
šte i obavio ono što je podvornik trebao obaviti. 
Podvorniku nikad nije prigovorio ako bi se na njivi 
duže zadržao, jer je uživao da vidi bogate plodove s 
naših njiva. Tada bi znao dovesti profesore, naroči- 
to one koji nisu bili iz Like, da im pokaže kako se i 
u Lici marljivim radom mogu postići dobri rezultati. 


6. 


Pop Mašić nije volio pušenje. Bio je jako žalos- 
tan kad bi vidio đake da puše. Po običaju onoga 
doba đaci su za vrijeme odmora pušili u zahodu. 
Mašić je to znao i koji put bi otvorio vrata odakle bi i 
ga zapuhnuo oblak dima. On bi ih samo pogledao 
i s praga dobacio: i 

Kakav salon, takvi i gosti! | otišao bi bez riječi. 


Kroničar 
o. 


Dok slavimo, dakle, na Božić svoj duhovni ro- 
'đendan za sinove Božje, najveća briga koja obuzima ' 
naše vjerničko srce treba biti u tome kako bismo se 
tako vladali u ovome svijetu da svaki čovjek koji se . 
s nama sretne može u nama otkriti sliku našega 
Oca koji je na nebesima. 


T. J. Šagi-Bunić, Duh zajedništva, BOŽIĆ 1984. 

ŠALE ZAMOLJENI SMO DA OGLASIMO 


Zatekao Jakov sina i prijatelja mu Matu, gdje kod 
blaga igraju »prasičanja«. Gledao ih dugo pa će im: 
»A što je to? Kakva je to sad igra, a na blago ne pa- 
zite?« Mate, da se ispriča reče: »Striče Jakove, tra- 
žim svoje jare.« — »Kakvo jare? Božije ti jare! Sada 
jare, a već dvi ure ne-jare!« 


Čuvala Dinka babi Anki krave, pa je uveče nije bilo 
dugo kući. Baba Anka dođe na talijansku blokadu, 
pa će stražaru, tobože talijanski: »Moj gospodinare, 
izgubila kravare, pa nema što muzare, pa od gladi 
krapare.« 


Prevozio Luka narod u svojoj barki preko kanala na 
Pag. Nasred mora podigao bi veslo na ljude i vikao: 
»Platiti! Ko neće platit van iz barke!« A oni posuđuj 
jedan u drugoga i plaćaj Luki, jer kud ćeš iz barke 
van? 


Kaže učiteljica malom Franji: »Franjo, reci nešto du- 
boko.« A on će kao iz puške: »Bunar!« 


Hvali se seljak Ante prijateljima: » Mogao sam da- 
nas ručati s popom!« — »A zašto nisi?« — upitaše ga. 
— »Nije me zvao!« 


Velebita 


U Zjumu nemaju vode! 


Iz Bašanije-Savudrije u Istri stiglo je pismo Lji- 
ljane Zivolić u kojemu nas moli da objavimo apel iz 
Zjuma na Kosovu koji je svojevrsni vapaj žednih za 
vodom. U nemogućnosti da objavimo cijeli tekst 
Zupnog ureda u Zjumu evo nekih izvadaka: 


»Zupa Zjum, sa širim područjem zvanim Has, 
suh je i bezvodan kraj. Sivi krš. Nema vode! Radi 
toga je i poznat kao »Hasi i that& = Suhi Has«. Pa- 
davine su tako rijetke. Svakodnevna je ovdje pojava 
gledati ljude kako s bačvicama na magaretu vuku 
odnekud vodu ... Otkrili smo da na većim dubina- 
ma ovdje ima podzemnih voda... Ali duboko pod 
tvrdim stijenama. Ovu vodu, vjekovima zarobljenu, 
treba osloboditi od stijena. Poduzeća za takav po- 
sao traže milijarde, o čemu ne možemo ni sanjati. 
Zato moramo sami raditi u svojoj vlastitoj režiji, 
skromnim sredstvima i tehnikom... Ako kod XII 
postaje čujete Isusov vapaj »Zedan sam!« znajte da 
on žeđa u Zjumu, u njegovim ljudima. Ne samo u 
dalekoj Africi nego i tu u Vašem susjedstvu. Ovaj 
naš pothvat naprosto su nazvali »ŽZEDAN SAM!« To 
je također i moto Majke Terezije, kćeri baš ovog na- 
roda. Utažite žeđ Isusu, dajte Mu da pije! Pošaljite 
poštanskom uputnicom svoj prilog za vodu u Zju- 
mu.« 


Župni ured — 38432 Zjum (Kosovo) 


»Hasi i that& - Suhi Has« na Kosovu, 1984. 

PRIJEDLOG ZA OSNIVANJE 
MEĐUNARODNOG KOMITETA 
ZA ZASTITU NEROĐENE DJECE 


Svijet je sve više suočen s neizvjesnošću, zbog 
čega smo svjedoci mnogih suprotnosti koje rastu 
kao gljive poslije kiše. 

Mnoga znanstvena otkrića postala su beskoris- 
na, dapače i štetna jer nemaju svoju moralnu svrhu, 
jer ne potpomažu egzistenciju čovjeka. Nauka je 
donijela ne samo progres nego i razaranje! KRIZA 
MORALA dosegla je svoj vrhunac — SVIJET PRO- 
VODI GENOCID NAD SAMIM SOBOM! 

Zar to nije sumrak ovog stoljeća da u siromaš- 
nim zemljama djeca umiru od gladi a u bogatim, 
nerođena djeca završavaju u kozmetičkoj indu- 
striji? 

To me je potaklo da pokrenem akciju za osniva- 
nje MEĐUNARODNOG KOMITETA ZA ZAŠTITU 
NEROĐENE DJECE. Osnovni cilj tog Komiteta 
bila bi zaštita nerođene djece svih naroda, bez 
obzira na rasu, boju kože, vjersku pripadnost, na- 
cionalnost ili društveno uređenje. 

Pored ovog osnovnog cilja Međunarodni komitet 
za zaštitu nerođene djece borio bi se i za sve ono 
što će humano pomagati njegovo djelovanje. 

Koliko su moje takve želje opravdane vidi se i iz 
članka koji je objavio START 17. 11. 0. g. pod na- 
slovom NEROĐENA DJECA U INDUSTRIJI LJE- 
POTE (autor Ingrid Badurina). 

Bio bih Vam osobito zahvalan kad bi moja že- 
lja pobudila Vaš interes i kad bi mi u što kraćem 
roku poslali svoje mišljenje. . M 
Dano u Zagrebu, na blagdan BEZGREŠNOG ZAČE- 
ĆA BDM, dne 8. 12. 1984. 


VLADIMIR PALEČEK 
41000 ZAGREB 
Draškovićeva 9 

Tel. (041)449-519 


POMOGLI SU NAM IZDATI 


»LICKE ZUPE« 1985. 


Slava Ramušćak (Zagreb); Milan Begić (Zagreb); 
Obitelj Jurjević (Zagreb); M. Pavičić (Zagreb); Sta- 
nislav Pečovnik (Škofja Loka); Ivan Prebeg (Za- 
greb); J. Pavičić (Sesvete); Drago Rosandić (Za- 
greb); Ivica Mutabdžija (Velika Gorica); Pavao Asić 
(Zagreb); Želimir Puškarić (Zagreb); Kata Šimek 
(Gunja); Ivka Putica (Labin); Obitelj Škalić (Zagreb); 
Mara Butković (Zagreb); Ankica Škarić (Zagreb); 
Josipa Milinković (Lički Osik); Obitelj Pocrnić (Peru- 


šić); Grgo Lulić (Velika Gorica); Obitelj Došen (Osi- 
jek); Stjepan Rosandić (Zagreb); Ivan Šimac (Za- 
greb); A. Matijević (Zagreb); Maca Baričević (Za- 
greb); Emil Svažić (Rijeka); Župni ured (Grižane): 
Elza Pajtl (Zagreb); Obitelj Bedeković (Zagreb); 
Ante Koić (Zagreb); Elizabeta Orešković (Velika Go- 
rica); Belas (Zagreb); Dane Dasović (Perušić); Mir- 
ko Mataia (L. Novi); Mate Pavelić (Zagreb); Stjepan 
Nikšić (Otočac); Anton Šarić (Karlovac); Zdenko 
Marolt (Zagreb); Obitelj Ivelja (Zagreb); Frane Prpić 
(Zagreb); Ankica Mikić (D. Bistra); Ivan Sabljak (Za- 
greb); Valent Radonić (Zagrebačka Dubrava); F. 
Kovačević (Petrinja); Danica Nekić (Zagreb); Nikola 
Matešić (Karlovac); Simeona Majstorović (Šibenik); 
Milan Jurišić (Beograd); Marija Trpkov (Rijeka); 
Olga Hajdinović (Karlovac); N.N. (Zagreb); Đuro Ši- 
mičić (Zagreb); Jelena Rendulić (Čvitović-Slunj); 
Blanka Topić (Sibenik); Marko Cindrić (Osijek); Ivi- 
ca Milaković (Karlovac); Zvonko Orešković (Župa- 
nja); Ante Maras (L. Novi); Ivica Hećimović (Za- 
greb); Marija Brkljačić (Zagreb); Zvonko. Vuković 
(Zagreb); Josipa Majčica (Zagreb); Mate Šikić (Za- 
greb); Stjepan Stopić (Zagreb); Zvonimir Stopić 
(Zagreb); Dragica Stiglmajer (Šarengrad); Ivan Pe- 
šut (Novska); Ružica Božić (Slav. Požega); Fran 
Bruketa (Križišće); Ivan Ivezić (Zagreb); Ante Šušić 
(Zagreb); Josip Kaurlato (Split); Frane Prpić (Malin- 
ska); Ana Simac (Zagreb); Ivica Turić (Zagreb); Ka- 
tica Ivaniš (Podvinje); Antica Tomić (Sremska Mit- * 
rovica); Željko Zdunić (Drivenik); Jurislav Zubčić 
(Zaprešić); Lucija Juretić (Čepin); Župni ured (Sv. 
Bok); Zupni ured (Gospić); Župni ured (Karlobag); 
Župni ured (Klanac); Župni ured (Gornji Kosinj): 
Bara Kovačević (Slunj); Mare Božičević (Slunj); 
Kate Gračan (Slunj); Marko Radošević (Duga 
Resa); Marija Rudelić (Slunj); Župni ured (General- 
ski Stol); Jozefina Rukavina (Vinkovci); Župni ured 
(Volosko); Milka Štefanac (Slunj); Draga Lalić 
(Slunj); Jagica Skukan (Slunj); Anka Slapšak (Sev- 
nica); Mile Turkalj (Slunj); Dragutin Nežić (Poreč); 
Nikola Jergović (Ramljani); Roža Jengić (Karlovac); 
Nena Balen (Rijeka); N.N. (Senj); Milan Mažar (Sla- 
vonski Brod); Davor Domazet (Zadar); Katica Pave- 
lić (Zagreb); Mile Paun (Slav. Požega); Mira Ostojić 
(Zagreb); Ivan Grčić (Zagreb-Zapruđe); Milka Sku- 
kan (Slunj); Marija Mehanović (Sisak); Marica Dun- 
dović (Slunj); Ljuba Turković (Slunj); Župni ured 
(Josipdol); Anka Rendulić (Cvitović-Slunj); Slavko 
Skukan (Slunj); Ljerka Požega (Slunj); Martin Pave- 
lić (Zagreb); Katica Stivičević (Zagreb); Ivan Pavičić 
(Zagreb); Josipa Pajtl (Zagreb); Nikola M. (Zagreb); 
Mile Mudrovčić (Zagreb); Marijana R. (Zagreb); 
Mira Pavešić (Zagreb); Barbara Mrzljak (Zagreb-Su- 
sedgrad); Nikola Bušljeta (Zagrebačka Dubrava); 
Mile Sokolić (Zagreb); Ferdo Crnković (Mrkopalj); 
Marija Vlahović (Mrkopalj); Hinko Orešković (Za- 
greb); Milan Štefančić (Rijeka); Mile Vlainić (Rije- 
ka); Jure Vlainić (Lipik); Jelka Živanović (Beograd); 
Nadbiskupski ordinarijat (Rijeka); Mira Gverić (Ses- 
vete); Ivan Gračan (Ivanić-grad); Krsto Karakatić 
(Donja Stubica); Dušan Kuzmanović (Stobreč); Ru- 
žica Sertić (Varaždin); Župni ured (Drežnik-grad); 
Zupni ured (Sinac); Župni ured (Crikvenica); Župni 

ured (Rijeka, Narodnog ustanka 62); Župni ured 
(Rijeka, Milutinovićeva 25); Župni ured (Rijeka, R. 
Vitezovića 3); Župni ured (Rijeka, Smolikara 22); 
Župni ured (Rijeka, Đ. Đakovića 11); Zupni ured 
(Rijeka, Ivana Lenca 63); Zupni ured (Rijeka, D. 
Drenova); Samostan sestara Srca Isusova (Rijeka, 
D. Drenova); Župni ured (Opatija); Bogoslovija (Ri- 
jeka); Župni ured (Krišpolje); Župni ured (Ličko Leš- 
će); Župni ured (Švica); Zupni ured (Brinje); Župni 
ured (Jezerane); Kata Frković (Zadar); Božica Dev- 
čić (Oroslavje); Tomo Canić (Poreč); Marija K. (Za- 
greb); Obitelj Kušeta (Zagreb); Marica Došen (Za- 
greb); Višnja Grac (Zagreb); Zdenka Kniewald (Za- 
greb); Joso Golac (Zagreb); Nikola Ilić (Zagreb); 
Slavko Došen (Zagreb-Prečko); Marija Glavač (Za- 
greb); Ljubica Jurasović (Zagreb); Ankica G. (Za- 
greb); Antonija Gorički (Zagreb); Mandica Hotujac 
(Zagreb); Marija Golac (Zagreb); Jelka Javorović 
(Zagreb); Jelena J. (Zagreb); Roza Gregurović (Za- 
greb); Marija Kanzler (Zagreb); Andrija M. (Zagreb); 
Ružica Lončar (Zagreb); Ankica Hlubna (Zagreb); 
Anka Kolarek (Koprivnica); Vlado Sarić (Zagreb), 
Karlo Čačić (Sesvete); Ivan Svetić (Varaždin); Josip 
Koričić (Zagreb); Katica Miljak (Rijeka); Mate Per- 
ković (Rijeka); Obitelj Kossi (Križevci); Štefica Go- 
lub (Banja Luka); Nada Canković (Bjelovar); Zupni 
ured (Kuželj); Zupni ured (Vrbovsko); Župni ured 
(Rijeka, Sušak); Župni ured (Cvitović); Zupni ured 
(Cetingrad); Nevenka Ladišić (Ličko Lešće); Lucija 
Krpan (Zagreb); Marija Kolačević (Zagreb); Zora K. 
(Zagreb); Mate Kovačević (Zagreb); Nada Pavičić 
(Zagreb); Ivka Karađole (Samobor); Mate Sikavica 
(Rijeka); Dinka Milinković (Rijeka); Vladimir Kraljić 
(Senj); Ružica Degoricija (Zagreb); N.N. (Brinje); 
Rude Kučera (Gračac); Zeljko Špehar (Plitvice); 
N.N. (Ogulin); Ankica Filipović (Majdanpek); N.N. 
(Udbina); Pero Kovačević (Zagreb); Ivica Kovačević 
(Otočac); Obitelj Kučan (Karlovac); Mile Frković 
(Sisak); Nikola Juretić (Zagreb); Jelka Duić (Karlo- 
vac); Joso Kero (Posedarje); Marija Cutić (Zagreb); 
Drago Buneta (Zagreb); Josip Pavlišić (Rijeka); Lin- 
ka Radočaj (Zagreb); Mirjana Marcius (Zagreb); 
Kata Pavičić (Zagreb); Miroslav Sket (Zagrebačka 
Dubrava); Marta Starčević (Zagreb-Remetinec); 
Kata Šket (Zagrebačka Dubrava); Margita Ružić 
(Zagreb); Ivica Matijević (Zagreb); Lucija Vučić (Za- 
greb); Ante Šarić (Zagreb); Ivan Vuletić (Zagreb); 
Danica (Zagreb); Mate Tomljenović (Zagreb); Kati- 
ca Tomičić (Zagreb); Ankica Zubčić (Zagreb); Edo 
Vukelić (Zagreb); Marica Stimac (Zagreb); Marija 
Vorih (Zagreb); Mira Zubović (Zagreb); Ante Spolja- 
rić (Zagreb); Ante Starčević (Zagreb); Zupni ured 
(Lađevac); Milka Arl (Zagreb); Marija Brkljačić (Za- 
greb); Davida Meštrović (Zagreb); Zarko Beširević 
(Zagreb); Ankica Njegovan (Zagreb); Samostan mi- 
losrdnica (Zagreb, Frankopanska 17); Franciska 
Perković (Zagreb); Đurđica Novaković (Zagreb); Ni- 
kola Pavičić (Zagreb); N.N. (Zagreb); Marija Batić 
(Zagreb); Maca Naglić (Zagreb); Ivka Marinić (Za- 
greb); Mile Balenović (Zagreb); Marija Sarić (Za- 
greb); Ankica Prša (Zagreb); Kata Pavelić (Zagreb); 
Josip Papež (Zagreb); Jelka Butković (Zagreb); Zelj- 
ko Blažević (Zagreb); Zvonko Pavelić (Zagreb); Mi- 

rena Pavlović (Zagreb); Marija Matić (Zagreb); N.N. 
(Zagreb); Ana Sertić (Zagreb); Rozika Balenović 
(Zagreb); Miroslav Buljan (Zagreb); Radoslav Po- 
redski (Zagreb); Ivan Prebeg (Zagrebačka Dubrava); 
Almira Peitel (Otočac); Zvonko Blažanin (Brinje); 
Franjo Stipetić (Ogulin); Obitelj Busija (Posedarje); 
Marija Seselja (Križevci); Anka Stipić (Križevci); 
Grgo Stopić (Karlovac); Ana Tomljenović (Ogulin); 
Jure Žaja (Zaprešić); Ana Žagar (Zagreb-Remeti- 
nec); Ivan Tomičić (Osijek); Šime Šikić (Pula); Josip 
Šojat (Rijeka); Vesan $. (Zagreb-Susedgrad); Niko- 
la Šarić (Bošnjaci); Katica Banić (Otočac); Anka Ba- 
garić (Osijek); Joso Ražić (Samobor); Obitelj Reše- 
tar (Križevci); Mile Lalić (Slunj); Josip Čanić (Si- 
binj); Ana Pucak (Karlovac); Zvonko Stilinović (Va- 
raždin); Luka Mažuran (Varaždin); Jure Burić (Osi- 
jek); Mate Čanić (Osijek); Krešimir Rosandić (Đako- 
vo); Mijo Oršulić (Otočac); Župni ured (Lešće na 
Dobri); Luka Lulić (Karlovac); Ana i Želimir Rosan- 
dić (Sesvete); Jozo Prelas (Trilj); Nada Račić (Za- 
grebačka Dubrava); Dujo Badžek (Zagrebačka Dub- 
rava); Ivica Jareb (Slunj); Župni ured (Šapjane); 
Župni ured (Rijeka, M. Kontuša 49); Samostan ses- 
tara Svetoga Križa (Đakovo); Zupni ured (Kraljevi- 
ca); Župni ured (Lokve); Zupni ured (Mošćenice); 
Župni ured (Lukovdol); Franjevački samostan (Ogu- 
lin); Župni ured (Bihać); Župni ured (Tounj); Zupni 
ured (Saborsko); Župni ured (Brseč); Zupni ured 
(Tršće); Župni ured (Ogulin); Župni ured (Otočac); 
Župni ured (Oštarije); Župni ured (Selce); Župni 
ured (Jurjevo); Katarina Degan (Sarajevo); Lovro 
Došen (Zagreb); Mile Strk (Slunj); Zupni ured (Kras- 
no); Župni ured (Vratnik-Melnice); Zorka Srek 
(Slunj); Ruža Finc (Zagreb-Retkovec); Ivanka Bašić 
(Zagreb); Ivan Podnar (Jasenovac); Milan Stopić 
(Dugo Selo); Kata Milašinčić (Jastrebarsko); Obitelj 
Brkić (Kutina); Marija Armano (Zagreb-Susedgrad); 
Olga Kukina (Slunj); Ivan Pejnović (Vinkovci); Milan 
Pešut (Osijek); Josip Jelić (Kutina); Janko Kutero- 
vac (N. Sad); Andrija Matanović (Donji Svilaj); Ob- 
itelj Sertić (Bjelovar); Župni ured (Senj); Mate Nik- 
šić (Š. Kula); Župni ured (N. Vinodolski); Zupni ured 
(Gerovo); Župni ured (Zavalje); Obitelj Rukavina 
(Zadar); Mile Rudelić (Vinkovci); Roža Pavelić (Gos- 
pić); Mandica Sudar (Osijek); Mirko i Elizabeta Pa- 
velić (Slav. Brod); Mare Mežnarek (Slunj); Jure Ra- 
dočaj (Lađevac); Katica Rigljan (Slunj); Zupni ured 
(Rijeka, Draga); Župni ured (Delnice); Pero Galetić 
(Slunj); Župni ured (Kastav); Župni ured (Matulji); 
Zupni ured (Rijeka-Pećine); 


*...+ 


Hvala imenovanima i neimenovanima! Nismo uspjeli 
uvrstiti ovdje imena i ostalih naših dobrotvora, pa ih 
molimo da nas zbog toga ispričaju. 

Uredništvo 


PRILOG: 
BOGOSLOVIJA U SENJU (1806-1940) 


(zapisao Matija Glažar u senjskoj Župnoj spomenici 1946. g.) 


U zgradi bivšeg franjevačkog samostana u Senju djelovalo je g. 1806-1940. s većim ili ma- 
njim prekidima Biskupsko bogoslovno sjemenište i učilište za odgoj i školovanje svećenika senjsko- 
-modruške biskupije. Prije tih godina u stara vremena svećenički kandidati (klerici, žakni) odgajali 
su se po biskupskim, kaptolskim i župnim dvorovima. 

U najstarije vrijeme nije bilo posebnih škola za odgoj svećeničkih kandidata. Biskupi su okup- 
ljali u svojem dvoru sposobne mladiće i pripravljali ih za svećenike. Običaj da su biskupi pa i osta- 
li dušobrižnici u svojim domovima skrbili za uzgoj i naobrazbu klerika zadržao se u našoj biskupiji i 
kasnije, kad su osnovane posebne škole za klerike. š 

Novo doba o uzgoju klerika počinje iza Tridentinskog sabora, koji je g. 1563. odredio da se u 
svakoj dijecezi imaju osnovati sjemeništa za mladiće koji se žele posvetiti svećeničkom zvanju. No 
u svakoj biskupiji nisu se mogli odmah podići takvi zavodi. U mnogim biskupijama naših krajeva 
ostvarila se ta naredba tek pri koncu 18. i početku 19. st. (Iznimka je zagrebačko sjemenište, ko- 
je je biskup Drašković otvorio odmah iza povratka sa Trident. koncila na kojem je sudjelovao). 

Razne nesavladive poteškoće sprečavale su da se u Senju kao sijelu senjsko-modruške bisku- 
pije nije moglo otvoriti sjemenište prema tridentinskoj naredbi. Nije preostalo drugo nego da se 
budući svećenici odgajaju poput klerika u stara vremena. Najveći udio kod odgoja klerika imali su 
kaptoli senjski i modruški. U kaptolima bijaše određen jedan kanonik, a po potrebi i više, koji je 
klerike »žakne« pripravljao za svete redove. Biskup Ivan Smoljanović izdaje g. 1671. iza biskup- 
ske vizitacije po Bribirštini »zapovidno pismo« u kome se u toč. 5. kaže: »Najmlađi ki bude u tom 
kapitulu kanonik bude takajše i školnik žakne učik. Kako bijaše u Bribiru, bilo je i u drugim kap- 
tolskim mjestima. — Naredbe senjskog kapitula iz g. 1380. govore o žaknima: »Temje narediše, 
da častnej čin se čini u crikvi senjskoj da g. biskup s kapitulom zberu tri parvadi tri žakni evangel- 
ski, tri apustolski, tri akoliti. .. ki imut služiti velikomu oltaru senjske crikve po vsu nedilju.« 

U Vinodolu bijaše najviše žakna, jer je tamo bilo više kaptola i to u Novom, Bakru, Bribiru, 
Grižanama, Belgradu, Driveniku, Hreljinu i Grobniku. 

God. 1799. bijaše u senjsko-modruškoj biskupiji oko 250 svećenika u 73 župe i 61 kapelaniji. Od 
toga bijaše četvrtina iz Vinodola te se biskup Ježić tuži da su krajiške strane, gdje je vlada- 
la i imponirala sablja, volile djecu posvetiti vojničkom staležu jer je taj više nosio, a svećenički je 
bio skopčan s velikim troškovima i naucima, a k tomu slabo dotiran. — Broj žakna je varirao, no 
bilo ih je uvijek dosta; g. 1733. zaređeno je 15 klerika, a nekada i više. 

Naobrazba žakna bijaše dosta primitivna i ograničavala se na najnužnije. Primali su pouku od 
kanonika i župnika. Iza svršene pouke podvrgli bi se ispitu u Senju: ako je pokazao dovoljno zna- 
nja, primio bi niže, a zatim više redove; nije li bio u najnužnijem verziran, bio je odbijen. Kolika je 
bila naobrazba žakna odnosno popova glagoljaša, može se prosuditi iz naredbe biskupa Smoljano- 
vića iz g. 1718. izdane u Bakru u kojoj kaže: »Svaki od klerika mora imat najmanje ove knjige: 
Misal, Breviar, doktrinu malu i veliku, duše verne, porta coeli, ispravnik i ritual, ako ne i više i ta- 
kove ima marljivo čtati«. — No uza sve to popovi su glagoljaši uživali veliko poštovanje, odanost i 
ljubav naroda — ta oni su potekli iz naroda i s njime dijelili radost i žalost, bili mu pomoćnici i tje- 
šitelji. Oni su bili »školnici, koji su imali dicu učiti ne samo čtati i pisati nego pače i ostale krepo- 
sti, aliti dobrote kršćanske«, a iza obavljenih svojih svećeničkih dužnosti obrađivati polja svoja i vi- 
nograde. 

Zakni su imali različite dužnosti, tako »žakni i mladi redovnici dužni su svaki dan k juternju, k 
mašu k večernju u crekvu dojti i s korom molti i kantati s kotami, ako su i kanonici u kotah; rav- 
no tako na procesie hodit, žakni k maše vsakomu mašniku služit, ali otpevat; po kapelah kamo se 
zapove pojti, toliko kada već redovnici ide, kuliko kada jedan sam, budi si žakan koga si hoće 
reda.« 

Senjski žakni pisali su matice pod nadzorom župnika. Odredbu da se imaju voditi matice izdao 
je biskup Brajković g. 1699: »Zač svaki pastir račun od broja svojih ovčic toliko živih, kuliko pobi- 
janih svome gospodaru dužan je pridati«. Kad bi biskup pošao na splitski sabor, imali su ga tamo 
pratiti i klerici senjske crkve na trošak biskupije. Kaptolska naredba od g. 1380. kaže: »Jošće, 
ako ki se ima prieti za kanonika, primi se od zgora rečenih tako, da od pervih urdini, po redu ima- 
ju prieti parvadiu, ako ne bi bil pervad«. Zato su gore spomenuti žakni senjski imali nadu da će s 
vremenom postati kanonici. 

Zakni su imali živjeti životom dostojnim budućih svećenika te su im bili zabranjeni »tanci očiti, 
kanti svetskimi ljudi, igre spačenjem svetskih ljudi, kako i noćna klatenja pod dostojnu kaštigu viš- 
njem zadržanu prepovedaju se«. Biskupska naredba iz g. 1718. glasi: »Redovniki i žakni gredu u 
krabonose (krabulje, maškare) u tance, kola i norije, ča je na veliki škandal ljudstvu, pa se to za- 
branjuje.« 

Senjsko-modruški biskupi nastojali su u svako doba da podignu naobrazbu klera. Biskup Ma- 
riani g. 1654. zahtjeva ispit za ispovjednike. Svaki prije nego mu se dade ovlast za ispovijedanje, 
morao je biti »examinan i aproban«. Biskup Smoljanović među inim naredbama daje g. 1671. i 
onu da se kler skupi »vsaki misec va sakrestiu na otajni pogovor« da rješava razne slučajeve (ka- 
zuse) iz duhovne pastve, što je uvelike pripomoglo dušobrižničkoj praksi. — Biskup Brajković bavi 
se mišlju da otvori sjemenište: oko g. 1700. šalje izvještaj o stanju biskupije papi Klementu XI u 
kome među ostalim piše: »da bi cesaru krajinah onomadne Turkom . otetih nekoje zemlje ili nepo- 
kretnosti za podignuće u Senju seminara odredio, čiem bi se mladež odgojila i crkava kano i du- 
šah spasenju i potrebi providilo«. 

U pomanjkanju domaćih visokih bogoslovskih škola trebalo je pohađati vanjske kao: bečki hr- 
vatski zavod »Collegium croaticum« (osnovan 1624), pazmanjsko sveučilište »llirski zavod u Lore- 
tu« kamo su od g. 1627. biskupi senjski i rapski naizmjence slali po jednoga klerika; »llirski kole- 
gij u Bolonji« (Collegium Hungarico-lllyricum) osnovan g. 1553. a ukinut po caru Josipu II g. 
1781; Njemačko-ugarski zavod u Rimu te Sveučilište u Grazu... No naobrazba klera u tuđini 
bila je skopčana s velikim troškovima koju su rijetki mogli dobiti. 

Postojali su i kod nas neki zavodi za uzgoj i naobrazbu klera. God. 1627. bila je otvorena Isu- 
sovačka gimnazija u Rijeci, a g. 1728. i teološki fakultet za 28 slušača. Naukovanje je trajalo 4 
godine. Isusovci su držali gimnaziju do ukinuća njihova reda g. 1773. no fakultet je ostao još do 
g. 1778. kad je vlada dokinula bogosloviju s motivacijom da nema sredstava za uzdržavanje. Taj 
isusovački teološki fakultet bio je tada spas za Primorje, Istru i susjedne otoke u pogledu sveće- 
ničkih duhovnih zvanja. — Osim ovoga zavoda postojala je u Senju pavlinska gimnazija, koju je g. 
1725. na molbu biskupa Pohmajevića otvorio Karlo VI ponajviše za uzgoj vrsnoga klera. Ova je 
gimnazija mnogo dobra učinila za naobrazbu mlađeg klera. Pavlinski red je dokinut odredbom Jo- 
sipa II g. 1786. 


OTVARANJE BOGOSLOVNOG UČILIŠTA U SENJU GOD. 1806. 


Iza ukinuća isusovačkog i pavlinskog reda pod kraj 18. st. zapaža se u senjsko-modruškoj bis- 
kupiji nestašica klera na koju se tuži biskup Ježić u jednoj pretstavci upućenoj dvorskim krugovi- 
ma. U pretstavci kaže da je prisiljen uzimati svećenike glagoljaše iz bližih otoka i Dalmacije i na- 
mještati ih po Lici i Primorju. U Senju nema sjemeništa, a u vanjskom je svijetu imala dijeceza 
malo mjesta za pitomce, tek 9 kandidata odgajalo se tada u svijetu za svećenički stalež. Biskup 
moli da mu se pomogne kod otvaranja sjemeništa. 

Teško je bilo oživotvoriti ovu plemenitu nakanu, jer nije bilo prikladnih prostorija, a ni sredsta- 
va za uzdržavanje klerika. No uz pomoć Božju i požrtvovnost svećenstva sve su teškoće prebrođe- 
ne. 

Franjevce, koji su u Senju imali svoj stari samostan, na početku je mimoišla oštrica rušilačkih 
crkvenih reformi cara Josipa II te g. 1791. oni preuzimaju vodstvo srednje škole u Senju. No vo- 
dili su senjsku gimnaziju samo 11 godina i g. 1802. otkazali su daljnji rad zbog nedostatka profe- 
sora. Upravo tada senjski biskup Ivan Krst. Ježić podnaša prijedlog da se u I katu samostana 
senjskih franjevaca smjeste biskupijski sjemeništarci i profesori te osnuje bogoslovska škola za nje- 
govu biskupiju. Nakon niza molbi i pretstavki biskupu je uspjelo ishoditi od kralja Franje | dozvolu 
za otvorenje sjemeništa za 24 bogoslova. Franjevci su poduzeli sve da se ta odluka promjeni. 
Predlagali su biskupu da izabere za sjemenište bivši pavlinski samostan u Senju ili nekadašnji isu- 
sovački kolegij u Rijeci. To je sve međutim bilo bez uspjeha. Franjevci su ostavili Senj tek nakon 
ponovnih naredbi Ugarskog namjesničkog vijeća te g. 1806. napuštaju samostan s namjerom da u 
Senju opet podignu svoju kuću, ali to im nije uspjelo. — Odlukom kralja Franje | od 20. XI. 1804. 
bude dozvoljeno da se može u bivšem samostanu Franjevaca u Senju otvoriti Bogoslovno učilište 
senjsko-modruške biskupije i kad su franjevci silom napustili svoj samostan u Senju, biskup Ježić 
preuređuje samostan u sjemenište, koje je svečano otvoreno 1. XI. 1806. 

Prvi profesori u sjemeništu bijahu: Grgur Pančić, prof. morala i pastorala, Franjo Livak, prof. 
crkvene povijesti, Franjo Vrignanin, senjski kanonik i Nikola Mrzljak, prof. cleri juniori. — Da se 
sjemenište uzmogne uzdržavati, pozva biskup svoje svećenstvo da se obveže na godišnji doprinos i 
svećenici premda siromašni odazvaše se pozivu biskupovu. Na godišnji doprinos obavezao se: kaptol 
novljanski 30 for, bribirski 50 for, bakarski 60 for, senjski (ne spominje se svota), a župnici i 
kapelani svaki po 10 odnosno 5 forinti. 

Tek što je sjemenište otvoreno i počelo radom, nadolazi nova nevolja — pogođeno je požarom 
31. XII. 1810. Kad je zgrada izgorila, naredi biskup da klerike odgajaju sami svećenici po svojim 
župama. Biskup hoće da doskoči nestašici klera time što potiče pojedine vrsnije svećenike da pri- 
vatno podučavaju mladiće u gimnazijskim predmetima te ih dovode u gimnaziju na ispite. | sam 
biskup u svojim rezidencijama u Senju i Novom okuplja mladiće i potiče da marljivo uče i priprav- 
ljaju za sjemenište. Biskup je to činio sa uspjehom, pa kad se zgrada sjemeništa popravila, sjeme- 
nište je ponovno otvoreno g. 1816. Tada je bilo puno klerika pogotovo iz Senja i Novoga. 

Franjevačka crkva sv. Franje u Senju (u ratu srušena — ostao samo toranj) na koju se nadovezuje bivša 
bogoslovija 

Na planovima Senja iz g. 1839. i kopiji istoga iz g. 1857. urisan je objekt sjemeništa kao 
»Seminarium«, a crkva sv. Franje »Franciskaner Kirche«. Iz toga razdoblja je i kameni spomenik u 
klaustru bivšeg samostana tj sjemenišnog dvorišta iz g. 1875. sa natpisom iz vremena sjemeništa: 


PRAECLARA CUSTOS VIRGINUM SPES NOSTRA COEFI GAUDIUM SYRTES DO- 
LOSAS SMOVE FLUCTUS TOT INTER DEVIIS TUTAM RECLUDE SEMITAM. VIR- 
GINI SINE LABE CONCEPTAE TUTO IN ADVERSIS PRAESIDIO ELECTAE MATRI 
JUNIOR CLERUS ANNO REPARATAEFE SALUTIS MDCCCLXXV POSUIT.« 


Zgradu sjemeništa obnovio je biskup Maurović g. 1896. koji je obnovio i proširio konvikt »Ožego- 
vićianum« restauracijom senjskog Kaštela. 

« God. 1919. nakon više od 100 godina svoga blagoslovnog djelovanja, sjemenište je zbog pre- 
malog broja klerika zatvoreno, a ono malo bogoslova poslano je na nauke u Zagreb. — U sjemeniš- 
noj zgradi iza toga bijahu privatni stanovi za dva kanonika, a u ostalim sobama bile su prostorije 
vjerskih društava. 

U Bogoslovnom sjemeništu koje je djelovalo od 1806-1919. izredali su se na teološkom uči- 
lištu mnogi vrsni profesori, kao: 

Nikomed Mudrovčić (1816-31), Vinko Mrzljak (1827-53), Dr Luka Petrović (1835-53), Dr 
Vjenceslav Soić (1841-45), Dr Franjo Rački (1855-57), Ivan Fiamin (1856-63), Božo Mihovilić 
(1861-74), Dr Kajetan Bedini (1856-91), Dr Martin Stiglić (1867-74), Josip pl. Demelli 
(1861-88), Dr Ivan Košćak (1874-83), Roko Vučić (1883-1902), Jeronim Zagar (1860-84), Dr 
Niko Veljačić (1884-1901), dr Josip Modrić (1888-90), Ivan Pavelić, Dr Ivan Kukanić 
(1890-97), Dr Andrija Rački (1895-1902), Dr Dragutin Smokvina (1897-1908), Dr Ante Lončarić 
(1902-1919), Dr Ivan Starčević (1905-15), Dr Fran Binički (1902-1919), Dr Josip Frančišković 
(1910-1919), Dr Matija Pacher (1915-19), Mile Pavelić (1915-19). 

Svuda je bilo dobro poznato da je senjsko sjemenište odgojilo mnoge vrsne svećenike i valjane 
dušobrižnike, osobito u prvoj polovici 19. st. od kojih su mnogi sami po župama osnivali škole i u 
njima poučavali. - Od mnogih koji su se na bilo kojem polju istakli nabrojit ćemo samo nekoje 
koji su se odgajali u senjskom sjemeništu: 

Dr Ante Starčević, prvak stranke prava u g. 1848; 

Dr Eugen Kvaternik, hrvatski mučenik, g. 1842-43; 

Dr Franjo Rački, poznati historičar ; 

Dr Martin Stiglić, plodni pisac bogosl. knjiga 

Dr Ivan Starčević, kasniji biskup (1896-97) 

Dr Fran Binički, pjesnik i pisac, senjski kanonik 
Na glasu svetosti umrli su: Sime Starčević, župnik u Karlobagu; Franjo Dominez, župnik u Zava- 
lju; Nikola Matasić, župnik u Bakarcu. 

Na pedagoškom polju istakli su se: Stjepan Sabljak, ravn. gimn. u Senju i nadzornik škola u 
Vojnoj Krajini; Tomo Matić, pisac, pedagog; Dr Petar Matković, sveuč. prof. u Zagrebu, Ivan Fia- 
min, kanonik-prepošt u Rijeci, pisac; Ljudevit Slamnik, pisac, gim. ravn; Ivan Radetić, prof. u Se- 
nju te toliki drugi katehete, učitelji, osnivači škola, revni župnici i uzorni gospodari. 

Doda li se svemu tome da su sami klerici osnovali u sjemeništu »Zbor duhovne mladeži« koji 
je izdao razne knjige duhovnog i vjerskog sadržaja, može se reći da je nekadašnje Bogoslovno uči- 
lište u Senju časno ispunilo zadaću koju je njegov osnivač imao pred očima. 


PONOVNO OTVORENJE BOGOSLOVNOG SJEMENIŠTA 
GOD. 1933. 


., Otkako je god. 1919. bilo zatvoreno senjsko sjemenište radi malog broja klerika, teško se os- 
jećala nestašica svećenstva u prostranoj senjsko-modruškoj biskupiji. Kad je g. 1932. imenovan 
biskupom dr Ivan Starčević, prva briga revnoga nadpastira bila je obnova bogoslovije u Senju. Na 
konferencijama sa svećenicima, u pastirskim poslanicama, na kanonskim vizitacijama, u propovije- 
dima i govorima glavna mu je tema rad na duhovnim zvanjima i briga za ponovno otvaranje sje- 
meništa. U najtežim materijalnim prilikama, u jednoj od najsiromašnijih biskupija, biskup koji osim 
plaće nema nikakvih drugih dohodaka (kako piše katolički list »Hrvatska straža«) obnavlja senjsku 
bogosloviju za 25 klerika, opskrbio profesorski zbor i osigurao sredstva za materijalni opstanak. 
Renovirana je stara historijska zgrada bivšeg franjevačkog samostana i pretvorena u ugodni stan u 
zajen sve odiše jednostavnošću; ali ukusnom skromnošću, čistoćom i svjetlošću i obiteljskom in- 
imnošću. 

. Zgrada sjemeništa, kao bivši franjevački samostan, bila je povezana s crkvom sv. Franje — ali 
je imala svoju posebnu SJEMENISNU KAPELICU s oltarom Bezgrešnog Srca Marijina na prvom 
katu sjeverozapadnog krila zgrade, u kojoj bogoslovi sudjeluju svakog dana u sv. Misi, a nedjeljom 
i blagdanom još na konventualnoj i povremeno pontifikalnoj misi u stolnoj crkvi. 

Otvorenjem sjemeništa započela je školska godina 1933/34 bogoslovi, koji su do tada studirali 
u Zagrebu ili Ljubljani, nastaviše nauke u senjskom sjemeništu. Bogoslova je bilo 30-40, studij je 
trajao 4 godine. Osim domaćih odgajali su se u sjemeništu i neki bogoslovi iz barske, krčke i ši- 
benske biskupije te križevačke grko-katoličke eparhije. - Sjemenišni poglavari bijahu: Ravnatelj dr 
Ivo Blažević, duhovnik o. Josip Vrbanek, a kasnije zagrebački svećenik Josip Horvat te pod zadnje 
vrijeme prefekti dr Joso Sojat i dr Adalbert Ježić. — Profesorski zbor: Dr Ante Lončarić, dekan 
prof. zbora, prof crkv. prava i docent crkvene umjetnosti; Matija Glažar, prof moralne i pastoralne 
teologije i docent staroslov. jezika; dr Ivo Blažević, prof. bibličkih znanosti i docent katehetike; o. 
Josip Vrbanek, a kasnije o. Hijacint Bošković OP, profesor dogmatike; dr Viktor Burić, prof. filo- 
zofije i crkv. povijesti, Antun Golik, docent kurijalnog stila; Vlad. Usmiani, docent sociologije; kas- 
nije dr Joso Sojat prof. filozofije i doc. pedagogike.; dr A. Ježić docent apologetike; Josip Burić, 


docent crkv. povijesti. 


Sjemenište je opet zatvoreno pred II svjetski rat g. 1940. 


I nama današnjim vjernicima u ovom sadašnjem . 


svijetu upravljena je ova riječ Isusova: »Ja sam trs, 
vi loze. Tko ostaje u meni i ja u njemu, taj donosi 
mnogo roda... Ovime se proslavlja Otac moj: da 
donosite mnogo roda, i da budete moji učenici .-. . 
Ostanite u mojoj ljubavi. Budete li čuvali moje zapo- 
vijedi, ostat ćete u mojoj ljubavi . . . Ovo je moja za- 
povijed: ljubite jedni druge kao što sam ja vas lju- 
bio! Veće ljubavi nitko nema od ove: da tko život 
svoj položi za svoje prijatelje . . . Ja vas izabrah i po- 
stavih vas da idete i rod donosite, i rod vaš da os- 
tane, te vam Otac dadne što ga god zaištete u moje 
Ime. Ovo vam zapovijedam: da ljubite jedni druge!« 
(Iv 15, 5.8.9-10,12-13, 16-17). 


Božić je naš rođendan ako smo se kao vjernici 
odistinski tako predali Duhu Svetome, koji je u 
nama, da se preko našega života i postupanja svi- 
jetu objavljuje »ljubav Božja, spasiteljica svih ljudi« 
(usp. Tit 2,11). 


T. J. Šagi-Bunić, Duh zajedništva, BOŽIĆ 1984. 


U tom se sastoji bit poslanja naroda kršćansko- 
ga kao naroda sinova Božjih. To je naše poslanje 
ako smo vjerni učenici Kristovi, jer jedino tako mo- 
žemo Boga nositi u sebi i pokazivati ga svojoj ljud- 
skoj braći. Ovo naime piše u Knjizi života: »Boga 
nitko nikada ne vidje. Ako ljubimo jedni druge, Bog 
ostaje u nama, i ljubav je njegova u nama savršena. 
Po ovom znamo da ostajemo u njemu, i on u nama: 
od Duha nam je svoga dao... Bog je ljubav, i tko 
ostaje u ljubavi, u Bogu ostaje, i Bog ostaje u nje- 
mu... Rekne li tko: 'Ljubim Boga',a mrzi brata 
svog, lažac je. Jer tko ne ljubi svoga brata koga 
vidi, Boga kog ne vidi ne može ljubiti.« (I Iv 4, 
12-13.16.20). 


T. J. Šagi-Bunić, Duh zajedništva, BOŽIĆ 1984. 

.Izdavač: Rimokatoličke župe Like (župe izdavači) 
Uređuje: uređivački kolegij 

Glavni i odgovorni urednik: Mate Pavlić, JNA 1, 
48000 Gospić 

Pomoćni urednik: Marko Cvitković 

Adresa uredništva i uprave: »Ličke župe«, JNA 1, 
48000 Gospić, Telefon: (048) 24-06 , 
Za administraciju: Francika Smojver 

Tisak: Libumija — grafička radna organizacija, Rijeka 
Oslobođeno od poreza na promet mišljenjem RS za 
prosvjetu, kulturu i fizičku kulturu br. 8027/1-1983. 


PREDSTAVLJAMO VAM 


Mira Preisler 

Bratac Gacko i sestrica Lika 
(legenda-igrokaz za djecu u 4 čina) 
Zagreb 1971 


Izdala i odgovara: Mira Preisler, Zagreb, Vi- 


nogradska 21 


Umnoženo u samostanu sestara Naše Gos- 


pe, Zagreb, Primorska 20 


Ova legenda Mire Preisler, na 


priča je o dvoje djece, bratu i sestri. 


|I čin: 


II čin: 


Prikazana su djeca na pašnjaku u igri. Pri- 
družuje im se mali Gacko, seosko siroče 
bez oca i majke, koji živi samo sa stari- 
com bakom. Djeca mu se rugaju zbog 
njegove iznošene odjeće i stare kape, dok 
oni svi imaju lijepe vezene košulje i nove 
kapice. Svi oni imaju seke, koje ih rede. 
Mali Gacko je tužan i ništa ne želi nego 
jednu sestricu, da i on bude lijepo ure- 
đen. Tada se sjeti, da mu je baka obećala 
nešto pripovijedati. 


Vidi se seljačka kućica s ognjištem, sto- 
lom, stolicom, policom i Gackova baka, 
koja sprema sobu da bude ljepša, jer je 
Gacku bio dan šišanog kumstva. Dolaze 
djeca i donose svakojake darove, a kasni- 
je i kuma, koja Gacku reže pramen kose. 
Taj je pramen stavljala za gredu u kući, 
kako bi dijete raslo i kipjelo »kao kvas«. 
Kuma je donijela Gacku krasno odijelce i 
novu kapu, pjeva se i igra, ali Gacko misli 
samo na sestricu. Dječak ostaje sam s 
bakom i ona pripovijeda, kako je imao li- 
jepu sestricu. Majka ju je jednom odvela 
u šumu kad je išla brati suharke. Začas ju 
je ostavila samu i u to vrijeme djevojčicu 
odnose vile. Majka je tugovala i plakala i 
nakon godinu dana umrla ostavivši Gac- 
ka samog s bakom. Gacko traži sestricu, 
ali to nije nimalo lako, jer postoje zle vile 
i strašan vuk Vučko. Cvrčak koji se pojav- 
ljuje iz ognjišta, nakon pjesme i plesa, 
poklanja Gacku srebrnu sviralicu, kojom 
će pobijediti strašnog Vučka. 


pisana za djecu, 


III čin: 


IV čin: 


Radnja se odvija u šumi. Drvosječe sijeku 
drva i pjevaju. Pojavljuju se najprije djeca, 
koja kupe suharke, a onda Gacko koji tra- 
ži svoju sestricu. Kad su svi otišli, Gacko 
ostaje sam i doziva sestricu. 


Radnja se također zbiva u šumi. Pojavlju- 
je se Mala vila nakon što su zle vile uza- 
lud pokušale da neku od njih Gacko uzme 
za sestricu. Mala vila (Gackova sestrica 
Lika) odjevena je u bijelu dugu haljinu, 
zlatom izvezenu, a na desnoj ruci imala 
zlatnu narukvicu i hrastov list u ruci — 
znak naših ognjišta. Upravo onako kako 
je baka rekla. Sumski dusi koji pjevaju i 
plešu, te Buba Mara pomažu Gacku. Po- 
javljuje se baka koja traži Gacka. Odvija 
se strašna borba između Gacka i Vučka. 
Gacko sviranjem u srebrnu sviralicu tjera 
vuka i oslobađa Malu vilu. Dolaze seljaci 
i djeca koji ubijaju vuka. Mala vila — se- 
strica Lika je slobodna i vraća se s Gac- 
kom i bakom kući. Od suza dvoje djece 
potekle su dvije nove rijeke: Gacka i Lika, 
da natope cijeli kraj, te da zemlja bude 
plodna. 

Igrokaz je sav protkan narodnim pjesma- 
ma i muzikom. Eto, tako su prema legen- 
di nastale-potekle naše ličke rijeke: Gac- 
ka i Lika. 


Velebita 


